
Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Ha d nim 


Tale košček besedila je praviloma zadnje pisa- 


nje, tik preden gremo v tisk. In ko nastajajo do- 
tični znakci, se že igrajo igrice za prihodnji me- 


sec, recimo Civ: Beyond Earth, Gabriel Knight, 
Forza Horizon 2, Hyrule Warriors in The Testa- 
ment of Sherlock Holmes. Koloni ni konca! 


IROVJE, ME. 'ONZ blsci 45! 


Alien Isolation ea of Mordor Metro Redux 
Endless Legend za The Vanishing Destiny U 
Gauntlet 29 of Ethan Carter 40 FIFA 15 68 
Lichdom Battlemage 32. J.U.L.I.A. 42  Driveclub 70 
Wasteland 2 34  Rumplkamra 52 NHL 15 12 
(NEPI ČLAN z s. —E 
ik zale st. Noni Šad pa Na 
Daleč je Japan Z vodičkama Matako Koyama in Rito Mazashito smo se podali na TGS. 10 
Električne formulce Kraljica motošporta je dobila kao svojo električno varianto. Bzzzz. 16 
Moštvo na ramenih Zanimiv opis večigralskega fenomena 'carryjanja'. 20 
Kotalki na mobidaljinsko Spet igrače. Ena skače, druga leti, obe pa vozimo na telefon! 54 
Bodi heroj 4 GoPro je izbacil novi akcijski kameri hero, mi smo ju v zraku ujeli in si ju nadeli. — 56 
Intelov galop v osmero Predstavljamo najhitrejši gospodinjski procesor. 58 
Zapestni Android Poznani sistem je prišel na ure. Mismo prav nič navdušeni. 60 
Stenski Android Poznani sistem je prišel še v televizorje. Nekoč bo kul, zdaj še ni. 61 
Jesenska serialna invazija Popis prvega svežnja še nevidenih TV-serij, ki so za videti. [ 


Alan Ford: tajni agenti na minimalcu Jugoslovanska legenda in poslednji Šerlokov članek. 

Težko verjamemo, a čisto zares 
nas je za večno zapustil sodela- 
vec in najmlajši JCTjevec Blaž 
'Šerlok' Tišler. Novinarja, zgo- 
dovinarja, radijca in očeta še ne 
dvoletnice je namreč v začetku 
oktobra znenada izdalo srce. 
Jugoslavija, Walt Disney, South 
Park, Howard Hughes, streetart, 
Monty Python, ancientni alieni, 
Sherlock Holmes, Simpsoni in Richard Bran- 
son so le nekatere razgledane tematike, s ka- 
terimi je v zadnjih petih letih obogatil Jokerja. 
Svojo zavezanost k širjenju obzorij nadaljuje 
še iz zagroblja, kajti tale izdaja prinaša njegov 
poslednji članek, anale o Alanu Fordu. Če bi si 
Blaž moral izbrati svoj poslovnilni prispevek, 
sem prepričan, da bi se odločil prav za Alana 
Forda, njemu tako ljub košček rajnke domovi- 
ne Jugoslavije. 

Nesrečen bližnji dogodek se me je seveda 
močno dotaknil in me opomnil na vrednost 
naporov dobre sedme sile. Šerlok je imel v 
žepu dve diplomi, a se je več kot desetletje pri 
Dnevniku in RTVju udinjal kot honorarni novi- 
nar s polnim delovnim časom. To pomeni nič 
plačanih dopustov, bolniških, regresov, pre- 
hrane, penzij in odpovednih rokov, delo pa od 


Jokerplov 

Kražka si 
Storija 89 
Crtič deluks 90 


jutra do večera, v petek in svetek. 
Medijske hiše pač ne zaposlujejo. 
No, razen tajnic, direktorjev, mar- 
ketingarjev, prokuristov, snažilk, 
hišnikov, kamermanov, tonskih 
tehnikov in stilistov. Pogrešljivi 
smo pa tisti, ki dejansko ustvar- 
Jamo vsebine. Za vogalom itak 
stojijo v vrsti novi nadebudneži, 
ki bodo za svoj fris pred kamero, 
ime v cajtengu ali glas v etru delali za čevap. 
Kakovost pri tem nima velike vloge. 

Večina temu prilagodi nivo truda oziroma so 
Že v štartu polsposobni in nemotivirani. Blaž 
pa je ne glede na odnos in plačilo svoje po- 
slanstvo opravljal vestno in dosledno. Tudi za 
Joker, čeprav je članke pisal ponoči. Samo 
Bog ve, čemu vsemu se je odpovedoval v ne- 
prestanem raziskovanju in pehanju za kvalitet- 
no pisano ter govorjeno besedo. Kot vedo po- 
vedati njegovi radijski kolegi, je vselej prihajal 
prvi in odhajal zadnji. Vsekakor je njegova kri 
na rokah sistema. Ta terja garanje brez social- 
ne varnosti in za nikakršno mezdo dvanajst ur 
na dan, nakar se stegneš na delovnem mestu 
pri dobrih tridesetih, tvoj otrok pa ni upra- 
vičen niti do pokojnine. Šerlok, naj ti v onkraju 
ne teži noben urednik več! LordFebo 

Z Jokerjevega lica se smehlja Alan Ford. Drugače je Alan Ford tudi angleški igralec, tisti, ki je v Snatchu gojil prašiče. 

4 ni novi audi, temveč kratica pomeni četrti 

kvartal, zadnje tri mesece v letu. To obdobje je 

v marsikateri branži najbolj dobičkonosno, po- 
nekod celo bolj od prvih treh četrtin skupaj. Industri- 
ja iger je že ena tistih, ki veliko stavi na ta čas, zato 
je gostota izidov velikih naslovov največja prav jese- 
ni. Večina pokazanega na E3ju in Gamescomu ima v 
urnikih postavko G4. Ko se na severni, pomembnej- 
ši polobli pričnejo dnevi krajšati in temperature 
spuščati, se najbrž ljudje v resnici več igramo. Toda 
razlog za nasičenje je v tem, da tedaj več kupujemo. 
Celoletno zategovanje pasov očitno sprosti proraču- 
ne, december pa je zavoljo praznikov mesec brezgla- 
ve potrošnje. V ZDA se ta prične že kak dan prej s 
slovitim črnim petkom, ko Amerikanci kot zombiji 
navalijo v nakupovalna središča in odnesejo vse, kar 
ni pribito. Takrat na policah moraš biti, četudi le s 
polizdelkom. 
Oktobrski Joker kaže na to obilje špilov, ki se že dve 
desetletji tradicionalno pričenja s Fifo. Žal po enain- 
dvajsetih izdajah v tem najbolj prodajanem digitalnem 
nogometu še vedno ni nagcev, ki slončkasto tečejo 
po zelenici, kaj šele huliganov. Nekoč mi je predstav- 
nik založbe oporekal, češ, da izgredi niso del športne- 
ga duha, ki ga promovira Mednarodna nogometna 
zveza. Očitno hokejska liga pretepanje spodbuja, saj 
ga serija NHL poudarjeno vključuje. Kakorkoli, svaka 
čast opisovalcu, da uspe sleherno leto izdelati dober 
članek, ki ni narejen po muštru preteklih, in najti od- 
mike napram predhodniku. Navsezadnje to ni špil, ki 
bi ga nadmudril v dveh popoldnevih, marveč se z njim 
virtualni žogobrcarji spoznavajo celotno naslednje le- 
to. Kot berem, skuša letošnja izdaja z arkadnejšo na- 
ravo ob vključenih simulacijskih elementih (oziroma 
obratno) ugajati kar najširši žogobrcarski publiki. Am- 
pak mar ni to želja vsako leto? 
ni izdelan eden največjih naslovov tega leta, Destiny. 
To je tista igra, katere špekulacije o polmilijardnem 
razvojnem budžetu in zavajajoči podatki o začetni 
prodaji so polnili celo slovenska množična občila. 
Njeno nekam pusto vesoljsko streljanje se ne more 
meriti z občo privlačnostjo Call of Dutyja ali Grand 
Theft Auta, zato me zanima, kakšen odtis bo pustila 
dolgoročno. Vsekakor je v njej dosti več, kot je videti 
na prvi uč, kajti večigralsko vesolje ima ogromen po- 
tencial. Ker gre za živ, razvijajoč se projekt, mu nismo 
dali nehvaležne številske ocene. Šeststranski artikel 
slikovito oriše trenutno stanje, gotovo pa se bomo k 
Usodi (človeštva) še vračali. 
Najbrž bi si Sony želel, da bi brez ocene odpravili tudi 
Driveclub. Ta visokoleteča družabna dirkačina za pri- 
hodnje rodove se kljub večkratnemu prestavljanju ni 
izkazala. Socialni okvir z avtoklubi in deljenjem izzi- 
vov se sliši kul - a kaj, ko je temelj vnebovpijoče slab 
in ohrn, neprimerljiv z uspešnicami prejšnje generaci- 
je. Avtorji skušajo omejeno dirkanje zakriti z nepo- 
membnimi navedbami o grafiki. A realistični fotoni in 
klorofil ne odtehtajo nezaslišanih elementarnih po- 
manjkljivosti. Zato me je bolj kot v Recarove sedeže 
vleklo v Mordor, deželo, kjer sence leže. Sicer nisem 
ljubitelj sekljalnic, kajti zvečine tapkam po knofih v tri 
dni in moram med GTEJI špegati na joypad, kje sta 
kvadratek in trikotnik. A po drugi plati mi je všeč, da 
slepemu knofodrku navzlic dogajanje na zaslonu de- 
luje, kot da obvladam. Talion v gladkem nizu naredi 
preval, kombinira par udarcev, blokira zahrbtnika in v 
eni potezi odreže dve orčji glavi. Najhudejše pa je, ko 
zajaha tisto rankorjevsko beštijo in z levo roko pome- 
te s celim vodom Sauronovih soldatov. 
Dasi je obglavljanje grdinov presenetljivo uživaško, ni 
krvoločnost tista, ki me je pritegnila, marveč temati- 
ka. Prstanovo licenco so špili v zadnjih petnajstih letih 

UVODNJAK 


Preden se bo ta Joker ohladil, bodo na policah 
ducati svežih naslovov, od nove Forze in le- 
goidnega Batmana prek GTAJa za 'next-gen' do 
kar dveh Ašašinov. Ob vseh teh interesantnih 
igrah in serijah, ki bi jih rad doživel, vendar 
imam na lagarju še tiste iz preteklih let, bi naj- 
raje zavpil time-out. V tem pogledu blagor 
brezposelnim, kajti njih je TV-kraljestvo. 


raztegnili čez vse meje, toda v resnici so nam zvečine 
stregli z znanimi, prežvečenimi prizori. Ne glede na to, 
ali smo se Temnega gospodarja lotevali strateško, ar- 
kadno, v družbi ali z lego kockami, smo natančno po- 
znali potek in iztek. Shadow of Mordor pa z odstira- 
njem dogodkov med hobitovo in prstanovo povestjo 
prinese nekaj svežega ter pomembnega lotrovskega 
izročila. Talionov vilinski pomagač je namreč tisti, ki 
je zaslužen za vse gorje Srednjega sveta. On je skoval 
devetnajst prstanov mogote in šel na limanice slad- 
koustnemu Sauronu. Špil me je celo pripravil do tega, 
da sem vnovič vzel v roke Silmarillion in se podučil o 
dogodkih Drugega veka. Spoštovanje! 

Dober zgodbovni okvir, ki ni sam sebi namen, je 
orenk dodana vrednost. Razvijalci bi se morali bolj 
posluževati profesionalnih piscev, ne da fabulo pre- 
večkrat vržejo vkup programerji med malico. Ni po- 
memben zgolj in samo igralni del oziroma mehanika. 
Zato sem vesel, da skupnost čedalje bolj čisla ta ele- 
ment, na kar kaže mnogo neodvisniških interaktivnih 
pripovedi brez pretirane rabe refleksnega loka. Te 
gredo velikokrat v skrajnost, ko je od igre še komaj 
kaj. Toda če je druga plat toliko boljša, naj bo. Ak- 
tualni tovrstni poskus je neobičajna dogodivščina The 
Vanishing of Ethan Carter. Škoda, da je precenjena, 
drugače bi jo priporočil že zaradi fantastične podobe 
krajine, ki deluje kot demonstracija grafičnih zmož- 
nosti. Res si želim, da taki poskusi niso le nišna zvrst 
kickstarterjevskih fehtarjev, marveč jih blagoslovijo 
tudi založbe. Posnemajte vendarle odlična interakti- 
vna filma Heavy Rain in Beyond ter epizodnice studia 
Telltale Games. 

Vse omenjeno igrovje je le del uvodnega vala O4-iz- 
daj, tistih, ki so ujele prvega jesenskega Burkeža. 
Ostalih nisem imel časa niti pogledati. Dvomim, da 


mi bo uspelo, saj se bo povodenj še stopnjevala. Da 
robe res ne zmanjka, na zadnji kvartal navalijo še dru- 
ge naše tematike, ne le igre. Hardver, na primer. Zi- 
ma, ki prihaja, terja od nas, da zavržemo stare telefo- 
ne, akcijske kamere in televizorje, zakajti prenovljeni 
modeli imajo piksel, herc in bajt več! A če je pri hard- 
veru pretežno tako, da nove linije prihajajo prepogosto 
in po sili, obstaja industrija, ki se kljub periodičnosti ne 
upeha. To je produkcija TV-nanizank, ki jih v Jokerju 
promoviramo že lep čas. 

Dobrih filmov se nismo preobjedli, a kaj, ko so redki. 
Televizijske serije pa ne razočarajo, prej obratno. Vza- 
mejo si čas za razvoj likov in nam zgradijo celovit, za- 
pomnljiv svet. Pri tem uspe piscem ustvariti privlačno 
sleherno epizodo celo v deseti sezoni, dočim filmske 
serije ponavadi klecnejo že pri drugem delu. Komediji, 
ki me kakovostno nasmejeta, sta na primer dve na le- 
to. V South Parku, Brickleberryju in Family Guyu pa je 
krohotalna sleherna predstava! Na jesen je gledljivih 
nadaljevank čuda, kajti zdaj tradicionalno štartajo no- 
ve serije oziroma letniki. Letos se zdi, da jih je še po- 
sebej v izobilju. Zato tokrat predstavljamo le prvi 
sveženj, druge, tiste bolj 'jokerjevske', kot sta Gotham 
in Star Wars Rebels, bomo vpogledali novembra. 

Če preživimo. Preden se bo ta Joker ohladil, bodo na 
policah ducati svežih naslovov, od nove Forze in lego- 
idnega Batmana prek GTAja za 'next-gen' do kar 
dveh Ašašinov. Ob vseh teh interesantnih igrah in se- 
rijah, ki bi jih srčno rad doživel, vendar imam na la- 
garju še tiste iz preteklih let, bi najraje zavpil time-out. 
V tem pogledu blagor brezposelnim, kajti njih je TV- 
kraljestvo. 


David Tomšič 


Učenje kitare za novi rod 

Od 7. novembra dalje se bo moč 
drgnjenja električne kitare učiti 
na playstationu 4 in xboxu one. 
Tedaj zanju izide nova inačica 
Ubisoftovega programa Rock- 
smith, ki združuje igranje obeh 
vrst in omogoča priklop prave 
kitare. Sicer bo šlo znova za ver- 
zijo 2014, o kateri smo pisali v Jokerju 244. Bo pa reč 
podpirala snemanje in deljenje videov, v katerih si bo 
lahko vsak ogledal, kako se ti fecljajo prsti pri House 
of the Rising Sun, Use Somebody, Breed ali poljub- 
nem izmed petdesetih priloženih oziroma tristotih do- 
kupljivih komadov. Pri tem bo moč naknadno naba- 
vljene pesmi prenesti s starih na nove sisteme, bodisi 
s PS3 na PS4 in z X360 na XBO ali križem. Na PS4 bo 
moč igrati tudi z vito. Otipljivi ediciji bo priložen že 
znani USB-kabel 'real tone cable', ki spremeni analo- 
gni signal iz kitare v digitalnega, ki ga prepozna Roc- 
kovač. 


Playstation Home bo ugasnil luči 

In to tako, da notri ne bodo prišli niti najbolj sposobni 
haxorji. Zadnjega marca 2015 bo namreč Sony odklo- 
pil strežnike pogumnega, a ne najbolj posrečenega 
eksperimenta za playstation 3, znanega kot PS Home. 
Že dosti prej, 12. novembra, bo navidezna dimenzija 
prenehala dobivati novo vsebino, novinci pa bodo reč 
lahko dolpotegnili še do 3. decembra. Home je delo- 
val vse od konca leta 2008, ko so bile virtualne dru- 
žabne dimenzije tipa Second World silno priljubljene. 
V Sonyjevem 3D-svetu je bilo moč upravljati z avatar- 
jem, opremljati stanovanje, vandrati po mestu z več 
samosvojimi predeli, nažigati miniigrice, se družiti z 
drugimi poligonskimi odsevi resničnih ljudi in se uk- 
varjati z ekonomijo, ki je vključevala konkretno ko- 
ličino mikrotransakcij. 


Uradni podatki navajajo, da je imel servis lani spomla- 
di 31 milijonov članov, in se je v primerjavi s skrom- 
nim začetkom kar razvil. Je pa seveda res, da vsi 
računi še zdaleč niso bili aktivni in da se je Home za- 
res priljubil le majhnemu delu playstationovega ob- 
činstva. Večina ga je kljub brezplačnosti pognala en- 
krat, morda nekajkrat, in nanj pozabila, tudi zato, ker 
je bil vedno prisoten občutek, da je reč še v beti. Mor- 
da je zdaj čas, da vanj še zadnjič vtakneš nos in priso- 
stvuješ, kako navidezni mladci, ki so v resnici kosma- 
ti in prešvicani deci, dvorijo navideznim mladenkam, 
ki so v resnici kosmati in prešvicani deci. 


Microsoft dal poltretjo 
milijardo za Minecraft! 


Markus Persson je bil pred petimi leti neznan progra- 
mer. V temi svoje štokholmske čumnate je vkup de- 
val špil, kjer si z oglatim možicljem iz terena kopal 
kocke in z njimi gradil, kar se ti je zahotelo. A ko je ta 
virtualni peskovnik, Minecraft imenovan, dal na svet- 
lo, se je izkazalo, da je razvil fenomen brez primere. 
Doslej so ga prodali v več kot 55 milijonih izvodov, za 
kar imajo zasluge prenosi na mnoge platforme, celo 
raspberry pi. Navdušeno ga igra staro in mlado, ob- 
staja serija licenčnih igrač in ima celo konvencijo, Mi- 
necon, ki je lani privabila 7500 udeležencev. 
Persson, poznan pod vzevkom Notch, je kmalu po izi- 
du igre nadaljnji razvoj kockastega sveta prenesel na 
sodelavce, sam pa se je vrnil h kodi. Kot pravi sam, je 
le piflarski računalniški programer'. A očitno ga je 
podjetništvo tako težilo, da je studio Mojang kljub 
svoji večkrat izkazani antikorporativni drži kratkoma- 
lo prodal Microsoftu. Zanj je iztržil nekaj manj kot dve 
milijardi evrov, s čimer gre za najodmevnejši nakup 
neodvisniškega krožka v zgodovini! Hkrati iz podjetja, 
kjer je danes okrog štirideset ljudi, skupaj s še dvema 
soustanoviteljema nepreklicno odhaja. 


Če bi kdo pred Minecraftom trdil, da lahko takšna 
preprosta podoba obnori svet, bi ga pošiljali v no- 
rišnico. A igralnost je pomembnejša od videza. 


Velikan iz Redmonda miri razburjence, ki trdijo, da bo 
špil omejil na svoje sisteme. Ilnačica za PS vito je še 
vedno v planu in igro bodo redno posodabljali na 
vseh platformah. Za nameček končno pride verzija za 
windows phone. Microsoftov šef Satya Nadella pravi, 
da z nakupom tega neverjetnega peskovnika krepijo 
svoj mobilniški in igralski portfelj, obenem pa se za- 
vedajo, da je pri Minecraftu najdragocenejša njegova 
skupnost. Vprašanje je le, če bo množica ljubiteljev 
oglatih pujsov, ki je doslej pokupila tone figuric, to še 
vedno počela za Microsoftovo blagovno znamko. Pa 
Notch? Verjetno snuje naslednjo veliko reč v svoji ka- 
juti, zdaj prevlečeni z zlatom. 


Popularnost občutiš na igralskih zborih, kjer zagoto- 
vo najdeš ljudi, oblečene v rudarje in creeperje. 
Bržda tudi zato, ker je kostume jako lahko napraviti. 

Blizzard zrušil 
sedemletni projekt Titan 


World of Warcraft je kljub slovesu najuspešnejšega 
namorpgja v zgodovini že v letih, saj jih šteje desetero, 
in število naročnikov že nekaj časa upada. Z upanjem 
smo zato pogledovali proti tajinstvenemu projektu Ti- 
tan, Blizzardovi ideji WoWovega naslednika, ki ga je 
snoval že od 2007 dalje. Prvič smo o njem slišali leto 
zatem, ko je studio iskal svežo kri za delo na 'mmoju 
naslednje generacije'. Na Blizzconu 2008 je šefe Mike 
Morhaime potrdil, da počno novo masovščino, ki bo 
"čisto drugačna od WoWa." K njej so preselili smeta- 
no Warcraftovega moštva, ki je po ovinkih povedalo 
le, da gre za futuristični špil. Izpust Blizzardovih inter- 
nih dokumentov mu je pred štirimi leti naposled dal 
titansko kodno ime. O njem nismo iz Blizzardovega 
štaba nikoli izvedeli ničesar določenega in pravzaprav 
ga niso nikdar uradno naznanili, so pa zelo radi ob 
ranogih priložnostih navrgli, da "čeprav ga uradno ni, 
bo totalno sezuval." Toda očitno se je nekje zalomilo, 
kajti že lani so morali idejo pošteno prevetriti in jo 
znova ovrednotiti. Tudi to se ni izšlo in prejšnji mesec 
so povedali, da je Titan dokončno ukinjen. "Enostav- 
no nismo uspeli najti žara in idej, kako zadevo realizi- 
rati," pravi Morhaime. Zato jo je bilo bolje uspavati, 
kar nenazadnje kaže, da je firma še vedno močna, če 
si lahko privošči takšne drastične ukrepe. 


Ker Titana uradno ni bilo, ni bilo niti slik. Zato obja- 
vljamo prizor iz monkeyličnih Warcraftovih avantur, 
ki so jih kljub skorajšnji dokončanosti skenslali '98. 


Po spletu so se takoj raztepla ugibanja, da je bila igra 
preveč podobna Destinyju in je zaradi tega mešala 
štrene Activisionovim veljakom. Toda nekaj vsebin- 
skih izpustov, ki smo jim bili po ukinitvi v zadnjih ted- 
nih priča, kažejo, da je to daleč od resnice. Ti neime- 
novani viri skrivnostni špil slikajo kot nadvse samos- 
vojo zasnovo - križanca med Simsi in Team Fortres- 
som 2. Igra naj bi se dogajala v modernem okolišu in 
imela dve plasti. V prvi, podobni Simsom, bi igralec 
vodil vsakdanje življenje marljivega in poštenega ob- 
čana, ki plačuje davke in hodi k maši. Ko pa bi svet 
zadele zlodjevske nevšečnosti, bi se prelevil v super- 
junaka in odletel rešetat nepridiprave, nekako kot v 
The Secret Worldu. Tako življenjska kot bojevalna 
plat naj bi bili hudimano globoki in avtorji naj bi stre- 
meli k revolucionarno življenjski simulaciji modernih 
velemest. 

Koliko od tega je res, ni jasno, a po vsej verjetnosti je 
dejansko šlo za svež in ambiciozen projekt. Blizzard 
bo tod iznajdene prijeme gotovo uporabil v svojih pri- 
hodnjih naslovih. No, brez Titana mu ne bo šlo slabo, 
saj je s Hearthstonom pogruntal, da mu uspeva na 
področju iger free to play. Titan pa je odšel na poko- 
pališče delat družbo Starcraft: Ghostu in Warcrafto- 
vim Avanturam. V troje lahko igrajo gumitvist. 


oktober 2014 


Ollie, še ena 
povezana igrača 


Telefon oziroma tablica rabita marsičemu, med osta- 
lim povezovanju z otipljivimi igračami. Takih izdelkov 
je vse več in v promet gre čisto vsaka domislica. Ob- 
staja namreč čuda neumnosti, na primer bednih av- 
točkov na daljinsko, ki jih v 'klasični' obliki ne bi nihče 
niti pogledal, a ker so vozljivi z ifonom, tehnofriki čez 
noč pokupijo celotno zalogo. En tak hec je kakšno le- 
to stara žogica sphero, ki je dejansko samo žogica, 
usmerjana z mobilnikom. Toda kljub ceni 130 evrov je 
očitno dovolj popularna, da so zanjo pripravili še nekaj 
dodatne opreme, med ostalim skakalnični poligon. 
Taista firma Orbotix je zdaj temu ultimativnemu prija- 
telju vsake mačke dodala podoben izdelek, ollie. 


Sphera so prodali pol milijona, inovativnih aplika- 
cij zanj pa je kar precej. Ker so v žogici senzorji na- 
giba, deluje celo kot gibalni igrator za nek šuter. 


Tudi ollie je telefonično vodljiva, kotaleča se igrača, 
le da gre za robusten valj s kolesi. Njegova veščina je 
brezglavo drvenje čez drn in strn z izvajanjem vrato- 
lomnosti. Šiba namreč s prek 20 kilometri na uro in 
se ob prekucih vselej postavi nazaj na velika kolesa. 
Ta so gumijasta in profilirana, zato se znajde tako na 
parketu kot v peskovniku. Najraje pa v skateparku, 
kajti izdelek že po imenu cika na skupnost, ki so jim 
blizu triki. Kontrola naj bi bila zanesljiva in kotalka po 
demonstraciji sodeč dejansko skače ter se prekucuje 
na vrhu rampe. V ta namen ima aplikacija vrsto pred- 
nastavljenih hecev, zlasti obratov (540, 900 ...). Žal 
pa ollie ne zna skočiti sam od sebe, kot to počne v tej 
številki testirani jumping sumo. Glede na namen bi ga 
ta veščina obogatila in mu osmislila ime, kajti ollie v 
skejterskem žargonu pomeni točno tak skok. 
Kotaleče se one je v času pisanja že na ameriških po- 
licah, v Evropo pa za 100 evrov prispe prihodnji me- 
sec. Kot pri večini tovrstnih igrač je njegova dolgo- 
ročna zanimivost vprašljiva. Tako mulac kot fotr se 
bosta gotovo dlje zabavala z enako vrednim terencem 
na daljinsko. Res pa je, da ima tistega marsikdo, 
medtem ko si z olliejem glavni na dvorišču. 


Naveza z olliejem je modrozoba in nese trideset 
metrov, medtem ko zaloga elektrike zadostuje za 
uro drvenja, skakanja, prekopicevanja in driftanja. 


maronek 2014 


Univerzalni HUD za v avto 


Head-up display ni nikakršna noviteta. Piloti projicirni 
prikaz poznajo že pol stoletja, avtomobili dobrih dvaj- 
set let. Vseeno se princip v slednjih ni posebej uvelja- 
vil. Lebdeči napisi ob neustrezni izvedbi prej motijo 
kot koristijo, poleg tega kupci niso bili pripravljeni do- 
plačevati za drage projektorčke le zato, da bodo ime- 
li na vetrobranu navedeno hitrost in morda puščico za 
navigacijo. Šele v zadnjem času postaja dodelan in 
informativen projicirni sistem serijska oprema petič- 
nejših modelov. Toyota eksperimentira celo s takim, 
ki obogati resničnost, torej riše črte na ceste in ozna- 
čuje objekte. Za plebejce pa bo vsak čas na voljo 
navdy, univerzalna napravica za vsak avto, zaradi ka- 
tere bo vožnja po zagotovilih izdelovalcev varnejša. 
Navdy ni prvi HUD-dodatek, kajti tak podaljšek je 
predlani predstavil Pioneer in lani Garmin. Je pa naj- 
bolj izpopolnjen. Serviranje osnovnih avtomobilskih 
informacij v smislu hitrosti in obratov, ki jih dobi od 
avta prek priključka OBD 2, je še najmanj, kar ume. 
Reč se spari tako z Googlovimi kot Applovimi telefo- 
ni, od koder črpa klicalne postavke, navigacijo in mu- 
ziko. Ker je fora takega displeja osredotočanje na ce- 
sto, mora biti temu primeren tudi nadzor. V navezi s 
Siri in Google Now navdy čita sporočila in posluša 
ukaze ter nareke v stilu 'pošlji ženi mojo lokacijo' ali 
'pokliči mater'. Prav tako je omogočen gibalni nad- 
zor, saj infrardeča kamera zaznava premik kazalca, 
recimo požug v levo za preskok komada ali sprejem 
klica in v desno za končanje. 


Navdy podatke od avta dobi skozi vrata OBD (On- 
Board Diagnostics), ki je nekakšen avtomobilisti- 
čen USB. Imajo ga praktično vsi modeli tega ti- 
sočletja. Softver omogoča tudi deljen zaslon, da ti 
klic ali prejet SMS ne okrnita navigacije. 


Projektorsko škatlico uporabnik namesti za volan in 
paše na vsako armaturno ploščo. Za razliko od Gar- 
mina, ki riše sliko na folijo na šipi, tale strelja svetlobo 
na prosojen 13-centimetrski zaslon. Vseeno je učinek 
pristno 'hudovski', tudi zato, ker je fokus projekcije 
dva metra pred avtom. Tako so podatki med vožnjo 
normalno vidni, saj vozniku ni treba telovaditi z očmi. 
(Avtomobilski proizvajalci prisegajo na še bolj odda- 
ljeno žarišče, tja do šest metrov pred vozilom, vendar 
je to najbrž laže doseči s serijsko vgradnjo kot z uni- 
verzalnim onegajem.) 

Navdy ni zgolj svetlobni top, ki zrcali telefonični ek- 
ran. Je pravzaprav androidni računalniček z lastnim 
softverom, vmesnikom in grafikami. Ravno ta dovr- 
šenost pa mu daje neprivlačno ceno, doprinos k ce- 
stni sigurnosti gor ali dol. Ob januarski splovitvi bodo 
zanj zahtevali 500 dolarjev plus davek, prednaročiti 
pa ga je moč za 300. Pošiljajo jih po celem svetu, saj 
uporaba ni regijsko omejena. Vseeno zadevica najbolj 
pride do izraza ob vokalnem sporazumevanju v enem 
od podprtih jezikov. 


Rekordno uspešni iphone 6 (ki se upogiba) 

Tim Cook se je židano pohvalil, da so v prvem viken- 
du potržili 10 milijonov novih ajfonov, kar je absolutni 
rekord tako za hišo kot vobče. (Za primerjavo: galaxy 
S5 je tako kvoto dosegel po mesecu dni.) Ta številka 
bi lahko bila še mnogo višja, vendar je prodaji zavdala 
dobavljivost. Naročil je bilo namreč še tri milijone več, 
pri čemer šestica za razliko od splovitve 5S in 5C 
sploh ni štartala na Kitajskem in v nekaterih drugih 
državah. Koliko od rekordne količine je bilo navadneža 
in koliko večjega modela plus, pa Apple ni izdal. 

A vse rožnato okoli novega aparatusa le ni. Kmalu po 
splovitvi so pričele krožiti fotografije zvitega tavelike- 
ga modela kot posledice nošnje v hlačnem žepu. Pri- 
merov je bilo čedalje več, dodatno pa je viralnost pod- 
pihoval Samsung z dokazovanjem, kako note 4 brez 
težav prenese stokilske riti. Ukrivljanje kovinskih mo- 
bilnikov ni drugače nič novega, toda od 1000-evrske- 
ga onegaja tega res ne bi pričakovali. Očitno je Apple 
obdržal enako debelino in strukturo aluminija, ki pa se 
ob večji površini ni obnesla. Ali gre za napako v celot- 
ni seriji, se ne ve, kajti iz Cupertina ni prišla še noben 
glas na ta rovaš. No, skoraj. Ko je nemški cajteng 
Computer Bild objavil vest in videodokaz, da se ifon 
resnično zvije in poškoduje, so dobili od jabolčnikov 
odpoved nadaljnjega sodelovanja. Bodo to storili zdaj 
tudi z nami? Aja, točno, Joker je Applu itak nepo- 
memben in nekoč smo že dobili zabrusek, da jih prav 
malo briga, če o njih pišemo ali ne. 


Amazonov fon je flopnil 

Poleti smo oznanili telefon trgovca Amazon, ki naj bi 
sledil uspehu bralnika in tablice. Aparat se ponaša s 
par svojevrstnostmi, denimo z dinamično perspekti- 
vo, ki na podlagi štirih kamer opazuje uporabnika in 
ustvarja občutek globine na zaslonu. Njegov osrednji 
namen pa je brezšivna povezanost s policami proda- 
jalne in hitro kupovanje izdelkov s fotografiranjem 
blagovnih znamk ali črtnih kod. A kakor je bil Bezos 
ob splovitvi navdušen, kritiki niso bili, niti ne javnost. 
Lasten operacijski sistem je inferioren konkurenci, 
cena visoka, dobavljivost le pri operaterju AT8T ne- 
hvaležna in celotna naprava preveč očiten Amazonov 
nakupovalni voziček. Uradnih številk sicer ni, vendar 
vsi podatki kažejo, da so v dobrih dveh mesecih pro- 
dali le nekaj deset tisoč aparatov, zaradi česar je ope- 
rater ceno ob vezavi znižal na 99 centov. Načrtov za 
Evropo samoumevno ni. 


Prenovljeni USB z obrnljivimi vtiči 

Začetkom naslednjega leta se lahko nadejamo priho- 
da posodobljenega standarda USB pod številko 3.1. 
Podvojena hitrost glede na trojko, do 10 gigabitov na 
sekundo, pa bo le prva od izboljšav. Razen tega bo 
moč z njim hitreje napajati naprave, saj bo zmogel 
prenašati moč kar stotih vatov, dočim 3.0 zmore le 
4,5 W! Zanimiva bo standardizacija rabe vodila v na- 
vezi z drugimi protokoli prenosa, ki bodo lahko izkori- 
stili USBjeve kable. To denimo pomeni, da bo display- 
port lahko ponucal kar USB-vtiče in žice, zato bomo 
potrebovali manj različnega žičevja. Najočitnejša no- 
vost za običajnega uporabnika bodo bržkone novi 
vtiči type-C, ki bodo manjši, zaobljeno kompaktnejši 
in — obrnljivi. Urbani mit je, da moraš danes USB-vtič 
obrniti trikrat, preden sede v luknjo. S tipom C ti bo 
zaprmej uspelo v prvo. Hudo. 


HP gre na dvoje 

Hewlett-Packard je eden od velikanov Silicijeve doli- 
ne, ki je bil od nekdaj sinonim za inovacije. Ljudstvo 
ga pozna predvsem po tiskalnikih, prenosnikih in le- 
gendarnih kalkulatorjih, a hkrati gre za velikega igral- 
ca v poslovnem svetu, kjer ponuja tako strežnike kot 
omrežne rešitve. Nenazadnje izdelujejo medicinsko 
opremo, od ultrazvokov do naprav za magnetno reso- 
nanco. So pa že zadnjih nekaj let v rahlih škripcih — od 
takrat, ko so morali odpustiti direktorja Hurda. Za 
njim je štafetno palico prevzel Leo Apotheker, ki je po 
nekaj povsem nerazumnih odločitvah zapustil firmo 
manj kot leto dni po nastopu. Med drugim je zavozil 
splovitev HPjeve tablice touchpad in posledično ukinil 
celoten projekt. Vključno z WebOS, ki so ga kupili od 
Palma in je bil po mnenju kritikov boljši od proslavlje- 
nega Applovega operacijskega sistema. Hotel je tudi 
razdeliti HP na dva dela, strojnega in programskega, 
vendar mu je upravni odpor to takrat preprečil. 


Zdaj je direktorica Meg Whitman (na sliki) pred enako 
odločitvijo: kalifornijski gigant bo bržkone razpadel na 
dve hčerinski podjetji. Eno se bo ukvarjalo s poslovno 
informatiko, medtem ko bo drugo prevzelo osebne 
računalnike, tiskalnike in ostalo potrošniško robo, pri 
čemer bo obdržalo naziv in logotip. Razlog je ostra 
konkurenca na obeh področjih, kajti HP je med po- 
nudniki računalnikov že moral prepustiti primat Leno- 
vu, med strežniki pa je boj še ostrejši. Ob tem so sme- 
lo napovedali, da kanijo vložiti znatne denarje v razvoj 
cenovno dostopnih 3D-tiskalnikov. Razdružitev naj bi 
bila sklenjena prihodnje leto in verjetno se bo kmalu 
pokazalo, ali je šlo za pametno potezo. 


Gigabitni dostop tudi v Sloveniji 

Septembra sta T-2 in Telekom eden za drugim pričela 
gospodinjstvom ponujati internetni dostop s hitrostjo 
do tisoč megabitov k uporabniku. En gigabit, to pome- 
ni, oziroma v bolj ljudskih enotah 125 megabajtov na 
sekundo. To je toliko kot sloviti Google Fiber. Glasbeni 
CD priteče v petih sekundah in tipičen piratski MKV v 
minuti. Predpogoj je seveda optična povezava v hiši, 
so pa pri T-2 nekoliko radodarnejši, saj ob tem pri- 
ložijo stomegabitni upload, dočim pri Telekomu ta 
znaša dvajset enot. Razlog za asinhrono povezavo, to- 
rej tako z nižjim gorsnemanjem, je v tem, da ne bi do- 
mači uporabniki furali serverjev oziroma pretirano ba- 
sali povezav s sejanjem. No, resnici na ljubo je dvajset 
mega, kamoli sto, še zmeraj znatno nad potrebami. 


V akcijski ponudbi obeh operaterjev vas bo najhitrejši 
paket vključno s televizijo in telefonijo z vezavo za dve 
leti stal 99 evrov. Cena je primerljiva s ponudbo v tuji- 
ni. Prav veliko povpraševanja bržda ne bo, zvečine gre 
za marketinški pristop. Iz tega razloga gigabitne pipice 
nima v ponudbi tretji veliki ponudnik, Telemach. 


Omreženi sodčki piva na 
Intelovi jesenski konvenciji 


Kam se bo razvijalo računalništvo v času, ko se elek- 
trična vezja zarejajo v vsako malenkost? V smer tako 
imenovanega 'interneta stvari', kjer bo vse priheftano 
v mrežo. Celo blazine in zobne ščetke. Intel je ambici- 
je pri tovrstnem povezovanju prvič odločno razgrnil 
na lanski jesenski konvenciji Intel Developer Forum 
(IDF) v San Franciscu, ko je pokazal procesorček 
guark za v zapestnice in cvetlične lončke. Na letošnji 
konferenci sredi septembra je nadaljeval in pojasnil, 
kako koncept napreduje. 


Intelov vodja PC področja Kirk Skaugen kaže namiz- 
niški sistem s skylakom pri poganjanju 3DMarka, 
dočim so na prenosniku poleg sukali video v 4K. 


Podjetja so trenutno v za običajnega človeka dol- 
gočasnejši fazi oblikovanja standardov in protokolov, 
ki bodo omogočali, da bodo podatki nemoteno šibali 
med stvarmi. Eden poglavitnih izzivov je varnost, saj 
bo treba zagotoviti, da ti falot s prenosnikom ne bo 
mogel po wi-fiju shekati hladilnika. Toda na odru so 
Intelovci s sodelavci pokazali tudi vrsto končnih reši- 
tev. Med njimi omrežene pisoarje, ki hi-tech čistilkam 
na telefon javijo, kdaj je treba počistiti. Ali sodčki za 
pivo z brezžično anteno, ki pivovarju in lokalu sporo- 
čajo količino piva v njih ter lokacijo, da se pošlje spe- 
cialce, če kdo kakega odtuji. Recimo. 

Intelov cilj je seveda področje spodbujati tako, da bo 
izrabilo čimveč njegovega hardvera, denimo omenje- 
ni čip guark. Lani so najavili, letos pa so predstavili 
razvojno platformo na njegovi osnovi, imenovano edi- 
son. Gre za pravi pravcati miniračunalnik velikosti 
večje znamke, ki stane 50 evrov. Poleg guarka so v 
njem procesor atom, gigabajt rama in štirje gigabajti 
shrambe flash, plus wi-fi trdnina. Da bi pospešili vti- 
kanje elektronike v vsakdanje predmete, je namenjen 
tako resnemu podjetniškemu projektiranju izdelkov 
kot igračkanju zanesenjakov. Tudi tu so pokazali ne- 
kaj praktičnih idej, kot je braillovski tiskalnik, ki ga je 
nek šolar napravil iz lego kock in edisona. 


Ledice, vgrajene v tole obleko, spreminjajo barvo 
glede na uporabnikovo počutje, zaznano skozi sen- 
zorje. Če utripljejo rdeče, ima babše mensturacijo. 

(inte) Edison 


Edison meri le polčetrti centimeter po dolžini ter ce- 
timeter manj po širini. Vanj so stlačili dva CPUja, 
ram, pa še wi-fi anteno. Poganja Yocto Linux. 


Ortodoksnejši pecejaši so po drugi plati na IDFu po- 
zdravili prvi prikaz procesorjev s kodnim imenom 
skylake. Gre že za dve generaciji Intelovih CPUjev v 
prihodnost. Danes imamo arhitekturo haswell, v krat- 
kem dospe njeno skrčenje na štirinajst nanometrov 
broadwell, dočim je skylake broadwellov naslednik, 
ki ga bomo ugledali šele koncem prihodnjega leta. O 
njegovih podrobnostih tako niso povedali še ničesar, 
samo da bo trgal in omogočal res zelo ful mega tanke 
prenosnike ter kuril le toliko elektrike, da ga bo poga- 
njala baterija na krompir. Dobro, to zadnje ne. 


Omreženi invalidski voziček zaznava uporabnikove 
življenjske znake in jih pošilja na splet, niso pa ga 
še naučili, da bi sam urgentno oddirjal v bolnico. 


Alibaba s Kitajske 


Kitajci so čudna internetna vrsta. Omreženih 700 mi- 
lijonov namesto Googla uporablja Baidu, Twitter na- 
domešča Weibo, Facebookov ekvivalent sliši na ime 
Renren. Kriva je oblast, ki želi iz Kinezov prignesti 
'harmonično družbo', zato lokalni splet drži v polpre- 
pustni karanteni. Njihovi spletni surogati so doma 
velikani, po svetu pa jih malokdo šmirgla. Toda Ali- 
babi, spletni štacuni na debelo, je pretekli mesec 
uspel zgodovinski preboj! Po štiridesetih razbojnikih 
poimenovana prodajalna je zmagovito in rekordersko 
osvojila newyorško borzo. Ponujeni prvi paket delnic 
so vlagatelji razgrabili in zanj odšteli 20 milijard ev- 
rov, kar je največ v zgodovini. 

Vrednost tvrdke, nekakšne globalne Bolhe za podjetja 
podjetja, je narasla na 182 milijard evrov, s čimer je 
prehitela celo Facebook. Pred Alibabo so v tehnološ- 
kem svetu le Google, Apple in Microsoft. Krivec je 
Jack Ma ali Ma Yun, sprva šolmošter angleščine, zdaj 
pa najbogatejši Kitajec. Ključ do njegovega uspeha je 
skoraj googlovsko vizionarstvo. Pred petnajstimi leti 
je ustvaril v osnovi zastonjsko tržnico, ki je privabila 
milijone branjevcev, da tamkaj razstavijo virtualne 
košare dobrin. Spremljala jo je dodelana in zanesljiva 
dostavna mreža. Samo lani se je skoznjo steklo za 
190 milijard evrov blaga, kar je več kot prek Ebaya in 

Alibaba, največ vredna prodajalna na svetu. Na 
njej kupujejo tudi slovenski trgovci, ki nam robo za 
par dolarjev nato prodajajo za desetine evrov. 


Amazona skupaj! Ponudniki robo objavijo zastonj, to- 
da če želijo vidnost znotraj razstave osemsto milijo- 
nov izdelkov, morajo Jacku plačati. Transakcije gre- 
do skozi AliPay, poševnooko različico PayPala, ki je 
seveda v Jackovi lasti. Servis uporabnike spodbuja 
tudi k vlaganju v njegov finančni sklad. Nabranih 69 
milijard evrov rezerv je več, kot jih ima sklad razvpite 
ameriške banke J.P. Morgan, ali desekratnik sloven- 
skega državnega proračuna. 

Na mrgoleči Alibabi se najde vsega, od tigrovih mazil 
do igral za lunaparke. Kot se za Kitajsko spodobi, 
uporabniki opozarjajo na velike količine šverckomerc 
ponarejene robe ali čistih nategov. Previdnost velja, 
saj je storitev na voljo tudi za Slovence. A kot rečeno, 
tam kupujejo le firme, ne fizični kupci, zato se Ama- 
zonu in Ebayu hlače (še) ne tresejo. 


Nvidia ovrgla pomislek 
o sprehodu po Luni 


Med teorijami zarot hudo visoko kotira tista, da Ame- 
ričani niso nikdar pristali na Luni, marveč so podvige 
kratkomalo posneli v studiu. Menda nekje v halah Co- 
ne 51, za kamero pa da je stal sam režiser Stanley Ku- 
brick, ker je imel od Odiseje 2001, ki jo je posnel leto 
pred tem, pač največ izkušenj. Dvomljivci imajo 
zvrhan pehar očitkov o pristnosti posnetega lunarnega 
materiala. S prstom radi kažejo na video, kjer Buzz Al- 
drin iz pristajalnega plovila stopi na površje dobro 
osvetljen, čeravno je Sonce na drugi strani in je bil po- 
temtakem v senci. Strokovnjak za fotografijo David 
Groves je pred leti zapregel programje za sledenje žar- 


Buzz Aldrin, drugi človek na Mesecu, pri sestopa- 
nju in z osvetljenim bokom. Tole je Nvidijina simu- 
lacija. Ali resnična fotka? Razlike praktično ni. 

kom svetlobe (ray-tracing) in ugotovil, da je moral bi- 
ti pri kameri, s katero je upravljal drugi astronavt, Neil 
Armstrong, vir svetlobe. Ker Američana na površje ni- 
sta vzela svetilk, je zaključil, da gre za studijsko luč. 

No, Nvidijini inženirji so se odločili ponoviti Grovesov 
poskus, le da mnogo natančneje. 3D-prostor kočljive 
scene so v celoti izgradili s programjem za modelira- 
nje in odšli po poti slehernega žarka. Odkrili so, da se 
Groves načeloma ni motil, kajti res je Aldrina osvet- 
ljeval samosvoj vir svetlobe. Vendar ni šlo za umetno 
luč, marveč za sončeve žarke, ki so se odbili od Arm- 
strongovega belega skafandra! "Že spočetka smo 
predvidevali, da bi ta odboj lahko bil skrivnostni vir 
svetlobe, a nismo bili prepričani, da bi mogel biti do- 
volj močan. Očitno je vseeno bil," pravijo. Mit ovržen. 


Pred durmi novi nexus 


Največ trušča seveda nastaja, ko se napoveduje nov 
iphone, sledi galaxy S, na tretjem mestu pozornosti 
pa je Googlov nexus. To je referenčni androidni tele- 
fon z osnovnim softverom, ki praviloma prvi predsta- 
vi novo verzijo operacijskega sistema. Veliki G gre za 
proizvodnjo vedno v španovijo z drugim proizvajal- 
cem. Po HTCju, Samsungu in LGju bo v šesto ta čast 
pripadla Motoroli. Nexusa 6 sicer še niso uradno na- 
povedali, toda njegove lastnosti naj bi bile znane. 
Aparat bo do neke mere sledil smernicam Motoroli- 
nega paradnega modela moto X, vendar bo večji. Or- 
ganični displej razločljivosti 2560 x 1440 bo kar 5,9- 
palčen, procesor bo snapdragon 805 pri 2,6 GHz in 
delovnega pomnilnika bo za 3 GB. 


Kaj počne znotraj novice slika replikanta Roya, ve- 
do le posvečeni. Ta biorobot iz kultnega filma Bla- 
de Runner je namreč model nexus-6. Zato obstaja 
možnost, da se bo Googlov novi telefon, katerega 
fotke še ni, imenoval nexus X. 


Poleg tradicionalno nizke cene bo bistvo frišni sistem, 
kodno poimenovani L (lemon nekaj najbrž). Kot smo 
pisali v raportu z Guglove konference, Android 5 pri- 
naša bolj enovit in lepo animiran grafični vmesnik, 
aplikacijo za fitnes ter mnogo malih uporabniških in 
velikih, a nevidnih arhitekturnih novosti. Hitrejše de- 
lovanje, potencialna 64-bitnost, nižja poraba in slič- 
no. Kdaj, se ne ve, ampak če ne že konec oktobra, za- 
gotovo novembra. Vprašanje pa je, kako bo z apara- 
tom v Sloveniji, saj pri nas Motorola v danem trenut- 
ku ni prisotna. 

Za ljubitelje čistega Androida še vest glede nove Goo- 
glove table. Nvidia je pomotoma spustila v javnost 
podatek, da kmalu pride na police nexus 9 s čipom 
K1. Izdelovalec: HTC. Nenavadno, kajti Tajvanec je s 
proizvodnjo tablic zaključil pred leti z neuspešnim 
modelom flyer. Kot pove ime, bo šlo za 9-palčni mo- 
del, neposredno konkurenčen ipadu, le za kakšnega 
stotaka ceneje. 


Naslednja Okna bodo 
nosila številko 10! 


Microsoft je z Windows 8 meril visoko. Lastnoročno je 
želel sprožiti razmah nove generacije PCjev z združe- 
no rabo tipkovničnega in dotikabilnega vmesnika. 
Zato je vsem vsilil dvojno namizje: klasičnega iz sed- 
mice in novi, tablični Metro. Uporabniki nad tem niso 
bili navdušeni in osmica bo obveljala za grdega rač- 
ka, podobno kot pred njo Vista. Redmondsko podjetje 
je zato moralo stopiti na stran, znova ovrednotiti cilje 
in sklepe združiti v naslednjo generacijo Oken. To so 
nam prvič predstavili 30. septembra. 

Najprej pretres: sistem ne bo imenovan Windows 9, 
marveč 10! Devetico bodo preskočili, uraden razlog 
pa je malce trhel. Hočejo poudariti enotnost, kajti ar- 
hitektura bo za vse platforme, od interneta stvari in 
telefonov prek računalnikov in konzole do strežnikov. 
A ker so pripono 1 že uporabili, so pripeli še ničlo. 
No, tudi xbox 1 je že obstajal, pa so novemu vseeno 
dali ime one. Resnični vzrok najbrž tiči v tem, da se 
hočejo oddaljiti od nesrečnega aktualnega sistema 
oziroma nočejo ustvariti vtisa, da gre le za nadgranjo 
osmice. Čeprav v resnici gre. Hudomušneži pristav- 
ljajo domiselni angleški štos 'seven ate nine'. 
Predstavili so seveda inačico za PCje. Prva očitnost je 
privzet zagon v klasično namizje, ki ima po novem z 
razširjeni meni Start. V njem bodo poslej tudi žive 
ploščice nucnikov iz štacune, kakršne smo doslej vi- 
deli v vmesniku Metro. Te lepe in uniformne aplikaci- 
je bodo seveda obstajale še naprej in jih bo celo mo- 
goče gnati v oknih kot vse ostale. Drugače pa bo lepi 
Metro na voljo le na dotikabilnih zaslonih, medtem ko 
bo na namiznikih skrit. Nadalje bo okolje še bolj olaj- 
šalo delo z več odprtimi okni, čemur bo rabil prenov- 
ljen task view. Naposled bomo dobili dodatna namiz- 
ja, funkcijo, ki jo OS X pozna že lep čas. Tako bom 
moč lepše organizirati zaslon oziroma različna delov- 
na okolja. 

To je bilo bolj kot ne vse, kar je tehnični predogled 
ponudil. S predstavitvijo je Microsoft že začel odprto 
preizkusno obdobje sistema in radovedneži si lahko 
zgodnjo inačico snamejo z Insider.windows.com. Na 
končno izvedenko bomo čakali še kakšno leto, zato 
bo tovrstnih novic še več. Prva večja naslednja pred- 
stavitev bo aprila na konferenci Build. Že zdaj pa je 
jasno, da ima Windows 10 potencial, da nasledi sed- 
mico v ljudskih srcih. Upamo, da se bodo inženirji pri 
razvoju ozrli čez plot in povzeli še kakšno dobroto 
konkurenčnega Applovega operacijskega sistema. 


Takole bo videti štartni meni v tehnični različici 
Oken 10: združek sedmice in osmice. Maherji bodo 
veseli detajla, da bo ukazna vrstica naposled razu- 
mela tipkovni ukaz izreži-prilepi. 

HEARTS OF IRON 4 Na sejmu je bilo moč prvič uzreti četrti del v najslovitejši seriji upravljanja držav v drugi svetovni, Hearts of Iron. Novi pogon Clausewitz 3 riše podrob- 
nejši teren kot prej. Letni časi puščajo sledove na njem in ob nočnih bombardiranjih nebo prebada protiletalski ogenj. Obdobje bo zopet zakoličeno med letoma 1936 in 1948, 
dočim bo imela karta sveta podobno število provinc kot trojka in enak način realnočasovnega igranja. A iz dvojke se vračajo raziskovalne skupine in podjetja z Oppenheimer- 
jem, Siemensom ter sličnimi! Panzerje bo moč izboljševati z izkušnjami, ki jih bodo soldatje inženirjem posredovali iz bitk. Ofenzive bomo izvajali prek grandioznih strateških 
navodil, ki jih bo umetna pamet sama pretvorila v napad. Sovrag pa bo lahko z vohuni načrte izvohal. Bukla z navodili bo očitno nemajhna. (ag) 

" proti Transformerjem! Vsak otrok kombinira igrače, kar daje krila A 

' terem se bodo na maketastih bojnih poljih udarili še nikoli tako ra- -i - 
zlični nasprotniki. Dveh sort ne kanijo izdati vse do izida, so pa de- k 
monstrirali spopad primitivnih tankov, kanonov in trokrilcev z 
barvitimi silami vil, samorogov ter plišastih medvedkov. Prvi so 
jurišali na zaboj igrač in pri tem streljali s težko artiljerijo ter pikali 
z bajoneti, medtem ko so drugi utrdbo branili z milnimi mehurčki 
in konfeti. Rezultat je bila nenavadna zmes eksplozivne turobnosti 
in pravljične mavričnosti. Žanrsko bo špil kombinacija strateške 
stolpobrambe in bolj neposrednega akcijskega streljanja. Vsak 
način naj bi bil samozadosten, tako da bodo strategi lahko gledali 

4, na bojišče le zvrha brez potrebe po prvoosebnem pokanju. So pa 

- avtorji navrgli, da se ne kani jemati preveč resno. Nenavadno, ker 
za hipec smo pomislili, da je plastični kajzerski čeladar, ki mu gla- 
vo sname katapultirana tortica, naslednji korak v verodostojnosti 
vojaškega taktiziranja. (lf) 

LEGEND OF GRIMROCK |l V starih časih smo do- , 
mišljijske vloge iz prve osebe igrali tako, da smo se pre- / 
mikali po korakih, se potezno bojevali in reševali uganke. 

Je to danes, v času Skyrima, nepojmljivo? Za vsaj šest- 8 
sto tisoč ljudi ne, kajti toliko izvodov nostalgičnega Le- 
gend of Grimrocka je prodal indie studio Almost Human. 
Uspeh je botroval apetitom, zato še ta mesec dospe dvoj- š 
ka, ki bo za prvenec to, kar sta bila Eye of the Beholder 2 

in 3 za enico. Iz podzemskih labirintov bomo zakoračili 
pod milo nebo, tokrat na skrivnostni otok. Znova bomo 
vodili druščino štirih likov in se premikali po kvadratnih 
poljih, pri čemer nas bo na vsakem koraku nekaj ogroža- 

lo. Naj bodo to raznoliki fantazijski sovražniki, smrtonosne 
pasti ali mnoge uganke, ki bodo temeljile na pretikanju 
ročic in stikal, obtežilnih ploščah v tleh in podobnih ele- 
mentih, ki so iz sodobnih frpjev praktično izginili. Avtorji 
obljubljajo v vseh pogledih nadgrajen izdelek, tako glede 
podobe kot pameti, puzel in sistema veščin kot pridoda- 
nega urejevalnika, ki bo vsakomur omogočil izdelavo las- 
tnih avantur. (sn) 


FREEDOM WARS Tretjeosebna akcijada Freedom Wars s poudarkom na večigralstvu je na Japonskem že izšla. Ker se spogleduje z nizom Monster Hunter, so jo tamkaj 

razgrabili. Tudi v njej se skupinice štirih lotevajo velikih beštij ali se merijo med sabo. Svoj lik nadgrajuješ in opremljaš, med bojem pa si pomagaš z napravo, imenovano 

O 'thorn'. Njena uporabnost je odvisna od izbrane namembnosti - z njo denimo hitreje švigaš čez stopnjo, postavljaš pasti ali zdraviš kamerade. Za razliko od Monster Hunter- 
M5. ja je bolj izpostavljena štorija, ki veli, da v daljni prihodnosti Zemljino površje postane neprimerno za življenje. Človeštvo biva pod zemljo in se tepe za surovine. Večina pre- 


bivalstva je zasužnjena in prisiljena, da sodeluje v vojni. Med reveži je tudi igralec, ki si mora najprej prislužiti možnost shranjevanja položaja! (kv) 

ACT OF AGGRESSION Francoska hiša Eugen Systems je poznana po nizu strategij Wargame. Toda Act of Aggression bo dušni naslednik njihove čisto prve igre, 
odličnega klona CSCja Act of War. To pomeni starošolsko realnočasovko z gradnjo baze, zbiranjem surovin, štancanjem tankcev in radostno destrukcijo. Štorija bo 
kot v izvirniku clancyjevski tehnotriler. Deset let v prihodnosti bodo zlikovci The Cartel terorizirali svet, nazaj pa jih bosta držala ameriška vojska in paravojaška or- 
ganizacija Združenih narodov Chimere. Pogled na bojišče bo kot v Wargamih moč držati v višavah oziroma ga približati in občudovati nevidne lovce, jedrske super- 
tanke ter gnilobo napadov z biološkimi orožji. Uporabili bodo tudi druge svoje elemente, na primer večigralstvo z modusom 20 na 20! (ag) 
FINAL FANTASY XV Nič manj kot deset let je tega, od- 
kar so FFXV prvič napovedali - na E3ju 2006 še kot Final ia .. S 
Fantasy XIII Versus. Odtlej je igra šla skozi dosti sprememb . my gč "at 
vodstva, vsebine in stila, kar ni dobro, saj veliko babic po- : 
meni kilavo dete. Čeprav je na Tokyo Game Showu v igral- V 
ni obliki ni bilo, so pokazali obsežen napovednik, ki daje 
vedeti, kakšna bo končna inačica. Potezni boji so preteklost 
in FFXV bo sodobnosti ustrezno sekljaško akcijski, pri 
čemer bo glavni lik klical na pomoč sotrpine, blokiral ter 
preusmerjal udarce. Ali bo knofodrk tak kot v načeloma so- 
rodnem Kingdom Hearts lll, bomo še videli, prav tako, kako 
odprt bo svet. Najbolj hecen je splošni dizajn - ta uporablja 
realistične like, ki se animejsko pačijo in so narejeni po 
€. zgledu mladinskih glasbenih popzvezdnikov, okoli pa se 
vozijo s starinskim ameriškim avtom in neumorno čebljajo. 
Zdi se, da se hočejo Japonci približati zahodnemu okusu, a 
ga ne razumejo povsem oziroma ga krepko mešajo z lastni- 
mi stereotipi. (sn) 


TOTAL WAR: ATTILA Zaprite duri in okna, kajti 
proti Rimu galopira Bič božji! Atila bo namreč nasled- 
nje poglavje slovite serije. Sličen bo Napoleonu - res- 
da samostojen, a manjši zalogaj kot aktualni, ogrom- 
ni Rome 2. Postavljen bo v 5. stoletje in bo spremljal 
pustošenje hunskih konjenikov po vzhodni in južni 
Evropi. Znova bomo potezno upravljali državo, tisoči 
vojščakov pa se bodo udarjali v realnočasovnih bit- 
kah. Kampanja naj bi bila to pot ožje usmerjena kot 

| ona v predhodniku. Bitke pa bodo doživele napredek 
predvsem pri obleganjih, kajti mestni boj bo postre- 
gel z mlatenjem od hiše do hiše ter v morijo vključil 
civiliste. Takisto bo vključeno ukvarjanje z boleznimi, 
ton vsega skupaj pa bo temačnejši in bolj realističen. 
No, kljub vsemu temu ne bo moč prevzeti nadzora 
nad Atilino stranjo, kar je veliko razočaranje! Creati- 
ve Assembly na to pravijo, da so azijski napadalci 
kot šef, ki ga je treba premagati. No ja. Ker je bil zlo- 
glasni Hun v vojni igralskih platform na strani PCja 
(res), bo špil le tam. (ag) 

SORCERER KING Fantazijske poteznice 
na zemljevid običajno raztepejo nekaj na 
smrt sprtih sovražnikov, ki se mlatijo, dokler 
eden ne prevlada. Sorcerer King pa bo iste- 
mu žanru navzlic reči zastavil kanček dru- 
gače. Borili se bomo proti enemu nasprotni- 

BA—, ku, vsemogočnemu čarovniku kralju. Njego- 

ve impozantne armade korakajo proti zad- 

njemu cilju, magičnim kamnom, s katerimi 

bo uničil svet. Jejhata. Svojo spočetka kr- 

mežljavo frakcijo bo treba skozi nadgradnje 

4 in kveste okrepiti, da mu bomo preprečili 8. —- 

podle načrte. Zlodeja naj bi upravljala dina- 

mična umetna pamet, ki nam bo prilagajala 

izzive. Podoba bo veteranom znana, kajti v 

bistvu gre za nadaljevanje solidnega Fallen 

Enchantressa. Od tod značilna štirikotna 

mreža za premikanje. Nak, o šestkotnikih še 

ne razmišljajo. (ag) 

TOKYO GAME«SHOW 2014: 


DALEČ JE 


Bil je čas, ko so japonske igre masovno vzburjale za- 
hodno občinstvo. se ga dobro spomni, a se za- 
veda, da je davno minil. Letošnji TGS to zgolj potrdi. 

ekoč je samuraj rešil svet iger. Pisalo se 
je leto 1983 in ameriški trg s špili se je 
sesul pod težo zanikrnih naslovov ter vi- 


sokih cen. Gromozanski Atari je krahnil 

in ko se je prah razkadil, je večina izdelo- 
valcev ter založnikov ležala pod ruševinami. Video- 
igri je grozilo, da bo postala le še ena epizodica v 
svetu zabavnih izdelkov, ki so s pohlepom in kratko- 
vidnostjo požrli sami sebe. V redu, to se je zgodilo v 
Združenih državah, Evropa je bila s svojimi računal- 
niki druga zgodba. A ne slepimo se - kar se zgodi 
tam, ima običajno močne posledice za nas. 
Na zahodu je bilo torej črno. Toda iz Dežele vzhaja- 
jočega sonca je prigalopiral oklepljen vitez na konju - 
Nintendo. Dostavil je močno konzolo NES, nintendo 
entertainment system, ki ni bila draga in je imela za- 
radi izdelovalčevega strogega nadzora le kakovostne 
igre. Vsekakor bolj kot E.T. in podoben ščiš, s ka- 
kršnim so futrali uboge lastnike atarija 2600. NES je z 
Mariom povrnil zaupanje v videoigro in Japonci so 
obveljali za špilmaherje. To so bili sicer že prej zaradi 
Pac-Mana in Space Invaders, a odtlej je bilo uradno. 
NESU sta sledila SNES in Segin mega drive, ki se je v 
ZDA nesramno dobro prijel. Prišel je playstation, kon- 
zola nove dobe in na njem je stekel Final Fantasy VII, 
epski frp, ki je z veličastnimi animacijami pokazal, 
kako se streže full motion videu. Nakar je prispel še 
PS2, ki je toliko kot igranju rabil predvajanju DVD-fil- 
mov. Nič čudnega, da so leta 2002 Japonci obvlado- 
vali skoraj polovico svetovnega trga s špili. Tekken, 
Mario, Final Fantasy, Sonic - vse to smo dobro po- 
znali tudi v Sloveniji. 


BAGA JAGA, BABA NAGA 


Zdaj, ducat let kasneje, je vihranje bele zastave z rde- 
čim krogom le še spomin. Leta 2010 je japonska in- 
dustrija pomenila borih deset odstotkov skupne vred- 
nosti trga s špili in od tedaj se je cifra še poslabšala. 
Razlogov za to je več. En je gospodarska kriza, ki je 
oklestila ekonomije vseh držav, tudi Japonske, in uda- 
rila po vseh oblikah zabave. Drugi so spremenjene na- 
vade porabnikov - Japonci ne hodijo več toliko zaba- 
vat ven na igralne avtomate in imajo zaradi dolgih 
voženj na delovno-šolsko mesto ter majhnih stanovanj 
vse raje mobilno igranje. Na tokijskih prodajnih lestvi- 
cah kraljujejo naslovi za prenosno konzolo 3DS in 
zmerom več denarja se steka v telefonske igrice. 

NOVI 3DS 


Nintenda na TGSju vnovič ni bilo, ker je preveč 
kul, da bi se družil z nekimi levaki v slogu Sguara 
in Capcoma. Je pa bilo moč na več mestih preiz- 
kusiti prenovljeno drkalico 3DS, ki tokrat ne pri- 
naša le površinskih sprememb. Po eni strani je ta- 
ko v manjši kot večji (XL) izvedenki sicer dobila 
dodatno analogno 'paličico' nad gumbi na desni, 


Tretji razlog je naraščajoča japonska lokalnost. Okusi 
zahodnih in vzhodnih igralcev se niso nikdar posebej 
dobro pokrivali, z rastjo priljubljenosti prvoosebnih 
streljank, realističnih špilov in internetnega povezova- 
nja pri nas in tam ne pa je razkorak večji kot kdajkoli. 
Japonci imajo na splošno raje samotarske ali lokalno 
povezljive, risankaste, nežno fantazijske, animejske 
igre, ki pri nas kratkomalo niso v modi. Še en vidik je 
odnos do žensk, ki so v japonskih špilih brez težav 
joškate in napol nage (glej novi Metal Gear Solid), 
medtem ko se na zahodu nad tem stroka in niti ne za- 
nemarljiv del publike zgražata ter pišeta feministične 
proteste. Kosi puzle enostavno ne gredo skupaj. 

Shu Yoshida, predsednik Sony Worldwide Studios, 
glede celotne situacije pravi takole: "Večina japon- 
skih razvijalcev se je nehala truditi, da bi ugajala za- 
hodnim strankam, ker jih ne razume, in se je osredo- 
točila na domače potrošnike. Zaradi tega je razkorak 
med slogi in prijemi za ta in oni trg vse večji, kar 


je botrovalo večjemu džumbusu. Ne na ravni nemš- 
kega Gamescoma s 330 jurji iger željnih, a vseeno. 

Primerjava z Nemčijo ni iz trte izvita. Tudi Tokyo Ga- 
me Show je odprt javnosti in videz obeh sejmov je po- 
doben: štanti premožnih založnikov z orjaškimi zaslo- 
ni, hostese, hrušč in trušč, cosplayerji. Le da se ho- 
stese v Aziji raje nasmihajo in so podobne porcelana- 
stim punčkam (na letalo ti je žal ne pustijo vzeti), cos- 
playerji pa poslanstvo jemljejo še resneje kot evrops- 
ki in ameriški. Preoblačenje v like iz risank in iger je 
na Japonskem razvito do religiozne meje in ljudje si 
dajo s tem orenk opravka. Toliko, da se z njimi ne 
morejo kosati niti maskiranci na Comic-Conih. Na- 
okoli hodijo dečve iz animejske serije Love Live, kjer 
punce postanejo idoli, da bi rešile šolo pred zaprtjem, 
po kotih se skrivajo Asuke iz Neon Genesis Evange- 
liona, napadajo te raznorazni pokemoni, nindža želve 
in celo gundamski roboti. Iz špilov je bilo na hodnikih 
Makuharija videti marsikako Bayonetto in silake iz 


ki spomni na ščegije s prenosnikov, še dva knofa 
pod kazalci in samodejno prilagajanje stereosko- 
pije glede na to, kam je usmerjen uporabnikov po- 
gled. To 3DS ugotovi s prednjo kamerico in je do- 
brodošla poteza, saj je pri obstoječem modelu za- 
dosti le majhen odklon od idealne linije in globin- 
ski učinek gre po zlu. Toda pravo presenečenje ždi 
v drobovju, in to ni tehnologija NFC za prepozna- 
vanje bližnjih naprav, med drugim figuric amiibo. 
Novi 3DS, ki je dejansko poimenovan 'new 3DS', 
je namreč procesorsko močnejši, kar pomeni 
boljšo grafiko — in hkrati to, da igre, pisane zanj, 
ne bodo delovale na starejših izvedenkah. Taka je 


Dark Souls. 
Čeprav na razstavišču veljajo pravila, ki prepoveduje- 
jo pretirano kazanje gole kože in nošnjo mečev ali 
strelnega orožja, so kostumi izdelani do zadnjih po- 
drobnosti. Cosplayerji imajo ob tem v nulo naštudira- 
no vedenje likov, ki jih oponašajo. To je, če pomisliš, 
kar malo strašljivo, glede na to, da gre povečini za ani- 
macijo. No, tisti najboljši, ki so vložili največ truda, se 
ne nastavljajo kar tako, marveč upajo, da jih bo opazil 
kak TV-producent in jih povabil v to ali ono oddajo. S 
tem je cosplay na Japonskem nekako tak kot pri nas 
igranje diatonične harmonike. 


zmanjšuje vpliv japonske industrije iger na preosta- 
nek sveta." S tem je dobro opisal letošnji Tokyo Ga- 
me Show. 


Ko smo bili nazadnje na TGSju pred petimi leti, je na 
sejmišču Makuhari Messe v mestu Chiba blizu Tokia 
vladalo dokajšnje mrtvilo. Med stojnicami je bilo več 
kot zadosti prostora za 185.000 folka, ki si ni ravno 
hodil po prstih. TGS 2014, ki je potekal od 18. do 21. 
septembra, je privlekel 252.000 ljudi, kar 


denimo predelava z wiija Xenoblade Chronicles. gl m 
Tovrstno Nintendovo drobljenje trga se zdi nepre- Bi 4 | se 
mišljeno, zlasti z vidika tako ali tako vse bolj neza- y) sa "m LA , pi) H 
vidljivega položaja namenskih prenosnih igralni- i ' 


kov glede na telefone in tablice. A pomisliti je tre- | J, 
ba na to, kako zelo priljubljen je 8DS na Japons- (4' a 
kem. Pač so ocenili, da se jim bo to splačalo. 
Novi 3DS je na japonski trg prišel 11. oktobra 

za 115 (mala inačica) oziroma 130 


"—$ evrov (XL), k nam pa ga kani- 


jo pripeljati nasled- 
nje leto. 
— Pa 
TO a 


— Pn 

Mafijaška serija Yakuza je bila na zahodu deležna nekaj pozornosti, vendar ŠO pe-| 
tico so splovili le na Japonskem in tako zna biti tudi z novo Yakuzo Zero,ki pride 
na PS4 in PS3. Špil se bo odvijal v osemdesetih, pred ostalimi v seriji, zaradi 
česar bosta Kazuya Kiryu in Majima Goro še mlada. 


bie; 


išče 

sdea 
on Ouest:H še ) 

"Warriorjem. podoben-odvrtek. Slično tv Hyrule Warriors bomo vi 


»grafiki mlatili po trumah dragonguestovskih sovražnikov, kot-so"kapljice sluzi, in 
tako nadzorovali bojišče. V Japan pride 2015 za PS3 in PS4. 


45,za-njo pa stojijo iz- 
kušeneisizrekip-Final Fantasy in Kingdom'Heartsx Po-risankavi okolici se bomo 
sprehajali"v-pogledu od strani in ko bomo naleteli na sovraga, se bomo znašli v 
potezni bitki na ločenem zaslonu. Vse skupaj močno spomni na Child of Light. 


Zodiac. je,nova frpjka za vito in-mobilnikes ki.pri 

Bi ir es ip» an 


a jubie 
teljem. Movi del dol rije Tales, Tales of Zestiriasza- PS3 (2015), bo 
slednjim sicer ugajal-a-kani istočasno inovirati. Odvijal se bo v odprtem svetu, v 
boju bodo sodelovali tako ljudje kot duhovi, okolje pa bo srednjeveško. 


ZN — 
s — zv 
S4H Pod ZRN O H 
2 fi. x y di m ve v ' 3 
TIČA x a - Ma 1 bi 4 4 
" a ; — a s 


j 2015 na 3DS in novi 3DS, v njem zj več zgodbš in bo bolj dostopen 
splošni publiki. Odstranili so bojevanje pod vodo in okrepili obnašanje zveri. 


Odvrtek Resident Evil Ravolations je bil za Capcom ne <ovan uspeh, do te 
mere, da so. ga s 3DSa v polepšani obliki predelalisza sobne konzole. V Revela- 
tions 2 bomo nadzorovali dve babi, ena bo streljala in druga svetila pošastkom z 
lučjo v kozave frise. Špil naslednje leto dospe na vse sisteme v epizodni obliki. 

NAVIDEZNA RAZNOLIKOST 


Vendar to ni Tokyo Cosplay Show, marveč Tokyo 
Game Show, in tu smo zaradi iger. Japonsko-azijskih, 
seveda, kajti če pričakujemo enak delež zahodne ro- 
be, kot je tokijske na Gamescomu in E3ju, bomo 
bridko razočarani. Saj so prisotni veliki evropski in 
ameriški založniki, od EAja prek Activisiona do Ubi- 
softa, in svoj prostor je imel Microsoft. Nekje je rjovel 
Call of Duty: Advanced Warfare, drugod so se trudili 
ugajati Far Cry 4, Assassin's Creed: Unity, LittleBig- 
Planet 3, Forza Horizon 2 in Sunset Overdrive. Toda 
naslovi, na katere žarometi najbolj svetijo, so brezpri- 
zivno domači in toliko drugačni od naših, da je za 
marsikoga moteče. Močno mešanje z animejsko este- 
tiko, čudaško poševnooki smisel za humor, mešanje 
erpegejskih elementov z vseh mogočim ... Ni ravno 
League of Legends, FIFA in World of Tanks. 

Prav tako kmalu uvidiš, da med odmevnostmi priso- 
stvuješ malodane izključno novim epizodam ali inači- 
cam ogromnih franšiz. Videti je, da so le še te sposob- 
ne privleči pozornost vse bolj nasitenih in v mobllije 
usmerjenih igralcev. Zato je bil TGS pretežno vrtiljak 
Final Fantasyja oziroma, bolje rečeno, Final Fantasy- 
jev, ker eden na leto pač ni zadosti (na ogled so po- 
stavili tri, poleg XV še predelavo akcijskega odvrtka 
Final Fantasy Type-O za PSP, ki bo prišel na PS4 in 
xbox one, ter od zgoraj gledano sodelovalno frpjko FF 
Explorers za 3DS). Metal Gear Solida, Dragon Oues- 
ta, Resident Evila, Monster Hunterja in Yakuze. Sem 
gre daleč največ oglaševalskih jenov, več kot v ropo- 
tanje okrog novih platform, kot sta PS4 in xbox one. 
Prvemu ne gre tako dobro, kot je Sony pričakoval, saj 
ga prodajo le kakih deset tisoč kosov na teden, kar je 
nekako toliko kot wiija U, vite in PS3 ter trikrat manj 
kot 3DSa XL (tam mu rečejo LL). No, časa je še do- 
volj, s čimer se lahko tolaži tudi Microsoft, ki je sep- 
tembra xbox one naposled splovil v deželi gejš. Vrst ni 
bilo, tedenske prodajne cifre pa se gibljejo okrog mi- 
zernih tisoč kosov. Ob odsotnosti Japoncem zanimi- 
vih titul se lahko dosti več cekina nadejajo s Kitajske, 
kjer so XBO lansirali koncem prejšnjega meseca. S 
tem je xbox one postal prva tam uradno tržena kon- 
zola po štirinajstih letih, zanimanje pa je bilo bistveno 
večje kot na Japonskem. 


OD RIŽA DO GRIŽE 


Če se vrnemo na sejem, je Sguare Enix nekje ob robu 
dogajanja za 2015 napovedal splovitev lastnega 
oblačnega servisa Shinra Technologies, klicanega po 
korporaciji iz Final Fantasy VII. Skozenj kani nepo- 
sredno v domove dostavljati naslove velikega kalibra 
- vseh založnikov, ne le svojih. Sony je razstavljal 
svojo 3D-kacigo project morpheus za PS4 v enaki 
obliki kot doslej in če si se potrudil, si našel falango 
japanezarskih odbitosti. Na primer simulacijo skeni- 
ranja črtnih kod Baldy Beep Beep. Resno. Dobre dro- 
gice imajo v Osaki. 

Več smisla si našel v predelu z neodvisnimi špili, kjer 
je bila daleč največja koncentracija PCjev v drugače 
povsem konzolastičnem okolju. Indiejanke niso bile 
odrinjene v kak odročen prostor, kjer bi moral iti mi- 
mo gejš, okuženih z virusom HIV, temveč so bile v 
glavni hali. Toda naslovčki, kot so Super Rude Bear 
Resurrection, Lightning Fighter 2 in Kaiju Panic, so 
eksotika celo zame, belega nindžo, kaj šele za običaj- 
nega Slovenca. Nikdar jih ne bo niti dobro zaznal, kaj 
šele kupil. 

Bojim se, da to v končni fazi velja za večino iger s To- 
kyo Game Showa 2014. Daleč od oči, daleč od srca, 
daleč od časa galopirajočega samuraja. 

RAPORT 


3XBE.net 


kulski spletni nakupi 


V ZRAKU ALI NA TLEH, 
VEDNO Z VAMI... 


... VEDNO ATRAKTIVNA PONUDBA DRONOV IN 
REZERVNIH DELOV... 

EFORMULCE:' 
naje ELEKTRIKO 


Videti je kot formula, morda se vozi kot formula, a vsekakor ne zveni kot for- 
mula. LordFebo preveri, kakšen bolid spušča tako nenavadne električne zvoke. 


etrologlavci žugajo naravovarstve- 
nikom in prerokom skorajšnjega 
zmanjkanja nafte, češ, da so krivi 
za spodrecanje pravovernega av- 
tomobilizma. Edini možen pogon- 
ski stroj je vendarle tisti, ki si ga je pred sto petde- 
setimi leti zamislil Nikolaus Otto. Spremljati ga mo- 
rajo hrumeč zvok, vonj ožgane gume in plameni iz iz- 
pušnih cevi. Pri tem so številke ključnega pomena - 
če se le da, šestnajst cilindrov in 400 na števcu. 
"Smo se za to borili, da imamo v formuli 1 in reliju 
1600-kubične mašine?", se pridušajo. 
A doba hulkastih mišic je minila in trend gre v čisto 
drugo smer. Tehnološki napredek je zaslužen, da so 
manjši agregati v povezavi z boljšo aerodinamiko in 
lažjimi materiali enako učinkoviti. Zato je fiesta WRC 
urnejša od 500-konjske specialke grupe B. Toda to je 
sedanjost, medtem ko so industrijski trend alternativ- 
ni pogoni. Jutrišnjik namreč seže onkraj klasičnega 
motorja z notranjim izgorevanjem. Brez emisij resda 
ne bomo ostali čez noč, saj Ottov princip zlepa ne bo 
izumrl. Ampak nov vek avtomobilizma, ki ga je pred 
desetletjem smelo pričel Toyotin prius, se je že pričel. 


ŠPORT ZA pomoc 


Električni avtomobili za zdaj še niso tako uspešna po- 
slovna panoga, kot daje misliti njihova medijska izpo- 
stavljenost. Razvojni in produkcijski stroški frišne teh- 
nologije so tolikšni, da je Fiatov šef za hec prosil ljudi, 
naj ne kupujejo e-fička, saj koncert z vsakim proda- 
nim avtom popuši deset tisoč evrov. Kljub prodaji z 
izgubo pa so cene še vedno mnogo previsoke in upo- 
rabnikov prihranek v najboljšem primeru nastopi čez 
pet let. Za nameček veliko omejitev predstavljajo 


nevzdržne baterije in pomanjkljiva infrastruktura. Šte- 
vilo sicer raste in po zadnjih podatkih po svetu vozi 
okoli pol milijona električnih vozil. Toda področje po- 
trebuje pomoč z različnih koncev. Del odgovornosti 
nosi politika, za javno promocijo in spodbudo pa mo- 
ra svoj lonček pristaviti tudi šport. Dirkanje je namreč 
od vselej najbolj ambiciozen in financiran pospeše- 
valnik avtomobilskega napredka. 

Škratje elektroni sicer že imajo nekaj tekmovanj, med 
drugim proslavljeni World Solar Challenge. Z letošnjo 
jesenjo pa so dobili lastno kraljico, formulo E. Gre za 
vsesvetovno prvenstvo v električnih bolidih, ki sodi 
pod okrilje avtomobilistične organizacije FIA. Eden 
glavnih pobudnikov je bil kar njen predsednik Jean 
Todt. Po njegovem se mora avtomotošport obnašati 
odgovorno, slediti smernicam in miselnim tokovom 
industrije ter pomagati pri razvoju, saj ponuja najbolj- 


FOrmuLlae 


Električno prvenstvo organizira Formule E Holding, 
ki ga je osnovalo pet podjetij. Renault ima čez dir- 


kalnike, DHL skrbi za logistiko, Oualcomm je izdelal 
tehnologijo hitrega polnjenja brez dotika, Michelin 
rihta radirke in Tag Heuer drži štoparico. Konzorcij 
vodi španski poslovnež Alejandro Agag. 

še testno okolje. Električno formulo je oklical za glas- 
nika urbane mobilnosti prihodnosti. V skladu s filozo- 
fijo je niso postavili na dirkališča, marveč na zaprte 
ceste nečistih velemest, tja, kjer se morajo električni 
avtomobili najprej uveljaviti. 


ENAKI POGOJI 


Prva sezona 2014/15, ki se je začela 13. septembra z 
'e-nagrado Pekinga', je eksperimentalna. Prihodnje 
leto bo omogočen razvoj lastnih dirkalnikov, dočim 
so za uvod želeli narediti sodelovanje karseda poceni. 
Zato se deset moštev oziroma dvajset dirkačev meri z 
identičnimi formulami. Uradno se bolid imenuje 
spark-renault SRT 01Ein je plod sodelovanja mnogih 
delavnic. McLaren je neposredno iz svojega super- 
športnega hibrida P1 prispeval 200-kilovatni elektro- 
motor. Baterije je razvil Williams, gume so Michelino- 
ve, ogljikovo šasijo in aluminijast monokok so izdela- 
li pri Dallari, vse pa je skupaj sestavil Renault. Rezul- 
tat desetmesečnega dela je petmetrski bolid, ki po- 
speši do sto v manj kot treh sekundah in ima blokado 
pri hitrosti 225 kilometrov na uro. Nastavitev ni, saj 
ima petstopenjski menjalnik določena razmerja, pod- 
vozje je fiksno, gume le ene in aerodinamika precej 
osnovna. Taka enakost naj poudarjala dirkača, za ra- 
zliko od mnogih prvenstev, kjer igra proračun ključno 
vlogo. 

Zaradi javnih prizorišč je cirkus omejen na polovico 
sobote. Ogrevanje in kvalifikacije se odvijejo hitro, pri 
čemer motorji tedaj uporabljajo vseh 270 konjskih 
moči. Za dirko pa so zavoljo porabe omejeni na 200 
konj oziroma 150 kilovatov. A kljub temu, da več kot 
tretjino 888-kilogramskega vozila predstavljajo aku- 
mulatorji, zaloga elektrike niti približno ne zadostuje 

Tole je letošnja formula E, zmožna 225 kilometrov na uro. Prilagoditev ni nikakršnih, celo gume bodo enake 
tudi v dežju, zato je vse kao odvisno od šoferja. Dirkalnik je zaradi nižje porabe je oblikovan je s čim manjšim 
količnikom upora v mislih. Formula 1, ki gre sto na uro več, mora recimo žrtvovati precej aerodinamike na 
rovaš tiščanja k tlom. Formula E je tudi ves čas enako težka, s polnimi ali praznimi baterijami. 


za enourno tekmo. Obvezen je enkratni postanek, 
vendar ne za menjavo baterij ali celo hitro polnjenje, 
kot bi pričakovali. Morda nekoč, dandanes pa slednje 
še ni tako instantno, dočim menjava spričo velikosti 
in varnostne zapečatenosti tudi ne pride v poštev. Dir- 
kači morajo v boksih enostavno skočiti v drugo, sve- 
žo formulo, kar je res neobičajna, skoraj neverjetna 
praksa. To obenem pomeni, da je morala vsaka eki- 
Baje pa ob tiščanju na polno do cilja ni moč priti niti z 
dvema dirkalnikoma, zato ima majhno vlogo še pa- 
metno dovajanje energije. Sicer je skrb za gorivo v 
avtošportu že prisotna, toda njen vpliv in smiselnost 
tukaj se bosta pokazala šele po nekaj tekmah. Morda 
celo na enih bolj kot na drugih, kajti bolj odprte steze 
bodo požrešnejše. Energija narašča s kvadratom hit- 
rosti in visoke brzine pomenijo hitro izpraznjene bate- 
rije. Zato tudi so piste 'pravokotne' in 'igričarske'. Če 
bi formulo E dali na GP-stezo, bi gledalec zaspal, 
medtem ko bi elektroni odtekli po desetih krogih. Ja, 
toliko je vrednih tistih 320 kil baterij. 


OD LAJKOU 
DO DICAPRIA 


Še ena taka nenavadnost, pravzaprav kontroverznost, 
je tako imenovani fanboost. To je predhodno spletno 
glasovanje skupnosti, s katerim trije vozniki dobijo 
enkratnih štirideset konj za pet sekund. Ta 'čudaš- 
kost' je očiten pokazatelj, da je formula E namenjena 
novim rodovom, takim, ki niso rasli ob dvojnih upli- 
njačih, marveč ob socialnem mreženju in všečkanju. 
Se lahko v naslednji sezoni nadejamo vplivanja ko- 
mune med samo dirko, nemara opcije fandrain, s ka- 
tero bi antipatičnim voznikom odvzemali moč? Ali ce- 


lo poberljivih bonusov v obliki raket, kanistrov olja in 
pospeškov na sami stezi? 

Kako se bodo ti poskusni elementi razvili, bo pokazal 
čas. Vsekakor pa je formula E nekaj novega v dirkaš- 
kem svetu. Zavzetost Avtomobilistične zveze, sporo- 
čilnost in relativno poceni udejstvovanje so brez težav 
pritegnili mnogo sodelujočih z različnih področij in 
vseh koncev sveta. Moštvo Venturi je denimo ustano- 
vil Leonardo DiCaprio, Andretti Formula je podvig 
znane legende iz lige IndyCar, znani japonski dirkač 
Aguri Suzuki vodi ekipo Amlin Aguri in poleg je seve- 
da Bransonov Virgin. Od avtomobilistov vozita DTM- 
firma Audi ABT in E.dams Renault, slednji z Alanom 
Prostom na čelu. Kakopak ne gre brez indijske in ki- 
tajske ekipe, saj ti državi predstavljata ogromen po- 
tencial za vsak projekt. China Racing je kar v domeni 
ministrstva za šport. Je pa na prvi uč nenavadno, da 
ni nobenega od velikih imen elektrikarstva, na primer 
Tesle ali Toyote. Vendar je to nekako razumljivo, kaj- 
ti letos se lastnega znanja ne da unovčiti. 

Pisani so takisto dirkači, pri čemer jih ima dobršen 
del izkušnje iz Fl. Zvečine gre za neznana imena, ki 
so stopničke videla le v kartih in juniorskih formulah. 
V oči padejo edino seniorji Jarno Trulli, Takuma Sato 
in Nick Heidfeld ter sorodniki znamenitih voznikov, 
kot so Nicolas Prost, Bruno Senna in Nelson Piguet 
mlajši. Omembe vredno je, da sodelujeta dve punci. 
Favoriti na papirju so kajpak tisti z več kilometrine 
oziroma preteklimi uspehi. Toda vozniki poudarjajo, 
da je formula E dovolj samosvoja in da se vozi bliže 
nižjim razredom kot formuli ena. Zaenkrat so vsi pol- 
ni navdušenja in njihove izjave prekipevajo od viso- 
koletečih spodbud k ohranitvi planeta. Ker bojda let- 
no zavoljo onesnaženosti zraka umrje sedemdeset 
milijonov ljudi, električni avtomobili pa so tako kul, 
da jih uporabljajo celo na Luni in Marsu. 


Oder formul E so ceste onesnaženih velemest. Dirke bodo zato nalik mestnim v videoigram: malo krivulj, le 
pravi koti in vsepovsod ograje. Ko že omenjam igre — prvi špil z novim bolidom je Forza 5, ki ga je dobila z av- 
gustovskim DLCjem. Pekinške 'proge' pa ni, ampak je itak bedna in ima samo leve ovinke. Škatla prav zares. 

Za brezskrbno brskanje po spletu 
praktično na vsakem koraku sem 
izbrala Mobilni Internet M. Paket 
poleg 15 GB prenosa podatkov v 
mobilnem omrežju LTE/4G vključuje 
že storitev LTE/4G in TViN Shrambo 
s 5 GB brezplačnega prostora v 
oblaku. Do 31.12.2014 pa tudi 
storitev Varen splet, ki mi omogoča, 
da prek portala nastavim omejitve in 
zaščite za varno brskanje po spletu. 


Za doma sem izbrala hiter, zanesljiv 
in neomejen internet SiOL, ki mi 
omogoča dostop do spleta prek 
svojega računalnika in hkrati tudi 
WiFi-dostop prek prenosnika, 
tablice in mobitela. 


PREDPLAČNIŠKI 
MOBILNI INTERNET 


Brez interneta enostavno več ne 
gre. Mami in atu smo kupili akcijski 
paket Predplačniškega Mobilnega 
Interneta, da ga bosta lahko občasno 
uporabljala na vikendu. Paket za 
29,90 EUR vključuje USB-modum 
Huawei E3531 in kartico SIM, pa še 
10 EUR prednaložene vrednosti za 
30-dnevni zakup mobilnega interneta. 
Najprej sta hila skeptična, sedaj pa 
navdušena, saj za vikend večkrat 
vzameta s seboj še vnuka, ki ju je že 
veliko naučil. 


(aj 

oe 
Telekom 4 
O 


Za vet informacij o storitvah Telekoma Slovenije 
obiščite Telekomov center, www. tolakom.si ali 

pokličite brezplačni številki 041 700 700 (za uporabnike 
storitev Mobitel) ali 080 8000 

Največje TV-mreže, ki prenašajo formulo E, so ameriški Fox Sports, kitajski CCTV, britanski ITV in francoski 
Canal.t. Za Slovenijo naj bi skrbel srbski kanal Arena Sport, vendar le-tega ni v nobeni shemi in je dosegljiv 
le prek računalnika. Najbolje je dirko gledati na YouTubu. Posnetek za prvo je bil naložen v nekaj urah. 


Na koledarju je deset mestnih dirk. Druga e-nagrada 
bo 22. novembra v malezijski Putrajaji, sledita urug- 
vajski Punta del Este in Buenos Aires, pa Miami in 
Long Beach ter Monte Carlo, Berlin in veliki zaključek 
po londonskih ulicah junija. Da naftno bogati Bližnji 
vzhod ne mara za alternativne energije, je samoumev- 
no, čudi pa odsotnost Japonske. Morda bo februarsko 
prizorišče, kajti tega še niso izbrali. 


UUODNI DOLGČAS 


Krstna e-dirka se je začuda odvila brez zapletov. Njen 
ogljični odtis je bil, če pozabimo na transport štiride- 
setih formul do Kitajske, ničeln in tisti konec Pekinga 
si je vsaj za nekaj ur malce oddahnil od vsakodnevne- 
ga smoga. Žal pa je bila z izjemo enega dogodka pri- 
lično ničelna tudi zanimivost. Po besedah Alejandra 
Agaga, ki je v formuli E nekakšen Ecclestone, naj bi 
novo prvenstvo pritegnilo mlajše, ki se jim zdi formu- 
la 1 dolgočasna. Tu naj bi bilo zaradi trših gum in 
slabšega asfalta več spektakularnih manevrov. A v 
resnici je bilo prehitevanj za vzorec in še ta so bila ju- 
niorska, torej zaradi napak, ne spričo mojstrstva. 

Po neizraziti in ograjeni progi, z 90-stopinjskimi ovin- 
ki in umetnimi šikanami, so formulce ob neprijetnem 
brenčanju vozile v skorajda nespremenljivem redu. 
Edina popestritev je bilo burleskno presedanje v pro- 
vizoričnih boksih. Dodatno sta gledalce motilu skopa 
komentarja pravilnika in steze ter odsotnost podatka, 
kdaj so trije srečneži uporabili 'turbo'. Fanboosta dru- 
gače ne odobrava ne splošna, ne strokovna javnost. 
Element ne gre vkup s poudarjanjem športnosti in 
enakih možnosti, saj za fanovski-potisk"" štejejo le 
všečen fris, vrsta spolovila in marketing ekipe. 

Kljub slabi gledanosti dirke, ki so jo zvečine prenašali 
plačljivi oziroma manj vidni kanali, pa je dogodek vse- 
eno zabeležil nekaj pozornosti in baje 'milijardo inter- 
netnih interakcij'. Razlog je bil pripetljaj, ki ga zaradi 
neverjetnosti ne bi pričakoval niti v režiranem filmu. 
Celo dirko je vodil Nicolas Prost pred Nickom Heid- 
feldom in v zadnjem krogu je Prostovega sina od prve 


lovorike v električni formuli ločil le še en ovinek. Toda 
zasledovalec je na začudenje vseh zbral poslednje 
elektrone ter na ravnini iz zavetrja zapeljal vzporedno s 
Prostom. Dasi ni imel fanboosta, bi ga prehitel, če ne 
bi Nicolas v fotrovi maniri iznenada spremenil smeri in 
bočno trčil v tekmeca. Heidfelda je pri tem zasukalo in 
ker mestna steza nima izletnih con, je ritensko priletel 
v ograjo, v zraku spektakularno naredil dva kozolca 
ter pristal na glavi. Nenadejani zmagovalec je postal 
tretjevozeči Lucas di Grassi iz Audijeve ekipe. 


USO SREČO 
U PRIHODNJE 


Nesreča je sicer formuli E priskrbela nekaj medijske- 
ga prostora in Nickovo čilo kobacanje iz povsem uni- 
čenega dirkalnika je bil odličen crashtest. A pod črto 
se cirkus z zehalno predstavo ni izkazal. Na trenutke 
je vse skupaj izpadlo kot amaterska dirka, katero z 
zanimanjem spremljajo le mehaniki v garaži in fotri 
od dirkačev. Roj enakih formulc z zoprnim visokofre- 
kvenčnim zvokom, ki jih je treba med dirko menjati, 
je slaba slika avtomobilistične future. So nemara z or- 
ganizacijo prehiteli tehnologijo in naredili nepopravlji- 
vo slab prvi vtis? Če bodo prihodnje e-nagrade v ta- 
kem duhu, bo prvenstvo že sredi sezone utonilo v po- 
zabo. Elektroskeptiki formuli E napovedujejo še hit- 
rejšo pogibel od kratkožive serije A1 Grand Prix. 
Slednje se zelo verjetno ne bo zgodilo, saj so partner- 
ji v ozadju premočni in v električnem pogonu je pri- 
hodnost tako ali drugače. Organizatorji bodo prevetri- 
li pravila, sezona 2015/16 pa bo zanimivejša že zara- 
di raznolikosti in bržda večjih igralcev. Ko bodo ekipe 
same razvijale sisteme, bo formula E pričela vračati 
industriji, kar je njen namen. Prvi kvest naj bo izbolj- 
šanje baterij do te mere, da bo kobacanje iz dirkalnika 
v dirkalnik le še štos iz zgodovinskih kronik. V danem 
trenutku namreč sporočilo formule E ni najbolj obe- 
tavno: "Električni avti so kul, ampak če hočeš priti na 
cilj, si obvezno kupi dva." 


IN: VTVoNa 
Alan Prost je pred petindvajsetimi leti v Suzuki zaprl moštvenega tekmeca Senno. Sin, ki dirka pod njegovo taktirko v ekipi E.dams Renault, je na enak način obeležil 
jubilej. Poglej posnetek in presodi njegove besede, da "zasledovalca ni videl." A za prvenstvo je bila nesreča mana z neba. Brez nje bi bila dirka povsem spregledana. 

Kljub vpletenosti Renaulta, ki se postavlja kot šte- 
vilka ena na področju električnih vozil, je uradni 
varnostni avto prvenstva BMW i8. Ironično je do- 
tični nemški tehnološki biser mnogo bolj dovršen 
in hoten štirikolesnik od formule E. 


s. 


Še najbolj so se mesta premešala med obisko 
boksov. Postanki delujejo res smešno in neorgani- 
zirano, saj dirkači potrebujejo pomoč pri odstranje- 
vanju volana, presedanju in speljevanju iz šotorov. 


"4 va MAAE a. « a 
Brazilec Lucas di Grassi, voznik moštva Audi ABT, 
je prvi zmagovalec formule E. Fant se je preizkusil 
že v vseh formulah, tudi v F1 z res slabim izkazom. 

infogamer 
Oy 


Se VIDIMO NA IKETlJEM IN 
NAJVECJEM REBOOTOVEM 
IN-OGAMERJU! 


— Oculus Rift - preizkus igranja v navidezni resničnosti 
— Več kot 200 igralnih postaj 
— Mednarodni igralni turnirji 
— Najnovejše video igre 


rornjamse (Ii 
Zagrebački noj 
Velesajam 


Kaj storiš, ko te ekipa v omrežni igri čisto pusti na cedilu in zreš grenkemu 
porazu v fris? Kaj neki — na čeber si povezneš sončna očala in 'carryjaš', 
torej sam premagaš vse nasprotnike. Kot ŠEF! Aggressor pomodruje 
o svetem gralu novodobnih večigralskih bojev. 


Pred poldrugim desetletjem je bilo v streljankah čislano mojstrovanje v načinu ena na ena, ki pa danes pred- 
stavlja le majhen del bitk. Večina je množičnih, kjer si močno odvisen od naključno izbranih soigralcev. 


red dvajsetimi leti je bilo igranje v mnogo na 
amem začetku svoje poti. Da je družba 
rtala Doomov multi, so morali vsi štirje 
rati pognati zunanji programček za spaja- 
soigralcev na mreži. Nato si nekaj časa 
buljil v potujoče pikice v DOSu in molil, da ne bi vse 
zgrmelo dol. Večigralstvo je bilo kolektivna, bližin- 
ska izkušnja LAN-zabav, za katere je bilo treba na- 
okoli tovoriti mašine in težke katodne monitorje. Ve- 
činoma si soigralce poznal. Zmagati je bilo postran- 
skega pomena in največji hec so bile verbalne šale si 
jedel raketo čez polovico karte. 
Danes je drugače. Tesno, družabno dogodivščino so 
nadomestili visoko avtomatizirani, sterilni večigralski 
servisi, ki dnevno prebavijo na milijone igralcev. Za 
LAN-zabave in druženje ima komaj kdo še čas. Mno- 
go laže se je po šihtu vreči pred zaslon in pognati sa- 
modejno iskalo partij, pa si po minuti v igri. Naslovi 
brez matchmakerja so tolk prejšnje tisočletje, stari. 
V devetindevetdesetih odstotkih primerov igraš s po- 
polnimi neznanci. Tudi če imaš svojo kliko v Doti ali 
LoLu, s katero ste neločljivi kot Pudge in njegov ka- 
velj, so trenutki, ko ni na liniji nikogar drugega in greš 
en 'solopub', torej solo public game. Ker iskala soi- 
gralcev niso popolna, včasih pristaneš v moštvu, kjer 
je en ravno prišel z žurke z desetimi tekilami v riti, 
drugi na svojem accountu pusti igrati desetletnemu 
nečaku, tretji govori samo svahili, četrti pa je dobe- 
sedno opica. Takrat moraš vse postoriti sam in pone- 
sti moštvo do zmage. Oziroma, bolje rečeno, ga mu- 
koma zvleči kot trmasto tovorno mulo. Carryjati. 


Zla 13/51 


Fraza 'to carry the team' izvira iz moštvenih športov 
in se je v komentatorskih podlistkih pojavila že pred 
desetletji. Pomeni podvig, v katerem en igralec ali ne- 
sorazmerno majhen del ekipe postori večino dela za 
zmago in s tem lastnoročno nadomesti soigralce, ki 
so v tisti igri pogoreli na vsej črti. Ko na primer Le- 
Bron zmeče 50 pik, medtem ko Wade in Bosh igrata 
ristanc. Ni dovolj biti le najboljši v ekipi ali MVP - 
Most Valuable Player, marveč mora biti podvig še za 
stopnjo izjemnejši! V digitalnem špilavstvu se je take- 
ga nosilca oprijel naziv 'carry', pač v maniri novodob- 
nih angleških spakedranščin, ki glagol preobrazijo v 
samostalnik, kot v primeru 'epic win" in 'fail'. 

Takšnega nosilca na seznamu igralcev po partiji ni 
težko prepoznati. To je oni kerlc v Call of Dutyju z raz- 
merjem fragi : smrti 34 : 3 ali pro v World of Tanks, ki 
je napravil sovražniku petkrat več škode kot vsi osta- 
li za njim skupaj. Ena prvih zahtev za nošnjo igre je 
pač ta, da dobesedno igraš namesto vseh nesposob- 
nih soborcev, kar se fejst pozna na statistiki. 

Prve omembe carryjanja v online igrah zaslediš pri 
Halu 2 pred desetletjem, udomačil pa se je z razma- 
hom Dote in njenih klonov. Tam se hkrati s tem nazi- 
vom označuje ena od vlog junaka, zato redno prihaja 
do nesporazumov. Carry kot vloga pritiče tipu heroja 
s točno določeno krivuljo rasti moči skozi igro. Na 
začetku matcha je grozno nebogljen in potrebuje po- 
moč ter varovanje. Toda skozi pobijanje monstrumov 

za SAD e lane 


Nekateri naslovi, kot sta Wargamingova World 
of Tanks in World of Warplanes, igralčevih iz- 
kušenj pri iskanju borcev sploh ne upošteva- 
jo! Tam se moštva uravnotežajo le glede na 
moč oklepnikov in letal. Velik del drugih zna- 
nih omrežnih iger, kot sta Dota 2 in Starcraft 
2, pa uporablja izpeljanko ELO-ratinga, ki je 
najbolj razširjen način številčnega označeva- 
nja posameznikovih veščin v igrah. 

Čeprav ga pišemo z velikimi črkami kot krati- 
co, je ELO dobil ime po svojem iznajditelju, 
ameriškem fiziku madžarskega rodu Arpadu 
Eloju. Možakar je bil šahovski mojster in je le- 
ta 1960 za Šahovsko zvezo Združenih držav 
zasnoval izpopolnjen način ocenjevanja igral- 
cev. ELO-rating tekmovalcu dodeli številčno 
vrednost, ki z zmagami raste in s porazi pada, 
saj mu zmagovalec odščipne točke, dočim jih 
on odščipne poražencu. Koliko pik menja last- 
nika, je odvisno od razmerja med vrednostma. 
Če zmaga igralec, ki je višje ocenjen, bo prido- 
bil le malo točk. Če pa zmaga slabši, se lahko 
nadeja zajetnejšega izkupička. Točne matema- 
tike tu ne gre razlagati; velja, da naj bi enako 
ocenjena igralca v množici dvobojev zmagala 
vsak enako mnogo njih. Če ima nek igralec 
sto točk več, naj bi zmagal 64 % partij. Če jih 
ima dvesto več, 76 % in tako dalje. 

ELO-rating se je hitro prijel in razširil na vsa 
mogoča športna ter kasneje še druga tekmo- 
vanja, od nogometnih do bejzbolskih in kaj- 
pakda tistih z računalniškimi ter videoigrami. 
Ker je bil zasnovan prvenstveno za dvoboje, se 
najbolje obnese v okolju, kjer se igralci merijo 
v načinu eden proti enemu, na primer v 1v1 
modusu Starcrafta 2. Reči se zakomplicirajo 
pri večjih moštvih, kot so peterke v Mobah ali 
ducati rešetalcev v streljankah, kjer je občutno 
manj zanesljiv. Čeprav se Dota 2 in League of 
Legends ponašata s 'skill-based matcehmaker- 
jem', torej takim, ki upošteva oceno igralčeve 
veščine, bo sleherni veteran povedal kako pi- 
kro, saj redno pade v močno neuravnotežene 
boje. Ne le, da je težko spajati pravilne ljudi v 
moštvo, tudi nepredvidljivih dejavnikov, ki 
vplivajo na izid, je pri zajetnejši količini igral- 
cev mnogo več. Če med odločilnim potiskom 
proti nasprotnikovi utrdbi enemu maček zlije 
kavo po tipkovnici, gredo vsi ratingi skozi ok- 
no. Takrat se lahko zaneseš le nase. 

Nalinijske igre, kjer se na kupu najdejo ljudje z vseh vetrov, so razgalile tudi problem kulturnih in jezikovnih razlik. To je značilno na primer za Doto 2, kjer so evrop- 
ski strežniki preplavljeni z igralci, ki znajo govoriti samo v grabljicah. To ni hec. Poznam več kot enega Slovenca, ki je vpisal tečaj ruščine, da bi jih bolje razumel. 


in nasprotnih herojev se hitro krepi in se v srednji do po- 
zni igri preobrazi v najbolj morilsko mašino na karti. Nje- 
gova naloga je takrat ta, da melje vse pred seboj, in kdor 
bi gledal le zadnjih deset minut boja, bi kaj lahko dobil 
občutek, da postori praktično vse. A ni tako, kajti partije 
v Doti in LoLu so sestavljene iz več faz. Da se nosilni 
šampion zanesljivo okrepi, mora garati celotno moštvo. 
V nadaljevanju bo izraz mišljen v uvodoma predočenem 
smislu, ne vlogi junakov iz žanra MOBA. 


UPRA zčisk 


Najresnejši igralci nalinijskih aren na vleko moštva kot 
solerski podvig gledajo zviška. To je razumljivo, kajti če 
moraš nositi, to pomeni kolaps tvoje ekipe, kar je v na- 
sprotju z glavno doktrino aren - da je zmaga stvar vseh 
petih kameradov in da brez skupnega truda ne sme biti 
uspeha. Zato so vselej tečni, ko na forumih opazijo teme 
v smislu "Kako carryjati glup team s tem in tem hero- 
jem??" Takih tem pa je na spletu milijon, kajti špilanje 
šerpe je postalo nalinijski nadnacionalni šport in ideal, h 
kateremu zdaj stremi skorajda slehernik. 

Tudi to je logično. Prvič, biti z naskokom tako dober v 
svojem moštvu, da malodane sam poraziš nasprotno 
skupino, je gromozanski egotrip. Ne glede na to, da je 
večina današnjih večigralskih naslovov, od Battlefielda 
do War Thunderja, moštvenih, je vsa ta oglaševana 
družabnost ponavadi samo pobožna želja, ki se utopi v 
morju sebičnih teženj in kletvic. Na liniji si večinoma z 
neznanci, s katerimi ne čutiš povezanosti. Če izmed njih v 
nekaj minutah ne vstane naravni vodja, ki živino s kariz- 
mo prepriča, naj mu sledi v skupno dobro, vsakdo igra 
toliko, kolikor meni, da bi bilo primerno za zmago, sicer 
pa gleda predvsem na lastno statistiko. Ko si carry, je 
pogled na končno tabelo rezultatov tak, da še sam posta- 
neš moker. Kolikor že nisi od švica in teka, ko si napravil 
dva kroga okoli hiše, da si spumpal ven adrenalin. 
Drugič, če si realist, je koristno predpostaviti, da je tvoja 
ekipa vsa od kraja nesposobna. Zato se moraš že na štar- 
tu pripraviti na to, da boš nadomestil izpadlega soigralca 
in ugibal, kaj približno ti je oni tretji hotel povedati v ciri- 
lici. V World of Tanks to močno vpliva, kam na karti svoj 
oklepnik postaviš na samem začetku, saj se odločaš s 
premiso, da bo večina tvojega teama pocrkala v prvih 
minutah, če tega ne boš nekako preprečil. Upaj na naj- 
boljše, pripravi se na najslabše. In predvsem globoko di- 
haj. Stalnica naključnih nalinijskih spopadov. 

Sposobni soigralci in ekipno soodločanje? Ne se he- 
cat, kje si še to videl. Okej, resno - iz lastnih izkušenj 
bi rekel, da je večigralskih partij, kjer se stvari vsaj 
približno poklopijo, med petino in tretjino. Pri kate- 
remkoli špilu. Pri ostalih matchih dobiš vtis, da polo- 
vica soigralcev igra z narobe obrnjenim monitorjem. 
V Warcraftovem bojišču Warsong Gulch dirjajo po- 
vsod, samo za tatom svoje zastavice ne. 

To je svojevrstna perverzija. Internet in sodobne igre 
nam omogočajo hipno povezovanje z množico drugih 
ljudi. Na vsemrežju vznikajo ogromna, vse kompleks- 
nejša bojišča z več ducati igralcev hkrati. Pa vendarle 
si dandanes še vedno prisiljen v pretežni del bitk vsto- 
pati z zavestjo, da si sam za vse. Ne le to - veliko 
igralcem je v največji užitek, če so sami za vse! Vča- 
sih kajpak tudi meni. Ko sam uničiš deset nasprotnih 
tankov od petnajstih, se ti smeje in se potrkaš po 
prsih. I win C internet tenks. | stronk! 

Za to je deloma kriva mlada in neizpopolnjena tehno- 
logija. Matchmakerji so danes pretežno nezanesljivi. 
Pika. A zakaj jih vseeno trpimo? Porekel bi, da je ta 
bizarna dinamika povezana s hitro konzumacijo vse- 


bin, s katerimi nas zasipa moderna tehnologija. 
Podobno kot pri požiranju nanizank, spletnih član- 
kov o petnajstih najbolj razgaljenih fotkah, ki jih je 
na Twitter vrgla Kim Kardashian, in drive-in fast 
foodu. Po eni plati nam sodobne komunikacije 
ponujajo doslej nevidene možnosti povezovanja. 
A ostajamo ločeni, osamljeni, egoisti, ker zaradi 
nenormalne količine vsebin ne najdemo notranje- 
ga miru ter časa, da bi se posamezni stvari, par- 
don, "posameznikom", posvetili tako, kot se spo- 
dobi. Veliko laže je stisniti knof Play in se neuča- 
kano spustiti v boj, kot zbrati zanesljivo ekipo. 

Te neločljive lastnosti hitrih, naključnih nalinijskih 
bitk se moraš zavedati, še preden se spustiš vanje. 
Kasneje je vse prelahko pasti v rutino poblaznele- 
ga ponavljanja venomer zavoženih matchev, kot 
pri online pokru. Temu v kvartopirskih igrah pra- 
vimo 'tilt'. Zato polagam na srce, da se v snovanje 
zanesljivega moštva na liniji splača vlagati, saj ti 
prihrani mnogo izgubljenih živcev in časa! Življe- 
nje je prekratko, da bi ga tako zapravljal. No, ra- 
zen če si v tistem vrhnjem promilu igralcev, ki so 
čarodeji in dejansko počno na liniji reči, zaradi ka- 
terih jih folk na Twitchu gleda kot v transu. V tem 
primeru pa: keep calm and carry. 


Ob odsotosti uradnega ratinga je skupnost igralcev World of Tanks za orientacijo iznašla več lastnih, ki 
jih prikažeš z modom XVM. Vrednost je barvno kodirana, kar vidiš v tabeli moštev ob robovih. 

Kaj pomeni zlato fiskalno pravilo? 

Moja babica je vedno rekla: če imaš dve jabolki, ne 
moreš razdeliti treh. Preprosta kmečka logika. Takš- 
na očitnost pa odpove, ko pridemo na raven države. 
Politiki ljudstvu skoraj brez izjem obljubljajo več ja- 
bolk, kot jih košara premore. Težava je v tem, da do- 
datni sadeži navadno ne pridejo iz povečanega sa- 
dovnjaka, temveč so tuji, izposojeni, in jih je treba 
slejkoprej vrniti. Z obrestmi. 

Državna valuta seveda ni zlati delišes, temveč evri, ki 
jih v osrednjo blagajno z davki in prispevki nagomili- 
mo državljani. Ker gre za skupno dobro ('res publica' 
v latinščini pomeni javna stvar), za odločanje o pora- 
bi izvolimo politične predstavnike. Izkušnje iz zgodo- 
vine pa kažejo, da so ti redko odgovorni ravnatelji 
javnega cvenka. Nagnjeni so h korupciji in so kratko- 
ročno usmerjeni v ponovno izvolitev. To pelje v pod- 
kupovanje volivcev in trošenje prek zmožnosti. Ref- 
leks politika je enostaven: v tujini najete kredite je tre- 
ba vrniti čez pet, deset ali več let, kar ne bo več moj 
problem. S tem se bodo ukvarjali zanamci. 

Tu pride v igro zlato fiskalno ali proračunsko pravilo. 
Obstoječi generaciji prepreči, da bi se čezmerno za- 
dolževala in odplačevanje prevalila na ramena po- 
tomcev, ki danes nimajo volilne pravice, da bi lahko 
rekli ne. Pravilo v splošnem nalaga, da mora država 
sprotne izdatke, kot so penzije, sociala in plače javnih 
uslužbencev, financirati s sprotnimi davki. V nasprot- 
ju z razširjenim prepričanjem ne preprečuje zadolže- 
vanja, temveč mu omeji namen - le za tiste projekte 
in investicije, ki koristijo ljudem v prihodnosti. 
Slovenci imamo svojo različico fiskalnega pravila že 
od leta 2009, a ker je bilo le v uredbi, so si vlade mir- 
no privoščile kršenje. Da bi trdneje držalo, smo bese- 
dilo zapisali v ustavo. V grobem nalaga, da morajo bi- 
ti vse javne blagajne, srednjeročno uravnotežene ali v 
presežku. V praksi to pomeni, da je treba v času de- 
belega goveda, kot je bil med leti 2002 in 2008, 
ustvarjati zaloge, s katerimi je moč futrati suhe krave. 
Povečana poraba je dovoljena v izjemnih okoliščinah, 
kot so naravne katastrofe. Naše pravilo še ni povsem 
zlato, saj ne predvideva rednega zadolževanja za in- 
vesticije. Ali bo dobilo rumeno barvo, bomo izvedeli 
ob sprejetju izvedbenega zakona, ki že zamuja. 

Do takrat se ozrimo na Švedsko, ki kot zgled močne 
socialne države zlatemu fiskalnemu pravilu sledi že 
desetletje in pol. Sodobni vikingi so v osemdesetih le- 
tih prejšnjega stoletja ravnali lahkomiselno in zaprav- 
ljivo, kar je v devetdesetih pripeljalo do zloma. Švedi 
so se odločili, da tako več ne gre, in so lastni eliti za- 
črtali trdne fiskalne meje. Tako je ta skandinavska dr- 
žava med letoma 2004 in 2008 ustvarila zaloge, veli- 
ke za kar desetino vsega letno ustvarjenega v državi. 
Ko je prišla kriza, je zaklad polagoma potrošila, ne da 
bi gmajno zares udarili varčevalni ukrepi. Danes ve- 
selo raste naprej, pri tem pa 'vnučkom' razdeli le toli- 
ko jabolk, kolikor jih ima v košari. 

Vrsta kure je povsem nepomembna, dokler ne- 
se zlata jajca, ugotavlja McMungo. Naj bo to 
zdravilna kura ali zlato fiskalno pravilo. 


Kaj je homeopatija? 

Zadnjič sem na bencinski črpalki v naglici kupil send- 
vič s šunko in sirom. Ker je bilo okusodajne vsebine v 
kruhu le za vzorec, sem prigrizku nadel oznako 'ho- 
meopatski'. Na tem principu skrajnega redčenja po- 
glavitne sestavine namreč deluje homeopatija, dvesto 
let stara alternativna oblika zdravljenja. Danes to cve- 
točo panogo znanstvena srenja v najboljšem primeru 
odpravi kot neznanstveno, v bolj ostrih besedah pa 
kot prevaro. 


Lekarna s homeopatskimi zdravili je skladovnicati- 
sočerih stekleničk, v vseh pa je navadna voda. 


Ironično je, da se je homeopatija leta 1796 začela kot 
miselni upor tedaj resnično krvavi, padarski medicini. 
Zdravljenje bolezni in poškodb je bilo osnovano kveč- 
jemu na sistemu poskus / napaka, pri čemer so na- 
pake na škodo pacientov prevladovale. Zdravniki so 
puščali kri in upali, da se bo bolezen izlila. Oboleli so 
goltali zvarke, za katere še sami ustvarjalci niso točno 
vedeli, zakaj točno vsebujejo petindvajset sestavin z 
vseh vetrov. Če oziroma ko je uboga para podlegla, 
so pač poskusili z drugačno mineštro. 

Našel se je tako neki Samuel Hahnemann s protes- 
tom, da tako ne gre več. Učinek zdravila je treba na- 
tančno popisati, statistično analizirati in paciente dol- 
go spremljati, je naznanil kolegom. To so bili važni 
začetki danes samoumevnih kliničnih poskusov. Koli- 
kor je bil Hahnemann metodološko napreden, pa je 
vsebinske osnove za svojo novost potegnil iz riti. Sam 
se je odločil, da je treba 'podobno zdraviti s podob- 
nim', na kar namigujeta starogrški besedi homoios 
pathos (podobna bolezen). Torej, če človek po zaužit- 


ju točno določene snovi doživi podobne simptome, 
kot jih povzroči določena bolezen, ga je treba zdraviti z 
njo. Nadalje se je odločil, da je treba učinkovino skraj- 
no razredčiti. V sto kapljic razredčila - vode, alkohola 
ali sladkorja - je vnesel eno kapljico zdravilne snovi. Iz 
pridobljene raztopine je vzel kapljico, jo ponovno ra- 
zredčil in postopek ponavljal v nedogled, dokler ni 
ostalo skoraj le še redčilo. Da bi v taki vodi 'zbudil 
življenjsko silo', je z njo hkrati udarjal ob desko. 
Medicina je v dvesto letih izjemno napredovala, ho- 
meopati in njihova industrija pa sledijo tem izvornim 
navodilom, ki jim ne pritrjuje prav nobena resno, me- 
todološko zastavljena znanstvena raziskava. Kljub te- 
mu dejavnost cveti. V Sloveniji homeopatske leke di- 
stribuirajo osebe z dokončano medicinsko fakulteto, 
živalim pa z veterinarsko in vse polno se jih najde v 
lekarnah. Zakaj? Ker zelo pogosto hasnejo. Homeo- 
pati učinka ne znajo razložiti, pravijo le, da deluje. 
Znanost ponudi svojo razlago: učinek placeba. Oseba 
vanj verjame, zato se to zgodi. 

Homeopatija je tako prenekod po svetu uveljavljena 
kot dopolnilna dejavnost v zdravstvenih domovih in 
bolnišnicah. Če je od nje kakšna korist, dobro, v na- 
sprotnem primeru atom gosjih jetrc v raztopini popu- 
larnega zdravila proti gripi ne bo škodoval. Petsto mi- 
lijonov dolarjev vredno podjetje Boiron, ki izdeluje tak 
lek oscillo, je posebej ponosno, da učinkovine v njem 
sploh ni. Njihova raztopina je tako redka, da bi potre- 
bovali za dodatnih 10"? vesolj snovi, da bi našli en 
sam delec osnovne substance! 

Pri tem po homeopatskih proizvodih presenetljivo do- 
sti posegajo kar farmacevti. Zelo pogosta je uporaba 
proti bolečinam ali nespečnosti. Odsotnost racional- 
ne razlage ni ovira. Kitajci bi rekli: ni važno, kakšna je 
kokoš, dokler jajca leže. Vsakdo lahko mirne vesti 
poskusi, a opozoriti velja, da po Sloveniji mrgoli vra- 
čarskih veterinarjev, ki so v prostem času še homeo- 
pati za ljudi. Njim se kaže izogibati, obsoja jih tudi 
Slovensko homeopatsko društvo. 

Homeopatija sama po sebi ni škodljiva, razen mo- 
goče denarnici. Hudo lahko postane, če se zaveden, 
bolehen človek k alternativnemu zdravilstvu zateče 
takrat, ko bi moral na nujno medicinsko terapijo. Od- 
meven primer prihaja iz naše, slovenske srede. Ne- 
kdanji predsednik države Janez Drnovšek je dolga le- 
ta bolehal za rakom, v kamere pa razlagal, da je 
zdrav. Takšno prepričanost mu je naložil novodobni 
alternativni zdravilec. Malo pred smrtjo je obiskal od- 
prtje Onkološke klinike, kjer je ponudil ganljiv in tre- 
zneč govor. Ni delovalo. 

K: se je zadnja leta uveljavil Games- 
com v Kolnu. Bil sem tam že večkrat, 
tudi na njegovem predhodniku v Leipzigu, in 
res je to izkušnja, kakršne ne bi smel za- 
muditi nihče, ki mu videoigre dogajajo. Tri- 
sto petdeset tisoč navdušencev, najnovejši 
špili vseh vrst in oblik, orjaški zasloni, trušč, 
cosplayerji, akcijske figurice, mične hoste- 
se, kup obstranskih dejavnosti ... Sem se 
gre, tudi če se ne sme. Je pa seveda res, da 
je Kelmorajn oddaljen tisoč kilometrov in 
da je s takim izletom povezanih vsaj za ne- 
kaj stotakov stroškov. To zna prekrižati ra- 
čune marsikomu, ki bi se tovrstnega dogod- 
ka sicer udeležil, a si tega ne more privošči- 
ti, četudi golta suh kruh, pije vodo iz luž in 
prenočuje v spalki na avtocestnem parki- 
rišču. Pa še to si plača tako, da nudi spolne 
usluge turškim tovornjakarjem. 
Vesel bo tak zategadelj novice, da se lahko 
udeleži manjše izvedenke Gamescoma v ne- 
posredni bližini podalpske dežele. To je igral- 
ski smenj Infogamer, glede katerega organi- 
zator in urednik hrvaške 'informatično-gej- 
merske' revije Reboot Damir Durovič pravi, 
da je "Gamescom za ta del Evrope." Potekal 
bo od 12. do 16. novembra v Zagrebu, v treh 
velikih halah sejmišča Zagrebački velesa- 
jam. To bo že tretji Infogamer po vrsti, gre pa 
za največji tovrstni zlet v jugovzhodni Evropi. 
Lani ga je obiskalo 15.000 ljudi, letos jih 
pričakujejo dvakrat toliko, saj bo tudi prosto- 
ra za 'izlagatelje' dosti več - namesto tri tisoč 
kar deset tisoč kvadratnih metrov. Za to je 
bržda zaslužen krovni pokrovitelj Samsung, 
čigar robe se bo trlo. 
V kroatsko prestolnico bo bolj ali manj spek- 
takularne štante pritovorilo kakih šestdeset 
razstavljalcev. Med njimi ne bo določenih ve- 
likanov, kot so Electronic Arts, Microsoft in 
Nintendo, a bolje se je osredotočiti na tisto, 
kar je. In tega je precej. Založniško legijo vo- 
dita Wargaming.net, ki bo prisoten z igralno 
inačico World of Warships, in Ubisoft, kjer ne 
bo umanjkal Assassin's Creed: Unity, verjet- 
no pa tudi ne The Crew in Far Cry 4. Takisto 
bosta tam Activision z Advanced Warfare in 
Konami s Pro Evolution Soccerjem 2015. 
1 Turnirsko oziroma ešportno pa se bo igralo 
Counter- Strike: Global Offensive, Doto 2, 
H ' League of Legends in Hearthstone. 


Ljubitelji visoke te! 


Retrofrikovstvo in cosplayerstvo hosta integralen del zagrebškega sejma Infogamer by Reboot. 
i ogije pa se bodo razveselili preizkusa razvpitega VR-vizirja Oculus rift. 


Gamescom 


Kakopak ne bo manjkal Sony, ki je tako na 
Hrvaškem kot pri nas osrednja konzolna 
znamka in mora to stanje vzdrževati - roko 
na srce, ob tako apatičnih in nezainteresira- 
nih konkurentih, kot sta MS in N, to niti ni 
težko. Playstationov 4 bo v izobilju in na njih 
iger, kot so Driveclub, The Last of Us Rema- 
stered ter večplatformski naslovi. Prav tako 
bodo prišli lokalni razvijalci, kot so hrvaški 
Little Green Man, kjer so ravnokar splovili 
strategijo Starpoint Gemini 2, pa Croteam in 
podobni. Ravno LGM so pokrovitelji oddelka 
Reboot Indie Game Zone, kjer bo neodvisni- 
ce krošnjarilo več kot dvajset samostojnih 
moštvec iz regije. Upam, da med njimi kak 
slovenski. 
Nekateri ljudje gredo na tovrstne dogodke 
zato, da preizkusijo točno določen naslov, 
glede katerega so tako nestrpni, da ne more- 
jo počakati niti na demo ali beto, kaj šele na 
uradni izid. Večina pa gre okusit številne in 
ob tem izkusit vzdušje, ki nastane, ko se na 
kup zgnete konkretna množica ljubiteljev 
istega. Organizatorji Infogamerja iz Reboot 
jamčijo, da bo atmosfera več kot zadostna. 
Ne gre pričakovati enakega spektakla in širi- 
ne kot v Nemčiji, vendar je na spisku dejav- 
nosti marsikakšna zanimivost. Vseh pet dni 
sejma bodo na primer izbrane razvojne sku- 
pine sodelovale v izzivu GameJam, kjer bo- 
do v živo razvijali vsak svojo igro. Tu bodo 
stari sistemi za retrofrike in igranje fizičnih 
kart, kot je Magic, konkretne pozornosti pa 
bo deležen cosplay - oblačenje v fantazijske 
like, saj bodo mogli lišpalci sodelovati v vsa- 
kodnevnih tekmovanjih in velikem sobotnem 
finalu na glavnem odru. 
Za številne je Infogamer najbolj praktična in 
poceni priložnost, da se udeležijo tovrstnega 
dogodka. Zagreb je le 140 kilometrov od Lju- 
bljane in daleč so časi, ko smo se tja cijazili 
po lokalnih cesti ter se na meji bali carinske- 
ga pregleda. Tudi udeležba ni draga. Karta, 
ki jo je moč spletno kupiti na Rebootinfoga- 
mer.hr, stane 4 evre. Sicer je spletno mesto, 
kjer so tudi splošne informacije o smenju, le 
v angleščini in hrvaščini. Toda kdor je bral 
Alana Forda v izvirniku, neče imati proble- 
ma, a cena je zaista sitnica. Zato novembra 
le pot pod noge v lijepo njihovo, ki ni le za 
noge namakat. 

Sneti 

judje smo na svojem planetu najbolj učinkoviti 
plenilci - čeprav se načeloma bojimo morskih 
psov, tigrov in medvedov, jih pokončamo ne- 
primerno več kot oni nas. Še najbolj se tresemo 
pred malimi nepridipravčki, kot so virusi in bakterije, 
a tudi z njimi se uspešno bojujemo. Ravno zato je Gi- 
gerjev in Scottov alien oziroma ksenomorf šestintri- 
deset let po izvirnem filmu Osmi potnik še zmerom 
enako strašljiv ter nepokorljiv. Ker je boljši lovec od 
nas. Ker ni on naš plen, marveč mi njegov. 
Ta dobro zaščitena vesoljska spaka, o kateri smo spi- 
sali vedež v jubilejni dvestoti številki, je 'popoln orga- 
nizem'. Bitje z morilskimi kremplji, čekani, repom in 
izostrenimi čutili v sebi skriva jedko kislino in je spos- 
obno živeti v vakuumu, poganja pa ga nedotaknjen 
morilski instinkt. Štalo naredi celo, ko se ga lotimo v 
skupinah in do zob oboroženi, kot smo gledali v Ca- 
meronovem nadaljevanju Aliens. Kaj šele, če se z njo 
kot golokožna opica ubadaš sam. Tedaj te je up- 
ravičeno strah. Močno strah. 
Za to čustvo v novejših alienskih igrah nimaš dosti 
priložnosti, kajti ustvarjalci za temelj največkrat upo- 
rabijo prav akcijski Aliens. Streljanje se vendarle pro- 
daja in hitinski oklepi tako lepo hrskajo pod krogla- 
mi! Celo tam, kjer ni šlo za pobijačino v slogu Colo- 
nial Marines, si bil v vlogi človečka vsaj kolikor toliko 
oborožen. Ali pa si prevzel vlogo aliena oziroma pre- 
datorja, na primer v Rebellionovem Aliens vs. Preda- 
tor. Toda kultni prvi film, o katerem več pišem v 
okvirju, je bil drugačen. Na krovu tovorne ladje No- 
stromo je lovil ksenomorf in občutek ranljivosti po- 
sadke je izdelek preveval bolj kot kriki ter švic. Prav 
sem se usmeri Isolation: v bojazen in nemoč, ki jo 
čutiš pred nečim, kar te bo brez pardona ugonobilo. 


Alienova mesnica 


V Osamelosti ti je ime Amanda Ripley. Si hči Ellen Ri- 
pley, znane junakinje filmskega niza Alien, ki po pr- 
vencu po sili razmer zapusti malo hčerkico. Petnajst 
let kasneje je Amanda strojničarka, ki izve, da so od- 
krili 'črno skrinjico' s plovila Nostromo. Napoti se na 
vsemirsko postajo Sevastopol, kjer pa gre, itak, vse 
po zlu. Na njej se znajde sama, v okolju, ki spočetka 
ni izrecno sovražno, a na to vse namiguje. Klavstrofo- 
bično tesni hodniki, ropotanje po prezračevalnih jaš- 
kih, zaklenjene duri, za katerimi je moč ravno še raz- 
ločiti obrise trupel, sikanje pare, dvoumni grafiti na 
stenah ... in, predvsem, nikjer nikogar. 

Nato se pojavijo osebki. Taki, ki te hočejo ustreliti, 
taki, ki te kao vodijo na varno, a so očitno trčeni, in 
androidi, 'working joes', ki so bistveno manj napredni 
od tistega, ki ga je upodobil Lance Henriksen. Vse, 
kar znajo, je govoričiti neumnosti in z računalniško 
mirnostjo drobiti lobanje. "1 can't help you if | can't 
find you." Saj nisi zadosti trapasta, da se boš pustila 
najti, kajne, Amanda? 

Za razliko od današnjih tipsko nasičenih streljank je Isolation poln praznine. 
Večino igre prečemiš takole, čepeč oprezajoč za blipi na motion trackerju. 

Seveda ne. Raje se boš čepe s čimmanj trušča plazi- 
la naokoli, tako po hodnikih kot po jaških, ki se odpi- 
rajo s kovinskim praskanjem. Tam je tema: razsvetliš 
jo z baterijsko svetilko, ki nemarno hitro sreba bateri- 
je. Nove je treba najti v okolici, kjer dobiš tudi druge 
surovine. Iz njih sestaviš reči, ki ti pomagajo pri pre- 
bijanju dalje. Naj bodo to dimne bombe, pokalne gra- 
natice, ki pritegnejo pozornost, ali revolver. Ta je iz- 
hod v sili, saj so umetneži narejeni iz posebej močne 
plastike in jih kaj dosti ne ganejo niti streli v glavo. 
Da se znebiš enega samega, porabiš ves bobnič, na- 
kar imaš že na grbi njegove kolege. Nered pa bo ver- 
jetno privabil še nekaj. Tujsko zver. 


Ko pride strašni stric 


Dolgo traja, da se pokaže titularna žverca, a njenega 
prihoda si ne želiš. Kakor Ellen in kompanija na No- 
stromu si namreč v Sevastopolu nadvse ranljiv. Saj 
sčasoma najdeš bruhalnik plamenov z omejeno ko- 
ličino goriva, poleg česar omenjena oprema zaleže za 
nekaj trenutkov. Toda ksenomorfa ne boš ne skuril, 
ne krogelno preluknjal, ne vrgel v luft. Prascu ne mo- 
reš nič, kljub temu, da je povsem razkrit, ne slabo otip- 
ljiv kot v prvem filmu. Tudi ni tak, da bi pajkasto 
drvel po stenah, kot smo videli v AvP. Ne, on lepo 
počasi, gosposko, celo človeško patruljira po hodni- 
kih in se lagano sportski svaljka po jaških, kot bi ve- 
del, da mu nič kaj dosti ne moreš. Lažem. Saj ve. 


Prikliče ga hrušč, zato ni priporočljivo teči, celo hodi- 
ti ne in odpirati vrat, saj so ti zvoki izdajalski. Če ga 
vidiš, on brez dvoma čuti tebe - oziroma te je zaznal 
že prej. Ko se ti količkaj približa, imaš sekundo, dve, 
da se nekam umakneš, morda pod mizo, nemara v 
sosednjo sobo ali v omaro. Zadih, zadih. Drugače te 
zgrabi, iz groznih ust se pojavijo druga usta in na spo- 
redu je smrtonosni francoski poljub. Globlji, kot ga je 
Amanda kadarkoli izkusila. Pogubno globok. 


Na dnu želodca 


Alienova mogota ustvari igro mačke z mišjo, kakršna 
je v igrah redka, predvsem zadnje čase. Sploh zato, 
ker se na njegove prihode ne moreš pripraviti. Razen 
ob redkih priložnostih ksenovo obnašanje ni skripta- 
no, temveč dinamično in zato nepredvidljivo (isto do 
neke mere velja za androide). Šel boš po hodniku in 
se ne bo zgodilo nič, nakar boš neprevidno stopil pod 
rešetko, izza katere curlja odurna slina - čk, pa te 
ima! Drugič te bo skušal začopatiti že na prej navede- 
nem hodniku, medtem ko bo rešetka brez pasti. Tre- 
tjič te bo presenetil nekaj metrov od snemalnega ter- 
minala, kar je sploh fino, saj Isolation nima ne ročne- 
ga shranjevanja položaja, ne nadzornih točk, pri ka- 
terih bi se pozicija zapisala sama. Ne, treba je upora- 
bljati terminale s karticami, ki so identične kot tiste v 
filmu, nakar mora preteči nekaj časa, preden je na- 
prava znova uporabna. 

Phu, vesoljska krava me ni opazila. Ko bo šla, se 
bom splazil izza mize, oskubil police in od radosti za- 
plesal kazačok. Ups, slišala me je — nazaj pod stol! 


Ko imam ksenomorfa pred sabo, je prepozno za kake izmikovalne karafeke. 


Let me heb you 


Androidi niso zanemarljivi sovražniki. 
Nekaj je šlo narobe z njihovim program- 
jem in oprezajo za vsakomer, ki je sum- 
ljiv. Če te zalotijo, te pretepejo do smrti. 


Alien me je zgrabil in vsega je konec. Čez hip se bodo odprla usta in na dan bo 
prišla tista odurna mešanica penisa in vagine dentate. Giger, si zdaj srečen?! 


IGROVJE 


... se kliče Crew Expendable in zanj na Steamu oziroma 
v konzolni inačici (igra je še za PS4, xbox one, PS3 in 
X360) odšteješ 4 evre. DLC, ki mu bodo do marca na- 
slednje leto sledili še drugi — 'sezonska vstopnica' za vse 
naenkrat stane 25 evrov —, se osredotoča na kaprice po- 
sadke ladje Nostromo, ko se ta ove, kaj se je zaredilo na 
krovu. V osrednjem prostoru si izbereš lik, med katerimi 
je Ellen Ripley z neverjetno plastičnim frisom (glasovi so 
pristni, saj so zapregli prave igralce!), in se spustiš v 
Nostromov drob. Aliena je treba s tehnikami iz matične 
igre zvabiti do zračne komore, kar storiš v kake pol ure, 
in to je to. Predrago. 


Le pri treh filmih sem se v življenju zares tresel: pri Blair 
Witeh Projectu, Ringu in Alienu. Zlasti pri slednjem. Ve- 
soljska srhljivka Ridleyja Scotta iz leta 1979 je, zlasti v 
podaljšani in izboljšani inačici 'Director's Cut', mojstro- 
vina suspenza in prispodob. Pri kritikih ni bil uspešen, 
ga pa je hitro požegnalo ljudstvo. Morda zato, ker je 
podzavestno razumelo mnoga sublimna sporočila, od 
narave kapitalizma do seksualnih tonov. Tujska pošast je 
navsezadnje utelešenje črnih človeških plati, od nasilne 
do spolne — kurčasto razpotegnjena glava, dvojna usta, 
facehuggerska faza, ki spomni na BDSM-prakse ... Vse 
to je bilo delo spornega švicarskega artista Hansa Ru- 
dolfa Gigerja, za kar je prejel oskarja. 

V nasprotju z nadaljevanji, zlasti streljanja polnimi Aliens, 
ki so bili prispodoba vietnamske vojne, in mnogim čudno 
štirico Alien: Resurrection se prvemu filmu v nizu nika- 
mor ne mudi, niti ne poudarja akcije ter rešetanja. Ko po- 
sadka tovornjače Nostromo na medzvezdnem potovanju 
zaradi ukazov nadrejenih na krov pripelje nenavadno bitje, 
se ne vname oster boj, poln kresanja samokresov. Scotta 
veliko bolj zanima psihološki učinek, ki ga ima na ljudi 
prisotnost najprej malega, v chestbursterski krvi rojenega 
pošastka, ki je nato vse večji. Sedmero 'mornarjev' nikdar 
ne ve, od kod se bo gnusoba pojavila in koga bo začo- 
patila. Ni treba kazati krvošprica, niti 'ksenomorfa' nikdar 
ne vidimo sceloma. Važna je ideja, simbol. 

Na kraju ostane le še častnica Ellen Ripley, Sigourney 
Weaver v najbolj prepoznavni vlogi. Ta razkrije zaroto, po- 
razi zver in reši mačko. Pa je zato junakinja? Se veselimo 
rešitve sveta? Ne. Zdaj, ko je Pandorina skrinjica odprta, 
vemo, da se bo mora zmerom vrnila ... 


V meniju vklopiš ali izklopiš opcijo depth of field, ki pri gledanju na zazna- 
valnik gibanja zamegli okolico in obratno. Med njima preklapljaš z gumbom. 


Zaradi vsega tega je Isolation izredno tesnobna igra. 
Ne toliko strašna in grozna kot preprosto tesnobna - 
naphana s počasnim plazenjem in ždenjem po oma- 
rah ter za objekti. K temu pripomoreta tako grafična 
igra svetlobe in senc kot odlična zvočna slika, polna 
praskanj in bobnenj, ki naznanjajo ksenomorfovo pri- 
sotnost v kovinskih prehodih. Svoje doprinese tudi 
raba kultnega motion trackerja, zaznavalnika giba- 
nja, ki ga vlačiš na plano in opazuješ, če se kje kaj 
premika. A pazi, njegovo oglašanje lahko takisto 
privleče svinježa ... 


Samus, pozdravlja te Ripley 


Občutek, da te alien lovi širom postaje, spodbuja nje- 
na odprta zasnova. Sevastopol je velik, pretežno raz- 
prt prostor, ki ga po metroidovo zmeraj bolj razpiraš 
in se vračaš v že raziskane predele. Bodisi zato, ker 
tako veli naloga, bodisi ker si dobil kos opreme, s ka- 
terim prideš v prej nedostopne kajute. Sem sodijo lo- 
milka železnih zapiral na vratih, hekerska naprava, 
kodne kartice in več vrst varilnih aparatov. V postran- 
skih čumnatah sicer ni nič bistvenega in celo ko od- 
kriješ nadgradnjo obstoječih kosov opreme, to ne za- 
leže dosti. Je pa občutek v redu, zlasti zato, ker s tem 
naletiš na dodatne računalnike in kasetofone, kakršne 
smo imeli za spectruma. Tu bereš in poslušaš spo- 
ročila o stanju postaje (slabo) in ljudi (še slabše), kar 
pomaga pri zavedanju širše slike dogajanja. 

Žal zgodba ni posebej napeta, mesnata in dogajalna, 
niti ne prinese kakih pretresljivih uvidov v ozadje uni- 
verzuma. Razloži sicer, kako je ksenomorf prišel na 
Sevastopol in kakšne baže je, toda Weyland-Yutani 
ostaja krovno grabežljiva korporacija, o kateri ne iz- 
vemo nič, liki pa so precej manj zanimivi in razviti kot 


Pri pogledu v znanstveno fantastiko neke dobe je fascinantno, kako so si tedaj [ 
|zamišljali prihodnost. Isolation se drži (danes) retroobarvane Scottove vizije. 

v filmu. Leseni dialogi in ne prav odlični govorci bo- 
trujejo 'videoigernemu' občutku, pri čemer prednjači 
cvileča, nič kaj mami podobna Amanda. Nemara na- 
lašč, da se ženski ne bi preveč prekrivali, ampak nje- 
no paničarjenje mi je šlo prav na jetra. 

Dobro, da se špil odkupi drugod, zlasti s podrobno 
okolico. Creative Assembly so dobili dostop do vseh 
mogočih arhivov in udejanjili izdelek, ki je stilistično 
nazarensko skladen s Scottovim filmom. Ta skladno z 
doktrino osemdesetih v 22. stoletje umešča katodne 
zaslone in že danes primitivne računalnike, kar igra 
posnema. Temu na Sevastopolu doda japonske pis- 
menke, kajti pred dobrimi tridesetimi leti so menili, da 
bo Dežela vzhajajočega sonca velesila postala. Prav 
tako so tu številne reference na film, ki si ga je pred 
igranjem dobro ogledati. Le tako natanko vidiš, za ko- 
liko detajlov so poskrbeli, naj bo to hecno kavsajoča 
figurica z Nostromove mize ali dogajanje na retroe- 
kranih. 


Mesnine dežele alienske 


Je pa res, da se na daljši rok igra nekoliko izpoje. Prve 
ure in začetna srečanja s ksenomorfom so boleče na- 
bita z adrenalinom in suspenzom. Toda kasneje oboje 
do neke mere spusti in opaziš, da se je začelo igranje 
ponavljati. To so skušali ublažiti z vmesnim flashbac- 
kom in strelsko naravnanim obdobjem, ko se moraš 
ubadati zgolj z morilskimi androidi. Pa z obstranskim 
preživetvenim modusom (survival), kjer moraš izpol- 
niti odklenjene samostojne naloge, na primer priti do 
dvigala, ne da bi malica postal. Vendar imaš tako ma- 
lo načinov, kako se alienu ogniti, in še dosti manj, ka- 
ko mu zavdati, da se nekje petnajst do dvajset ur dol- 
ga igra čuti razvlečena. 


Z umetnimi delavci na postaji ne gre češenj zobati in strezni jih ne niti udarec 
z orodjem. Nadzoruje jih skupna umetna pamet, intimno povezana z zapletom. 


Dosti dosti je plazenja, skrivanja in vračanja skozi že 
obiskane predele, vstopanja v sobane, pritiskanja 
gumbov, vlečenja ročic - na kratko rečeno, igranja 
na enak način. Po eni strani tesnobnost ne izpuhti, po 
drugi pa si zaželiš, da bi lahko storil kaj več. Na pri- 
mer dinamično švasal in odšvasal vrata, zapiral in 
odpiral jaške in podobno. Prav tako so neizkoriščeni 
ljudje na Sevastopolu, ki so tam bolj zato, da so, na- 
mesto da bi jih recimo pripravil k sodelovanju ali se 
ubadal z njihovimi frakcijami. Morda so to pobožne 
želje, a špil bi ob odsotnosti vsakršnega večigralstva 
na daljši rok potreboval več poživila in raznoterosti, 
da bi ohranil prvotno vznemirljivost. 


Oda črni zavesti 


Kljub temu celota deluje in pretežno navduši. Le da ne 
vsakogar, kajti kljub znani licenci je to igra za ozko, 
sladokusno publiko. Ne toliko tisto, ki ima rada horor, 
saj je krvavo sprevrženo horifičnega v njej malo, kot 
ono, ki ceni občutek preganjanosti ter počasno, siste- 
matično igranje brez muje in strelske nuje. Slednjega 
malokaj udejanji tako dobro kot Alien: Isolation. 


Ripley: "How do we kill it? There's gotta be a way 
of killing it. How do we do it?" z "You can't." 


izvrstno tesnobno vzdušje, ki zbru- 

si preživetveni nagon v mojstrsko 

udejanjena in podrobna okolica 
spretno kanaliziranje kultnega filma v se kar 
vleče in ponavlja, zaradi česar deluje razvleče- 
na in predolga x bledi liki ter nepretresljiva 


Večigralstva igra ne nudi, ampak bi bilo 
čisto simpatično, če bi lahko eden vodil 
človeka in drugi aliena. Oziroma če bi se 
več prvih spravilo nad drugega. Pač ni. M 

Aggressor premlati vse srborite kentavre na karti, 

nakar mu ledena zima pomrzne prste. 

81 mnogo pristopov v prelep dizajn v 
proti koncu zvodeni x nečitljiva karta x 


nekaj neuravnoteženosti x  Amplitude / Iceherg 


sveže okolje v raznolike frakcije v 


prijaznjeni smo že s poplavo fantazijskih kliše- 

jev, ki zapovedujejo, da so vilini gozdni hipiji 

zašiljenih ušes in da škratje radi rijejo pod 

zemljo, dokler ne zbudijo kakega monstruma. 
Veterani v iskanju novih skrivnosti zato radi gledamo 
v smer svetov, ki si upajo odmakniti od kalupa. Iger, 
kot je fantazijska potezna strategija Endless Legend. 
Morebiti se spomniš podobno naslovljenega Endless 
Spaca in zares za obema stoji ista firma, pariški 
Amplitude Studios. Pa za nameček še za prihajajočo 
rogue frpjko Dungeon of the Endless. V vseh treh pri- 
merih gre za isti svet - Endless Universe, čeprav sta 
Space in Dungeon vesoljska špila! 


Zverski vrt 


Legenda se pač odvija le na enem od planetov v tem 
univerzumu, na Aurigi, kjer se trudiš doseči prevlado. 
Civilizacije na njem so še primitivne, zato se tu ne 
streljaš s fuzijskimi kanoni, marveč mahaš s sekirami 
in lučaš strele. So pa prisotne ostale lastnosti izročila 
Neskončnosti. Na primer glavna valuta, prašek 'dust', 
ki spomni na začimbo iz Duna. Med najbolj navdušu- 
jočimi gradniki so brez dvoma domišljena Aurigina 
bitjeca. Spočetka za igranje izbiraš iz osmerice glavnih 
ras, med katerimi so sicer tudi neke sorte gozdni vilini. 
Ki pa imajo ušesa do tal in snifajo dust, da se zadeva- 
jo. Potem naletiš na Broken Lorde, ki so duše, ujete v 
votle oklepe; Necrophage, Aurigino inačico požrešnih 
kobilic: Cultiste, ki so bizarni hodeči kipci ... 

Vsaka od glavnih frakcij ima samosvojo igralno me- 
haniko, ki določa, katere surovine s potezne šestkot- 
niške karte bodo zate najdragocenejše in kako boš z 
njimi gradil naselbine. Broken Lordi se futrajo direkt- 
no z dustom, medtem ko imajo Cultisti le eno mesto 
in se širijo s podjarmljanjem več kot ducata minornih 
ras, ki so raztresene naokrog. Te so pomemben ele- 
ment za vsakogar, saj privzeto galopirajo po karti in 
ti plenijo mesta, zato si jih je treba podrediti. Odtlej 
lahko uporabljaš njihove bojne enote in napadaš z 
mamuti, golemi in sličnim. Ker ima glavna osmerica 
ras le po tri lastne bojne enote, je važno premišljeno 
vključevanje malih zavezniških frakcij. Le z njimi 
lahko izdelaš dovolj raznoliko vojsko. 


Trgovec s sekiro 


Če to odštejemo, Endless Legend igraš podobno kot 
ostale fantazijske gospodarsko-vojskovalne igre, na 
primer Warlock ali Fallen Enchantress. Po karti gra- 
diš mesta in v njih armade, ki jih pošiljaš raziskovat 
ter osvajat sosednja ozemlja. Tvoji učenjaki izumlja- 
jo nove oklepe, s katerimi opremljaš vojščake. Je 
pa zanimivo, da je zelo malo čaranja, ki ga ima v 
običajni obliki le rasa magov. 

Ko se na velikem zemljevidu srečata sovražni voj- 
ski, špil preklopi v taktično potezno bojišče, kjer se 
zakol odvija sočasno. Najprej nasprotnika določita 
ukaze, sledi izvršitev. To da mikastenju nekaj sveži- 
ne in negotovosti, ki pa ju Legenda nujno potrebuje. 
Pošastki si namreč lastijo nezavidljiv spisek poseb- 
nih veščin, ki se sprožajo pasivno. 


Kot v Endless Spacu je moč špil zmagati na veliko 
načinov. Poleg vojaške sta tu diplomatska in tržna 
prevlada in izgradnja čudesa. Pri tem moraš načeloma 
upoštevati spone svoje rase. Toda sistem z globoko di- 
plomacijo in trgovino ponuja ogromno vzvodov za do- 
seganje ciljev po ovinkih. Vmes se porajajo še kvesti, v 
katere je zapakirana precej neugledna štorija posame- 
zne frakcije. 

Kampanje v slogu Heroes v Legendi ni, le svobodnjaš- 
ko haranje po naključno ustvarjeni karti v osmero. Pri 
tem lahko igro odpreš in brez muke zaprežeš prijatelje s 
Steama ali čiste naključneže, da poprimejo za vajeti 
nasprotnikov. (Umetna pamet zna biti sicer dovolj teč- 
na, da te nauči igrinih zakonitosti. Vendar boš špil za- 
mojstroval šele proti živim igralcem. 


Zima na pomoč 


Endless Legend pozna več kot dva ducata naravnih 
bogastev (!), zato bodo mahnjenci na gospodarenje 
padli preč. Hkrati pa od tod izvirajo glavni pomisleki. 
Nahajališča na karti niso tako čitljivo ponazorjena kot 
recimo v Warlocku. Predvsem pa Legenda kot vsi taki 
špili v zadnji tretjini zvodeni v mukotrpno optimiziranje 
množice mestec ter gonjo za enim od zmagovalnih po- 
gojev. Avtorji so skušali to dinamiko poživiti z vračajo- 
čo se polarno zimo, ki včasih premeša ravnotežje. A 
glavne težave žanra jim ne uspe zaceliti. 

No, če to odmisliš, je Endless Legend svež in precej 
navdušujoč novinec med fantazijskimi strategijami. V 
kvalitetne in navdahnjene risarije igrinega sveta bi zrl 
cele dneve. Še raje pa nenehno stiskal 'end tum"! 

j Naj si sam ali v družbi, Gauntlet je preprosta arkada, ki je v daljših seansah duhamor- 

na. Boljša je v kratkih, energetičnih sunkih, kjer kaos na ekranu ostane sipa 
na 

Absolutno najboljši nadzor nudi kontrolnik (joypad), kjer lik vodiš z levo gobico 
in z desno usmerjaš napade ali specialke. Upkovnica in miš sta zgolj zadostni. 

Akcijo spremljajo Komentarje borov in sarkastičnega napovedovalca. Žal taki 
nostalgični elementi ne pripomorejo k odličnosti šefov, ki so nerodni in pohlevni. 


red devetindvajsetimi leti je v igralnicah naredil 
velik darmar edinstven Atarijev avtomat, Gaunt- 
let. Ni bilo toliko posebno to, da si v njem iz po- 
gleda od zgoraj lomastil po blodnjakih in obra- 
čunaval s hordami tolkienskih nakaz. (Ne pozabimo, 
Dungeons 6 Dragons in Konan so bili tedaj povsod. ) 
igralci naenkrat, vsak s svojim likom. Mašina je bila za- 
radi kupa joystickov in gumbov ter mogočne notranjo- 
sti draga. A lastniki arkad, ki so si jo privoščili, so bili 
deležni konkretno nabreklega obiska. 
Gauntlet je bil taka uspešnica, da njegovo izročilo traja 
do danes. Pričujoča izvedenka je osma in videti je, da 
se kak založnik vsakih nekaj let spomni, kako privlačno 
je enostavno klanje tečnob po labirintih. Tokrat je to 
Warner, izdelovalci pa so Arrowhead, švedski avtorji 
izometrične Magicke, ki je marsikaj vzela iz Gauntleta. 

Arrowhead / Warner 


Zlate in snete sekire 


Špil na Steamu stane 20 evrov in ga začuda še ni na konzole, 
čeprav jim je pisan na plastiko. Kakor v izvirniku so na razpolago 
štirje vojščaki: barbar, čarodej, valkira in lokostrelec. V kratkem 
uvajanju spoznaš njihove raznolike spretnosti, po katerih se kon- 
kretno razlikujejo. Barbar je mojster obračunavanja od blizu, copr- 
nik sitnobe kuri, evre in zadržuje, valkira je zaščitena, dočim vilinski 
strelec deluje na razdaljo. Vsak ima posebno sposobnost, na primer 
lokostrelčeva granata, ki potrebuje čas, da se napolni, in uporablja 
po dva artefakta, za rabo katerih žlampa sproti najdene napitke. 
Med nivoji jih je moč v zameno za nabrano zlato kupiti pri trgovcu. 
In to je to. Nabor sposobnosti bojevnikov je ozek in zakoličen ter ga 
ne razvijaš ali krepiš kot v Gauntletovem dušnem potomcu Diablu. 
Zato je mlatenje barabinov takoj razumljivo, naj jih garbaš z barba- 
rovo sekiro ali jih nabadaš na valkirino sulico. Celo največjemu 
igralskemu analfabetu je jasno, da je treba čimprej odstraniti gene- 
ratorje, ki periodično kličejo pošasti, da s ključi odpiraš vrata, da 
pobrana hrana nadomesti energijo in da je vsega konec, ko zmanj- 
ka oživitvenih kovancev. Pa, seveda, da je vic v tem, da imaš čim- 
manj gnusob za sabo in čimveč pred sabo. Le tako jim učinkovito 
sodiš in ne tvegaš, da te poonegavijo. 


Mi štirje smo najboljši par 

Igranje je hitro in dinamično. Orki, goblini, pajki, skeleti in podob- 
nih klišejci uletavajo v tropih, zato se moraš stalno gibati in biti 
spreten z veščinami. Brezglavo drkanje knofa za napad redko 
učinkuje, saj nisi tako tršat, da bi prenesel več kot nekaj zadetkov. 
Zlasti večjih, bolj statičnih nasprotnikov, kot so gorjače vihteči troli 
in madioničarji, ki te obstreljujejo ter ščitijo generatorje. Ter, jasno, 
šefov, med katerimi sta topotajoč peklenšček in mutiran krokodil. 
Občasno je treba kam sicer prinesti kak eksploziven sod, da ek- 
splozija podre zid, potisniti blok, da osvobodiš prehod, in paziti na 
vrstni red odpiranja vrat, da ti ostane zadosti ključev za obstranske 
dobrote. Toda uganke niso vredne tega imena in srž je klasična ar- 
kadna akcija, jako podobna tisti, ki je zažigala pred skoraj trideseti- 
mi leti. Žur je tolikanj večji, če se ti pridruži kdo na istem 
računalniku ali čez internet. Kakor v starih časih igra podpira do šti- 
ri sodelujoče, ki si po eni strani pomagajo, po drugi pa si kradejo 
zlato in odjedajo jestvine. Ravs! 


" bi " 
Tema, ki se širi 
Sveta preproščina je Gauntletova glavna prednost in osrednja po- 
manjkljivost. Avtomat je bil namenjen kratkim, adrenalinskim sean- 
sam. Njemu dokaj slična moderna izvedenka pa hoče, da pred za- 
slonom presediš ure, tudi zato, ker z izpolnjevanjem krovnih ciljev v 
slogu 'pobij 10.000 sovragov' odklepaš splošne okrepitve lika. S 
tem načne čistost, saj je igranje na dolgi rok premalo kompleksno. 
Obračunavanje s tolovaji se ponavlja, tako kot duhamorna, gene- 
rična okolica - skalne votline, ognjeni tempelj, ummm, skalne votli- 
ne. Negativno presenetijo tudi pohlevni šefi z res enostavnimi vzorci. 
Kljub večji zagrizenosti nakaz na višjih težavnostih se špil kratkoma- 
lo vleče. Škoda, da niso upoštevali idej iz avtomatnega nadaljeva- 
nja, ki je dodalo odbijanje izstrelkov od zidov, zaklenjene skrinje ter 
označevanje sotrpinov za cilje sovražnih napadov. Namesto tega so 
skušali monotonost razbiti z neposrečenimi zamislimi, kot sta sitna 
smrt, ki te zasleduje, in niz stopenj, kjer te obdaja tema. Tema v igri, 
kjer je bistveno zavedanje okolice?! Prav tako zmoti linearnost, saj je 
treba vse štiri tematske sklope in nivoje znotraj njih opraviti zapore- 
doma. Delno naključno ustvarjanje temnic ne doprinese k razgiba- 
nosti, saj so zvečine še vedno zakoličene in razvlečene. Obiski na 
višjih zahtevnostih tako niso v užitek - pravo nasprotje napetih partij 
v randomiziranih ječah originala. 
Če imaš dvajsetaka odveč in si razpoložen za staromodno avtomat- 
no karnažo, ajt, v redu. Toda za skope nostalgike bo cena previso- 
ka, za sodobno rajo pa Gauntlet ni, saj se ji bo zdel mnogo preveč 
omejen. Kar pravzaprav drži. 

Večjih nepridipravov ne manjka in šefovski boji (spodaj) potekajo tudi s pari. 
Coprnik te stalno žoka z uroki in kliče pomagače, demon pa te skuša zmlinčiti. 


Podoba iz CryEngina je lepa, a strojno zahtevna. Prvoosebnost pa pomeni slabši 
pregled nad bojiščem, kot če bi igral iz pogleda od zadaj. Se je treba prilagoditi. 


IGROVJE 


ar igranje fantazijskih vlog, ki mu manjkajo vandranje po deželi, 

pogovarjanje in izpolnjevanje kvestov, še pripada temu žanru? Mu, 

vendar se bolj umešča v podzvrst akcijskih frpjev, ki se osredo- 

točajo na boj. Kdor ima to rad, zna najti nepričakovano dosti v tem 
neodvisnem prvoosebnem bojnem erpegeju, ki Diabla in Borderlands povza- 
me v surovem, srednjeveško pravljičnem okolju. 


Tisti drugi zmaji 

V skladu s smernicami sodobnega knjižnega fantasyja takoj naletimo na kru- 
tost, saj junaku ali junakinji prišleki v vas krvavo ugonobijo življenjskega 
partnerja. Zato, ker jim pač paše. Svetobolje! Brutalneži so podložniki lokal- 
nega coprnika, ki se dogovarja z višjimi silami, mi pa postanemo podanik 
'dobrih' sil in dobimo hude moči. Za to plačamo zgolj z življenjem. 

O čem gre beseda, načeloma izvemo iz kriptične zgodbe, ki se zvečine odvi- 
ja skozi senčne flashbacke. Te sprožimo ob vrtincih, visečih v zraku. Tedaj 
vidimo figure, ki se pogovarjajo in tako poustvarjajo kosce dogodkov iz pre- 
teklosti. A štorija je daleč od važne, saj se za te sekvence zlahka ne zmeni- 
mo. Prav tako je fabula po nepotrebnem zakrita in kriptična. Ideja je, da naj 
bi igralec dogajanje sam sestavil iz koščkov, vendar je dogajanje tako raz- 
krojeno, da ti je stežka kaj jasno. 

Ljubiteljem fantazijske literature bo zanimivo omenjanje 'zmajev' v kontek- 
stu ljudi s posebnimi močmi, kjer je videti kot zgledovanje po Robertu Jor- 
danu. A na splošno je fabula pofl z enostavnim ciljem: maščevati se za smrt 
ljubljene osebe in odrešiti deželo tiranije. 


Trupla, povsod trupla 


Tudi prav, itak je poudarek na nečem drugem. Na hoji dalje po linearnih 
stopnjah in ugonabljanju sovražnikov. Ne pričakuj tipskih frpjskih elemen- 
tov, kot so odprta dežela, mesta s pivnicami, uganke in poln dnevnik nalog. 
Lichdom, kar pomeni stanje licha - nekoga, ki je vstal od mrtvih, zanima 
praktično le borba. 

Ta je izvedena v slogu prvoosebnih streljank. Na razpolago imaš tri moči, ki 
tipično vplivajo na enega sovražnika ali na območje, pri čemer se učinek po- 
razdeli med nasprotnike. Pri nekaterih močeh je mogoče miškin gumb tiščati 
dlje, da se efekt okrepi. Seveda pa to zahteva čas, ki ga pri hordah okostnja- 
kov, zombakljev, duhov in podobnih gnusob iz onstranstva, ki lazijo in letajo 
k tebi, nimaš. Zato je bistvenega veliko umikanja, hoje nazaj in kroženja 
okrog barab, da jim sčasoma izpiješ vso energijo. 

Vseeno je dosti sovragov, ki ne pridejo do tebe, marveč te s strelicami ali 
uroki obstreljujejo od daleč. To pomeni, da moraš ti do njih, kar zna biti ob 
gručah onih drugih problem. Izstrelki so do neke mere samovodljivi, vendar 
težave povzročajo razdalja, gneča in vmesno avtomatično jemanje na muho 
bližnjih ciljev. Poleg tega od oddaljencev ne kasiraš le direktnih poškodb, 
marveč uročitve, kot sta zložno pojemanje zdravja in začasna zamrznitev. Ni 
lepšega kot stati vkopan kakor leden kip, medtem ko te po sploščeni riti 
(čarodeji veliko sedijo za knjigami) grizlja trop sestradanih volkov. 

Dlje v igro kot prodreš, več je zoprnežev, med njimi zlasti generali, ki kličejo 
podanike, dokler jih ne potolčeš. Pa elitne verzije običajnih težakov, ki imajo 
po zgledu Diabla posebne sposobnosti - bolje so zaščiteni ali agresivni in 
podobno. Na koncu stopenj naletiš na šefa, običajno kakega korpulentnega 
demona. Ta ti s svojimi močmi in količino energije razodene, da nimaš poj- 
ma in da bi bilo dobro prilagoditi pristop. 


Ne le kitanje, tudi lootanje 


To boš nedvomno počel, saj igra ni namenjena temu, da bi jo z izkazovanjem 
relativne spretnosti gladko premagal v enem šusu. Navsezadnje ima le eno 
težavnost, ki ni nizka. Namesto tega hoče, da se vračaš na že obdelane ni- 
voje, kjer zbiraš boljšo robo. To počneš s svobodnim skakanjem med nad- 
zornimi točkami, ki so nameščene ravno toliko vsaksebi, da jih ne dosežeš z 
levo roko. Ob vsaki smrti se vrneš k nazadnje obiskanemu checkpointu, a se 
tedaj redkost nabranih stvari resetira. Se pravi, dlje kot prideš v okviru ene- 
ga nivoja, bolj nadmočnih nagrad boš deležen. Izkušnje se ohranijo, vendar z 
njimi ne bildaš sebe, marveč čarovnije. 

Vic je v tem, da dobrote niso sablje, oklepi, pokrivala, kamižole in podobno, 
temveč izboljšave za uroke v obliki krogel. Z njihovim združevanjem izdelaš 
nove coprnije, na primer ognjeni izbljuvek, ki ima okoljski učinek in ne leti 
več naravnost, temveč v loku. Nakar je treba upoštevati, da je magičnih šol 


več, od ognjene prek ledene, ki sovrage ustavlja, do živalskega spremljeval- 
ca in kuge, ki jih poškoduje na dolgi rok. Moč je kombinirati krogle različnih 
šol, kar pripelje do zanimivih efektov. 

Takisto ima vlogo ščit, ki spreminja osnovne statisti- 
ke. Lahko si počasnejši in močnejši oziroma hitrejši 
in z manj energije, lahko se odpoveš možnosti odbija- 
nja napadov na rovaš sposobnosti teleportiranja po 
okolici in tako dalje. Po želji, kakor te vodijo eksperi- 
menti in nabrana roba, ki jo je moč tudi razgrajevati 
in s tem upati na kak kos legendarne opreme. 


Sladke kombinacije 


Lichdom je hardcore igra, ki podobno kot Diablo ho- 
če, da postajaš močnejši in da stopnje preigravaš 
znova. Še več, zanaša se na to, da boš sam od sebe 
zadosti pogumen in bister za preizkušanje kombinacij 
krogel za uroke. Včasih s tem dobiš krneki od coprni- 
je, drugič nekaj odličnega, kar ti rabi dolgo časa. To 
zanašanje na igralčeve sposobnosti je spočetka malo 
tečno, ker so osnove slabo razložene. Je pa sčasoma 
bolje in ko dojameš sistem, je svoboda osvežujoča. 
Zlasti če najdeš kako kul kombinacijo za dodatne 
poškodbe sovražnikov, ki seže onkraj samoumevne- 
ga zamrzni - zažgi. 

Je pa res, da se pozna manko proračuna. Zaradi mrt- 
ve okolice, monotonega pluženja dalje in preveč slič- 
nih valov sovražnikov, ki se pojavljajo na istih mestih 
v enakih kombinacijah, postane naknadno preigrava- 
nje nivojev enolično, četudi stalno iščeš učinkovitejše 
načine, kako se jih znebiti. Borderlands so bolj polni in 
zabavnejši. Lichdomovo privlačnost resda povečujejo 
skriti koti nivojev, ki vodijo v arene z bolj zajebanimi 
sovražniki, in new game plus, kjer greš skozi igro zno- 
va pod težjimi pogoji. Vendar se na dolgi rok poznata 
manko raznolikih nasprotnikov, katerih elitne sposob- 
nosti niso nič posebnega, in dokajšnja preprostost bo- 
jevanja. Je zabavno in nekaj posebnega zaradi prve 
osebe ter okoljskih elementov. Mednje sodijo skale, za 
katerimi se skrivaš, in pasti, ki te poškodujejo. Iz tega 
kali razumna količina taktike. Ni pa ravs posebej 
kompleksen in zalotiš se, da stalno uporabljaš ene in 
iste nezapletene pristope. Saj jih lahko zamenjaš, a 
čemu popravljati nekaj, kar ni polomljeno? 


Skorajda v elitni družbi 


To je mogoče reči za ves Lichdom. Zakaj bi odlagal 
Diabla, Borderlands ali Dark Souls, da bi se ubadal z 
nečim, kar ni tako dobro narejeno? Če teh v boj 
usmerjenih špilov še nisi preigral, za to res ni poseb- 
nega razloga. Zlasti glede na razprodaje, kjer so Bor- 
derlands 2 stalno na voljo za smešno ceno. Ti vsebu- 
jejo tudi večigralstvo, ki ga Battlemage ne pozna. Pri 
ceni 35 evrov na Steamu bi moralo biti vključeno. 

Po drugi strani pa ti ta zanimiva igra aktivno omogoča 
sprejemanje odločitev in igranje po svoje. Klepanje 
novih coprnij, njihovo preizkušanje v zahtevnejših bo- 
jih in nabiranje elementov tvori privlačen, nalezljiv ci- 
kel, iz katerega kljub pomanjkljivostim kar nočeš iz- 
stopiti. Nedeljski igralci naj naredijo obvoz, izkušeni in 
predani frpjaši, ki cenijo spopadanje, pa naj tega na- 
slova kljub ne prav visoki oceni ne spregledajo. 


Sneli se osredotoči na eno samo coprnijo, ki mu 
prinese nesluten uspeh. To je 'corruption" ali 'Sil- 
na moč slovenskega parlamenta"! 


v redu prvoosebno fantazijsko čarov- 
1 1 nikarstvo v izdelovanje in preizkuša- 
nje magij v vodi k večkratnemu pre- 
igravanju v nekoliko okorna « zna biti enolična in 


se ponavljati x nevznemirljiva okolica in zmedena 
zgodba x brez večigralstva x 

<2a83. II HEIDI JE, DNI SI ŠE VEDNO ,S$p£- — Prejmi vsakega 


15. v mesecu 

še toplega Jokerja 
v domač nabiralnik 
in prihrani 

20 odstotkov! 


Nov naročnik dobi eno od teh 
pisanih daril po lastni izbiri! 


srebrn ali črn 
zgodovinska strategija ; ključ USB 16 GB 
z vključenim barbarskim knjiga 


dodatkom Rome Total 
War Gold Edition Seje joke 


epska zmajelovna 
igra za PS3 Skyrim 


simulacija 
Batmana za PS3 
Arkham City 


galebi, 


prvi del pustolovščin ; streljanka 


kompilacija dveh odličnih Lego Harry Potter rkaln Borderlands 
arkadic Lego Star Wars Years 14 si zebe] 


Complete Saga 


Naročilnico in vse podrobne informacije najdeš na 


Med novimi naročniki bomo izžrebali srečneža, ki 
bo v prihajajočih hladnih dneh lahko zatopljen v 
povestih klativiteza Dunka in njegovega oprode. 


Za nagrado prejmeta prejmeta zobosnažni paket. 


33 


ZANA 


IGRAVJE' a NA 


ERIKA ime (me MLEKA gi 
1ly start chaagia" vy mimd sbost tamgerv. 


dno 
(MO nase (leviae testo see pretila" ka Uber may oi oe FIEKE slih Kbe Mekisoms, 
| hida-set just ser gate, žime me go čut to peta 


ne tohioes, te Geem roli thlevet any. ome shit, some mt i 
Naogers un te tube care of em, it wevid mho 1hix unobe 
či sasber. 


x Pustinja 2 je klasično igranje vlog z druščino v svetu po jedrski katastrofi, vkup z izo- 
Z metričnim pogledom z vrtljivo kamero, poteznim bojem in znatnimi zaplatami besedi- 

anamcem se bodo arheološke najdbe bencinskih motorjev zde- 
le podobno primitivne kot nam kresilna goba. Kaj pa, če bi bilo 
obratno in bodo v prihodnosti ljudje odkopane sokovnike iz 
Top Shopa postavljali na oltarje in jih po božje malikovali? Nji- 


hovi tehnošamani jih bodo skušali na vse kriplje doumeti in ko jim to 
| ne bo uspelo, jih bodo zaklenili v najglobljo kripto kot pomnik visoki 
družbi davnih dni. Skupaj z virtual boyem in pojočim adventnim 


venčkom. Nekaj takega uzreš v starošolski izometrični frpjki Waste- 
land-2, veliki zmagovalki prvega vala Kickstarterjevskih špilov. Ki je 
natanko tako tragikomična izkušnja, kot se sliši. 


Pustinjska idila 


Že zasnova Pustinje je posmeh človeku. Leta 1998 pride do jedrske 
vojne, ker velesile padec meteoritov zmotno zamenjajo za napad je- 
drskih raket in Zemljo vzajemno skurijo na stopnjo kamene dobe. 
Bravo. Nekaj preživelih skupnosti se organizira in skuša človeštvo 
postaviti na noge. Med njimi je oddelek vojakov inženircev iz odmak- 
njene postojanke v Arizoni. Vojaška izurjenost jim zagotovi prednost 


la. Nadaljuje enico iz leta 1988, ob čemer ohrani njeno zahtevnost in odraslo pripoved. YU pred banditi, dočim jim kodeks zapoveduje pomoč ljudem v stiski. 


Okličejo se za Desert Rangerje - prvo silo reda v Arizoni. Ali na sve- 
tu, kajti kdo ve, ali je še kje drugje kdo živ. 

Rangerji v okolici najdejo norega znanstvenika, ki hoče iz ljudi napra- 
viti mutante, in kasneje zbezljan računalnik, ki bi vse poklal z roboti. 
Te dogodivščine so bile predmet prvega Wastelanda, sedaj že šestin- 
dvajset let starega predhodnika z muzejsko grafiko, o kateri povpra- 
šaj dedka. Petnajst let po takratnih dogodkih se prične dvojka. Svet 
je še vedno odet v radioaktivni oblak. Banditi se še niso naveličali 
krasti živine in z njo početi neizrekljivosti. In opekači so še vedno ne- 
rešljiva tehnološka uganka za največje ume, ki so ostali človeštvu. 
Nekaj novega pa vendarle je: četverica rekrutov, ki so se prišli udi- 
njat k Rangerjem. To smo mi. 

Naš šefe, general Vargas, nam kojci zada pomembno nalogo: s trian- 
gulacijo izslediti vir zloveščih radijskih sporočil, ki Rangerjem napo- 
veduje vnovično pogubo. Ravnokar je na tej nalogi izgubil enega svo- 
jih najsposobnejših mož, zato gremo zdaj v igro mi, saj smo po- 
grešljiv kanonfutr. Ker je bila ena kataklizma dovolj, bolje, da nam 
uspe, preden zla sila uresniči napovedi. 


Sedem umazanih 


Ampak mi smo pustinjski specialci, potomci Chucka Norrisa in naj- 
večji mamojebci daleč naokrog? Ne. Ker od človeštva ni ostalo dosti, 
morajo Rangerji za rekrute jemati kogarkoli, ki recimo v zadnjem le- 
tu ni pobil preveč otrok in nosečnic. Naša druščina je tako zbirka pri- 
smojenih ljudi, ki se morajo prebiti skozi postapokaliptično razsulo. 
Osrednjo četverico likov si izoblikuješ sam pred začetkom igre, nakar 
ji moreš priključiti do tri kamerade, ki jih srečaš skozi štorijo. Med du- 
catom takih kandidatov najdeš pijanca, ki ti pokrade vso pijačo, mu- 
tantko zelene kože in jezikavo znanstvenico, ki med bojem z veliko 
pištolo rada oddirja pred sovraga in ga ustreli v obraz. Kompanjoni ti 
namreč odpovedo poslušnost, če med glavnimi liki ni nobenega z 
vodstvenimi veščinami. 

Tveganju navkljub zaveznike krvavo potrebuješ, saj vsega ne moreš 
postoriti sam. Frpjski razvoj sposobnosti je namreč zelo zategnjen, 
saj lahko posamezni lik izmojstri kvečjemu tri ali štiri od devetindvaj- 
setih. Deseterica se tiče rokovanja z orožji, ostalo so preživetvene 
spretnosti, vlamljanje, popravljanje in četverica za prepričevanje ljudi 
ter živali, da nisi kos mesa za južino. Zato se moraš zanašati na zuna- 
njo pomoč, če želiš prevrniti vsak kamen. Slednje pa je zelo koristno. 
Ne le, da je divjina polna kotičkov z zakopanimi dragocenostmi. Tu- 
di kveste vseh sort je moč izpolniti na več načinov. 

Ob brskanju najdeš ogromno ničvredne krame, ki jo zna inven- 
tar v sodobni maniri sortirati in samodejno prodati trgovcem. 

Počepnjeni borci bolje streljajo. Znajo se postaviti v zasedo in 

Pri pogovorih vprežeš like z najbolj namazanim jezikom. Ti imajo .. 

dodatne možnosti odziva, denimo prilizovanje in grožnje s pestmi. 

 — ZME PONA 

Najstarejša obrt kajpak preživi jedrsko apokalipso in ponuja oddih 

tudi tvoji druščini. Sicer ti ostanejo koze — vsaj tako gredo šale. 


shraniti akcijske točke za trenutek, ko se pridaniči primajejo k njim. 
) l 


Z laserji 


Stražne stolpe v eni od postojank lahko na primer 
zdemoliraš z bazuko, jih obideš skozi prefinjeno skrito 
jamo ali najdeš geslo, s katerim jih izklopiš. Ka- 
kršenkoli pristop že uporabiš, vedi, da je vtikanja nosu 
v vsak kot res obilo. Tudi če bi bil rad Rambo, boš mu- 
koma vrtel številčnice zakopanih sefov jinebarantal za 
nižjo ceno s trgovci. Strelivo je namreč omejeno in na- 
boje skrbno odbiraš slehernemu članu partije. Zaba- 
danju mačet v čreva se ne da izogniti, kajti po pustinji 
se potika kup falotov, mutantov in robotov, ki si za- 
služijo še kaj hujšega od krogle-v čelo. Bitka te lahko 
zadane tako na samih lokacijah kot na krovni karti, 
kjer med kraji potuješ v puščavi. Tam te capini naska- 
kujejo naključno, podobno kot v japonskih naslovih. 
Ko pošlješ strel proti opaženemu sovragu ali če te on 
prvi zapazi, se sproži potezni boj. V njem iniciativa do- 
loča, katero bitjece je na vrsti, količina akcijskih točk 
pa pove, koliko lahko v svoji potezi odstrelja, pomeče 
dinamita in slično. Fejst je imeti raznoliko usmerjene 
bojevnike, kajti beštije so sposobne tako boja na da- 
leč kot blizu. Če se gorostas s sekiro pride drgnit k te- 
bi, ti pet snajperjev ne bo nič pomagalo, marveč po- 
trebuješ maherja z brzostrelko ali čimvečjim kladi- 
vom. Ker imajo liki na višini in v zaklonu prednost, je 
vešče razpostavljanje velikega pomena. Spisek od- 
pornosti dodatno poskrbi, da ti kasneje v igri ni dolg- 
čas, saj srečaš zverjad, od katere se krogle rade odbi- 
jajo in si prisiljen prilagajati pristop. 

A boj je zgolj ena od plasti Wastelanda 2. Nemalokrat 
ti bo žal, ko boš moral pritisniti petelina, ker boš tuh- 
tal, ali bi drugačna izbira v dialogu pred tem botrovala 
miroljubni razrešitvi situacije. Ne le, da je zadatke 
moč rešiti na več načinov - tudi izidi se glede na pri- 
stop zelo razlikujejo! Ena sama odločitev lahko pome- 
ni razliko med razcvetom neke naselbine ali njenim iz- 
ginotjem v jedrski eksploziji. S posledicami moraš na- 
to živeti preostanek igre. 

Z jedrskega. dežja pod kap 
Do najboljših'izidov peljejo zavozlane verige podnalog 
in na prvi pogled naključnih pripetljajev. Če ne špegaš 
v spletne pomagalnike, boš druge rešitve našel šele 
pri ponovnih preigravanjih. Obenem terjajo nekaj raz- 
mišljanja. Wasteland 2 je prefrigana frpjka, kjer golo 
preizkušanje možnosti ne vžge vedno, saj v dialogih 
včasih rešitev leži v bežni asociaciji, ker lahko poleg 
ponujenih natipkaš še skrite odgovore preko ključnih 
besed, morda opaženih v besedilu. 

In tudi ko se pred teboj odvrti zaključna animacija 
večjega kvesta, nisi siguren, kaj bo to pustinji prine- 
slo. Je bilo res v redu pospraviti red fanatičnih meni- 
hov, če je namesto njih na onem področju zavladala 
druga avtokratska frakcija? Pustinjin svet je kruto rea- 
lističen, skoz in skoz siv, brez sigurnosti. Tvoja četica 
osebkov s sumljivo preteklostjo povzroča tudi sumlji- 
vo prihodnost, če hoče ali ne. Špil te namreč meče iz 
ene groteskne situacije v drugo, kjer lahko kar privza- 
meš, da se bo vse sfižilo in bodo pomembni akterji 
pocrkali v bizarnih spletih okoliščin. Ali jih kar sam 
načrtno potamaniš, saj je moč postreliti ama vse, tudi 
zaveznike in otroke - kakopak z grdimi posledicami. 
Ledvico dam, če se niso avtorji ob snovanju igre na- 
slajali nad nemočjo, s katero soočijo igralca. A kruti 
cinizem Wastelandovega sveta ni samemu sebi na- 
men. To uvidiš ob zgodbah, ki se odstirajo, saj v njih 
zaznaš prefinjeno kritiko današnjega sveta. Ne morem 
si kaj, da ne bi v sporu dveh indijanskih plemen videl 
aluzije na bližnjevzhodno krizo, drugod pa pikrih ko- 
mentarjev na religiozni fanatizem, sodobni marketing 
in podobno. Wasteland 2 je igra, ki so jo odrasli ljudje 
napravili za odrasle, ker mlajši nians ne bodo zaznali. 
Vkup s črnim humorjem, ki ga že dolgo nisem videl 
tako na gosto naphanega v špil. To zadnje je tista 
važna začimba, ki iz Pustinje napravi hudomušno iz- 
kušnjo, ne le vsesplošne turobe. Bandit, ki ga je ra- 
zgonila mina, je res vstal na napačno nogo. Smola. 

Perkov ni :( 

Nam je Brian Fargo, legendarni avtor prvega Waste- 
landa in soavtor Fallouta, naposled uspel dostaviti do- 
stojnega naslednika? Wasteland 2 v mnogočem prev- 
zame in podobno kot zadnji Divinity pomeni vrnitev k 
prvinskemu igranju vlog, saj tu skozi serijo bolečih 
odločitev pišeš lastno zgodbo. A špil bi bil lahko še za 
stopnjo boljši. Zamera leti najprej na sistem statistik, 
ki je zelo premočrten: višje kot so, večji je procent za 
zadetke in podobno. Moderne frpjke so nas razvadile z 
množico specialk, ki jih izvajajo liki visokih stopenj. 
Fallout je tozvrstno imel perke, ki jih tu ni. Zgolj višaš 
veščine in to je to. Nenavdihnjeno. 

Tudi nekaj drugih mehanik bi terjalo prevetritev. V prvi 
vrsti začenjanje boja, saj ima tisti, ki ga sproži, znatno 
prednost. Ravno zaradi te težave so bili avtorji primo- 
rani iz igre povsem odrezati tiholazenje, kar je žalo- 
stno. Do neke mere se je moč sovragu prikrasti za hr- 
bet, a sistem nidorečen. Tudi kak hrošč se še najde, 
kar je posledica zelo zamotane mreže kvestov. 

Pa vendarle Wasteland 2 med naslovi s Kickstarterja 
spada med tiste, za katere je bilo upravičeno dati solde. 
Stane 40 evrov in ko po stotih urah ne boš prišel niti 
prvič skozi, obenem pa ti ne bo dolgčas, boš vedel, za- 
kaj. Ko ga boš končal enkrat, se boš v Pustinjo vrnil 
ter našel druge plati zgodb. Sedaj še z večjim priča- 
kovanjem sledim razvoju takisto InXilovega Tormenta; 


o, sedeči kojot, ponuja banditom pipo 
miru. Sicer bo pel plazemski lok. 

dahnjen sistem statistik brez tiholazništva — 


odlično predstavljen svet zelo 
razvejano in zahtevno odločanje — 
vzdušje humor dolžina  nenav- 


nekaj čudnih pristopov — InXile 


39 


ae 


Shado! 


zmed tolkienovih rangerjev najbolje poznamo 'stopača' Ara- 
gorna, potomca kraljev, ki ga je v filmih tako nepozabno upo- 
dobil Viggo Mortensen. Boril se je v velikih bitkah Gospodar- 
ja Prstanov, oženil zalo vilinko Arwen in postal vladar skupne 
dežele. Ali pred njim je bil Talion, ki je umrl, od mrtvih vstal in se 
s pomočjo starodavnega duha Sauronu zoperstavil. 
Taliona v Hobitu, Gospodarju, izročilni zbirki Silmarillion, post- 
humnem romanu Hurinovi otroci ali katerem od Jacksonovih fil- 
mov ni bilo. Njegove zgodbe doslej nismo poznali, kajti ni je na- 
pisal ne mojster J. R. R., ne njegov sin Christopher, zaradi česar 
ni uradna, kanonska. Kot elektronski dobi pritiče, jo pove igra 
Shadow of Mordor, izdelek uveljavljene skupine Monolith, ki ima 
za sabo tako znamenite naslove, kot so No One Lives Forever, 
F.E.A.R. in Condemned. Čeprav avtorji ambicij ne uresničijo po- 
vsem, so s Talionovo odpravo izdelali privlačen naslov, ki bo 
ugajal zlasti ljubiteljem špilov po okvirnem zgledu Assassin's 
Creeda in Tolkienovim fanom. Mnogo je tistih, ki so oboje. 


W 


Sauronizacija bika 


Talion je nesrečnik, ki hrabro straži Črna vrata v dolini Udin na 
severozahodu dežele. Kakih osemnajst metrov visoko in petinse- 
demdeset metrov dolgo pregrado je zgradil temni gospodar Sau- 
ron na začetku svojega prvega pohoda na oblast. Po padcu - te- 
ga pokaže uvod v filmskega Gospodarja Prstanov, ko Isildur 
Sauronu odseka prst z magičnim obročkom - so Črne duri zav- 
zeli ljudje. S tem so postale pregrada, ki je varovala ostali Srednji 
svet pred skvarjeno, sulfurno deželo Mordor. A hkrati je ščitila 
njo pred zunanjimi vplivi ... 

Napaka, kajti črnjak ni podlegel. Sčasoma je jel znova širiti vpliv 
in rediti nagravžne služabnike 'uruke' - orke. Njegovo narašča- 
jočo moč na lasti koži izkusi Talion, ki mu orki v napadu na sla- 
bo branjeno mejo ubijejo ženo in sina ter naposled zakoljejo še 
njega. To se zgodi v času med Hobitom in Gospodarjem Prsta- 
nov, ko je Mordor že dodobra poseljen z zobatci. Sauronova mo- 
gota je očitna, a čarodeju manjka Edini prstan, ki je pri Bilbu. 
Ranljivost skuša izkoristiti legendarni kovač Celebrimbor (glej 
okvir), ki obstaja kot duh. Kot tak obudi Taliona, da mu bo rabil 
kot telo za klanje orkovske zalege in, morebiti, samega Saurona. 


Boromirjevo prekletstvo 


Vprašanje "jima bo uspelo?" je boso, saj Sauronovo usodo po- 
znamo in je igra ne spreminja. A čeprav ni dvoma o tem, da Ta- 
lionu maščevanje ne bo uspelo, zgodba zaradi tega ni nič manj 
privlačna. Heroj je sicer malce bled in njegov maščevalni kvest 
klišejski, toda na kraju je v štoriji zadosti mesa in okoljskih do- 

godkov, vključenih v širše izročilo, da si zado- 
voljen. Predvsem pa fabula s tem, ko si ogleda 
še nevidene dogodke, vnese svežino v dobro 
znan svet. Hobitsko trpljenje in Golumovo po- 
želenje, metanje Prstana v vulkan in Gandalfov 
čarovniški stan, velike in male bitke, celo opu- 
stošenje Šajerske - vsemu smo bili po večkrat 
priče v črki, sliki ter interaktivnosti. Shadow of 
Mordor pa predstavi novega protagonista, ki je 
intimno povezan z literarnim izročilom in se 
vanj kljub par faktološkim neskladjem dobro 
vklaplja. Primer tega je, kako lepo je v pripo- 
ved vtkan klečeplazni Golum, ki ga srečamo in 
nekaj časa služi 'svetlemu gospodarju', Cele- 
brimborju. 

Avtorji so tesno sodelovali s Tolkienovimi 
skrbniki in Talion deluje bolj organsko ter je 
pomembnejši od denimo Jacksonove naknad- 
no dodane lokostrelke Tauriel v Smaugovi 
pušči. K dodelanosti pripomore, da mu je od- 
lični govorec Troy Baker (Joel v The Last of 
Us in Booker DeWitt v Bioshocku Infinite) 
vdihnil slično barvo glasu in naglas kot Sean 
Bean v filmih LOTR Boromirju. Kaj se s Talio- 
nom naposled zgodi, naj ostane skrito, vedi 
pa, da nadaljevanje ali vsaj dolpotegljiva vse- 
bina nista izključena. 


, Shadow ot Mortor j ič  oiičeika zelo in ae malo manj udarna mešanica — 
— krvave borbe, prikritosti in raziskovanja odprtega sveta z orki. Veliko orki. h- 

Tolkač grdinov 


Shadow of Mordor ni častihlepen le v zgodbi, 
marveč tudi v izvedbi. To ni še ena sekljačina na 
ozko odmerjenih nivojih, kot je bil slabi War in 
the North, temveč moderna tretjeosebna akcija- 
da v odprtem svetu po zgledu serij Assassin's 
Creed in Grand Theft Auto. To pomeni, da se 
lahko po deželi giblješ brez večjih omejitev in da 
imaš v vsakem trenutku odprtih več glavnih ter 
stranskih misij. Je pa res, da ne gre za Srednji 
svet v celoti, marveč za njegova manjša predela. 
En je opustošeni, vulkansko skaloviti Mordor, 
drugi pa Nurn na njegovem jugu ob obali celin- 
skega morja. 

V Nurn vstopiš v drugi polovici igre in je z zeleni- 
mi planjavami ter rahlo tropskim rastlinjem vi- 
zuelno, če že ne vsebinsko, bistveno drugačen 
od Mordorja. Obe deželi sta sicer brez mest ali 
vasi, kjer bi si odpočil in kako rekel s prijateljski- 
mi prebivalci. Imata pa vzpetine in doline, peči- 
ne, razvaline in temačne votline, kjer vse obdaja 
cikel dneva in noči ter se menjavata suho in de- 
ževno vreme. Povsod vidiš, kako se dogodki od- 
vijajo brez tvojega posredovanja - orki se mlatijo 
med sabo, napadajo jih lokalne pošasti, ponoči 
na plano lazijo ghouli in oprezajo za mesom. 

Lok je vedno pri roki in med merjenjem se vse odvija po- 
časneje. A ne za vedno, le dokler ne zmanjka posebne moči. 

2 A———a Orkovske lobanje boš najbolje česnil z joypadom. Pozna se, da so špil". 
hkrati razvili za PC, PS4 in xbox'one. Inačica za PS3 in X360 pa še pride. 

retjini igre lahko nadzoruješ orke. Naprednosti v tem ni — zasuž- 


m M z La x 40 RA RE GRA V 


k: . Na ločenem ekranu si ogleduješ poveljnike. Tu vidiš, kako močni so in kje 
zdajle žlampajo grog. Če si bil zasliševalec, pa izveš še prednosti in slabosti. 

GELE-BIMBO? 


Neee, Celebrimbor (izgovori 'Kele- 
brimbor', 'Srebrna pest')! V vmes- 
nih animacijah in skozi pogovore iz- 
vemo, da je bil to vilinski velikaš in 
kovač, ki je načeloval izdelavi devet- 
najstih prstanov mogote za narode 
Srednjega sveta. Devetero jih je šlo 
človeškim kraljem, sedem škratjim 
vladarjem in trije vilinom. Toda Cele- 
brimborju je to znanje podelil sk- 
rivnostni Annatar, za katerega se je 
izkazalo, da je preodeti Sauron. Ta je 


skoval najmočnejši, Edini prstan, ki 
je vladal vsem ostalim — no, razen vi- 
linskim trem, ki jih je Celebrimbor 
ulil na skrivaj. Ko je Sauron izvedel 
zanje, ga je vrglo po božje, opustošil 
je vilinsko domeno Eregion in ujel 
Celebrimborja. Tega je (neuspešno) 
mučil, da bi izvedel, kje je trojica elf- 
jih rinčkov in ga naposled z družino 
vred ubil. Celebrimbor je postal duh 
in iskal pot k maščevanju, dokler ni 
stotine let kasneje naletel na kruti 
umor Taliona s familijo. Povezava je 
bila instantna ... 


Sodobnim smernicam ustreza pisanost Talionovega početja. Tip, ki si deli telo 
s Celebrimborjem, je kljub občasni nerodnosti opremljen za vse prilike. Čez li- 
vade teče kot vihar, če po skoku prek ovire brž pritisneš gumb ... jezdi štiri- 
nožne zverine caragorne (nekakšni vargi, le da so večji in krvoločnejši) ... ob- 
vlada trolom podobne grauge ... in se kot Ezio Auditore zgolj s tiščanjem sme- 
ri vzpenja po oprijemov polnih stenah. Sposoben se je nadalje sovragu neslišno 
približati od zadaj in mu odpreti goltanec z bodalom. Ta je le eno od treh orožij, 
ki jih ima vseskozi pri sebi. Drugo, čarobni lok z omejenim številom puščic in 
upočasnitvijo časa, je namenjen klatenju grdob na razdaljo, po možnosti in- 
stantno s strelom v glavo. Meč pa izvleče, ko ga nasprotniki nedvoumno za- 
znajo in navalijo nanj kakor veliko let kasneje uruki na Osgiliath. 

Tedaj se znajdemo v bitkah, ki delujejo kot križanci med Assassinom in Bat- 
manom. Z drezanjem gumba za napad besno opletamo z rezilom in ko se nad 
napadajočim sovragom pokaže ustrezen simbol, z drugima gumboma prestre- 
zamo napade. S tem daljšamo zaporedje udarcev, hit streak, in ko se njegova 
številka pordeči, dobimo pravico do izvedbe specialke. To je lahko omamlja- 
joč žvajz po tleh ali, kar je pri navadnih soldatih najpogosteje, hipna usmrtitev. 
Tedaj smo poleg nebrzdane krvavosti deležni kar konkretne upočasnitve do- 
gajanja, da imamo čas za oddih in obračanje kamere. Ob tem še lepše vidimo, 
kako Talion razpara vamp, odreže ud, razkolje lobanjo ali med brizganjem 
črnega sokca odrobi grdinsko glavo, na kateri je posebej šokiran izraz. "OMS!" 
- "Oh My Sauron!" 

Garagorni, najboljši ljubljenčki 
Meč, lok in nož v Mordorski senci gladko prehajajo iz enega v drugega. Špil se 
ne osredotoča ne na skrivanje, ne na streljanje, ne na mlatenje, temveč pri- 
speva vsakega po malo. V enem trenutku se še tajiš v grmovju in s šepetom 
vabiš bližnjega orka k sebi, da ga zakolješ, v naslednjem pa te že opazi loko- 
strelec v stolpu in zažene alarm. Če pobiješ vse čekanarje, ki priletijo vkup, 
imaš nekaj časa, da se znova skriješ, preden se od nekod vzame nova gruča. 
Ali pa se vmes vzpneš na bližnjo ruševino in počakaš, da se orčja jeza razkadi, 
nakar se spet lotiš zalezovanja ali streljanja. Pri tem v okolici pobereš sveže 
puščice ali jih dobiš z duševnim teroriziranjem osamljenih sovražnikov. 
Načeloma je štimunga podobna Ašašinom, le da se gradniki eden v drugega 
zlivajo hitreje in bolj elegantno. S tem nastane občutek, da si resnično mito- 
loški lovec z deloma nadnaravnimi močmi. Tak, ki je sicer ranljiv, saj ga po- 
konča že nekaj udarcev ali strelic (tedaj imaš možnost OTE-povratka k zdrav- 
ju), ki pa obvlada dosti alternativnih prijemov. Na tolovaja se zna odgnati z 
višine ali ga zaštihati, medtem ko se drži za rob police. Z lokom spod stropov 
zbija čebelnjake, da žuželčnjad med orki zaseje kratkotrajno paniko, in viseče 
kose mesa, ki privlečejo caragorne. Ti urukov nimajo radi in med vrstama zve- 
ri, govorečo in grčečo, se vname hud spopad. Prav tako je moč s puščico od- 
preti vrata kletke, v kateri je ujet caragorn, in se nato muzati ob nastalem kao- 
su, oziroma beštijo, ki trga orke, zajezditi in z njenega hrbta mahati s sabljo. Ali 
pa sovražnikom zastrupiti grog, da se začno klati med sabo. 

Pristopov zmanjka, a jih je zadosti, da je Shadow of Mordor dol- 
go časa razgiban in zanimiv. K temu takisto pripomorejo lovske 
misije, ki so vtkane v osrednjo zgodbo, in množica postranskih 
zadolžitev za dodatno valuto. S slednjo kupujemo splošne nad- 
gradnje, recimo več življenjske energije in obilnejše upočasnje- 
vanje časa. Z zbranimi izkušnjami in močjo pa nelinearno od- 
klepamo veščine - metanje bodal, eksplozije glav, teleportira- 
nje k sovražniku in podobno. Frpjski pridih je še močnejši zara- 
di run, ki jih dajemo tako na bodalo kot lok in meč ter nudijo 
odstotkovno možnost, da se v določenih okoliščinah nekaj zgo- |." ; j j Hi Z 
di, recimo 40 % šans, da pri kritičnem zadetku v tulec dobimo... Y K l CM UE 
povrnjenih nekaj puščic. Vse skupaj ni posebej globoko, a do- 1 ; 44 lije 


a ea a ue Visokih zgradb je bore malo in s plezalnega stališča je Mord 


m " nee ae ea — enostaven. Dorasel ni niti Ašašinom, kaj šele resnim platformskim igram. 
Orki, najboljši sovražnički ; ži 44 mi 
Monolith so to podkrepili z inovacijo: podrobnejšo razdelavo so- 
vražnikov, kot je za igre v navadi. Luknjanje sitnob, štihanje od PRSI: 
zadaj in mečevanje so precej že videni - ključna privlačnost je O DoDine 
brezšivna povezanost treh plati. Večji kleč je, komu to počneš. 
Orki namreč niso mimohod nebodijihtreba brez obrazov in 
značajev, temveč jih intimno spoznaš. 

Saj jih moraš, kajti golo prebijanje skozi njihove trope ne zado- 
stuje. Po Mordorju in Nurnu so posejane manjše postojanke in 
večje utrdbe, kjer uruki nastajajo brez konca. Lahko jih garbaš 
cele ure, a ne boš prišel nikamor, saj se oporišč ne da zavzeti. 
Če hočeš napredovati, moraš ugonobiti določeno količino po- 
veljnikov. To kljub Talionovi moči dolgo ni enostavno, saj na- 
sprotnikov pri naskoku na glavarje mrgoli. Ne le navadnih or- 
kov, marveč ščitonosnih kopjanikov in debeluhov, ki jih ne mo- 
reš preskočiti in terjajo drugačna prestrezanja. Poleg tega imajo 
poveljniki različne odpornosti, na primer neranljivost na lok, sa- 

modejno zdravljenje ali ihto, ko so ranjeni. Zato je priporočljivo, pa. gi asi sa: 

da se najprej lotiš njihovih pribočnikov. ; ss PRSI IVE LOV eta 

Najprej s prodorom v misli naključnih orkov ugotoviš, kje do- — Trolom podobni graugi so morska bitja, ki živijo v ndrnskem morju, v Špi- 
tični so, oziroma izveš, kakšne prednosti in slabosti imajo, s lu pa jih srečaš na kopnem. Sčasoma jih zajašeš in besno mlatiš po orkih. x - 
čimer se ogneš morebiti dolgotrajnemu in prezahtevnemu obra- E gi RE b.- DNI: V V>.: 


čunu. Če se kaka gnada boji caragornov, ti je delo olajšano, če 
v njen tabor uletiš na zverininem hrbtu - tedaj bo ork strahopet- 
no zbežal, ti pa ga boš nekje na samem dohitel in fental. In če je 
kak ukazovalec občutljiv na uboj od zadaj med tiholazenjem, je 
najbolje, da ga skušaš pokončati na ta način. Isto velja za 
močnejše kanalje. Toda če vmes umreš, tisti, ki te je ubil, pora- 
ste v moči in se morda povzpne v kastnem sistemu orkovske 
družbe. Sprožaš tudi misije, kjer se za pozicijo spopadega dva 
oficirja, ti pa uletiš, pokončaš zmagovalca in se tako rešiš dveh 
muh na en mah. 

Dvakrat žgani gravži 


Najbolj oglaševana lastnost pregibne orčje družbe je sovražniški 
sistem ali 'nemesis system'. Oficirji, ki jih ubiješ, si to zapomni- 
jo. Ko jih Sauron vrne v življenje in te najdejo, kar se lahko zgo- 
di v nepredvidljivih trenutkih, na primer med tepežem navadnih 
sitnob ali v šefovskem obračunu, ti dajo vedeti, da so ti pogibel 
strašansko zamerili. Ob tem dobijo lastnosti, ki jih prej niso 
imeli. Tip, ki sem ga pod rušo poslal s puščico v oko, si je reci- in se okolice"ne zavedajo prav dobro. Tudi zato je skrivanje zelo osnovno. 
mo nadel kovinsko prevezo in bil odtlej neranljiv za strelice. pd 


Sem bil kar presenečen, ko se mi je s tem postavil :). Edini A m - m. — <7 
način, da se orkov znebiš za vekomaj, je, da jih obglaviš, kar ni Včasih naletiš na kak zavezniški lik, med njimi druge rangerje in povzpe- 


zagarantirano niti z usmrtitvami. Velja tudi obratno: kdor te ubi- tniškega orka. Pomagaš mu v objemu noči in tudi sicer je teme kar dosti. 
je, to obdrži v spominu in se ti odtlej roga. Celo na tak način, da $ 
uleti in ti pobere energijo, nakar figurativno pljune nate in odide, 8 
češ, preveč si beden, da bi se ubadal s tabo. Odlično! 
Prisostvovati nekdanjim poražencem, ki te naskakujejo, in zma- Ž 
govalcem, ki te sramotijo, je nadvse vzdušno, originalno in do- s 
slej nevideno. Kljub temu pa se mi zdi, da je poglavitni razlog za na %, 
'živost' sovražnih vrst njihova splošna življenjskost. Orkov je pet a dia ix 49, 4 
več vrst, od navadnih vojščakov prek hunterjev do lokostrelcev, ' NA >, ? 

in imajo jasno socialno strukturo. Ko se plaziš mimo njih ali jim $ 
skačeš nad glavami, poslušaš njihove za crknit smešne debate, PN 
od tega, kako ga bodo drevi žingali, do repenčenja, kako bodo vz 
človeškega sužnja (te sproti rešuješ izpod jarma) nafilali s we 
puščicami, medtem ko bo letel z obzidja. F 


Those Sleves'li stab your the badeAt Jeast an Urnik will ab you imi the front 

Tudi pri polšefih in šefih so avtorji vdelali filmske sekvence OTE. Ko 
gravžu zmanjka energije, ga fentaš z že znanim vodenjem krogca v krogec. > 

Sovražniki se po Mordorju in Niirnu sprehajajo v večjih in manjših četah, ki 
jih je nekaj časa prava radost iztrebljati. Boj začneš direktno ali tako iza leda. 

Dealn and Flurry Kl will explode 

Drevo veščin je pohvalno razvejano, res pa je, da je kar nekaj postavk 


Po eni strani so uruki smrdljivi, kruti in grozni, 
po drugi pa so cepljeni s komedičnostjo. Med 
tiholaznim pohodom recimo nekoga ubiješ, ko- 
legi ga najdejo, malo iščejo morilca, nakar se 
riti lene naveličajo in se pridušajo: "Mah, itak je 
bil tako grd, da ga nihče ne bo pogrešal!" 
Smeh. Še boljši so oficirji in poglavarji, ki imajo 
trapasta imena, od Tugoga Grog-Burnerja, ki 
vandra okoli z gorečo čelado, v kateri žge gren- 
čico, do Othe the Pathetica, ki je ves ostuden in 
zmikljiv. Vsak te izziva na svoj način, in sicer ne 
z eno samo izjavo, temveč z več njimi, izgovor- 
jenimi v žmohtni delavski angleščini po zgledu 
Jacksonovih filmov. Včasih se jim kar malo 
strga in sami sebe bodrijo z maloumnimi bese- 
dami, rekoč denimo "Big words do not make 
big uruk! Big swords make big uruk!" Modrost, 
ki odmeva tja do Gondorja. 

opazno manj uporabnih od drugih. Odkleni dve eksekuciji in si zmagal. 


Hobitske nerodnosti 


Vedoč vse to, je špil nedvomno zabaven, uda- 
ren in zgodbeno zanimiv. Pa tudi grafično in 
zvočno izpiljen. Lepi svetlobni in vremenski 
učinki, strele, ki parajo nebo, dež, ki se zliva na 
premočene tunike, miselno podrejeni orki in 
caragorni, ki jim oči modro svetijo, brizgajoča 
kri, izvrsten govor, orkestralna in žalobna ko- 
morna glasba, kjer čelo in klavir godeta morečo 
melodijo - vse to so odlike, zaradi katerih nekaj 
časa komaj čakaš, da prideš domov in spet od- 
potuješ v Sauronovo dimenzijo. 

A ključni besedi sta 'nekaj časa', kajti na dolgi 
rok igra žal izgubi nekoliko leska. Kar hitro opa- 
ziš, kako pusti, vizuelno in arhitekturno nezani- 
mivi lokaciji sta Mordor ter Nurn. Planjav, hrib- 
čkov in podrtih zidov si čez nekaj ur že pošteno 

sit, vreme in potujoče sonce gor ali dol, saj ni nobenih posebno- 
sti. Orkovske trdnjave in tabori si nadvse podobne ter v obeh 
deželah je z igralnega stališča domala vse enako. Ob tem v igri ni 
kultnih lokacij iz knjig in filmov, naj bosta to Sauronov vulkan ali 
njegova trdnjava Barad-diir. Celo Črna vrata so dostopna šele 
čisto na koncu in niso noben presežek. Z Eziovimi Benetkami ni 
primerjave, kaj šele, da bi Senca zmogla ponoviti občutek, ko se 
v Assassinih seliš med mesti in jadraš po morju. Škoda, kajti na- 
vsezadnje je špil čisto samotarski in ne nudi nikakršnega več- 
igralstva, ne tekmovalnega, ne sodelovalnega. 

Ponavlja se tudi vojskovanje, saj je bojni sistem preozek, da bi 
zmogel ostati zanimiv vsaj dvanajst, raje dvajset ur, kolikor traja, 
da se prebiješ do izteka. Ko si skrajšaš hit streak, pridobiš spos- 
obnost, da ti prvi sovražni napad ne prekine zaporedja, in odkle- 
neš dve usmrtitvi zapored, postaneš morilska mašina, ki se ji ne 
more zoperstaviti dobesedno nič. V zadnji tretjini zato sistem ofi- 
cirjev razpade, saj preprosto uletiš k njim in jih demoliraš, ne da 
bi se ukvarjal z vojaki. Sploh zato, ker imaš tedaj že sposobnost, 
da šibkejše orke miselno nadvladaš in se borijo zate. Izziva si ne 
moreš zvišati, saj ni nastavljanja težavnosti. Ta je, kakršna je, se 
pravi nizka. Resneje se ti ne zoperstavijo niti šefi, med katerimi 
so Sauronova Črna roka in Kladivo, legendarni graug ter ghou- 
lovska kraljica. Z večino obračunaš kar skozi GTE-sekvence, to- 
rej s pritiskanjem v skladu z navodili na zaslonu. To botruje film- 
skemu razturju, ki pa je igralno nekoliko nezadovoljiv. 


Warner, Sauronov sluga 


Glede na to, da je ploščadna akcija še bolj preprosta kot v As- 
sassinih, da ni ugank, ki bi pestrile dogajanje kakor v Darksider- 
sih, in da nimaš kakih strateških možnosti v slogu pošiljanja po- 
drejenih orkovskih armad nad konkurenčne uruke, se začne 
igranje tam nekje na polovici špila dokaj ponavljati. Zato je zaže- 
leno, da delaš stranske misije, ki prispevajo nekaj raznoterosti. 
Tako ostane vse do konca in še po njem, ko dobiš priložnost, da 
opraviš nedokončano. (Postavke new game 4, kjer bi šel od 
začetka z vsem nabranim pod težjimi pogoji, ni.) Se pravi, da 
najdeš sleherni artefakt, ki se skupaj s podatki o bitjih, lokacijah 
in drugih delih Tolkienovega izročila zapisujejo v enciklopedijo, 
se dotakneš vsakega zapisa, opraviš vse stranske zadače in od- 
kleneš poslednjo veščino. 

Kompletisti bodo tega veseli, toda obračunavanje z orki je tedaj 
že res rutinsko in posebne zanimivosti v tem ni. Zlasti ker je za- 
ložnik Warner tisto, kar bi podaljšalo privlačnost, skril za plačilni 
zid. Za 25 evrov lahko nabaviš spletno sezonsko vstopnico, s ka- 
tero za zdaj odpreš dostop do več bojevalnih preizkusov, na pri- 
mer načina, kjer sovragi uletavajo brez konca, in kupa opreme, 
kot so posebne rune. To je nesramno, saj ima veliko tovrstnih 
iger, na primer DmC, podobne izzive vdelane standardno. Vstop- 
nica bo sčasoma prispevala dodatne misije, a vseeno je četrt sto- 
taka na polno ceno krepak zalogaj. 


Uruk-hai, hai, hai! 


Vendarle je Shadow of Mordor kot celota name pustil dober vtis. 
Kljub temu, da postane sčasoma enoličnejši kot spočetka, mu je 
uspelo zadržati mojo pozornost toliko časa, da je Talion po- 
računal s Sauronovimi oprodami. Bojno zanimivost in razgiban 
svet je nadomestil z epskimi zadolžitvami, kot je bil lov na grau- 
ga, liki in zgodbo, ki Tolkiena prime za nove roge. Predvsem pa z 
legendarnimi orki, ki so tako privlačni, da bom odslej še teže gle- 
dal brezimne sovražne horde v drugih igrah. 


je v prstanovih vojnah pomagal tako dobričinam kot 
zlobnežem. Poklane družine pa v tem kontekstu še ni osvetil. 


raznolikost početja v sveža zgodba v spoštlji- 
vem okviru Tolkienove zapuščine v zavedajoči 


se sovražniki, s katerimi vzpostaviš odnos 


žurersko ugonabljanje carskih orkov ... v ... ki pa se ne 
razvije x postane nekoliko enolična x nenavdušujoč svet 
dokupovanje Monolith / Warner 

ed akademiki vsake toliko vznikne de- 
bata, ali so računalniške igre umet- 
nost. Pri Jokerju že dolgo pridigamo, 
da o tem ni dvoma. Sicer se moramo 
strinjati, da je umetniška vrednost 
povprečne streljačine vprašljiva - kakopak enako 
trdimo za Justina Bieberja. Gre pač za izdelke za 
množice, kjer so standardi temu primerno nižji. A te- 
mu navkljub obstaja zahtevnejše občinstvo, ki v 
igrah zna prepoznati in ceniti mojstrstvo. Taki bodo 
Izginotje Ethana Carterja sprejeli z odprtimi rokami. 


Igra noir 


Ethan je svojevrsten prvoosebni vizualni roman. S 
tem izrazom sem junija označil že Murdered: Soul Su- 
spect (J251, 70), vendar prvorojenka poljskega stu- 
dia Astronauts stopi še korak naprej. Kot igralec na- 
mreč ne spremljam več zgodbe, ki se odvija na zaslo- 
nu kot posledica mojih ukazov, marveč postanem 
njen aktivni del. 

V boguzahrbtno vasico Red Creek Valley me je zvabi- 
lo pismo osnovnošolca, ki verjame, da je tako sam 
kot njegova družina v smrtni nevarnosti. Jaz, para- 
normalni detektiv Paul Prospero, izpustim vse iz rok 
in se poženem fantu na pomoč, boječ se, da bom pri- 
spel prepozno. To je moj zadnji primer in kot izvem že 
na začetku, me nihče ne bo vodil za roko. 

Vse kaže, da me slutnja ni varala. Že ob prihodu me 
pozdravi samota, ko prikorakam iz mračnega tunela. 
Edini glas, ki zmoti spokojno, malodane mrtvo nara- 
vo, je moj lastni. Spreletava me srh, obrnem se in 
zbežim nazaj v predor. Tečem in tečem ... a ko pri- 
dem nazaj na svetlo, se znajdem na istem mestu. Edi- 
na pot je torej naprej. Po nekaj korakih se sproži past, 
ki me zgreši le za nekaj centimetrov. Ko jo pogledam 
s tretjim očesom, vidim, da skriva nekaj zloveščega. 
Nadaljnje iskanje razkrije še štiri pasti. Sestavim nji- 
hove podobe in razkrije se mi prvi košček zgodbe 
Carterjevih. Nedaleč naprej pa najdem prizorišče pr- 
vega zločina. Slutim, da gotovo ne zadnjega. Ethan, 
zdrži, prihajam! 

Krvava sestavljanka 


Igranje je svojevrstno, tudi zato, ker ne srečaš žive 
duše. Vsake toliko naletiš na kraj, kjer se je nekaj pri- 
petilo. Avtorji temu rečejo 'scena'. V neposredni oko- 
lici so poskriti predmeti in drugi indici, ki jih moraš 
najti, da napraviš rekonstrukcijo dogodka, ki se nato 
odvrti pred tabo kot duh iz preteklosti. To početje je 
že samo po sebi svojevrsten miselni oreh, Med njim 
pa naletiš tudi na čisto prave, čeravno ne zaguljene 
puzle. Še največ težav sem imel s portali v hiši, kjer 
sem moral ugotoviti, katero sobo v resnici vidim sko- 
zi vrata in tako najti skrivni prostor. 

Te uganke niso same sebi namen, saj temeljijo na Et- 
hanovih kratkih zgodbicah. Nimajo literarne vredno- 
sti, vendar iz njih dojameš dvoje. Da ima pobič izjem- 
no domišljijo in da so na svojevrsten način povezane z 
njegovimi družinskimi člani. Dejstva, ki jih odkrivaš 
kot Prospero, ti govorijo materialno plat zgodbe. Fan- 
tič pa ti pripoveduje v alegorijah, ki odražajo njegovo 
duševno stanje. Ravno ta večnivojskost pripoved- 
ništva, ki doseže višek na koncu in vse postavi v kru- 

to resničnost, je najmogočnejše orožje igre. M Night 
Shyamalan, avtor Šestega čuta, jo Astronavtom brž- 
kone kar malo zavida. Ni pa to edini adut, ki ga ima 
Carter v rokavu. 


Poljski astronavti 


Astronauts so sicer nov studio, vendar v njem najde- 
mo glavna imena skupine People Can Fly, avtorjev 
Painkillerja. Dotični studio je pred časom kupil Epic in 
tisti, ki se s to potezo niso strinjali, so šli na svoje. Po 
Bulletstormu niso več videli smisla v izdelovanju novih 
streljank za mase, marveč so hoteli napraviti nekaj 
drugačnega. Igro, temelječo na zgodbi, ki pa ne bi te- 
kla po tračnicah, marveč bi igralcu ponudila odprt 
svet, kjer pobira drobce v lastnem tempu in vrstnem 
redu. Važno je le, da jih najde in sestavi. Princip ni iz- 
viren, saj je tovrstnih neodvisniških projektov zadnje 
čase dosti. Med njimi izstopata vinjeti Gone Home in 
Dear Esther, na kateri smo opozorili že pred časom. 

Toda Ethan Carter je v drugi ligi. Kot papige se ponav- 
ljamo, da so indie špili velikokrat nebrušeni diamanti, 


oktober 2014 


ki jih pestijo tehnične težave oziroma skromni pro- 
računi. Kar ponavadi pomeni špartanski videz. Tu pa 
se potopimo v svet, ki iz prve pelje srat in scat več- 
desetmilijonske projekte. Fotorealistična podoba va- 
sice ob spokojnem jezeru kjer listi šelestijo v vetru in 
se sončni žarki tihotapijo skozi luknje v ruševinah, te 
začara. Brez slabe vesti lahko napišem, da gre za eno 
najlepših iger, kar sem jih videl v svoji pisunski karie- 
ri. Celotno igralno področje je ena sama, sicer ne pre- 
tirano velika karta, po kateri se premikaš brezšivno. 
Nobenega zaslona za nalaganje, nobenega zatikanja, 
preprosto si tam in greš, kamor te je volja. Dodatno 
vzdušje pričara temna, skorajda svečana orkestralna 
glasba, od katere ti gredo kocine pokonci. 

Tega malega, pustega virtualnega sveta resnično ni- 
sem hotel zapustiti. Tudi ko sem prišel do konca, sem 
igro naslednji dan spet pognal, čeravno le zato, da 
sem se spokojno sprehajal po blatnih stezicah. Zen. 


Drobne packe 


Fenomenalna izkušnja žal traja vsega nekaj ur. Poleg 
tega celoten špil vidiš v enem skozihodu in s tega zor- 
nega kota v ponovnem preigravanju velikega smisla 
ni. Ko ga boš igral v drugo, boš odkril nove podrob- 
nosti, ki že od samega začetka namigujejo na konec, 
vendar nanje nisi bil pozoren. To je vse. Toda ali ne 
vzamemo odlične knjige še enkrat v roke? ln mar si 
znova ne vrtimo priljubljenih filmov? Izginotje Ethana 
Carterja je tak izdelek. 

Nekoliko sicer zmoti shranjevanje položaja, ki je do- 
cela samodejno, vendar shrani le zaključene scene. 
Če katere nisi preigral v celoti, si lahko na koncu ne- 
prijetno presenečen, ko moraš odkorakati recimo na 
sam štart igre, kjer bo uganka povrnjena v začetno 
stanje. Nemara bi se kdo obregnil tudi ob to, da ti 
spočetka ni jasno, kaj početi, kar nedvoumno pove 
uvodni napis. Toda hej, pač te ne vodijo za rokico. In 
če se ti zdi, da je 19 evrov za tako kratek in vrhunski 
posladek preveč - verjemi, ni! 


V] www.dobimo.se (Fi/studentskaarena (JEstudentskaarena 

% Vrhunskega videza ne morem prehvaliti. Screenshote bi lahko tiskal na razglednice. ;] 

svojih opisih se venomer posebej posvečam 

zgodbam, ker menim, da je močna fabula v 

igri odgovorna za to, da igralca pritegne ter 

obdrži v svojih nedrjih. Je lepilo, ki veže špil 
skupaj, skorajda ne glede na žanr. Zatorej sem zastri- 
gel z ušesi, ko so češki neodvisneži CBE za svoj izde- 
lek poudarjali, da so najbolj ponosni ravno na kvali- 
tetno ZF-štorijo. Sploh, ker je Julija v resnici predela- 
va ene njihovih zgodnjih iger o umetni inteligenci, ki 
ni ugledala širšega občinstva. 


Kljub takim neprijetnim podobam J.U.L.I.A ni 
srhljiva igra. Bolj bi ji pristajal pridevnik otožna, 
sploh ko odkriješ resnično ozadje dogodkov. 


Among the Stars je mešanica prvoosebne pusto- 
lovščine in miselne igre. V njej prevzameš vlogo bio- 
loginje Rachel, ki jo ladijski računalnik J.U.L.I.A. pre- 
budi iz kriospanca, ker je plovilo poškodoval meteor. 
Ko punca vzpostavi normalno stanje, z grozo ugotovi, 
da je spala več kot pol stoletja. Kje je ostala posad- 
ka? Odgovori se skrivajo na šestih planetih sončnega 
sistema, v katerem je, in v edino pomoč sta ji daljin- 
sko vodeni robotek ter ladijski računalnik. 


Brez starodavnih svetišč v ZF-igrah očitno ne gre. 
Vedno je treba odkrivati skrivnosti prednikov, četu- 
di gre za najbolj navadno vodo. 


Napredne grafike ni pričakovati, vse se dogaja na 
statičnih ozadjih, kot da bi skočili petnajst let v prete- 
klost. Na vsakem planetu je lokacij enomestno števi- 
lo. Kar niti ni narobe, saj je srž v iskanju podatkov, 
kaj se je zgodilo kolegom. V ta namen vlamljaš v nji- 
hove omarice, hekaš digitalne pomočnike, se prebi- 
jaš čez blokirana vrata, sestavljaš nadgradnje za ro- 
botka in navsezadnje prebiraš dnevnike. Tako si se- 
staviš celotno sliko usode posadke, ki je prepletena z 
usodo prebivalcev enega od planetov. 

Vsako od teh opravil predstavlja samosvojo logično 
uganko. Te so sicer dokaj generične in podobne smo 
videli že v nebroj igrah. Vendar jih skupaj drži ravno 
zgodba in ta je tisto, kar napravi Julio kul. Odpustiš ji 
celo, da ni ravno izvirna, prej svojevrsten remiks Odi- 
seje 2001 do 2010 ter fine stare Lucasove avanture 
The Dig. Kar pravzaprav ni nič slabega. Kot tudi ne, 
da jo je tudi nedeljski igralec sposoben končati v ka- 
kih desetih urah brez pomoči interneta, saj ni baš za- 
guljena. Pač stavi na pripovednost. 


Pripoved prekinjajo mislene zagonetke, ki niso 
pretirano težke in so lepo umeščene v kontekst. Tu- 
le sestavljam nadgradnjo za letečega robotka. 


Težave povzroča vmesnik. Očitno s starinsko vizual- 
no podobo vštric hodijo zastareli koncepti ukazova- 
nja. Govorim v množini, kajti vsak tip uganke ima 
poveljevanje rešeno malo po svoje, nakar imaš dva 
različna vmesnika za navigacijo po planetu! Zdi se, 
kot da je deset ljudi delalo vsak na svojem kosu igre, 
nakar so jo preprosto zlepili. Verjetno nisem daleč od 
resnice. Rahlo razočarata tudi oba konca, ki sta bržda 
namerno nedoločna. Za 19 evrov, na kolikor jo cenijo 
na Steamu, bi se zato nadejal bolj zloščenega špila, 
če že ne malo več vsebine. 


Umetna inteligenca pomaga Ouattru 
8 REM razkriti dobre plati zanimive igre. 

RUMPLKAMRA 


red davnimi časi je bila franco- 

ska hiša Cocktel Vision, ki se 

nam je najbolj vtisnila v spomin 

po trilogiji o čudnih možicljih, ki 

so nepopisno nerodno reševali 
zaplete v čarobnem kraljestvu. Goblini so si- 
cer že nekaj let na voljo za iOS, vso trilogijo 
pa je odnedavna moč kupiti tudi za androidne 
naprave. 


VUDUJSKO 
PREKLETSTVO 


Prvi Goblijini iz leta 1991 so še danes posre- 
čena mešanica avanture in miselne igre. Gla- 
vni junaki so vojščak, čigar orodje so pesti, 
coprnik, ki je sposoben manjših urokov, ter 
pametni pobič, ki zna pobirati in uporabljati 
predmete. Vsak nivo je svoja uganka, rešljiva s 


Tazddr 


sodelovanjem in na samo en način. Strički se 
recimo znajdejo pred prepadom, poleg katere- 
ga raste jablana. Coprnik uroči dve jabolki, da 
zrasteta na velikost buče, bojevnik ju boksne, 
da padeta na tla, in ročnež ju vrže v prepad ter 
ga tako premosti. Jebeš logiko. Dodaten pro- 
blem predstavlja množica neuporabnih pred- 
metov, ki zgolj zavajajo. 

Zavijanje s pravilne poti je takoj kaznovano. 
Nesrečniku, ki ga vodiš, se zgodi nekaj hilario- 
zno nasilnega, nakar vsa trojica obrne proti te- 
bi in ti besno gestikulira, kakšen bedak si. 
Reakcije so tako posrečene, da jih dostikrat 
namerno zapelješ na pot pogube. Vendar je tu 
življenjska črta, ki se prenaša iz stopnje v stop- 
njo, in ko pokuriš celotno, je igre konec. Kla- 
sičnega shranjevanja položaja ni - ob vsakem 
uspešno rešenem nivoju se izpiše črkovna ko- 
da, s katero lahko nadaljuješ prihodnjič. 
Čeprav so miselni orehi dodobra težki in alter- 
nativne, napačne rešitve nemalokrat bolj lo- 
gične od pravih, je igra že pred leti postala us- 
pešnica. Bržda zaradi obešenjaškega humorja 
in barvite, prijazne podobe avtorja Pierra Gil- 
hodesa, ki niti danes ne deluje zastarelo. Igra- 
nje na današnjih mobilijah je drugače enako 
kot na računalniku, le da namesto miške brez 
težav nucaš prste. Še slika je ostala v razmer- 
ju 4: 3. Kako kul so bili Goblini, priča tudi dej- 
stvo, da so bili navdih za Blizzardove Lost Vi- 
kings, ki so izšli leto kasneje. 

DINAMIČNI DUET 


Drugi del Gobliinov predstavi novo zasedbo, ki 
sta jo tvorila pametnejši človečnjak Fingus in 
močnejše, a neznansko zabito bitje Winkle. Par- 
ček se spravi iskat izgubljenega princa, ki je 
menda nujen za usodo kraljestva. Štorija je beda- 
sta - navsezadnje tudi v enici ni bila višek knji- 
ževnosti -, vendar je jasno, da se ne jemlje resno. 
Prej skuša biti parodija na tipične fantazijske pri- 
povedi, kot je bil recimo King's Ouest. 

Igranje je tokrat zaplulo v bolj avanturistične vo- 
de, kajti uganke se raztezajo prek več zaslonov, 
protagonista sta spregovorila (izvirni goblini so le 
momljali) in pojavila sta se inventar ter shranje- 
vanje položaja. Kljub tem novostim pa igranje še 
vedno temelji na sodelovanju med likoma. Še 
več: ker do malhe dostopata oba, si moraš po- 
gruntati, s katerim uporabiti nek predmet. No- 
vost so uganke simultanke, časovno omejene se- 
kvence, ki jih sprožiš z enim likom, nakar med iz- 
vajanjem preklopiš na drugega. Lep primer je 
zanka z začetka. Da lahko z enim od protagonis- 
tov ukradeš steklenico, greš z drugim po salamo. 
Medtem ko jih prvi dobiva po buči zaradi mesni- 
ne, z drugim pospraviš flaško v žep. Z večjo kom- 
pleksnostjo je prišla še zadnja novost: lika sta po- 
stala nesmrtna, zato lahko do onemoglosti preiz- 
kušaš vse mogoče in nemogoče kombinacije ter 
se režiš Pierrovemu odtrganemu humorju ali dvo- 
miš v njegovo mentalno zdravje. 


sl 


h Poslednji goblin se redno znajde v skrajno neprijetnih situacijah, vendar je po- 


Č manjkanje absurdnega, nadrealističnega humorja boleče opazno. ) 


On HOT AIR 


IN POTEM JE BIL EDEN 


Kmalu po izidu drugih Goblinov je Coktel Vision leta 1992 kupila 
Sierra in igre ponudila ameriškemu trgu, Pierru pa so naročili iz- 
delavo trojke. Tokrat je bil junak en sam in v ZDA so mu rekli Go- 
blin's Guest. No, Francozi se niso dali zmesti in so tudi v tretje špil 
zastavili tako, da si uganke reševal s sodelovanjem več likov, le 
da so se ti menjavali. Sprva ti je družbo delal papagaj, nato si na- 
letel na coprnika in podobno. Rešitve ugank so v trojki dostikrat 
še vedno nelogične, prizorišča pa so prerasla posamičen zaslon, 
tako da se slika pomika levo in desno. Žal se je humor izpel in de- 
jansko je preveč poudarka na 'kvestanju' ter premalo na zavaja- 
nju igralca. Na vsaki 'stopnji' najdeš nekaj gegov, ki pa so le ble- 
de sence nekdanje komedije. Kot pustolovščina špil ni (bil) slab, 
a glede na žlahtna prednika pušča trpek priokus. 

Tako se je goblinska serija za dolga leta končala. Pierre je umet- 
niški talent posodil še eni igri, odlični avanturi Woodruff and the 
Schnibble of Azimuth. Ta je bila vse, kar smo si želeli od trojke, in 
še več. Nekateri so celo humorno natolcevali, da je to dejansko 
četrti špil, logično brez goblinov. Močno bi jo priporočal v igranje, 
vendar jo je skorajda nemogoče pripraviti do delovanja. Morda jo 
učakamo za moderne naprave. Omeniti velja še 'pravo' nadalje- 
vanje, ki smo ga dobili 2009 in opisali v Jokerju 190. Z njim je 
Pierre dokazal, da ni izgubil žilice vendar je preskok v 3D bolj ško- 
dil kot koristil. Od starin boste imeli dosti več. Guattro 


Cocktel Vision / Sierra za PC, 1991 / 1992 
Goblinsko trilogijo dobiš na Google Playu in te bo stala 2,5 evra. 


Menim pa, da je njene dele bolj prisrčno igrati na računalniku. V 
tem primeru se sprehodi na Gog.com, kjer veljajo slabega petaka. 

4. Temni tuneli podzemnih železnic znajo As že sami zase, toda v moskovskih te čaka- 

? takšne nakaze. Tu je treba za upravljanje vlaka najprej obvladati vihtenje čimvečjih Pušk. 
na bi 


sav 


Težke sape in nemirnih rok se "ggressor znova 
poda v zapacane jaške moskovske podzemne 
železnice. Kljub renčanju, ki prihaja iz njih, ga 
zvabi prenovljena podoba v paketu Metro Redux. 


gre ostanejo s teboj iz različnih vzrokov. Nekate- 
re ti vžgejo v spomin curki plazme, pri drugih ve- 
kaš ob usodi prepričljivih likov. Prvoosebni stre- 
ljanki Metro 2033 in Metro: Last Light pa si za- 
prmej zapomniš po izjemni okolici. Edinstveni v 
stopnji svinjarije, turobe in ostalih negativnosti, ki 
jih je zmožna vreči v tvojo smer. Postavljena je ok- 
rog dvajset let v prihodnost, v podzemlje postapoka- 
liptične Moskve, razdejane spričo globalne jedrske 
vojne. Dež atomskih konic je površje spremenil v 
živalski vrt za mutantske pošasti, zato se preosta- 
nek človeštva pred zverjadjo in žarčenjem skriva v 
predorih mestnega metra. 
Saj ne, da je ljudem tam z grozotami prihranjeno. Pri- 
siljeni v krtovsko životarjenje ob soju leščerb za silo 
ohranjajo civilizacijo pred popolnim propadom, toda 
zajamčene prihodnosti ni. V takšni fizični in moralni 


Po površju se pojamo le kako č8 
stne, saj je podoba razrušene 


pa sj 


bedi človek žre človeka - nekateri dobesedno. Dvigu- 
jejo se skrajne skupine, kot je neonacistični Četrti 
rajh, in skupnost je na robu padca v kaos. Smrt in 
umazanija sta stalna spremljevalca in če bi danes 
igrali s smellblasterji, bi bila Metra brez dvoma zma- 
govalno nagravžna špila. Čemu bi hotel pohajkovati 
po tej tmurnosti, kjer lahko depresijo otiplješ in se 
meniš z okostnjaki? Zato, ker je navdušujoča galerija 
neznanega in srhljivega, po kateri haraš z dvocevko. 
Ob nastopu nove generacije konzol so se ukrajinski 
avtorji potrudili in oba Metra, tako 2033 kot Last 
Light, v skupni inačici Redux pomladili za playstation 
4 ter xbox one. Uzrl je je še PC, kjer sta enaka vsebin- 
sko in cenovno (na Steamu 40 evrov posamič, 20 za 
vsakega), pa tudi izvedbeno, saj na PS4 tečeta v 
1080p s 60 sličicami na sekundo. Čas je, da gredo na 
lov za mutanti tudi tisti, ki so igri v prvo zgrešili. 


inf špilov, a so tamkajšnje stopnje grafično najbolj prele- 
gbole neverjetna. Z zgodovinsko pomembnimi stavbami, 
So' Leninov mavzolej, Kremelj in stolp Ostankino, vred. 


6, 
a. 
Thatsssomestine"wasteland. You guys sure did a'good NA re wn - 

Zvezda obeh Metrov je Artyom, mladenič v zgodnjih 
dvajsetih, rojen ravno pred kataklizmo, ki je vso mla- 
dost preživel pod zemljo. Zunaj utrdb v nekdanjih po- 
stajah železnice je nevarno in tjakaj še ni hodil, kaj 
šele na površje, kjer še vedno divja jedrska zima. To- 
da ko dom napadejo skrivnostni Temni, se je prisiljen 
podati v neznane predore po pomoč. S tem uzre stra- 
hote uničene družbe tako v človeški kot nečloveški 
obliki. Iz ozkih hodnikov šavsajo od radiacije narasle 
zobate nakaze. Krdela kosmatežev vladajo temi on- 
stran jeklenih vrat naselbin, pred katerimi se stražarji 
oklepajo svojih plamenometalcev. A tudi podzemna 
človeška skupnost je razdrobljena na množico sprtih 
frakcij, ki, namesto da bi si podale roke, ena drugo iz- 
igravajo in napadajo. Človek je mnogokje človeku še 
večja zver kot mutanti in med drugim zakoračiš tudi v 
koncentacijsko taborišče. Dobro, da ljudje ob vseh te- 
gobah še niso pozabili sestavljati pušk. 

Metra sta rahlo samosvoji streljanki. Ne gre za odprta, 
peskovniška naslova, kot so S.T.A.L.K.E.R.ji, saj na- 
preduješ čisto premočrtno. A tempo je premišljen in 
raznolik, zato sta vse kaj drugega kot stalni akcijski 
tobogani Call of Dutyjev in podobnih. Dolga kolovra- 
tenja po zapuščenih hodnikih in človeških naselbinah 
prekinjajo divji naskoki krvoločnih mutantov, ki jih 
pokaš s kalašnikovkami, pljuvali žebljev in sličnimi 
umotvori. Ker so tehnološka čudesa civilizacije izgini- 
la v jedrskem ognju, se moraš zadovoljiti z zračnimi 
pihalniki, ki jih pumpaš na roke. Boji so zato adrena- 
linsko nepredvidljivi, za nameček pa moraš nenehno 
varčevati s strelivom in v njegovem iskanju prevrniti 
vsak kamen. S tem ti igri omogočita, da počasi in do- 
cela vsrkaš vzdušje podzemnega sveta. Ter sčasoma 
ruševin tam zgoraj, kamor Artyom pokuka, ko se mu 
v predorih zatakne. 


o PAPIRJA V IGRO 


Kot že več iger z vzhoda Metra izvirata iz knjižne 
predloge, tudi v slovenščino prevedenega romana 
Metro 2033 ruskega pisatelja Dimitrija Glukhov- 
skega, ki smo ga intervjuvali v Jokerju 226. Isto- 
imenska igra ponekod bolj, drugje manj vestno 
sledi knjigi, glavno 
pa je, da obdela njen 
srce parajoči konec. 
Bukla je bila uspeš- 
nica in možakar je 
spisal nadaljevanje, 
Metro 2034. Toda v 
nasprotju z izvirni- 
kom se knjižna in ig- 
rana dvojka ne po- 
krivata. Roman 2034 
ne sledi več Artyo- oja 1 

mu, marveč drugi, MA | 

stranski štoriji. Stric 

Dimitrij je namesto 

tega za Last Light napisal ločen scenarij. A kani po 
tej fabuli prav tako izdati knjigo Metro 2035, baje 
konec leta, dasi je to rekel že lani. 

Mimogrede, če si se ob knjigi spomnil, da je tudi 
S.T.A.L.K.E.R.ju za zgled zgodba Piknik na robu 
ceste, vedi, da obe proslavljeni igralski franšizi 
druži še nekaj drugega — velik del avtorjev. Kijev- 
ska hiša 4A Games je namreč sestavljena iz od- 
padnikov iz GSC Game Worlda, avtorjev Stalker- 
jev, ki so od tamkaj prebegnili kako leto pred nje- 
govim izidom. S sabo so odnesli nekaj grafične 
kode, kar je bilo leta jabolko spora med firmama. 


gle 

Oklep lahko nadgradiš le pri trgovcih v nasolbinati saj 


druge krame med bojem ne pobiraš. Baterijsko svetilko poln Še 


Filtri življenja 

Na površju moraš nositi masko, ki je eden 
od samosvojih igralnih elementov Metrov. 
Pri dihanju se izrabljajo filtri, ki jih je treba 
redno menjati in ne ležijo ravno na vsa- 
kem koraku. Drugače škripneš. Zato vsa- 


ko odpravo na površje spremlja občutek 4%. 


nevarnosti in tesnobe ... ki se meša z za- 
prepadenostjo ob odličnih prizorih podrte 
Moskve. Oprezen moraš biti tudi za nena- 
vadnimi fizikalnimi anomalijami, ki te po- 
srkajo vase in zdruznejo. Je pa zanimivo, x 
da ti v nasprotju s S.T.A.L.K.E.R.ji, po ka- 

terih se Metra v nekaterih pogledih zgle- 

dujeta, tu ni treba toliko paziti na radiaci- 

jo. Okej, v žepu ti prasketa mini Geigerjev 

števec, toda smrtonosni kotički so jasno 

vidni in da vanje zakoračiš, moraš biti pijan. 

Valuta nove ruske družbe pa je kvalitetno predvojno 
strelivo. Lahko ga uporabljaš kot denar in zanj kupu- 
ješ slabšo municijo oziroma ga neposredno pošiljaš v 
močnejše nasprotnike. Zavest, da ti s takšnim rešeta- 
njem rafalno odtekajo novci, je še en značilno trpki 
občutek iz teh iger. Takoj za tistim, ko te priložnostna 
vlačuga na eni od postaj okrade. Ali zaključkom 
2033, ki ti v višku moralne sivine da na razpolago dva 
konca. V nadaljevanju Last Light zgruntaš, da si izbral 
napačnega in to te zasleduje vso igro. Res ne moreš 
zmagati. Vzdušje preveva sleherno osebo, ki jo srečaš 
v enklavah, nastanjenih v resničnih postajah metra, 
kot sta Smolenskaya in Sevastopolskaya. Toda v lju 
deh je kljub bedi moč zaznati žar kljubovanja - in to je 
tista luč v predoru, zaradi katere greš dalje 


injekcija botoksa 


Od pomladitve ima dosti več Metro 2033, saj je izšel 
tri leta pred lanskim Last Lightom. V prenovljeno ina- 
čico so avtorji vdelali mnogo izkušenj, ki so jih nabra- 
li šele z dvojko, pa tudi grafika je bila v slednji na za- 
znavno višji ravni. Razliko vidiš predvsem v prostorski 

V naselbinah so kotički, ki ti člo o ME. oveci, če poraziskuješ, 
Bledi obrazi udrtih oči se zmorejo nasmejati le ob kozarcu vodke. 

osvetlitvi - tehnologiji, ki vestno ponazori odboj žar- 
kov od sten za vogale. Zaradi tega so scene barvi- 
tejše, saj so v izvirniku zaradi šparanja s strojnimi 
sredstvi veliko okolice zavijali v temo, zdaj pa se po 
njej igrivo sprehajajo rumeni snopi luči. Mnogo člo- 
veških likov, zlasti obrazov, so ponovno zmodelirali in 
animirali. Zato so scene v naselbinah prepričljivejše. 
Izboljšave niso le videzne. 2033 je bil prvi naslov stu- 
dia 4A Games, zato je bil kljub odličnosti oster okoli 
vogalov, s hrošči in leseno animacijo likov. Večkrat si 
naletel na skriptane naskoke zveri, ki so te enostavno 
preplavile, da si mastno klel. Tega zdaj skoraj ni več 
in dogajanje je bolj vešče zrežirano. Na več mestih so 
dodali govorjene dialoge in komentarje, ki pripoved 
peljejo bolj gladko. Predvsem pa ima zdaj igralec v 
obeh naslovih na razpolago razdelano izbiro, na kak- 
šen način se želi skoznju prestreljati. Modus survival 
je bliže izvirni enici, kjer je vseskozi manjkalo streliva 
in filtrov za masko, dočim je spartan bolj akcijski, po- 
bran iz Lighta. Oba ta krovna pristopa imata nadalje 
podtežavnosti, ki določajo tudi to, koliko vmesnika 
vidiš. Ranger hardcore ti skrije čisto vse! Tako je moč 
sedaj Last Light preigrati bolj v slogu 2033 ali skozi 
slednjega zdirjati kot Putin na medvedu. 

Vendarle, z izjemo nekaterih presta- 
i vljenih zidov, niso spreminjali zasnove 
x nivojev. To pomeni, da je Last Light 
bolj razgiban, saj so ga zasnovali z mi- 
slijo na možnost prikritega igranja in 
ima več poti skozi prostore, medtem 
ko je 2033 čisto linearen. Pozabavali 
so se le z njegovo umetno pametjo, ki 
ga zdaj kanček manj lomi. Za skrivača 
še vedno velja, da mu bo dvojka veli- 
ko bolj všečna. 


x 


-" Kaj še čakaš? 

Metro 2033 Redux in Last Light Redux 
nista novi igri, saj nimata zares frišne 
vsebine. Poleg dobiš še scenarije iz 
štirih obstoječih DLCjev za Last Light. 
Ti k igranju dodajo dober polducat ur in so nav- 
dušujoče raznoliki. Med nalogami najdeš tako pose- 
bno zaguljene strelske izzive kot spremljanje osrednje 
štorije iz zornih kotov drugih oseb, celo nacijev! Plus 
peščico pušk, kot je rafalna šibrenica. Špil v tem po- 
gledu ostaja dokaj prizemljen, saj nam še vedno ne 
da v roke laserskih pihalnikov. (Ni fer. A mutanti pa 
lahko letajo naokrog?!) A nalašč za Redux napravlje- 
nih stopenj vseeno ni in predvsem gre za grafično 
odlično posodobljeni ter dodobra zglajeni igri, ki od- 
pravita mnogo manjših zamer - na primer bornost 
opreme v enici, kamor so vdelali predmete iz dvojke. 
Glavna težava pa ostaja umetna pamet, ki se zna še 
zmerom obnašati kot Rus po zvrnjenem litru vodke. 
Veterani pri novem Last Lightu ne bodo videli bistve- 
nih razlik in le tisti najbolj zagrizeni ljubitelji sveta si 
bodo omislili predelani 2033, dočim je v Last Light 
Reduxu novitet premalo, da bi ga znalcem priporočil. 
Po skupnem paketu pa naj vsekakor posežejo novin- 
ci, ki si res ne morejo šteti v čast, da se z Metroma 
srečujejo šele sedaj. Gre za najboljša simulatorja 
čiščenja slovanske greznice, ki sta po krivici dokaj 
spregledana. Morda jih navdušita celo za obisk mo- 
skovske podzemne. Brez mutantov. 


Človeški sovražniki niso specialci iz Half-Lifa in posamično niso nevarni. Se 
pa znajo dobro skrivati po zaklonih in te verbalno pošiljati v spolne organe. 


m | 
, —. 
Mi JBes3 


A v 4/. 

s. s sa » Sp 

ee A 4 

ee V, 4/. 
Zo 
se 


Le z dotiki prstov po sijoči ploščici 


va 


vozi neobičajni igrači in pri 


tem celo gleda skozi njuni očesi. Svoje male dni pa je imel le kebra na cvirnu. 


e nehaš se igrati, ko se postaraš, marveč 

se postaraš, ko se nehaš igrati. Ni čudno, 

da fotri za razliko starikavih bab ohranjamo 
večno mladost. Saj poznaš oni vic o vlakcih in još- 
kah, ne? Obstaja mnogo igrač za odrasle (pri tem ne 
mislim na one igrače za odrasle), zelo priljubljena 
sorta pa so vozila na daljinsko. Tudi zato, ker jih za 
časa našega otroštva ni bilo. Vsaj ne v naših kreden- 
cah. Pred tridesetimi leti so sicer taki avtočki obsta- 
jali nekje onkraj meje za tisoče šilingov, ampak kot 
Titova omladina smo imeli v najboljšem primeru nek 
Mehanotehnikin kombi na žico. Če bi takrat naokoli 
letal helikopterček, kakršnega dobiš zdaj domala v 
lokalni samopostrežbi, bi ga udbaši sestrelili, lastni- 
ka pa obtožili zahodne špijonaže. 
Dandanes je ta roba cenena in potrošna. V iskanju 
novih možnosti in predvsem dodatnega zaslužka so 
zato proizvajalci pričeli mnoge obstoječe izdelke op- 
remljati s telefonsko povezavo. Lepa embalaža, apli- 
kacija in iphonov logotip se zdita krepka dodana 
vrednost, ki so jo tehnofriki očitno pripravljeni pre- 
plačati. Takih brezveznosti je na spletnih policah obi- 
lo, zato toliko bolj padejo v oči tiste igrače, ki obetajo 
nekaj več. Taka sta jumping sumo in rolling spider, 
noviteti francoske firme Parrot - taiste, ki se je pred 
tremi leti proslavila z AR.dronom (članek 9162). 


Jumping sumo pride v več barvah, povezava z androidno ali jabolčno napravo pa 
je wi-fi direkt. Vez deluje, a ni najbolj praktična, saj moraš vselej dol z domače 
mreže ... Fotke igrača beleži v lastno memorijo, za video pa moraš imeti USB-ključ. 


SKAKAJOČI ČOKATEŽ 


Sumo ima le dve kolesi, vendar raje, kot da bi lovil 
ravnotežje, drsa po tleh z repom. Ta podaljšek je ob- 
enem njegova glavna značilnost, kajti ko ga vzmetno 
napne in nato sproži, skoči do 80 centimetov v luft 
oziroma prav toliko v daljino. Načeloma mu vselej 
uspe pristati na kolesih in še uren je ter se zasuka na 
mestu. Za nameček ima spredaj širokokotno kamero, 
zato na mobiliji vidiš, kar vidi on. Zmore zajemati fot- 
ke, snemati video in izpolnjevati nize ukazov v slogu 
'pojdi dva metra, obrni se na desno, skoči, vozi še en 
meter, slikaj'. 

V navezi z izredno gibčnostjo se jumping sumo bere 
kot fino vohunsko sredstvo, predvsem pa odlična za- 
bava za vso familijo. A ni čisto tako. Saj drifta, se vrti 
okoli svoje osi, žmiga in piska, celo za kratek čas ba- 
lansira položaj samo na kolesih ter skače presenetlji- 
vo visoko. Toda nagibalna kontrola ni zadovoljiva niti 
s tablico, kamoli s telefonom. Čokateža sicer voziš, 
vendar ni šans, da ga boš imel pod nadzorom. Tudi 
skakanje ne izpade tako uporabno, saj se ne odrine 
med premikanjem, temveč z mesta, za kar potrebuje 
nekaj časa. Vozilce moraš filigransko poravnati in še 
potem je uspeh odvisen od sreče. Pozabi zato na na- 
stopaško drvenje in preskakovanje jarkov kot v igrah. 

TALKI NA MOBIDALJINSK 


Reklamni video, v katerem fant iz postelje na slepo 
vodi suma med ovirami, skoči na stol, s stola na mizo 
in na pult ter tam pobere čokolado, je pravljica. 

Ko preizkusiš in znancem demonstriraš vse trike, de- 
jansko ne veš več, kaj bi z igračo počel. Gledal žen- 
skam pod krila ali prisluškoval pogovorom gotovo ne, 
saj je sumo za tak šunjački namen preglasen, mikro- 
fona pa nima. Čeprav ga promocijski filmčki prikazu- 
jejo skorajda kot gopro na kolesih, so fotke v razloč- 
ljivosti 640 x 480 in zanikrn video iz žabje perspektive 
sami sebi namen. Enako velja za tisto načrtovanje 
poti, od katerega koristi baš ni. 


Skakajočega sumota upravljaš z nagibanjem mobili- 
je. Takole lahko lahko pogledaš pod kavč za izgublje- 
nimi rečmi, druge koristi pa od klavrnega očesa ni. 


nd no 

Rolling spider deluje prek modrozobe naveze, ki pa je nezanesljiva. No, stabi- 
len je zaradi ultrazvočnega senzorja vsaj dronček. Vseeno je za gladko letanje 
potrebna veščina. Vodenje obeh igrač je najbolj priporočljivo s tablico. 

Kajpakda se bo zdel skakač na prvi pogled vsakemu 
čista hotnica in če ga neseš v skatepark, bo tiste sla- 
be četrt ure, kolikor zdrži baterija, pritegnil pozornost. 
Ampak to je to. Ko bi vsaj posedoval kakšne napred- 
ne funkcije v smislu dodajanja lastnih zvokov, in- 
stantnega fotodeljenja na socialna omrežja in zazna- 
vanja roba mize ali stene. Zanj ni niti kakšnih doda- 
tnih aplikacij za na primer medsebojne boje ali love. 
Sumo ni za otroke, kakor v oznanilih omenjena sphe- 
ro in ollie. Skakalna napera zna dobro usekati, celo 
razbiti stekleno mizo. Poleg tega je vozilo za razliko 
od recimo bolj značajskega aiba, plea in robosapiena 
povsem brezosebno. Gre za tipično igračo, ki je inte- 
resantna prvih nekaj seans, morda še parkrat, da jo 
pokažeš vsem obiskom, nakar se na 170 evrih prične 
nabirati prah. Stari, veš, kako hud in bolj dolgoročen 
avto na daljinsko dobiš za ta denar? 


KOTALEČI SE PAJEK 


Rolling spider je cenejše in bolj svobodno daljinčno 
vozilce. Je namreč štirikopter, kakršni so zadnje čase 
silno moderni. To ga naredi za privlačnega, kajti leta- 
nje, osvajanje trorazsežnega prostora je kul že samo 
po sebi. Ker obvladovanje takih dronov ni enostavno, 
saj se moraš ukvarjati s tremi osmi, je Parrot igrači 
vdelal pomagali. Prvo je ultrazvočni ohranjevalnik 
višine, ki nudi določeno stabilnost, zato si lahko daješ 
opravka z obračanjem in premikanjem po eni ravnini. 
Drugo asistenco pa nudi okvir s kolesi, ki delujejo kot 
odbijači. Spiderja resda malo obtežujejo, a po drugi 
plati naredijo zaletavanje neboleče in z njimi se lahko 
pelje po tleh, po steni in še po stropu. Zelo domiselno! 


Rolling spider vozi po stropu! To je izvirno, a po 
mojih izkušnjah so vse te igrače zanimive le za kra- 
tek rok. Dodatno mu zavda pretirano švoh baterija. 


Ko enkrat pilotiranje dovolj izmojstruješ in varovalo 
snameš, ume pajek narediti sodček, poleteti več kot 
deset metrov v višave in s trebušno kamero fotografi- 
rati Zemljo (žal le v 640 x 480). Lahko ga celo vržeš v 
zrak in se bo samodejno vklopil ter ujel, dočim bo ob 
prekinjeni povezavi z mobilijo pristal sam od sebe. 
Zavedati se je treba edinole, da višinomer deluje rela- 
tivno na podlago, zato bo po stanovanju redno spre- 
minjal višino. Brez varovala je treba biti pazljiv. Trka- 
nja in strmogljavljenja hitro zvijejo elise ali celo osi. 
Darilo za desetletnika to ziher ni in če je le mogoče, 
naj bo krmilo tablica. 

Vseeno ne morem kaj, da ne bi tudi tu pojamral nad 
vmesnikom. Softver je sicer dober in omogoča vode- 
nje s prsti ali nagibanjem ter nastavljanje občutljivosti 
in hitrosti. A to ni primerljivo z mehanskimi ročicami 
starošolskih daljincev. Vem, ker imam enega takega 
in se bolje odreže. Kljub temu bi si upal spiderja, ki z 
dobrimi 100 evri stane nekaj več od navadnih dronč- 
kov podobnega videza, mirne duše priporočiti zaradi 
omenjenih pomagal. Ko le ne bi imel nezaslišane 
cokle! Baterija, ki se polni debelo uro, namreč zados- 
tuje za pičlih pet minut letenja. Še preden ti prične 
uspevati, je že konec zabave, zato je igranje prav ne- 
privlačno grižljajčkasto. Ta hiba pa je vnebovpijoča! 

Pridruži se največjemu 
študentskemu tekmovanju 


www.imaginecup.si 


BOdii neroj — 


Naokoli drvi z biciklom brez rok, na stopnišču preskoči pet šteng, nakar četrt 
minute uspešno žonglira s tremi mandarinami, medtem ko vrti hulahop. 
LordFebo je znova v akciji in silne trike za zanamce beleži iz prve osebe! 


b predpostavki, da imaš veščine in čas 
za postprodukcijo, so gibljive sličice naj- 
boljši arhiv akcijskih spominov. Fotka 
ujame trenutek, toda akcija ima časovno 
komponento, to dinamiko pa lahko zabe- 
leži le video. Zategadelj se splača na tak način zajeti še ta- 
ko butast podvig. Resda so telefonična očesa vseprisotna in 
dovolj zmogljiva, vendar se kot uporabne kamere mobilniki 
niso uveljavili. Rokovanje z njimi ni najbolj praktično in za 
nameček celo najboljši ne jamčijo ostrine ter gladkosti pos- 
netka. Ker so ročne videozajemalke, kakršne ponavadi kupi- 
jo novopečeni očetje, pri aktivnostih takisto nepriročne, se 
je v zadnjih letih uveljavila nova sorta uporabniške elektroni- 
ke. To so tako imenovane akcijske kamerice. 
Zasnova teh priprav je podrejena namenu. Biti morajo majh- 
ne in posedovati čuda variant pritrjevanja, kamor sodijo tra- 
kovi za na glavo ali prsi, univerzalni prilimki, objemke za ko- 
lesno krmilo in avtomobilski priseski. Nadalje morajo zdržati 
gravitacijske in vodne prilike, torej padce, močo in podmor- 
ski pritisk. Ter nenazadnje morajo gledati širokokotno, tja do 
180 stopinj. Pionir in obenem sopomenka področja je kalifor- 
nijska tvrdka GoPro z nizom izdelkov hero. Sicer imajo lastne 
modele v programu mnoge firme, od Sonyja prek Garmina 
do brezimnih Kitajcev, a junački so najboljši. Uporabljajo jih 
prav vsi adrenalinski odvisneži, avtomobilisti, raziskovalci, 
potapljači, smučarji, pohodniki, pa tudi piloti dronov, poklic- 
ni kamermani ter razni umetniki. Izdaja s številko 4 je bila v 
skupnosti najmanj toliko pričakovana kot iphone 6. 


Nova jumakoa 


Heroji ohranjajo slično formo malega kvadra 
oziroma škatlice za vžigalice že od leta 2007. 
Skozi generacije so le shujšali. Toda golo kame- 
ro vidimo redko, kajti privzeto pride v prepoz- 
navnem ohišju, ki je velika dodana vrednost. 
Napram nekaterim valjastim tekmecem je taka 
neaerodinamična pojava nenavadna, toda v 
praksi deluje. Enako velja za nekam neprijazen 
vmesnik - trojico gumbov na različnih stranicah 
in slabo čitljiv monokromatski displejček spre- 
daj. Sprva zabavljaš nad lovljenjem skozi menije 
in pomotami, a v resnici bi pristop stežka izbolj- 
šal. Logike izbirnikov se priučiš, kvalitetna priti- 
skala pa delujejo celo v debelih rokavicah. 

Oblikovne tradicije se drži tudi novi vršac druži- 
ne, 480-evrski hero 4 black edition. Ta z dvakrat 
hitrejšo elektroniko, izboljšano optiko in novim 
tipalom prinaša neokrnjeno 30-sličično UHD- 
kakovost, kar je velik premik. Hero 34 je imel 
namreč 4K bolj za okras, saj je zmogel neupo- 
rabnih 15 fps. Nadalje novinec obvlada 1080 / 
120 fps, kar pripomore k svilnatim štirikrat upo- 
časnjenim posnetkom. A številke brez vidne 
kvalitete ne pomenijo nič in črni hero 4 kljub 
malemu očescu dostavlja neverjetno vrhunsko 
sliko z največjim napredkom v slabših pogojih. 

Gopro hero 4 v vsej svoji preprostosti. Black in 
silver se v resnici ne ločita po barvi, le po stran- 
skem vzorcu in zadnjem zaslonu. Najbolj opazna 
razlika proti prejšnji seriji je tisti rob okoli spred- 
njega LCDjčka. V paketu pride le takle univerzalni 
nosilček in dva prilimka, dodatki pa stanejo od 
20 do 60 evrov in so naprodaj tudi v Sloveniji. 

S telefonom se heroji povežejo prek direktnega wi-fija. Aplikacija je zaenkrat le 
podaljšek kukala in sprožilnika ter most do posnetkov. Imajo pa namen v kratkem 
izdelati boljši nucnik, ki bo omogočal editiranje fotografij in videa. Takisto pripra- 
vljajo zmogljiv oblačni servis, saj se zavedajo, da je hardver le polovica zgodbe. 


Njegov video brez slabe vesti uporabljajo v najbolj 
zahtevni montaži, pri čemer črnka kot poprej zapisuje 
v surovi obliki (raw). To pomeni visok tok podatkov 
brez obdelave, tako da se lahko filmarji naknadno 
igrajo z izenačevanjem beline in parametri barv ter 
osvetlitve. 

Black je v tem segmentu brez konkurence, vendar je 
njegova služba profesionalna. Nebarviti surovi pos- 
netki niso za navadnega uporabnika, poleg tega nova 
elektronika izprazni baterijo prej kot v uri. Če ti 4K ni 
življenjski cilj, je boljši nakup za amatersko rabo sil- 
ver edition za 380 denarjev. Razlog je v prvi vrsti do- 
brodošla novost v seriji, dotikabilni zaslonček za gle- 
danje snemanega in posnetega. (Black ga nima, moč 
ga je kot doslej dokupiti v obliki zunanje komponen- 
te.) Šlatanje je ravno tako mogoče v ohišju, kajti v 
paketu je priložena pomožna zadnja stranica, ki to 
dovoljuje. Sredi akcije so sicer gumbi še vedno gla- 
vno krmilo, a displej zaradi preglednosti konkretno 
doprinese k uporabnosti. Srebrna edicija ima drugače 
enake funkcije kot črna in je po specifikacijah lanski 
black. To pomeni 1080 / 60, 2,7 K / 30 in 4K / 15 ter 
fotografiranje v 4000 x 3000. 


Displejček je kot dodatek obstajal že prej, vendar je 
bila zadeva manj kompaktna in ne več odporna na 
vodo. Da jim ga je ratalo stlačiti v srebrno kamerico 
in jo celo stanjšati, je za nadzor čista zmaga. 


Heroja 4 poznata snemalni in fotografski način, z na- 
stavitvami zelo ali manj širokega kota v obeh modu- 
sih. Zaradi naravnosti je včasih pogled bolje omejiti in 
ne po sili zajemati ribjeočesno. Nadalje umeta zapo- 
redno škljocati z intervali od pol sekunde do ene ure. 
To je koristno, saj lahko s kamero na prsnem košu 
zabeležimo celoten pohod ali vso noč škljocamo ne- 
besni svod, nakar v urejevalniku iz fotk ustvarimo hi- 
ter video. Omogočeno je celo neprestano videozaje- 
manje z določitvijo časa, tako je vedno shranjenih 
zadnjih pet minut. Tu so še frišna nočna funkcija za 
daljše odprtje zaslonke, hiter enogumbni zagon zaje- 
manja, ko je škatlica ugasnjena, in fotkanje ter dela- 
nje zaznamkov med filmanjem. 

Kamera uporablja kodek H.246 in zapis MP4, proizvajalec pa šenka editor GoPro 
Studio. Z njim je mogoče priročno urediti, porezati in upočasniti videomaterial ter 


sestaviti časovnico zaporednih fotk. Final Cut to ni, toda program je samozados- 
ten, ima prednastavitve za YouTube in šablone od profesionalcev. Lepo darilo. 


Kot poprej se da herojčka spariti s telefonsko aplika- 
cijo za iOS in Android. Poleg presnemavanja posnet- 
kov za takojšnjo objavo je možno z mobilnikom tudi 
gledati ter upravljati s kamero. To pride prav, ko za- 
devo namontiraš na motociklistično vilico, čelado ali 
vrh jambora. Tja itak paše, saj z njo ne boš lovil spo- 
minov iz roke. Najbolj napredni lahko za proženje na 
daljavo nabavijo daljinca, ki poleg robustne zasnove z 
velikimi gumbi omogoča hkraten nadzor nad več ka- 
merami. 


Akcijska kamera 
je za akcijo 


Niti črna edicija kajpakda ne more parirati boljšim 
camcorderjem z večjimi lečami, stabilizatorji in manj 
miniaturno elektroniko. Vendar tričetrtkilske naprave 
ne boš vzel na spust z ledenika, ježo valov ali na zma- 
ja, kamoli v vodo. Herojčki s pritrdilom vred tehtajo 
manj kot dvajset dek, zato imaš lahko enega na čela- 
di in drugega na smučki. Ob tem se ne boj, da ti bo 
silver dostavil webcamovsko ali mobilniško kakovost. 
Ob normalni svetlobi so posnetki nič manj kot odlični, 
brez artefaktov in zatikov, neprimerljivi s telefonski- 
mi. Zaradi male odprtine imajo resda neskončno glo- 
binsko ostrino, goriščnica je fiksna in ribje oko popači 
pogled. Vendar to pač niso umetniška kukala. Mnogi 
jih zaradi majhnosti sicer uporabljajo za videobloge in 
snemanje glasbenih nastopov, toda v prvi vrsti so ak- 
cijske kamere za trenutke, ko ostalo odpove. 


0. 


Širokokotnost je pri takih prizorih kajpakda nujna. Je pa dobro poznati par naprednosti. Heroji lahko zaje- 


majo v 1920 x 1440, torej v razmerju 4: 3, pri 


a dok, u 


Teh onegajev zato ne kupuj oziroma ne uporabljaj za 
ovekovečenje potovanj hortikulturnega društva, dru- 
žinskih praznikov in šolskih predstav. Ko pa želiš v gi- 
banju zabeležiti in komuni pokazati svoje kolesarske 
vratolomnosti, padalske grimase, vožnjo z rollercoa- 
sterjem, lastno epizodo Mirror's Edga, avtomobilsko 
driftanje ali kakšno slično adrenalinsko dogodovišči- 
no, ni bolj pripravnega orodja od srebrnega heroja 4. 
Kupovanje cenenk je metanje denarja stran. Sploh 
obvezen je za potapljače, kajti njegovo ohišje zdrži 40 
metrov globine in zaslonček po novem močno olajša 
podvodno snemanje. Konec koncev te kamerice niso 
pretirano drage in so dobra spodbuda za učenje sne- 
manja ter montaže. Le dve hibi moraš vzeti v zakup. 
Silverjev monitorček terja svoj delež elektronov in če 
se igraš še s telefoničnim povezovanjem, bo kamera 
oko zaprla po poldrugi uri dejavnosti. Drugi minus je 
švoh zvočna slika, za kar je odgovorna zaprta pla- 
stična kletka. Za kakovosten avdio je treba uporablja- 
ti odprt okvir oziroma priključiti mikrofon. 

In še nekaj. Ko z zvezdicami v očeh gledaš promocij- 
ske GoProjeve filmčke, vedi, da tvoj izdelek ne bo tak. 
Če si pripneš akcijsko kamero na balanco in pičiš niz- 
brdo čez korenine, bo rezultat tresoč in neprivlačen, 
bržda zanimiv le tebi. Vmes lahko skočiš in narediš su- 
permana, a ne bo nič bolje. Prvoosebnost nikoli ne iz- 
pade posebej spektakularno. Tisti kolažki na YouTubu 
so zmontirani z mnogih virov, saj z udeležencev kame- 
re visijo v grozdih. En hero ne naredi veliko, zato po- 
skrbi, da jih bo imela družba drznikov več. Ko storiš 
salto mortale, želiš vendarle tretjeosebni posnetek! 


mer nato med montažo določiš okno 16 : 9. Druga uporab- 


na zanimivost je način superview, v katerem kamera snema kader 4: 3, a ga le ob robu raztegne do 16: 9. 

Intel je dal na svetlo najhitrejše različice procesorjev za domač PC pod 
značko extreme, namenjene največjim petičnežem. Med njimi je njegov prvi 
pogleda, če kaj bolje poganja Crysis. 


tovrstni osemjedrnik in 


red kakimi desetimi leti smo napredek pri 
osrednjih procesorjih spremljali kot nenehno 
dvigovanje delovnega takta. Enostavno smo 
šteli vse več mega- in nato gigahercev. A na 
neki točki je postalo odvajanje toplote s čipa 
za običajne hladilnike prevelik zalogaj in rast se je 
ustavila. Inženirji so tedaj našli drugo sorto napred- 
ka: množenje procesorskih jeder. To pomeni, da so v 
isti čip nagnetli več manjših procesorčkov. Sprva 
dva in kasneje štiri, kar je v PCjih današnja norma. 
Ker vsako od jeder potrebuje svojo zadolžitev, je to 
sprožilo razmah večnitnega programja. Takega, ki 
naloge izvaja vzporedno (v več programskih nitih), 
da izkoristi več jeder hkrati. 
A razvoj takega softvera je zahteven in ne napreduje 
tako, kot bi si želeli. Poglej igre. Celo najmodernejši 
grafični pogoni, ki rišejo prelestne Battlefielde in GTA- 
je, so zadovoljni s štirimi procesorskimi jedri. Posle- 
dično večina ne kupuje zapletenejših CPUjev, ki so 
dražji, marveč investira v boljšo grafično kartico in s 
tem pridobi več. In začarani krog je sklenjen, saj se 
avtorjem špilov ne splača pisati težaške kode za šest- 
ali osemjedrne procesorje, ki jih domala nihče nima. 
Podobno je z vsakdanjimi uporabniškimi programi. Iz- 
jeme so redke, na primer Winrar, ki zna izkoristiti 
osemjedrnike, nakar je treba stopiti do izdelkov za 
kodiranje videa in profesionalno izrisovanje grafike, 
da izrabimo takšne mrcine. 
AMD je sicer že pred tremi leti v svoje izdelke z nazi- 
vom AMD FX stlačil osmerico jedrc. Toda ker so ti 
procesorji v ostalih ozirih šibki in ga je Intel tu popol- 
noma nadvladal, to ni povzročilo tehnološkega pre- 
boja. Sedaj naposled osemjedrnika za PC v trgovine 
pošilja tudi kalifornijsko podjetje. Je ekstremnež z 
oznako core i7-5960X le za tiste, ki si doma postav- 
ljajo strežnik, ali še za kaj drugega? 


Intelovi procesorji zadnje generacije slonijo na arhi- 
tekturi haswell. Core i7-5960X pa sodi v njeno pod- 
družino za največje zanesenjake, ki ima kodno označ- 
bo haswell-E ali haswell extreme, kar spoznamo po 
tistem 'X' za številko. Da je extreme dospel šele 
več kot leto po uvedbi običajnih haswellov, je 
krivo dejstvo, da ga inženirji izpeljujejo iz strež- 
niških procesorjev xeon, katerih razvoj zaostaja 
za običajnimi PC-tiktakali. Nekdaj je bila pogla- 
vitna lastnost 'ekstremno' označenih procesorjev 
fantastično navijanje, danes pa poleg tega pre- 
morejo tudi več jeder kot navadne inačice. To 
lahko inženirji po vsem sodeč dosežejo le tako, 
da za osnovo vzamejo xeone. 

Prva zanimivost novega cora je nižja frekven- 
ca od prejšnje družine ivy bridge-E. Ti šiba- 

jo pri 3,6 GHz, medtem ko frišni osemjedr- 
nik teče pri le treh. Razlog je v dveh jedrih 

Testirani osem- 
jedrnik je najmočnejši v začetnem 
repertoarju haswellov-E. Družbo mu delata šibkej- 
ša in cenejša šestjedrnika core i7-5930K ter i7- 
5820K, kjer sta dve jedri ugasnjeni. 


več, ki ju morajo pospraviti v podobno, 140-vatno 
mejo električne porabe, zato mora posamezno jedro 
kuriti manj. Turbofrekvenca, do katere se zmore čip 
samodejno naviti, če ne prekorači temperaturnih me- 
ja, je 3,5 GHz. V zameno za nižji takt dobiš dve jedrci 
več in ker čip podpira hyperthreading - tehnologijo za 
poganjanje dveh niti na enem jedru -, to pomeni pod- 
poro do kar šestnajstim vzporednim nitim hkrati! 

Extreme ima glede na navadne core še vrsto drugih 
prednosti. Na primer dvainpolkrat večjo količino pred- 
pomnilnika L3 in štiridesetstezni vmesnik za reže PCI 
express 3 (navadni ima šestnajst stez). V te reže vti- 


kaš grafične kartice, zato je več stez pomembnih za 
tiste, ki v mašini gonijo več močnih geforcev ali ra- 
deonov hkrati v načinih SLI in crossfireX. Nemara 
najbolj udarna novost pa je, da novi core X terja svežo 
generacijo hitrejšega pomnilnika, DDR4. Nak, DDR3 
ne bo več vžgal in ga v plošče sploh ne moreš vtakni- 
ti. Za haswella-E potrebuješ novo matično plato s 
podnožjem LGA2011-3. Čeprav ima enako število lu- 
knjic kot prej, 2011, so razporejene drugače in has- 
wella-E v starega ne moreš položiti. Frišne mamplate 
so namreč zgrajene na takisto novem veznem čipovju 
X99, Z njim je Intel naposled tudi ekstremnežem pri- 
pojil nativno podporo USBju 3.0 in SATA 3, česar 
predhodniki s čipovjem X79 nimajo. 


NOVA MAMAPLATA S svežimi extremi je prišlo do zamenjave čipovja, podnožja in pomnilnika, zato moraš 
strošku prišteti matično ploščo in ramnike. Plošče stanejo od dvesto evrov navzgor, na sliki pa vidiš elitno 
Asusovo rampage V extreme za 450 evrov. Nova vtičnica LGA2011-3 ima hkrati drugačen način zaklepa 
procesorja, a obstoječi modernejši hladilniki s pritrjevanjem ne bi smeli imeti težav. Osemjedrnik ima deset 
vatov višji toplotni prag kot predhodniki, 140 vatov. Ukrotiti ga zmorejo najmočnejši zračni hladilniki, ven- 
dar Intel svetuje, da že privzeto posežeš po vodnem hlajenju. Za morebitno navijanje pa je voda obvezna. 

Izmed prihajajočih naslovov bo hardver najbolj pretegnil Witcher 3. A tudi 
ta ne bo uporabljal več kot štiri jedra in bo grafična kartica bolj pomembna. 

Ekstremno ozko 


Izkaže se, da nizka frekvenca coru i7-5960X ne zavda 
bistveno, kar pomeni, da je dobro zasnovan. Manjnit- 
no testno programje, recimo igre, je delovalo podob- 
no hitro kot na prejšnji generaciji. Hkrati pa je tod ne- 
mogoče najti primer, ki bi pri skoku s štirih ali šestih 
jeder na osmerico karkoli pridobil. Celo Crysis ne. 
Tudi ta ekstremnež torej ni namenjen običajnim igral- 
skim mašinam, razen za tisto peščico, ki želi docela 
izkoristiti tri ali štiri grafične kartice v spregi, kjer pri- 
de do izraza štirideset stez za PCle. Če imaš eno samo 
grafikuljo, je običajni core čisto zadosti, saj se Xi pri 
poganjanju iger zaradi načeloma nižjih frekvenc ne 
odlikujejo. 

Njihove prednosti se pokažejo šele pri softveru, ki zna 
teči v več kot šestih stezah naenkrat. To so omenjena 
orodja za video, kot je odprtokodni HandBrake, gra- 
fično obdelavo, arhiviranje ter matematične in fizikal- 
ne simulacije v superračunalnikih. Xi so namenjeni 
ljudem, ki se profesionalno ukvarjajo s takšnimi reč- 
mi, a ne v tako velikem obsegu, da bi se jim splačalo 
kupovati še dražje xeone. Pa tudi ti bodo oklevali, če 
že imajo core extreme prejšnjih dveh generacij, torej 
i7-3000X ali 4000X, saj so pribitki pri novem 5960X 
le od pet do deset odstotkov. To ne upraviči cene 
1000 evrov plus menjave platforme z dražjim ramom 
DDR4. 

Na zahodu torej nič novega. Svojega extrema menjaj 
le, če imaš starejšega od treh let. Ostali pa naj vedo, 
da se mnogojedrnik za običajno rajo še vedno ne 
splača. So štiri jedrca dovolj. 


Primerjava grafov iz igre spodaj in programa za ren- 
dranje zgoraj najočitneje pokaže, za katere sorte na- 
log so osemjedrniki danes primerni. V špilu so razli- 
ke med procesorji zadnjih generacij zanemarljive. 


DDR4 je najnovejši tip ramnikov, 
ki bo v nekaj letih zamenjal ob- 
stoječega DDR3. Slednjega ku- 
pujemo že zadnjih sedem let, naj- 
dlje od katerekoli sorte dinamič- 
nega pomnilnika. Zatorej bi skle- 
pali, da gre pri štirki za prelom- 
nost. A ni povsem tako in vpliv 
izboljšav ni viden hipno. 

Štirica v imenu ne pomeni hit- 
rostnega faktorja, marveč pre- 
prosto označuje četrto generaci- 
jo rama DDR ali 'double data ra- 
te'. V primerjavi z DDR ima tri 

glavne prednosti: višjo hitrost, 
višjo gostoto in nižjo porabo elekt- 
rike. Poprej so šle frekvence bra- 
nja in pisanja podatkov do 2133 


kasneje bodo šle še višje. Na po- 
samezno paličico bodo proizva- 
jalci stlačili od dva- do štirikrat 
toliko pomnilniškega prostora 
kot poprej, kar pomeni, da bomo 
uzrli ploščice s šestnajstimi giga- 
bajti. In nazadnje, voltažo so z 
1,5 spustili na 1,2 volta. V na- 
miznem PCju to nima hude vlo- 
ge, zato pa toliko večjo v strež- 
niških farmah, kjer bodo beležili 
znatne prihranke pri polož- 
nicah za elektriko. 

Ta hip je pomnilnik DDR4 
skoraj dvakrat dražji od 
DDR3, pri dobrih 250 ev- 
rih za 16 gigabajtov. Pa 


še eno težavo ima: prvi primerki 
z 2133 MHz imajo dokaj visoko 
latenco, to je časovni zamik med 
ukazom pomnilniškega krmilnika 
in njegovo izvršitvijo. Z višjimi 
frekvencami, denimo pri 3200 
MHz, bo njen vpliv nižji, saj je ko- 
ličnik med frekvenco in latenco, 
ki označuje učinkovitost pomnil- 
nika, tam višji. Če ne kupuješ ta- 
koj Intelove ekstremne platfor- 
me, se ti z DDR4 še ni treba uk- 
varjati. Nanj boš moral postati 
pozoren šele čez kako leto. 

Še nekaj za tiste, ki bi utegnili 
pripomniti, da imamo na moč- 
nejših grafičnih karticah že dolgo 
časa pomnilnik GDDR5. Ta z obi- 
čajnim DDR nima neposredne 
zveze. Izpeljan je iz DDR3 in ne 
gre za inačico DDR5, kot bi kdo 
morebiti mislil. 

ultra majhne zizike 
Se mi splaca bit z 


Nosljivi Android 


Veste, da je prvo zapestno uro izdelal Patek Philippe leta 
1868 za madžarsko princeso? Čeprav je kazala čas, je bil 
njen osnovni namen dekorativen. LordFebo se pri novi 
neugledni zapestnici sprašuje, ali so Korejci kratkomalo 
pozabili, da ljudje ročnih kronometrov ne nosimo več 
zavoljo časa, marveč videza? 


Matjaž Klančar, 
Boštjan Gorenc and 
Alihna bla iumir 


h, te (nes)pametne ure. Prvi primerki so pod- 
ročju, ki je že samo po sebi nekam za lase pri- 
vlečeno oziroma nenujno, naredile medvedjo 
uslugo. Proizvajalci so na prvih kupcih testirali 
trg, dasi bi lahko mnogo napak uvideli že sami. 
Funkcionalnost je bila polovičarska, samostojnost nika- 
kršna, videz obupen in obča uporabnost slaba. Saj so bili 
svetli trenutki, recimo ko med kosilom diskretno prebereš 
SMS na zapestju. Ali ko med bicikliranjem z mobilnikom v 
ruzaku vidiš na roki, kdo te kliče, nakar se po potrebi javiš 
s slušalko. A nekaj takih prilik ne odtehta ostalih felerjev. 
Težava je bila tudi v tem, da je vsak proizvajalec izumljal 
lastne platforme s piškavo podporo. Zato sem upe polagal 
v Android Wear, Googlov sistem za nosljive digitalije. Nje- 
gova lastovka je LGjev G watch, zapestni zaslonček, po 
bluetoothu povezan z 'osebnim računalnikom'. Se novi 
Korejec v navezi z Amerikancem bolje odreže od drugega 
Seulčana? 


Poudarek na jezičnosti 


Če samsung gear, sony smartwatch in ostali doslejšnji pri- 
merki delujejo kot pomanjšano mobilniško okolje, ročni 
Android pristopa drugače. Tu ni ikon, marveč sistem sesto- 
ji iz podatkovnih kartic. Jedro je namreč s telefonov pozna- 
ni inteligentni pomočnik Google Now, ki na tak način poleg 
notifikacij in sporočil samodejno streže s priročnimi, situa- 
ciji primernimi informacijami. Sem sodijo vreme, borzne 
postavke, športni izidi, sestanki, opomniki za hotel in avion- 
ski let, če je rezervacija opravljena prek Gmaila, čas do do- 
ma in slično. Njegova vrlina je, da tudi posluša oziroma se 
je z njim moč naravno pogovarjati v enem od devetih sve- 
tovnih jezikov. Ker je to temeljni način vnosa oziroma ope- 
racij, je za nas taka naprava že v štartu neprimerna. 
Seveda lahko ukazujemo v angleščini, a to ne koristi naj- 
bolj, ko narekuješ SMS prijatelju ali iščeš ulico. Že pri klica- 
nju se zatakne, saj ne mara za slovanske kontakte in Sergej 
Hvala izpade santa gay koala. Celo tujska imena so težav- 
na, če so odstopanja v črkah, zato Aleksandra in Monike 
Google ne bo šmirglal. V tem pogledu me je G razočaral, 
kajti lahko bi vendarle predlagal podobne postavke, ne da te 
petkrat vpraša to whom, nakar obupa. Ker je res težko najti 
podobnost med Markom in Marcom. Nadalje je storitev za 
nas informativno omejena, kajti na sončni strani Alp ne mo- 
remo iskati bencinskih črpalk v bližini in rezervirati miz v re- 
stavracijah, preveriti kino sporeda in rezultatov naših tekem 
ter dobiti prometnih informacij in javnih obvestil. 

v. At home 


Kartice pridejo in gredo 
Vmesnik je skrajno preprost, saj ni ne ikonic, ne fi- 
zičnih gumbov. Ko dvignem zapestje, zaslon oživi, 
nakar ustnično velevanje kot na telefonu sprožim z 
"OK Google". Temu sledijo stavki v smislu "Remind 
me to kiss my wife when | get home", "How tall is 
Barack Obama", "Send email to Peter saying | will 
be late" ... S količkaj fluentno angleščino je prepo- 
znava, ki se izvaja v oblaku, zadovoljiva. Grafični 
okoliš pa v celoti predstavljalo le kartice. Med njimi 
krožim s potegi gor / dol, lev podrs da dodatne mož- 
nosti v stilu lajkanja in odgovora, medtem ko jih z 
desnim pospravim. Tu je še uvodni zaslon s prika- 
zom časa in zadnjim obvestilom. Pročelje kronome- 
tra ponuja mnogo predpripravljenih oblik, vendar 
brez možnosti prilagajanja. Niti lastne tapete ni mo- 
goče izbrati. 

Toda četudi odmislim geolingvistično prepreko, An- 
droid Wear po funkcionalnosti še zmeraj razočara. 
Te kartice so izvedene precej polovičarsko, saj so 
avtomatične in nestalne. Po kakšnem ključu prihaja- 
jo, ne vem, a kadarkoli me je v resnici zanimalo, ko- 
liko stopinj je zunaj, podatka na roki ni bilo. Še slab- 
še je, da na zapestju ni shranjenega nič. Ko kartico 
pospravim oziroma jo pogledam na mobitelu, poda- 
tek iz ure izgine. Vsebine se ne da več videti, kar je 
slabše kot na gearih, ki prejeta sporočila hranijo. Za- 
to ni šans, da na primer na sekretu na uri prečitaš 
zadnjih par tvitov. Niti do urnika ne moreš s prsti, če 
si opomnike pospravil, razen če rečeš "Show agenda 
for today". Z uro do telefona itak ne moreš dostopa- 
ti, ne do mailov, ne do slik, ne do muzike. Niti ne 
obratno, torej s fona potiskati na uro. To je precej 
neposrečeno! 

Nadalje ima Wear take neumnosti, da dobiš dva 
SMSa, pa ju ne boš mogel prečitati v celoti, saj sta 
oba združena na skupni listek, kjer je vidnih le prvih 
par besed. Za več glej telefon. Enako velja za pošto 
drugih ponudnikov, vendar ne za Gmail. Pisem s 
slednjega lahko dobiš deset in vsakega prebereš ce- 
lega ne oziraje na dolžino. Tudi odgovoriti s predna- 
stavljenimi vrsticami ni moč, le vokalno. "Where is 
the article?" sem zavpil na Ouattra. Dobil je: "Where 
is Antarctica?" Klica pa se sploh ne da zavrniti s spo- 
ročilom. Takih elementarnih napak res mrgoli. 

z vsemi foni s sistemom 4.3 in 


ima domet manj kot desetmetrov. Brez njega zna 
reč le šteti čas in korake. Obeti so bili visoki, toda 


android wear se zaenkrat ni izkazal. 


Reminder 
Jerk off 


When 
At home 


6 Savin... 


4 new messages 
Aleksander Hropot Zal 
Marko Polak Ojla' Posi 


ani A nenasitna nan v bu 


Švohoten izkaz 


Z uro moremo prožiti fotoaparat in nadzorovati 
glasnost, a ne tudi televizorja. Omembe vredna 
funkcija je navigacija za hojo, ki je do neke mere 
uporabna v tujih krajih, da ti ni treba kar naprej 
pogledovati na mobilnik. Obilja aplikacij pa ni 
sploh, zlasti ne samostojnih. Gre bolj za to, da 
imajo telefonični programi svoje brezšivne po- 
daljške za Wear. Endomondo in Runtastic dajeta 
na zapestni zaslonček tekaške postavke, Fancy 
prikazuje fotke hotnih artiklov, Keep beleži izust- 
ke. Tu so še kompas, nakupovalni listek in par 
brezveznosti. Sem pričakoval še kakšen Twitter 
za hiter prenos misli z ustnic na mrežo. Zdi se, 
kot da so dodatni nucniki nepomemben del plat- 
forme. Skriti so namreč veliko potez stran v tret- 
jem podmeniju. Glede na zasnovo sistema se ne 
nadejam velikega premika v tem. 

LG G watch nima GPSa, ne fotoaparata, ne srč- 
nega merilnika in giroskopov, še zvočnička ne, 
zato ni možnosti pogovarjanja. Ne poseduje niti 
pomnilnika, v katerega bi dal muziko za nepo- 
sredno posredovanje slušalkam med rekreacijo. 
Ob opomnikih zavibrira, kar bolj slišiš kot čutiš. 
Žal ne da nikakršnega dregljaja, ko odideš brez 
telefona, kar je bedno. Še bolj bedni sta potreba 
po polnilni posteljici in poraba elektrike. Cel te- 
den sem nosil LGjevo in Samsungovo uro; sled- 
njo sem polnil na tri dni, prvo na dan in pol. Za 
nameček je napravica videzno neprivlačna in ni 
nikakršen modni dodatek. 

G watch, kot vse ostale aktualne androidne ure, 
je sila omejen in pasiven zapestni obvestilnik za 
Američane. Stane 200 evrov, toliko kot gear 
neo, a vsebuje precej manj. Pa sem bentil nad 
neuporabnostjo, površnostjo in neprivlačnostjo 
Samsungovih modelov, ki delujejo na sistemu 
Tizen! Tudi apple watch se bo zanašal na govor- 
no pomočnico Siri, a po videnem bo imel mnogo 
več možnosti in ga bo za nameček veselje pogle- 
dati. Še bolj naphan bo samsung gear S, prva 
samostojna ura z GPSom in lastno SIM-kartico. 
Zato se na ta račun slišimo že prihodnji mesec. 
Morda pa bo nekomu le uspelo. 

Aplikacije 


TOP NEW APPS TRENDIMG. 

1. Beach Buggy 2 Torch » Tiny 3 APUS ntirus £ 
k Racong Flashight 4 Luncher « Small Secsnity 
tiki De VV" nkkai 


ZEN NE 


Takle je androidni pristop, dasi so le tri od tehle aplikacij 
še par widgetov in zgoraj je celo trak z notifikacijami (a programov zanje ni). 


nim nizozemskim podjetjem. Poslednji evropski 

tehnološki velikan, ki je soudejanil CD, DVD in 
blu-ray, dandanes izdeluje le še medicinsko elektro- 
niko, svetila in aparate za ožemanje, peglanje ter 
razkocinevanje. Zvočni segment so po neuspešnem 
partnerstvu z japonsko firmo Funai odprodali izdelo- 
valcu kitar Gibson, dočim so pri televizorjih šli v špa- 
novijo s hongkonško štanco zaslonov TPV. Skupaj 
so ustanovili podjetje TP Vision, iz katerega so Am- 
sterdamarji pred kratkim izstopili. Kitajci zdaj obvla- 
dujejo teveje sami, pri čemer še vedno najemajo po- 
znano značko Philips. 


Philips 2014 


Vseeno njihovi izdelki niso niti najmanj kitajski i 
imajo največji evropski ter slovenski tržni delež. Upo- 
rabljajo vrhunske, zlasti korejske matrike, in odlično 
elektroniko. Skupaj vzeto imajo najkakovostnejšo sli- 
ko, kar je trn v peti Samsungu. Takenako veljajo za 
najlepše, tudi zavoljo edinstvene odzadnje osvetlitve 
ambilight. To so trakovi svetilnih diodic, ki žarijo v 
barvi robnega dela zaslona, s čimer vzdušno podalj- 
šajo dogajanje. Menim, da je ta lastnost že sama po 
sebi vredna nakupa, saj deluje blagodejno na oči in 
omogoča gledanje v čisti temi. Letošnja novost na 
tem področju je prizemski ambilight. Nekateri modeli 
imajo namreč le sredinsko vrsto LEDic, katerih svet- 
loba se nato nevsiljivo cikcakasto odbija od stene na 
prosto. Osebno se mi to pomehkuženje ne dopade, 
tudi zato, ker ni združljivo s stenskim nosilcem. 
Poglavitna novost frišne linije je sistem Android 4.2. 
Google je vstop na področje velikih zaslonov napove- 
dal na svoji poletni konferenci, TP Vision pa ga je prvi 
implementiral. Dobiti ga je moč v serijah 7, 8 in 9, 
začenši z 49-palčnim modelom 7909 s HD-razločlji- 
vostjo, ki stane 1300 evrov. Ta ima štirijedrni proce- 
sor, medtem ko v UHD-verzijah niha šestero jedrc. 
Vsi si delijo vsemogočno daljinsko upravljalo, ki z na- 
gibanjem usmerja kurzor in ima na zadnji plati celot- 
no tipkovnico. Pa je ta železnina v navezi s funkcija- 
mi, ki jih omogoča Googlova platforma, televizorska 
renesansa in smo naposled dobili zmogljiv stenski 
ekosistem? Tak, ki bo upravičil visokoleteče marke- 
tinške alineje o pametnih in naprednih zmožnostih? 


Dva sistema 


Ne (še). TP Vision prehiteva, rezultat pa je klavrn prvi 
vtis. Uvodna nepričakovanost je, da ima naprava 
pravzaprav dva sistema. Android namreč ne posega v 
osnovno delovanje, zato so nastavitve, kanalnik, 
EPG, snemalnik, predvajalo multimedijskih datotek in 
povezovanje z omreženo soseščino stvar lastnega 
programskega sloja, ki obratuje neodvisno. Ti meniji 


T elevizorji Philips nimajo več povezave z dotič- 

a za Android. Obstaja 


Android 
z velikimi priča- 
kovanji pograbi prvi televi- 


zor z Googlovim sistemom. 

Obetavno, a v odprti beta fa- 
zi. Zato raje uživa v prven- 

stvenem poslanstvu napra- 
ve: vzdušnem slikosuku. 


so tipično grdi in okorni. Če torej vstaviš USB-dongl s 
fotkami ali filmi, se bo privzeto zagnal nek bedni in 
omejeni pregledovalnik. To je v mojem videnju tako, 
kot da bi imel smartphone z lepim grafičnim siste- 
mom in dobrimi funkcijami, medtem ko bi za telefoni- 
ranje, nastavitve in druge elementarnosti skrbeli ne- 
ugledni izbirniki iz prejšnjega desetletja. 

Ne le to, dotični teveji ohranjajo celo aplikacije stare- 
ga sistema. Prednaloženega je čuda grdih, nekorist- 
nih nucnikov, med ostalim bosanska, hrvaška in ru- 
ska videoponudba, pa kuharski recepti in Facebook. 
S tem, da je slednji nedelujoče pokvarjen, česar pro- 
izvajalec po mesecu dni prodaje še vedno ni zrihtal. 
Sram jih bilo! Tu so še RTVjeva mediateka, plačljivi 
Voyo in Skype. Če ima TV kamero in se rad kažeš, je 
slednji čisto v redu. 

Kaj potemtakem je od Androida? Ob prvi namestitvi 
se vpišeš z Googlovim računom, kar obeta. Namizje 
sicer ni videti nedvoumno androidno, toda na njem je 
par widgetov v stilu najljubše fotografije in vremena. 
Spodbudni sta veliki ikoni Chroma in YouTuba, ki sta 
v resnici aplikaciji, kakršni poznamo z mobilij. Brskal- 
niku lahko naročimo, da kaže neokrnjene strani (desk- 
top site), dočim beležke in zgodovino oba servisa čr- 
pata iz računa. Zaradi tipkovnice na daljincu je oboje 
uporabno, kar za doslejšnje televizorske brskalnike ni 
veljalo. Bi si pa za rokovanje želel na kontrolniku ko- 
lešček, kakršnega ima LG. 


Androidna jadnost 


Tretja prepoznavna ikonica je štacuna Play. Televizor 
je načeloma združljiv z vsemi aplikacijami, vendar naj 
bi bile v marketu samo tiste, ki so zaslonsko in roko- 
valno prirejene novemu področju. Žal se na tem me- 
stu androidno navdušenje konča. Police so podobne 
gnojišču, saj je ponudba obupno pičla, nepoznana in 
prav nič odbrana. Tam najdeš kup televizorjem čisto 
neprimernih neumnosti, kot so GPS-programi, pisar- 
niške rešitve in baterijska svetilka Tiny Flashlight, ki 

Grafični vmesnik je za velike zaslone čisto neoptimiziran. Tale posa- 
mičen predalček je na 55 colah večji od Jokerja in za povrhu v nizki, ni- 
ti 1080-, kaj šele UHD-ločljivosti. Zakaj niti en proizvajalec ne zna nare- 
diti kristalno jasne grafike, mi ostaja uganka. Toliko o promociji 4K! 


na telefonu vklopi bliskavico. Čuda programčkov, 
med drugim celo Googlov lastni G--, sploh ne deluje, 
medtem ko se nekateri poženejo, a so neopravilni. 
Znamenitih servisov kratkomalo ni, vključno s preos- 
talim Googlovim ekosistemom. Facebook, Dropbox, 
Gmail, Skype, Instagram, Maps, Drive, novičarski ag- 
regati, Twitter - vse to bi znalo biti v kakovostni izved- 
bi na velikanskem zaslonu uporabno. Takisto ni no- 
benih videotek s filmi na zahtevo, Google sam pa Slo- 
vencem holivudovja itak ne nudi. Edini iskrici prog- 
ramja sta MX Player in Plex, prvi vsemogočen predva- 
jalnik sandokanskih filmov in drugi njih knjižnica. 
Žalostna situacija je tudi z igrami, dasi platforma 
manogo stavi prav na to področje. Na TV je namreč 
mogoče priključiti žične ali brezžične gamepade, med 
drugim xboxovega. A na Playu ni niti Jeznih tičev, kaj 
šele drugih večjih in plačljivih naslovov. Ko sem se 
prebil skozi kup turških, arabskih in ruskih smeti, sem 
od omembe vrednih špilov našel le Asphalt GT, Dun- 
geon Hunter 4, Shadowrun in Walking Dead. Dirka- 
čina je funkcionalna, a negladka. Diablovščina teče 
normalno, dočim se zadnja naslova ne zmenita za no- 
ben gumb in ju posledično ni moč igrati. Interaktivna 
zombijada na televizorju bi bila super izkušnja. Skup- 
na vsem špilom je grda, nazobčana razločljivost, 
slabša kot na telefonih. Grafični čip v tevejih je očitno 
orenk podhranjen. 


Najboljši smartIV 


Pričakoval sem okolje s poznanim in učinkovitim 
softverom, dobil pa nedodelan, preuranjen in grd za- 
metek. A kljub ostrim besedam je novi Philipsov 
smartTV resnici na ljubo najboljši na trgu, zakajti kot 
vemo, je področje za en drek. Japonci so glede tega 
zdržani, Korejca pa sicer forsirata razne dejavnosti, 
toda zaradi švoh vmesnikov in odzivnosti je vse sku- 
paj samo sebi namen. Zato njhova uporabnost ne 
seže dlje od YouTuba in predvajanja medijskih dato- 
tek, dočim se večina kupcev na vse to itak požvižga. 
Android ima velik potencial, kar se vidi po tistih nekaj 
programčkih, ki delujejo, kot se od njih pričakuje. 
Vendar morajo trgovino prevetriti, uvesti kakovostne 
kriterije in v ponudbo umestiti velike servise. Ter ne- 
kako spraviti vse pod eno sistemsko marelo. Spodo- 
bilo bi se, da za fotke in filme, povezovanje z raču- 
nalnikom in zrcaljenje telefoničnega zaslona skrbi 
Android, ne neestetski, počasni in omejeni televizor- 
jevi programčki. Toda sem prepričan, da bodo neuki 
gledali MKVje prav s tem privzetim predvajalnikom, 
namesto z dolsnemljivim androidnim MX Playerjem. 
Po mojem je Google izkoristil Philips za javni test ozi- 
roma early access, drugače si ne znam predstavljati 
te popolne šlamastike okoli štacune in ponudbe. Ško- 
da, da je to zaznamovalo sicer izvrstne Philipsove da- 
lekogledne modele, ki jih iskreno priporočam. 


aj vse je gmajna pričakovala od Destinyja! Bil 

naj bi bolj eksploziven od Call od Dutyja, bolj 

znanstvenofantastičen od Hala, z neprimerno 

večjimi bojišči od Battlefieldovih. V njem naj 

bi tako nabrito skakali od planeta do planeta, 
da bi bil Eve Online ljubosumen, in se masovno družili s 
somišljeniki kakor v World of Warcraftu. Zdelo se je, da 
bo Destiny alfa in omega iger, največji in najboljši izde- 
lek, ki bo na enem mestu združil vse zvrsti, od dumačine 
prek avanture do Tetrisa. Po njem naj bi ne potrebovali 
nobenega špila več. Destiny, stari. To je to. 


TLAKOVANJE 
GALAKTICNE CESTE 


Ni kaj, Activisionova oglaševalska mašina je bila naoljeno 
marljiva. Najprej namigi, februarja lani obelodanitev, nato 
premiera na E3ju, predogledi, julija letos javna beta. Plus 
najem Petra Dinklaga - pritlikavca iz Igre prestolov za glas 
in Paula McCartneyja za eno od skladb. Nič čudnega, da 
so o Destinyju široko poročali javni mediji, med drugim 
naši na svoj klasično amaterski način. "V prvem dnevu 
prodali za 500 milijonov dolarjev Destinyjev!" je v naslovu 
rjovel eden od slovenskih člankov. Nak, dragi novinar, to 
je zgolj vrednost izvodov, ki jih je založnik poslal v trgovi- 
ne, ne prodal. Je razlika. 

Medijsko obmetavanje je nakurilo igralce vseh vrst. Od 
znanca sem dobil pripombo, da je PC osiromašen, ker je 
špil narejen le za konzole, drugi pa je iz trgovine terjal 
mnenje, ali naj si na licu mesta kupi paket playstationa 4 
in Destinyja, čeprav se ne ukvarja s tem žanrom. Ja, taka 
je moč marketinga. Rezultat je ta, da so v prvih petih dneh 
spravili v promet za tristo milijonov evrov Usod in pri tem 
dodobra pospešili prodajo obeh aktualnih konzol. 

A uspeh ima senčno plat, in sicer to, da je propagandno 
bombardiranje ustvarilo lažne upe. Destiny ni mogel biti 
igra vseh iger, naj bo njegov rodovnik skozi znamenito 
skupino Bungie še tako imeniten. Pravzaprav je resnica 
nasprotna od obljub. Namesto špila, ki naj bi bil vse, smo 
dobili takega, ki se mogočno osredotoča na en gradnik, 
prvoosebno streljanje. Se pravi na tisto, kar Bungie izpo- 
polnjujejo že od Marathona za macintosh izpred dvajsetih 
let. Na to so pripeti lahkotni elementi masovnih spletnih 
večigralskih iger, MMOjev - in dobljeni spoj je Destiny. Nič 
manj, nič več. 

TRUDEČ SE, DA BI POSTAL LEGENDA, — OD- 
IGRA DESTINY, RAZVPITO PRVOOSEBNO STREL: 
JANKO Z MMOJSKIMI ELEMENTI. TO JE HALO 
ZA NOVO GENERACIJO - TISTO, KI IMA NENA- 
VADNO DOSTI TEŽAV S TEM, DA GA CENI. 


Destiny je prvoosebna streljanka, namenjena zlasti prekaljencem. Zaradi ele- 
mentov masovnih internetnih iger je treba biti zanjo nenehno povezan v splet. 

NI cteče beholdersko zrklo Sepiks Prime je eno od zazdaj sedmih šefov. Hitro se 
teleportira, mogočno strelja in je dodobra zaščiteno. Ranljiva točka? |, zenica! 

Če se potrudiš, štoriji ni težko slediti, a je daleč od 
vznemirljive. Konsenz skupnosti, s katerim se po- 
vsem strinjam, je, da je vsa fabula bolj kot ne ob- 
stranski niz povodov za tisto ta glavno. Uganil si - 
strelsko mrevarjenje pošasti in drugih igralcev. 


OBOTAVLJIVI 
PRVI KORAKI 


Po toliko vloženih urah in liku na 24. razvojni stop- 
nji se mi je nekoliko težko spomniti oddaljenega 
tka. Zanesljivo pa vem, da ni bil najbolj priv- 
n. Ghost te obudi v življenje pred velikansko 


Povrhu igra v prvi vrsti ni namenjena splošni publi- 
ki, ki jo Activisionovi tržniki radi nagovarjajo, tem- 
več zadrtim, hardcore strelcem. Tistim, ki so pri- 

: na dneve prebiti v izpopolnjevanju 
misijami ter nabira- 
imeli od Usode daleč 

lu so Bbnaje obilno 
starejših knjig, od 
Asimova. Deležni smo tako skrivnostne 
nologije, ki spomni na čarovnijo, pradavnih ra- o 
čunalniških knjižnic in inteligentnih strojev. Občas- 
no sem se ob pogledu na vesolje kot na zibelko 
skrivnosti, ki so jih zabeležile prejšnje generacije, 
počutil kot v časoplovu. Žal pa so ustvarjalci ob m 
tem brali veliko slabih stripov, drugače nam ne bi - 
bilo treba trpeti ob klišejskih vrsticah, kot je "An 
evil so dark it despises all other evil", in ob gleda- 
nju vesoljskih vilinov. Ti imajo žleht oči in so izu- 
metničeno hipijevski, tako da upam, da je bil Peter 
Jackson deležen dividend. 
Ali pa tudi ne, kajti veliko cekinov je pobasal oni 
drugi Peter, Dinklage namreč, ki daje glas tvojemu | 
lebdečemu računalniškemu spremljevalcu Ghostu. 
Navdušujoče je resda, kako je Bungiejevcem uspe- 
lo prenesti Impovo značilno obrazno mimiko v ko- 
vinsko plavajočo sfero z enim digitalnim očesom. 
Manj pa, kako polovičarsko in nezainteresirano 
Dinklage opravi gobčno delo. Podobno bled je Bill 
Nighy kot narator krovne zgodbe, ki nepovezano 
opleta z veličastnimi pojmi, kot sta pogibel ljudi in 
Popotnikova mistična energija. 

Pri valovih običajnih sovražnikov ni blazno pomembno, kje člani odprave stojijo, 


dokler so pri rešetanju precizni. Ob šefih pa lokacija iznenada postane ključna. 


stavbo v nekdanji Rusiji, čemur sledita dokaj standardno, 
s Halom navdihnjeno streljanje po hodnikih in pobeg z lad- 
jo v varno mesto. No, bolje rečeno, v stolp nad njim, kjer 
domujejo trgovci z robo in kjer postopa le prgišče drugih 
Varuhov. Od tod je moč kadarkoli skočiti v orbito, kjer 
čaka ladja, da te popelje na okoliške svetove. Ko opraviš z 
Zemljo, greš na Mesec, od tam na Venero in naposled na 
Mars. Na vsakem nebesnem telesu slediš pretežno linear- 
nemu sosledju misij, v katerih stopaš po zakoličeni poti in 
streljaš po vsem nadležnem. 

Pri tem ni nobenih zunanjostno posebnih trenutkov in film- 
sko zrežiranih akcijskih sekvenc, kakšrnih smo vajeni iz 
modernih šuterjev. Odpiši rušenja stolpnic in metanja v 
zrak templjev ter medzvezdnih križark. Razen nekaj malce 
tesnobnih trenutkov v temi ni srhljivosti, niti ne humorne 
odbitosti. Destiny ni demonstracija evolucije iger ali prikaz 
sposobnosti svojega novega igralnega sistema. 
Presenečenje za ljubitelje pravih iger MMO, ki so si od Uso- 
de veliko obetali, je, da v njej ni pravega odprtega sveta. 
Takega, v katerem bi se lahko kadarkoli srečal z vsako- 
mer, ki prebiva v tvoji instanci. Primera sta streljanki Pla- 
netside 2 in Firefall, kjer se naokrog svaljka na tisoče ljudi. 
Destiny nasprotno tvori sučišče - hub, kjer ni vojskovanja, 
in štirje svetovi, ki se obnašajo kot zajetne temnice, razde- 
ljene na manjše ječe. Med igranjem vidiš, kako folk vandra 
naokoli in se spopada, čemur se lahko pridružiš, ljudi pa 
fehtaš, naj pridejo v tvojo skupino. A raje, ki je v danem 
trenutku prisotna, ni veliko, vsekakor daleč od WoWa, 
Guild Wars in EVE Online. Zato Destiny pade v vmesno ob- 
močje med prave MMO-shooterje, kot je Planetside, in stre- 
ljanke brez sveta, kjer bi srečeval igralce izven ekipe, na 
primer Borderlands. Lahko mu rečemo 'lahkoten MMO'. 


Če igraš s prijatelji, se je po glasovni povezavi zlahka uskladiti za občasne po- s 
stanke in oddihe. Neznanci pa skoraj vedno zgolj drvijo dalje. Loot, moar loot! pe A 

Lahkoten tudi zato, ker mu manjkajo za zvrst standardni 
elementi. Predvsem trpi družabna plat, saj je količina izne- 
nada prisotnih ljudi dokaj majhna in je normalno čvekanje 
z njimi po nepotrebnem zamotano. Tudi računalniško nad- 
zorovanih sogovorcev - NPCjev je malo. Pri nekom kupu- 
ješ orožja in strelivo, drugi ima seznam dnevno obnavlja- 
nih tiralic (bountyjev), tretji prepoznava redko opremo, 
četrti je predstojnik tvojega poklica. A nihče ti ne zna ni- 
česar povedati, še najmanj o zgodbi, ozadju, frakcijah. Do- 
sti teh podatkov v obliki kart nabereš sproti, nakar jih ne 
vidiš v igri, temveč jih moraš iti brat na Bungiejevo spletno 
stran ali v mobilno aplikacijo (!). Celo nalog ne prejemaš 
od oseb, marveč izključno v orbiti. Posledica je občutek 
hladnosti, odmaknjenosti, celo sterilnosti in puščobnosti. 


POKLICI IN STRANI 


Vsak račun ima prostora za tri like in prav toliko je v 
Destinyju služb. To so titan, hunter in warlock. Prvi je 
sposoben zdržati veliko poškodb; drugi ima rad gveril- 
sko taktiko napadanja in umikanja; dočim je tretji delilec 
bolečine, ki temu ustrezno hitro podleže. Je pa moč za- 
hvaljujoč dvema klasama za vsak poklic in izbiri veščin 
izdelati različne inačice služb. Tako ni nujno, da je war- 
lock dps (damage per second, zadajalec poškodb), titan 
pa tank, marveč ju lahko z določanjem spretnosti in 
opreme do neke mere modificiraš. Skoda pa, da klase 
uporabljajo enaka orožja, tako da tu ni raznolikosti. 

Na vsak način pride prav sleherna prednost, ko se uda- 
riš s pripadniki štirih sovražnih vrst. To so hudičevski 
Fallen, zombijaški Hive, robotski Vex in oklepljeno mi- 
šičnjaški Cabal. Če si igral Halo, ti bo takoj jasno, od 
kod izvirajo, zlasti Cabali, ki so nekje med Halovimi 
bruti in gearsi iz Gears of War, ter Hive, ki imajo stične 
točke s Floodom. Zanimive so enote Vexov, ki jih ni 
dobro po vrsti streljati v glave kot ostale, temveč imajo 
nekateri ranljive točke na trebuhih. Če tega ne upošte- 
vaš, se ti zoperstavi trop razjezencev, ki nato termina- 
torsko uletavajo nadte. 


Veliko vlogo v zgodbi imajo dimenzijska vrata, ki jih kajpak varujejo posebej 
' korpulentni capini. Eden takih je Zydron, ki ga spremlja manjša armada Vexov. 
i - zm" PREO A A Va 


Levji delež igre je prvooseben, zna pa špil preklopiti v pogled od zadaj. To se 
zgodi v vozilih in eni od nalog, kjer poprimeš za pravljični meč ter SEKAAAŠ. 

Ker so Destiny razvijali tako za obstoječo kot prejšnjo generacijo konzol, podoba 
ni za dol past. So pa učinki res lepi in arhitektura boleče veličastna. Vzemi si čas! 
a JA. NR an vw 


mo 
Liku je moč na začetku prirediti spol, obrazne poteze in frizuro. V nasprotju z 
Master Chiefom ni nem, a zopet ne pričakuj govoranc. Štorija se odvija drugače. 

NE FORMA, VSEBINA 


Hm. Ali morebiti veličastja, za katerega imajo Bun- 
gie krasen občutek? Številnim se zdi Destiny mrzla 
in nepriljudna igra, polna čudakov v plapolajočih 
pižamah in z maskami na obrazih ter bojev brez in- 
timnih usod. Drži, taka je - in ni nas malo, ki nam 
je všeč ravno ta odmaknjena fantastičnost. Ne- 
kakšna izvenzemeljska glorija preveva izdelek, še 
močnejša kot v Halu. Vtis, da si resnično na bojiš- 
ču, kjer bo odločena prihodnost našega genskega 
materiala. K temu pelje vse, od tesnobne inštru- 
mentalne spremljave v molu do tega, da iz orbite 
na planet ne skočiš hipoma, temveč gledaš, kako 
tvoja masseffectovska ladja ob dramatični glasbi 
drsi skozi ozračje. Tako se v mislih pripraviš na ti- 
sto, kar sledi: kakovostno rešetanje. Srce Usode. 
Suhoparno rečeno v Destinyju tečeš dalje, skačeš, 
počepaš in rokuješ s tremi vrstami orožja - bolj ali 
manj avtomatsko strojnico, posebnim krepelom, 
kamor sodijo ostrostrelske in potezne puške, ter 
težkim, na primer mitraljezom ali lanserjem raket. 
Lahko se skrivaš za objekti, ni pa tiščanja k njim, 
zato Destiny ni cover shooter. V kritje tečeš tedaj, 
ko ti izstrelki vzamejo preveč energijskega ščita, ki 
mu je treba pustiti nekoliko časa brez poškodb, da 
se obnovi. Podobno kot v Halu, torej, kar velja za 
ves Destiny. Res nisi Master Chief, a na več kot 
enem mestu sem si zlahka zamislil, da sem okle- 
pljenska dobričina, ki v neki drugi dobi rešuje neke 
druge siromake. 

Vic ni v tem, kaj počneš, ampak v tem, kako. Kar 
igri daje okus in teksturo, je odlični občutek pri 
nažiganju. Destiny je kot izvrstno spečen dunajc, 
ko si ne želiš slow fooda, kot virtuozno odigrana 
klasična simfonija, ki jo poznaš, a v njej zaradi iz- 
vedbe vedno znova uživaš. Bungie so mojstri vsebi- 
ne, ki točno vedo, kako te peljati skozi nivo. Naj- 
prej lahen obračun, ki mu sledi miren tek, da si od- 
dahneš, potem zahtevnejši spopad in spet oddih, še 
težavnejši in oddih ter tako dalje mimo zmerom 
konkretnejših gruč tečnob in minišefov do ogrom- 
nega poglavarja. To je običajno robotska ali vsaj 
dodobra oklepljena in do zob oborožena monst- 
ruoznost, ki jo spremljajo tropi manjših nakaz. 


ZVEZDNI PLES SMRTI 


Vsepovsod znano pesem pojejo resnično izvrstno 
udejanjena, nadmočno uravnotežena orožja, naj 
gre za fuzijsko ali izvidniško puško, ki strelja v krat- 
kih rafalih, oziroma revolver, ki na rovaš velikega 
nabojnika tečnobe upepeljuje s posamičnimi, do- 
bro merjenimi streli. Takisto imajo veliko vlogo po- 
sebne sposobnosti, ki jih imajo Varuhi zaradi Po- 

pe ug si pri brisanju govnarjev posebej učinkovit, si deležen začasnega pospeška, 
h ki koristi tako pri streljanju kot RCULEH šil in kopit na kak manj ogrožen kraj. 
A x, 


potnikove 'magije'. Sem sodijo visoki skoki z leb- 
denjem, teleportiranja na krajše razdalje, ščiti, ob- 
dajanje z ognjenim krznom, lučanje granate, ki se 
čez čas obnovi, in še marsikaj. 

Našteto so glasovi in glasbila, ki tvorijo čudovito 
vsemirsko opero. Ko začutiš samosvoj ritem in ka- 
denco streljanja, ko (vnovič?) izkusiš Bungiejevo 
formulo '30 sekund zabave', ti ni več pomoči. Na- 
šopavanje s kroglami in granatami od daleč, pribli- 
ževanje s šotganom v roki in cmokom v grlu, filanje 
gravžev z neposredne bližine, da se jim zlagoma 
niža energija, ti pa že plešeš proč, ko te hočejo vž- 
gati po kepi, odpiranje duri, da prispe nov, še bolj 
zajeban val raznolikega sovragja. Ta te obsuje z mi- 
tralješkim in granatometnim ognjem, navali nate, 
se množi in deli ter te zaradi solidne umetne pame- 
ti obkroža ter se umika za stene, kjer si celi energij- 
ske ščite ... Redkokdaj je dolgčas. 

Ta plima in oseka, ki razkriva in spet prekriva klic 
po svincu ter žejo po krvi, je toliko pred običajnimi 
streljačinami, da sploh ni smešno. Ob vsej tej raz- 
nolikosti obračunov in zanimivih, sploh ne neumnih 
sovražnikih imam vedno težave, ko moram igrati v 
tem pogledu inferiorne naslove, med katere prište- 
vam najbolj popularna šuterja, Call of Duty in Batt- 
lefield. Morda tudi zato, ker pod vsem utripa osno- 
vna mehanika nekje iz leta 1989. Uničeni sovražni- 
ki puščajo strelivo, ki omogoča, da lahko še več 
oziroma sploh streljaš. Če ti kanalj ne uspeva fer- 
nihtati, pa začne municije zmanjkovati in si v teža- 
vah. Contra, dobrodošla v 21. stoletju. 

Plus, seveda, spopadanje med kanaljami, natanko 
kot v Halu. Plus raba vozil, kot sta tvoj lahni dirkal- 
nik, s katerim brzinsko prečkaš poljane, in raketni 
tank. Plus radar, na katerem vidiš smer in bližino 
groženj, ne pa tudi višine in količine. Plus inštru- 
mentalna glasba, ki se krepi in slabi skladno z in- 
tenziteto obračunov. Sami plusi. 


ZA BARŽUNASTO ZAVESO 


Prav zato, ker je nažiganje kakovostno in ritem ter razgiba- 
nost spopadov dodelana, se ni težko vračati na že obiska- 
ne lokacije po novo porcijo batin. Še dobro, kajti prav to je 
smisel Destinyja, križanca med Halom in MMOjem. Misij v 
osrednji kampanji ni težko dati mimo v kakih desetih urah. 
Še hitreje, če se ti mudi in ne greš pogledat v noben kot za 
skrinje s skrivnostmi. Tako nabereš zadosti izkušenj, da 
prideš do desete, petnajste izkušenjske stopnje in imaš od- 
klenjeno recimo polovico veščin. 

Si tedaj s špilom opravil? Mogoče je, da ga imaš zadosti. A 
enkratno preigranje ni poanta, saj gre za izdelek, ki ga ne 
'končaš'. Nasprotno, na opravljene nivoje se vračaš pod 
težjimi pogoji. Višji nivo kot je tvoj lik, več dodatnih zah- 
tevnosti za vsako že narejeno lokacijo se odklene, so- 
vražniki pa postanejo bolj pasji in se jim vklopijo halovske 
spremenljivke, kot sta 'angry' ter 'heroic'. Nagrada je to, 
da krepkejša kot je težavnost, več izkušenj dobiš za zmage 
in nekoliko več možnosti je, da boš prejel boljšo opremo, 
naj gre za redko modre barve ali zaželeno vijolično legen- 
darno. Plen v obliki digitalnih kock, ki jih je treba dešifrirati 
pri futurističnem kovaču, sicer zvečine pada naključno, 
kar spodbuja tako imenovane 'loot rune', ponavljanje ni- 
vojev v upanju na dobro robo. Jasno: boljšo opremo kot 
imaš, efektivnejši si. 

Oprema je ključna, kajti po 20. izkušenjski stopnji ne na- 
biraš več izkušenj, temveč štejejo kosi oklepa (čelada, ro- 
kavice, prsnik, škornji), ki vsebujejo luč - light. Več kot je 
je v njih, bolj si okrepiš razvojni nivo, kar spet odpre do- 
stop do težjih obstoječih, pa tudi prej nedostopnih misij in 
načinov udejstvovanja. Poleg tega z izkušnjami ne krepiš 
samo lika, marveč tudi posedovano robo, ki ji določiš več 
nadgrajenih lastnosti. Določena strojnica je lahko prireje- 
na, da je bolj stabilna, a zada manj poškodb, šotganko pa 
urediš tako, da je učinkovitejša na srednji razdalji na račun 
bližnje. Vsega ne moreš imeti. Ker to hkrati velja za lik, ki 
ne more imeti opremljenih vseh veščin, igro preveva ob- 
čutek, da je tvoj 'build' nekaj posebnega. 

Šele ko se Destinyja lotiš na tak hardcore način, ti postane 
jasno marsikaj. Na primer sprva krneki obnavljanje capi- 
nov na točno določenih lokacijah v nekajminutnih razmi- 
kih, kar je narejeno zaradi farmanja opreme, nabiranja iz- 
kušenj in opravljanja dinamičnega patrolnega modusa, ki 
streže z naključnimi misijami in presenečenji, kot so 
(pol)šefi, ki jih drugače ne srečaš. Nadalje šele ob povrat- 
kih uvidiš, kako veliki, razgibani in odprti svetovi so Zem- 
lja, Mesec, Venera in Mars. Praviloma sicer slediš zako- 
ličeni poti, od katere pa se lahko odmakneš in jo mahneš 
po svoje. Pravi užitek je na Veneri naleteti na ancientne 
templje sredi vlažne džungle, na Zemlji na strmoglavljeno 
plovilo in sredi Marsa na podzemski kompleks. Na takih 
lokacijah Destiny zasije v novi luči, tako drugačni od tiste 
začetne. 


Pričujoča slika te morda spomni na Doom, vendar se Destiny še zdaleč ne poigrava 


toliko s strahom in grozo. Je nekaj temačnih pasaž, vendar so bolj zaradi lepšega. 


VSI SMO NAJBOLJŠI PAR 


Eden od žarometov, ki ji to omogočijo, je sodelovalno 
večigralstvo 'proti okolju', PvE. Konkreten delež vsebine je 
sicer moč opraviti brez spremljevalcev, skozi misije, ki so 
temu namenjene. A v srži je Destiny namenjen skupnemu 
trudu, kjer je opazno boljši, kot če si sam. Trebiti trope sit- 
nob je veliko bolj zadovoljujoče v več in dobršne merice 
vsebine v solo sploh ne izkusiš, saj je kar nekaj misij, ki ter- 
jajo družbo. Zlasti to velja za tiste, ki imajo na koncu bru- 
talne šefe - take, ki zahtevajo, da en član vleče nase ogenj, 
da lahko vsaj eden od ostalih pride mimo ščita ali v miru ci- 
lja ranljivo mesto. 

V ta namen špil tipično oblikuje odprave, ki štejejo po tri 
člane, tako imenovane fireteame, naj bodo sestavljeni iz na- 
ključnih ljudi ali prijateljčkov s seznama. Bolje je seveda 
slednje, kajti normalen folk dostikrat, no, ni normalen in se 
pušča ubiti, čeprav so tečnobe že pokončale oba kolega, ki 
čakata na oživitev. Če umrete vsi, je treba šefovski boj 
opraviti od začetka, pri čemer te ima, da bi v mikrofon od- 
rjul ves seznam ribniških kletvic. (Te so boljše kot zmerjanje 
z geji in imeni članov One Directiona. Poskusi.) 

Tudi zato so nekatere, zlasti višenivojske skupinske odpra- 
ve, ki jim igra pravi 'strike', na voljo le ekipam, v katerih so- 
delujejo prijatelji oziroma znanci. Med njimi je elitni šest- 
članski raid v najboljši ječi Vault of Glass, ki nenehno terja 
tvorno sodelovanje. V njej je treba najprej ščititi cone, zara- 
di česar se mora moštvo razdeliti na tri dele, sledi šefovski 
boj v več fazah, potem zajeban labirint in naposled mešani- 
ca branjenja območih ter šicanja župana. Si naredil? Vsa 
čast. Zdaj pa ponovi. Legendarna oprema se ne bo pokaza- 
la kar sama. 


Ir— | 


da 


s 67 Ve] 


Vsak poklic ima ultimativno moč, ki se sčasoma napolni. Warlock denimo skoči 
visoko v zrak, nakar imaš sekundo ali dve, da naciljaš energijski izstrelek. BUM! 


SOSED 
SOSEDU STRELEC 


Ob tej solistični in kooperativni PvE-vsebini je 
vseskozi na razpolago dobršen boj med igralci 
(PvP) v razdelku Crucible. Ta podpira srečanja 
do dvanajstih oseb v šestih načinih, od standard- 
nega posamičnega in ekipnega deathmatcha do 
nadzora nad zastavami in boja med dvema 
moštvoma s po tremi člani, kjer je moč ubite so- 
trpine oživljati. 

Po eni strani je vse skupaj zelo klasično, da ne 
rečem zastarelo, s precej majhno količino sode- 


Dosti šefov, med njimi tale samohodka, terja kakih deset minut požrtvovalnega 
UM obstreljevanja. Zaradi tega jim nekateri pravijo 'bullet sponges', gobe za krogle. 


je 
m Mesečeva površina je resničnosti ustrezno kamnita in pusta, a posejana z mali- 


mi oporišči ter hodniki. Strašnejša skrivnost se pak skriva v Lunini notranjosti. 

DESTINY NA STARI GARDI 


Opis se neposredno tiče sodobnih inačic za play- 
station 4 in xbox one. Tu je Destiny najbolj udob- 
no in impresivno igrati — vsaj dokler se Bungie in 
Activision ne odločita, da bi bilo špil dobro prire- 
diti za PC. Glede tega v tem trenutku še ni novic. 
Je pa naslov na razpolago tudi za pri nas razširje- 
na playstation 3 in xbox 360. 

Ob preizkusu teh dveh verzij sem se seveda takoj 
križem učev zazrl v bistveno slabšo podobo. V pri- 
merjavi s kristalno jasnino na PS4 je igra na trojki 
videti, kot bi jo gledal skozi motno steklo. Tekstu- 
re so neprimerno slabše, robovi nazobčani, sence 
utripajoče in prizorišča manj kompleksna — gosto- 
ta dreves in skalovja je nižja. Po drugi strani pa se 
gladkost dokaj stalno ohranja pri 30 sličicah na 
sekundo in sovražnikov ter šefov ni nič manj in ni- 
so nič drugačni. Ohranili so celo polzenje sonca 
čez nebo, kar prispeva cikel dneva in noči. Inačica 
za xbox 360 je pretežno enaka, vendar ima nekoli- 
ko več težav z ohranjanjem stalne gladkosti, če- 
prav to ni kritično. 

Skratka, na PS3 in X360 je Destiny grši, toda st- 
relsko in vsebinsko enak. Ce si si od nekdaj želel 
igrati Halo na playstationu — bliže ne boš prišel :). 


PREDNOST PLAYSTATIONA 


Zvit je Activision kot presta na lisičjem repu. Med- 
tem ko Call of Dutyjeve razširitve tradicionalno 
pridejo najprej na xbox, je Destiny zavezal playsta- 
tionu. (Tolikanj bolj boleče za Microsoft, saj so bi- 
li Bungie nekdaj dragulj v njihovi kroni.) Tako ima 
Destiny na PS4 in PS3 v primerjavi z XBO in X360 
dodatno sodelovalno misijo, kjer se na ploščadi 
na robu prepada spopadeš s tremi zelo mobilnimi 
nasprotniki, ekstra večigralsko prizorišče, par ko- 
sov orožja in opreme za vsak poklic in tri vesolj- 
ske ladje za impresivno visenje v orbiti, čeprav so 
slednje zgolj kozmetika. Razlika ni orjaška, obsta- 
ja pa. Takisto Destiny in bel playstation 4 tržijo v 
kompletu; takega paketa Microsoft nima. 

STOP FALLEN FROM EXTRAGTING GLIMMER NINE 


- 
DEFEAT EXTRACNJON CREW 


Merjenje je kakopak učinkovitejše, če kopito primakneš k ramenu. V zameno si ob 
dobršen del vidnega polja in, še pomembneje, ob radar, ki je ključnega pomena. 
——ea—i 

DZSKL V stolpu nad mestom si na varnem, žal pa tudi tu ni kakih globljih pogovo- 
- rov. Zlasti se UD s trgovci in nabiraš bountyje, jili hajdi nazaj V orbito. 
e 


Med drugim bi lahko bilo tudi kaj več vrst misij, saj ti prevečkrat zapovedo, da 
pojdi nekam i in tja vse pobij sli ščiti Ghosta sie Komelene ko vdira v računalnik. 

Če si ne bova s sotrpinom našla zaklona za zaščito pred županovimi kroglami, 


se lahko posloviva od življenja. Če bo ubil oba, bova morala v boj od začetka. 


lujočih in tipskimi, že videnimi modusi. Toda kot preostanek 
Destinyja štejejo podrobnosti, v tem primeru zloščenost 
udejstvovanja in kakovost enajstih prizorišč. Strelska akcija, 
ki znova veliko dolguje Halu, teče kot namazana, pri čemer 
raznolikost zagotavljajo vozila (tank in lebdeč motocikel, ki 
strelja) ter to, da v večigralstvo vsak prinese lastno opremo, 
kar pripomore k večji raznovrstnosti. Tudi lik lahko pripada 
eni od dveh podklas, recimo taki, ki je usmerjena v dajanje 
poškodb, ali oni, ki ima raje ščite. Ko nekoga srečaš, pona- 
vadi ne vidiš takoj, kako je opremljen in kateri podklasi pri- 
pada. Tega se je treba naučiti, kar zna biti boleče - tudi za- 
to, ker špil rad daje skupaj neizkušene in izkušene. 

A vztrajati velja, saj tudi to udejstvovanje prinaša robo. Zla- 
sti pa kmalu ugotoviš, kako izvrstno so oblikovane ravno 
prav velike karte in kako zna Bungie s svojim mojstrstvom 
iz utrujenih modusov iztisniti novo življenje. Takoj gre mi- 
mo celo popoldne, ko kar ne moreš nehati s pokanjem 
živih nasprotnikov čisto in samo zato, ker vse tako dobro 
deluje in ker zmerom znova odkriješ kak nepričakovan pri- 
stop. Ponekod čakajo visoki stebri in vdrtine v stenah, ka- 
mor se je moč skriti, drugod akcijo usmerjajo hodniki, nek- 
je prežijo prepadi, spet druge karte so bolj odprte. Vsaka pa 
ima lasten ritem in karakter. 


NEODLOŽLJIVE REČI 


Destinyju resda manjkajo gradniki, ki bi jih od izdelka za 60 
evrov pričakoval. Naj gre za Premalo obljudeno varno ob- 

enlljem zgodbo. Prav tako sčasoma, ko pri dvajsetem ni- 

voju prebiješ soft cap in se skozi ponavljanje že narejenega 
lotiš nabiranja redko-legendarno-eksotične opreme, opaziš, 
da ni veliko ključnih temnic s šefi. Ti nimajo preveč raznoli- 
kih vzorcev vedenja, navadni sovražniki pa v težjih oblikah 
ne dobijo ravno obilice novih posebnih sposobnosti. Čez ka- 
kih dvajset, trideset ur nabiranja plena se je zato težko zne- 
biti občutka, da je zadeva postala vsaj nekoliko enolična. 
Sploh če si sam ali sodeluješ le z naključneži. 

A zaradi gole kakovosti strelskega udejstvovanja in vse zah- 
tevnejših pogojev, ki terjajo več pazljivosti ter boljšo taktiko, 
enoličnega spet ni toliko, da bi igro čez nekaj dni odložil. Po- 
sebej, če imaš družbo. Malo igraš strike za boljšo robo, ma- 
lo kolješ v tekmovalnem multiju, malo izpolnjuješ drugi 
podpoklic ali greš celo razvijat novega (tu je zoprno, da mo- 
raš od samega začetka in da ne moreš preskakovati vmes- 
nih sekvenc) - in dnevi grejo mimo, kot pravi pesem. 
Stežka sicer rečeš, da je Destiny najboljša stvar po izumu 
gazirane pijače. Predvsem nima širine, saj se osredotoča na 
rešetanje in požrtvovalno nadgrajevanje opreme. Toda če si 
streljanju predan in ne terjaš gromozanskih MMOjskih bitk, 
temveč imaš rad bolj intimno izkušnjo, je veliko možnosti, 
da te bo stvar zelo potegnila. Mene je prav nezdravo okupi- 
rala. 


Z OČMI NA SVODU 


In me bo še v prihodnje, saj gre šele za odskočno desko. 
Kmalu po lansiranju so Bungie uredili in dodali marsikaj, 
od novega šefovskega obračuna do omenjenega raida. Pri- 
tok se ne bo ustavil, tako brezplačne vsebine kot plačljive. 
Glede prve se nadejamo zlasti razširjenih sposobnosti tako 
navadnih sovražnikov kot poglavarjev ter več strikov. Sled- 
nja pa bo prihajala v obliki večjih razširitev, od katerih sta 
za zdaj potrjeni dve, The Dark Below in House of Wolves. 
Prva izide novembra in čeprav ne kaže, da bosta dodali no- 
ve svetove, bosta dobrodošli. Cene še niso potrjene, vendar 
je treba vedeti, da za Destiny ne plačuješ naročnine in da 
ne vsebuje nobenih mikrotransakcij. Tako je povsem na te- 
bi, če se boš odločil za dodatke, ki bodo prinesli mešanico 
eno- in večigralske vsebine. Na vsak način pa je to, kar je 
na pladnju zdaj, kvečjemu odskočna deska za velikanski 
projekt. Tistega, v katerega smo šele dobro dregnili. 

KONZOLEC 


FIFA 15 se odvija tako hitro, da deluje kot naspidirana inačica pravega nogometa. 
Ta pod sedi zunanjostjo se skriva presenetvaj količina realizma in taktike. 


Vzdušje je izredno: občinstvo maha z zastavami, skače, poje klubske pesmi in rjo- 
ve ob golih. Nogometaši pa se prepirajo, praznujejo in se držijo za boleča mesta. | 


Možnosti pri prostih strelih je kar nekaj, od direktnega udarca do priklica druge- 
ga in celo tretjega sugelet ter neposrednega nadzora lea ki bo omili žogo. 


-- CALL JRD KICK TAKER 
O swiTCH TO RECEJVER 


ea Kiti 

e vem, ali je bilo poletje leta 2005 res modro, 
vsekakor pa nisem opazil, če je bila zima bela. 
Tiste mrzle mesece sem zvečine prebil pred 
igrami in igricami, med katerimi mi je ena še 
zlasti dogajala. Pro Evolution Soccer 5 je to bil, naj- 
boljši fuzbal vseh časov. Ne kratim odličnosti Kick 
Offu in Sensible Soccerju, ISSu, zgodnjim Fifam in 
prejšnjim Pro Evom. Toda PESS5 na playstationu 2 je 
bil pesem. 
Bržda najbolje doslej je ujel ravnotežje med direkt- 
nostjo televizorskega igranja na eni strani ter kom- 
pleksnostjo pravega žogobrca na drugi. Tempo je bil 
brzinski, digitalni fuzbalerji so dirjali kot mustangi, 
žoge so ob strelih parale zrak in se pingpongasto od- 
bijale med strički v kazenskem prostoru. Vendar je 
bilo treba napad graditi, upoštevati sredino in ne 
kvačkati v obrambi. Ena sama napaka je pomenila, 
da je brambovec izgubil idealno pozicijo in na stežaj 
odprl pot napadalcu. 
Nisem si mislil, da bom še kdaj prisostvoval taki zd- 
ružitvi arkadnega in simulacijskega. Zlasti ne, da bo 
prispela iz nasprotnega tabora, ki je v času Pro Eva 5 
krepko zaostajal. Ampak tu je - FIFA 15. Najbolj ar- 
kadna simulacija nogometa in najbolj simulacijska 
nogometna arkada, ki strašljivo dobro povzame srž 
PESa 5 in jo času ustrezno nadgradi. Igra, ki te stežka 
pusti hladnega in neopredeljenega, natanko tako kot 
žogobre. Bodisi te navduši, bodisi te razjari, največ- 
krat oboje. A na vsak način moraš biti iz kamna, da 
ostaneš neprizadet ob nečem tako zabavnem in ener- 
gije polnem, da ne rečem hiperaktivnem. FIFA, Jen- 
nifer Lawrence med špili! 


Obramba v težavah 


Redki so tisti, ki ne gredo najprej preverit igralne pla- 
ti nove Fife - skoraj tako redki kot oni, ki se ne dajo 
prepričati internetnemu vreščanju, da je vsak del 
enak prejšnjemu. Empirični preizkus veli, da ni, kajti 
inačica 14 in 15 sta v akciji opazno drugačni. Vsaj na 
playstationu 4, xboxu one in PCju, na kar se ta opis 
osredotoča in kjer so naposled začeli izkoriščati no- 
vodobni pogon Ignite. Na PS3 in xboxu 360 je izdelek 
bolj sličen lanskemu, čeprav so nekaj dela vložili v 
obnašanje žoge in niso spremenili le postav kot pri 
NHLu 15. Vseeno je 55 EUR za to verzijo preveč. 
Skratka, FIFA 15 za PS4. Igrati jo na tak način, kot si 
štirinajstico, je recept za polom. Prvič, dogajanje je 
hitrejše. Drugič, poudarek je na tempu, brzinskih pro- 
dorih, dolgih žogah in veščinskem preigravanju na 
temelju prenovljenega sistema. In tretjič, obramba 
ima sicer na razpolago znani korak naprej za krajo 
žoge, drseče štarte in aktivno oviranje, ko sta si no- 
gometaša blizu, kar vključuje samodejna odrivanja in 
vlečenja za majico. Toda drsenje je manj efektivno, 
boljši nogometaš se hitro otrese slabšega in če pri 
prestrezanju okroglega usnja zgrešiš, lahko samo še 
sedeš na zelenico in si trebiš nožne nohte, saj tekme- 
ca po vsej verjetnosti ne boš več ulovil. Fališ pa ga v 
sekundici, tako kot vsa tista leta nazaj v Pro Evu 5. 


Gospodje čuvarji 

V primerjavi s Fifo 14, ki je bila počasnejša in je bolj 
poudarjala defenzivo, je petnajstica kot vnet smod- 
nik. K temu največ pripomore nadgrajena fizika žoge, 
ki je sedaj živa. Nepredvidljivo se vrti in odbija ter že 
kar močno spomni na reč, za katero se v resničnosti 
podi dvajset prešvicancev in tako simulira plemen- 
sko vojno. Oziroma oplojevanje ženske. Kakorkoli. 
Žoga preprosto ni več tako predvidljiva, niti ni kao z 
nevidno špago povezana z nogami. Razlika glede na 
Fifo 14 in Pro Evo dobesedno bode v oči. 

Pred tekmami se vnovič udejstvuješ v številnih miniiigrah — preigrava- 
nje lutk, udarci z glavo in podobno. Rezultati se primerjajo s prijateljčki. 


SEU | Piri 
 b—- 
fA tEsiss 


Ultimate team je za številne dragulj v Fifini kroni. Takole izde- 
laš moštvo iz kartic, kupljenih za navidezni ali pravi denar. 


Posledica je več dinamike v vseh elementih, ki se ti- 

čejo žoge. Naj gre za sprejemanje, kjer pri malo slab- 
ših športnikih nikdar ne veš, kako natanko jo bodo 
umirili oziroma če jo sploh bodo; za odbijanje od 
igralca do igralca v kazenskem prostoru; ali za strele, 
kjer je treba biti za preciznost načeloma umirjen, v 
ravnotežju ter precizen. Občasno pa tudi ne, saj se pri 
vratarjevem posredovanju zgodi kaj bizarnega in do- 
sežeš nezaslužen gol - ali ga kasiraš. No, nič skrbeti, 
čuvarji mreže so sposobnejši in naravnejši kot kadar- 
koli. Redkokdaj sem se pritoževal nad njimi. 
Prav tako sem bil prijetno presenečen nad umetno 
pametjo. Sotrpini se v napadu sami od sebe odkriva- 
jo in ustvarjajo priložnosti, PSA pa je kljub odmevom 
robotskosti presenetljivo sposoben in življenjski tek- 
mec, ki niti ne goljufa. Če proti koncu tekme zaosta- 
ja, bo hitel in skušal na vsak način doseči zadetek, če 
vodi, bo umirjal igro. S tem se pokrivajo čustveni od- 
zivi nogometašev, ki s prenovljenimi navijanji in pris- 
tnimi štadioni (notri je vseh dvajset iz prve britanske 
lige) dosti prispevajo k vzdušju. Gledati rahlo stilizira- 
ne poligonske človečke, ki se pridušajo nad ostrimi 
favli, sodniškimi odločitvami in slabimi podajami, 
nanj vpliva jako blagodejno. 


Kljub pospešeni, igrivi arkadnosti FIFA 15 skriva 
marsikaj resnejšega. Po eni strani je hitro dojemljiva, 
spektakularna in udarna, z napadalci in krili, ki šibajo 
čez zelenico, kot bi imeli petarde v ritih. Pa z norimi 
driblingi in ubojitimi zadetki s petindvajsetih metrov 
ter iz prostih strelov. Ne mara počasnel in cincarjev, 
marveč terja napadalno miselnost, dobre reflekse in 
instantno sprejemanje odločitev. 

Vendar to spremlja opazen poudarek na taktiki. For- 
macije in podrobno določanje vlog sta (še) pomemb- 
nejša kot prej in pravi igralec na pravem mestu ključ- 
no vpliva na potek tekme. Serijsko šibanje globinskih 


podaj odpade, razen če ima napadalec res dobre sta- 
tistike, dočim so učinkovitost udarcev z glavo znižali 
in pri kotih dodali razporeditvene poteze, kot je vsi na 
kup ali tek k bližnji vratnici. Urejevalnika slednjih žal 
ni, so pa vdelali dodatne opcije pri prostih strelih in 
ukrotili lobe. Sodniki znajo naknadno razveljaviti gol 
zaradi prepovedanega položaja in vdelano je računal- 
niško prepoznavanje, ali je šla žoga čez črto. 

Ne, na zelenici se že dolgo nisem imel tako dobro. 
Ljubiteljev težkih simulacij ta igra sicer ne bo nav- 
dušila, tako kot ne onih, ki pogrešajo presejano ar- 
kadnost Kick Offa. Toda prepričan sem, da bi večina 
rada nekaj vmes - igro, ki je zadosti simpl, da lahko 
brez večjih kapric na kavču ponovi torkovo tekmo iz 
najljubše lige, ki pa ni tako plitka in enostavna, da bi 
jo nadmudril v nekaj dneh. To je FIFA 15. 


Privlačna ultimativnost 


Po pričakovanjih je izdelek dolgoživ in orenk podprt z 
modusi. Če si sam, se lahko proti računalniku udejst- 
vuješ v posamičnih tekmah, turnirju, spretnostnih mi- 
niigrah ali karieri igralca oziroma menedžerja. Pove- 
zanost v splet to nadgradi s postavko pro clubs, kjer 
izdelaš lasten klub, ga naseliš z resničnimi ali ustvar- 
jenimi nogometaši in ga popelješ v boje z ekipami 
drugih. Tako si urediš Maribor, ki ga drugače ni. Za 
spletneže je tu zdaj že klasični način seasons, kjer 
skušaš s favoritno ekipo priti čimdlje v nalinijskih se- 
zonah s po desetimi tekmami, pri čemer coop sea- 
sons omogoči internetno pomoč prijateljčka, 'guest' 
pa sodelovanje kolegov na isti konzoli ali računalni- 
ku. Morda se sliši prežvečeno in nezanimivo, a stoti- 
soči kupcev Fife gredo direktno v seasons in tam tu- 
di ostanejo. 

Ogromno se jih loti kraljevskega način ultimate 
team. Ta kljub nizu enoigralskih turnirjev zahteva po- 
vezavo s spletom, kjer se shranjuje tvoja ekipa, izde- 
lana iz sličic nogometašev. FIFA ultimate team ali 


Na PS4 lahko s pritiskom na joypadovo drsno ploščico hipoma preskočiš v nad- 
zor vratarja in spet nazaj. Ni pa po tem prave potrebe, saj jih silicij usmerja dobro. 

FUT je uresničitev deških želja, ko smo zbirali slikice 
v čokoladicah in jih lepili po pohištvu, zaradi česar so 
nam očetje navijali ušesa kot vekarice. (Tako rečem, 
ker smo vekali.) Zbiranje podobic je nalezljivo kot 
hudič in igra v igri, saj je ekipa učinkovita le, če med 
njenimi člani vlada dobra kemija. Ta pa je mogoča le, 
če se člani pokrivajo po narodnostih oziroma klubih. 
Moštvo superzvezdnikov brez dobre kemije bo delalo 
napake in bo slabše od gruče povprečnežev, ki držijo 
skupaj. Preizkušeno na lastni L-L-D-L koži. 

Letošnji ultimate team je sceloma vzeto najbolj priv- 
lačen dozdaj. Tudi zaradi možnosti posojanja zvezd- 
nikov začetniškim moštvom, kar naredi začetke bolj 
vznemirljive. ln 'konceptnih ekip', ki omogočijo preiz- 
kus, kaj bi se zgodilo, če bi v tim dodal tega ali onega 
nogometaša. No, ni se še treba znebiti spletnih orodij, 
kot je tisto na Futhead.com, saj je vmesnik nekoliko 
pomanjkljiv in manj praktičen. In vedi, da imajo tisti, 
ki ruknejo pravi cekin za paketke naključnih kart ali 
znana imena na tržnici, hitro prednost, kajti tehtnico 
brž prevesi en sam superzvezdnik v moštvu. 


Ne hat trick, a lepa zmaga 


Glede težav Fife 15 je tu koš manjših kapric, ki se na- 
berejo. Povezovanje v načinu pro elubs ni zanesljivo, 
ultimate team pa je nekoliko preveč usmerjen v prev- 
lado elitnih fuzbalerjev, kar diši po favoriziranju mi- 
krotransakcij. Za nameček FUT poudarja zdaj že ne- 
koliko prežvečeno postavko chemistry - čas je, da si 
izmislijo nekaj novega ali jo nadgradijo, saj se nanjo 
zanašajo več let. Prav tako si želim več napredka od 
nekaterih drugih načinov, zlasti od razvoja lastnega 
nogometaša, kar ostaja zelo slično lanskemu, in me- 
nedžerstva, ki ima še vedno težave z zneski za presto- 
pe ter telesnimi težavami starejših fuzbalerjev. Tride- 
setletnik si ne zasluži tako rapidnega zatona, kot ga je 
deležen v Fifi 15 in 14. 

Na krovni ravni pa bi si želel, da denar, ki ga prejme- 
jo iz tradicionalno izvrstne prodaje in manka konku- 
rence (Pro Evo je na blagajni čisto zatrt), usmerijo v 
več uradnih tekmovanj. Omogočene so sicer resnič- 
ne dnevne tekme in ligaške sezone, naj gre za Barc- 
lays Premier League, Bundesligo ali Serie A. Ni pa Li- 
ge prvakov, Evropske lige in svetovnega ali evrops- 
kega prvenstva. Vse to bi bilo povsem izvedljivo ob 
širni licenci, ki pokriva vse mogoče države, od evrop- 
skih do Rusije in Koreje, ter tako klube kot reprezen- 
tance (Slovenija je, Srbije, Bosne in Hrvaške ni). Ta- 
kisto bi sedle spletne lige za prijatelje in, če že ni gri- 
zočega Luisa Suaresa in poniglavih nagcev na igriš- 
ču, kaka izvirnost, na primer mali in ženski fuzbal. Ali 
nagi ženski fuzbal. 

Ah ja. Vedno je naslednje leto. Do tedaj pa bo FIFA 
15 dobro zažigala. 

ar veš, da ima Driveclub tridimenzionalne oblake, skozi 
katere svetloba pronica karseda verno? In da se v vetro- 
branu zrcali rahel odsev inštrumentov, valovčki na jezeru 
in zibanje krošenj pa so skladni s hitrostjo dinamičnega 
vetra? Najbrž tudi ni poznan podatek, da ima indijsko pri- 
zorišče deset tisoč flamingov in kanadsko prek milijon dreves. Ter da po- 
noči naokoli letajo vešče, na nebesnem svodu je pravilna zvezdna slika 
glede na čas in kraj, z nekaj sreče pa se da uzreti celo severni sij. Nadalje 
sta koristni informaciji, da so za modeliranje dirkalnikov uporabili kar pet- 
sto različnih materialov in da diski žarijo po fizikalni enačbi, ki pretvarja ki- 
netično energijo v toplotno. In nenazadnje, zvok vsakega avtomobila so 
posneli z nič manj kot šestnajstimi mikrofoni, kar je dalo tako verodostoj- 
no zvočno sliko, da sta z njo BMW in Mercedes nadomestila svojo doslejš- 
njo avdioknjižnico. 
Angleški studio Evolution je z javnostjo delil dolg spisek takih podrobnosti 
ki vključujejo še pristne kamenčke v asfaltu in upoštevanje Zemljine krivu- 
lje pri izrisu daljave. Razvijalci so s tem ustvarili vtis, da bo Driveclub popol- 
na dirkačina. Avtohtona flora in favna pač ne sodita na vrh spiska žanrskih 
obveznosti, zato ubadanje z njo nakazuje, da gre za perfekcijo brez primere. 
Da so igranje izpilili do mikronske gladkosti, nakar so se zavoljo demonstra- 
cije 'next-genovstva' dlakocepsko lotili obrobnosti. Na žalost je resnica dru- 
gačna. Za večino naštetih detajlov jim moramo pač verjeti na besedo, a četu- 
di so čivki, zvezdice in cvetovi resnični, so to nezaznavne skrajnosti. V oko pa 
bodejo elementarne pomanjkljivosti, kakršnih si dirkačina ne bi smela privoš- 


m 
čiti pred petimi leti, kaj šele večkrat prestavljeni in mnogo obetavni bencinski 


Ko poskušaš podreti prijateljeve ali lastne rekorde, je viden nje- 
gov duhec, kar je v redu. Razdeljenega zaslona pa igra ne pozha. (W 


zastavonoša novega rodu konzol. 


Smo v letu 2005 


Driveclub je norenje v civilnih športnikih, od golfa GTI do mclarna P1, zve 
w čine po podeželskih cestah. A če izvzamem bujno zelenje in jate perjadi, je 
dirkačina izredno podhranjena in pusta. Na večino podvprašanj 'ali ima ...', 
a -. je odgovor nikalen. Se da avtomobile kupovati, jih šraufati in lišpati? Ne, ne 
8 - in ne. Edina kozmetika sta barva in izbor nalepk. Ne moreš torej namestiti 
? hudejših kolotekov, silnih spojlerjev in večjih felten, niti privijačiti kompresor- 
ja, zamenjati rora in vstaviti kanistra smejalnega plina. Modeli so fabriški in 
a če z dirkalnikom nisi uspešen, moraš poseči bo drugem, boljšem. 
Si lahko potemtakem v garaži vsaj ogleduješ pločevinastega lepotca pod vse 
mi koti, dviguješ pokrov motorja in se razgleduješ po kabini? Navsezadnje so 
PAINT JOB ustvarjalci sami povedali, da avtomobili še nikoli niso bili zmodelirani tako po- 
drobno, s čimer so izzvali ustvarjalce Forze in Gran Turisma. Za ponazoritev so 
navedli, da imajo vijaki, ki držijo skupaj huayro, na glavici vgraviran Pagani. 
Zopet so odgovori nikalni. Garaže ni sploh, pleh pa lahko nevzburljivo vrtiš brez 
možnosti približevanja, odpiranja in vstopanja. Čemu torej vsa tista detajlnost, 


nimam pojma. Vem, da težko verjameš, ampak je točno tako. 
Gotovo je svet odprt, porečeš, tako da ga lahko v maniri mnogih civilnih' 


med prometom in se diviš naravnim lepotam ter vistam? Ne! Kako ne? Pač 


A x Mi ni got 4: ne. Pozabi na ležerno križarjenje, beg pred policaji, izmikanje družinskim 
15.366 karavanom, vratolomne skakalnice in iskanje skrivnosti. To ni špil vrste 
x 5a6-0 ) Need for Speed Rivals ali Test Drive Unlimited, marveč ukalupljena, staro- 
COLLISION PENALTY modno strukturirana šoferijada po 'bob stezah'. Dirke si iz precej pre- 

močrtnega niza izbereš menijsko, nakar se znajdeš na navadni cesti, kjer je 

trasa ograjena. Če malce karikiram, lahko vso dirko odvoziš tako, da draj- 
saš ob ograji. Za malo popestritev je navrženih par zaprtih dirkališč, toda so 


izmišljena, maloštevilna in spregledljiva. 
Takenako je skromna raznolikost samih cest. Prej omenjena naslova - za mi 


/ ( nulo generacijo naprav! - sta imela čuda sestavin, ki jih tu ni najti, od dolgih 

€ avtocestnih odsekov in deteljic prek mestnih ulic in makadamskih poti do 
bližnjic. V Forzi Horizon za xbox 360 se je dalo zapoditi čez drn in strn. Dri- 
veclub za mogočni PS4 pozna izključno linearen asfalt. Glede na hvalisanje z 


Podrajsan pleh so poškodbejnaslednje generacije. Toda razvijalci navaja- 
jo, da je avto realistično pobarvan v plasteh, zato se barva lušči po slojit. 

grafičnimi podrobnostmi sem torej pričakoval vsaj 
živ, dinamičen okoliš. Da bodo žuboreli potočki in ki- 
peli slapovi, da bodo nebo preletavali helikopterji in 
po rekah pluli čolni. No, ne bodo. Okolica je razoča- 
rajoče statična. Nobenih skriptanih dogodkov, še vz- 
penjača miruje, dočim kanijo spreminjanje vremena, 
kar so pokazali na Gamescomu, dodati naknadno s 
popravkom! Ima pa igra kanadske gosi, od botani- 

kov požegnano himalajsko nedotiko in Kasiopejo na 

tapravem koncu neba, če te to navdušuje. 


Pusto dirkanje 


Je potemtakem dirkanje noro uživaško? Občutek hit- 
rosti je v redu, nekatere proge so dobro speljane in 
zaletavanje v rit je kaznovano. Toda presežka ni. Igra 
se vozi čisto generično in zamerim ji, da je treba vsa- 
kič štartati z repa. Ceste so ozke in špagetaste, zato 
je prebijanje v ospredje razbijaški derbi. Poškodb si- 
cer ni, toda zmaguješ nikakor ne z levo roko. Težav- 
nosti ni moč nastaviti, ravno tako ni idealne linije in 
previjanja časa nazaj. Zato je ponavljanja in bentenja 
kljub odpustljivemu arkadnemu modelu kar precej. 
Dvanajsterica srboritih dirkalnikov, ki so z elastiko 
pripeti nate, pač ne paše na navadno cesto, bemti! 
Nakar vožnjo oteži še pretirano svetlobno afnanje, naj 
bo bleščanje sonca ali mrak. Razumem in cenim izziv, 
toda glede na lahkotno naravo igre je preveč dejavni- 
kov nezabavnih in nepoštenih. V trkih recimo vedno 
potegneš ta kratko. Vse to mori duha in odvrača od 
igranja, kajti pogoji za napredovanje so zajebani. Lah- 
ko denimo zmagaš vse tekme v sklopu, a to ti da le 
tretjino zvezdic, kar ni dovolj za naslednje prvenstvo. 
Izpolniti moraš še drugotne cilje, največkrat zapove- 
dan čas, ki ga v neprestani gneči stežka dosežeš. 
Pestrost se da seveda ustvariti tudi v igri, ki nima od- 
prtih cest. GRID 2 ima na primer pet raznolikih smeri 
in če ti ne sede ena kategorija, greš preigravat drugo. 
Gran Turismo 6 pa vsebuje toliko odprtih možnosti in 
različnih udejstvovanj, da se jih zlepa ne naveličaš. 
Naslednjegeneracijski Driveclub po drugi plati v eno- 
igralstvu ne pokaže ničesar drugega od drvenja po 
cestah po eni sami niti. Znotraj 'kampanje' si resda 
lahko malce prilagodiš vrstni red preizkušenj, toda v 
končni fazi moraš uspešno zvoziti vse, da dobiš zado- 
sti zvezdic za napredovanje, kar je v nasprotju s so- 
dobnimi smernicami. 

p /viomobilov je okoli petdeset in segajo od malčkov tipa clio in mini do mili- M 

je evropskih, malo ameriških, nič japonskih. Sto posto jih bodo prodajali. $ 


Kot da vsi popisani manki niso dovolj, je bedno kra- 
tek še nabor tekmovalnih načinov. Ti so točno trije: 
navadna dirka, vožnja na čas in driftanje, ki je 
vprašljive privlačnosti. Ni knockouta, fočkanja kont- 
rolnih točk, 'šefovskih' dvobojev, kjer bi nasprotniku 
zasegel avto, kaj šele pospeškomerjenja ali česa 
čisto svežega. Občasni vmesni izzivčki v stilu dose- 
žene hitrosti ali vožnje po idealni liniji so nekam ne- 
osmišljeni in ne pridodajo kaj dosti. 

Usajanje nad vsako malenkostjo, kot je odsotnost po- 
novljenih posnetkov, se zdi pikolovsko. Toda Drive- 
club je v resnici velik mozaik 'ni-jev', ki ga je težko 
doumeti. Baje bosta replay in photo mode prišla nak- 
nadno. Ker tri leta razvoja so bila premalo. Avtorji so 
bili celo tako naduti, da niso predvideli niti kakovo- 
stne muzike, saj bo po njihovem igralec vendarle uži- 
val v poslušanju s šestnajstimi mikrofoni posnetega 
zvoka! Še pri pogledu so ga pobiksali, saj med šestimi 
ni idealnega, kakršen je privzet v Gran Turismu. Od 
zadaj tako igro vozi malokdo, iz kabine je vidljivost 
slaba, nakar ostaneta le celozaslonski, ki je prenizek, 
in tisti s pokrovom motorja, ki zasede četrtino ekrana. 


Menijsko avtokluhovstvo 


Slišim predstavnika Sonyja, ki mi očita, da nisem niti 
omenil osrednje plati igre, socialnega dirkanja, ki po- 
leg pošiljanja izzivov frendom omogoča ustanavljanje 
dirkaških klubov. Res je, v Driveclubu lahko poleg 
klasičnih priložnostnih dirkanj z živimi nasprotniki 
skušaš izboljšati prijateljev rekord ali tekmovati z 
drugimi klubi. S tem nato odklepaš avtomobile, ki jih 
v enoigralstvu ne dobiš. Jasno, da je dirkanje v več 
že privzeto kul in izboljšanje sošolčevega časa zabav- 
no. A ta plat ni ne nova, ne tako dodelana, da bi pre- 
vagala tehtnico. Družabni vmesnik je zmeden, s slab- 
še izvedenimi elementi od Autologa v Most Wanted, 
opcije pa skope. Lahko bi bilo več statistike po dirki, 

ca pospešena, štartamo zjutraj, na cilj pa pridemo zvečer. 
loba Vse prevečkrat kratkomalo ni uživaška. Že tako je dovolj za- 
jebano zmagati, nakar fašeš še noč. Kaj bo šele, ko dodajo dež ali sneg. 

Driftanje se mi ni dopadlo, je pa malodane obvezno, saj so zvezdice dragocene. 
| > Z njimi se odpirajo novi tekmovalni sklopi. Na sliki je ruski avto marussia B2. 


omogočeno roganje kolegu, ki je popušil, objavljanje 
slike na Facebooku ... Poleg tega vse pomanjkljivosti 
v občem ustroju težijo večigralstvo, saj so ceste in 
načini isti. To, da ob rekordu segmenta vidiš na cesti 
FB-slikico dirkača, prav nič ne spremeni občutka. 
Združevanje v klube, timske dirke in izzive je poznal 
že Test Drive Unlimited iz leta 2006. S tem, da je imel 
tam klub lično bajto in člani so si med seboj lahko 
prodajali avtomobile. Ne le to, špil je omogočal turis- 
tično vožnjo po odprtem svetu, tako da smo resnično 
imeli kaj od podrobne okolice. Če smo srečali živega 
igralca, smo mu za dvoboj zgolj poblendali, brez me- 
nijev. Za nameček smo avte frizirali, jih erektilno 
občudovali, opremljali hišo in celo kupovali obleke 
svojemu avatarju. Driveclub pa je samo kup menijev 
brez drobca osebnosti. Prav v takem masovnem špilu 
bi moralo biti čuda možnosti za izdelavo podobe, ta- 
ko lika kot avta. Potem bi se s svojim zlatim spušče- 
nim beemerjem grafično pripeljal na klubsko dvo- 
rišče like a boss, nakar bi skupaj s kolegi občudovali 
eden drugega pločevino, torirali obrate in šli en džiro 
ob obali. V nekem drugem špilu ... 

Skratka, razočaranje na celi črti. Žal je Driveclub v 
danem trenutku poleg zadnjega NFSja edina avto- 
mobilska dirkalnica na PS4, zato bo nekaj prodajne- 
ga uspeha nedvomno deležna. Ne pravim, da se z njo 
ne da zabavati. Toda resnično je igra nezaslišano vot- 
la in skopa, oblikovalci pa so zaradi slabih odločitev 
vrgli stran celoten grafični potencial okolice in avto- 
mobilov. Če ne verjameš, si lahko kot član PS« dol- 
potegneš obilen demo. Le kako si upajo igri, v kateri 
se sploh ne moreš normalno voziti in si ogledati ato- 
mobila, pripeti slogan 'drive and soul of car culture'? 


Letos NFSja ne bo, zato se je veselil 
Drivecluba | ordFeho. Zaman! 

Tipična NHLovska kamera broadcast kaže glorijo našega 
Gorenjca, ki je LA Kingsom omogočil marsikateri uspeh. 


Pri bulijih ni treba več besno drkati gumba, temveč šteje odziv v pravem trenutku. Če se ti zdi 
nadzor preveč zapleten, lahko znova vključiš dvogumbnega v slogu legendarnega NHLa 95. 


lovenska hokejska reprezentanca bo na prihod- 
njem svetovnem prvenstvu igrala v elitni skupi- 
ni. Vendar je trenutna slika tega športa na Slo- 
venskem slaba. Odkar so Jesenice v članskem 
pogledu razsute, imamo v lokalni ligi EBEL samo še 
Olimpijo. Ta se resno spogleduje z dnom lestvice in 
njena uvrstitev v finale za časa sezone 2007/08 je da- 
leč kot gospodarski razcvet države. 
Hokeju gre bolje v zmrznjeni Kanadi, kjer imajo šest- 
sto tisoč registriranih hokejistov, drži se v Rusiji, na 
Češkem, Švedskem in Finskem, v Nemčiji ter Švici. A 
medijsko najbolj izpostavljeno tekmovanje, severnoa- 
meriška liga NHL, doma po gledanosti zaostaja za 
ameriškim nogometom, baseballom ter košarko. 
Osebno mi je tega žal, kajti hokej je udaren, moški 
šport. Poleg tega v dresu LA Kingsov igra slovenski as 
Anže Kopitar, kar je marsikateremu zagretemu Slo- 
vencu povod za zbujanja sredi noči, ko so na sporedu 
prenosi tekem. Toda globalno in realno je hokej eden 
od manj zanimivih športov, ki živi od podpore preda- 
nih ljubiteljev. Tistih, ki bodo znali edini ceniti NHL 15. 


Zimska neklasika 


Glede na moč in kapacitete playstationa 4 in xboxa 
one je NHL 15 prazen kot te dni dvorana Podmežak- 
la. Skrbi vzbudi že uvod, kjer posnetke filanja golov 
spremlja nek pusi rock, ki izpade tako primeren kot 
deathmetalsko kruljenje za Fifo. Kje so časi, ko je bi- 
lo lomljenje nosov ovito v brezkompromisen rock, trd 


mi —" Saj se v hokeju radi tepejo, ampak igra s tem že kar pretirava. | 
Če ti nasprotnika uspe nune, pieiiš ovacije in spodbudo. ' 


kot moški udi hokejistov? Nato me je vrglo na rit, ko 
sem opazil, da ni EA Sports Hockey League, kjer je 
bilo moč že leta v internetne tekme šestih proti šestim 
popeljati lastnoustvarjen in nadgrajen lik. Kaj so na to 
rekli avtorji? "Povsem smo zavezani temu načinu, 
vendar ga na PS4 in XBO ne moremo udejanjiti." Fair 
enough, guys, fair enough. Vendar potem od nas za 
igro ne terjajte 60 evrov, prav? Oziroma ga ne serjite z 
verzijo za PS3 in X360 za petdesetaka, kjer ni novega 
nič drugega kot rostri in je druga igra kot tale. 

S tem se seznam manjkajočega na PS4 in XBO ne 
konča. Ni udejstvovanja v normalni sezoni brez me- 
nedžerskih elementov - treba je pognati modus be a 
GM, kjer si hkrati igralec in direktor, s tem, da ta način 
nima opaznih novosti. Ni editiranja hokejistov, ob 
čemer izbuljiš oči in tipaš, če ima EA Sports vročino. 
Ali pulz. Ni obstranskega januarskega tekmovanja 
winter classic, v katerem smo uživali lani. V načinu be 
a pro, kjer krepiš svojega izmišljenca, manjka prebija- 
nje skozi minorne lige, poleg česar ni mogoče pohitri- 
ti delov, ko čakaš na klopi. Ni uvajanja za začetnike, 
edini trenažni modus je prosto nadlegovanje osamlje- 
nega vratarja. Ko bi si rad ogledal digitalni priročnik, 
saj papirnega itak ni več, dobiš na ekran obvestilo, da 
pojdi na to in to spletno stran. Kjer ni ničesar. 

Ne dvomim, da bodo pri EA določene stvari uredili s 
popravki. A izkušnje z založnikom, ki je trobental, ka- 
ko bodo zrihtali pokvečeni NBA Live 14, nakar so 
zmogli petodstotno izboljšanje, mi pravijo, da bo vse 
skupaj premalo in prepozno. 


NHL 15 


Popravljeni vtis 
Čemu potem dokaj visoka ocena za nekaj, kar je pra- 
zno kot srce navijača Olimpije, ko gleda, kako jo tep- 
tajo povprečne ekipe v slogu Orlov iz Znojma? Zato, 
ker od modusov vseeno je nekaj, med njimi bistvene 
internetne rangirane tekme in ultimate team, kjer eki- 
po izdeluješ iz paninijevskih sličic. Te pridobiš z igra- 
njem ali jih mikrotransakcijsko kupiš za pravi denar, 
saj EA vendar mora od nečesa živeti. S hockey ulti- 
mate teamom se zlahka ukvarjaš mesece - in kar ne- 
kaj možnosti je, da se boš, saj se NHL 15 v tranzicij- 
skem letu igra odlično. 
Za marsikaj od tistega, kar so EA zafrknili izven ledu, 
se odkupijo na njem. Grafika je bistveno izboljšana, s 
takoj prepoznavnimi, detajlnimi obrazi, otipljivimi 
dresi in obilico podrobnosti tako na opremi kot v dvo- 
ranah. Te razganja od vzdušja, naj pogledaš raznoli- 
kost gledalcev ali jim prisluhneš, od vzdihov razoča- 
ranja pri zgrešenih strelih do rjovenja pri zadetkih in 
stlačenih nasprotnikih. Navijanje je za nameček po- 
vezano z uspehom ali porazom v pretepih, kjer zma- 
ga ponese navijače in s tem moštvo. To daje nekaj 
smisla pretirani količini ruvanja in sporov, ki ne vklju- 
čujejo uletavanja trenerjev v nasprotno slačilnico ali 
naokoli letečih čekanov. 
Škoda, kajti prepričan sem, da bi opisovali realistične 
loke. Prenovljena fizika je na visokem nivoju in daje 
podlago naravni akciji. Hokejisti imajo ravno prav hi- 
trosti in inercije, da je drsanje pristno in da so trki med 
njimi taki, kot morajo biti. Razliko med NHL 13 in 14 
ter 15 na PS4 je težko razložiti, a je takoj občutna. Ma- 
sa, hitrost in pospešek botrujejo bolečim zbijanjem, ki 
so ob nepravih trenutkih kaznovana s prekrškom. 
Odlično za zatiranje butljev na spletu, ki vztrajno bo- 
dičekajo od prve do zadnje sekunde. Z betic padajo 
čelade in iz rok palice, ki zlomljene čakajo na ledu do 
prekinitve in so zmožne ovirati življenjsko drseči pak. 
Ta je živ in nepredvidljiv kot še nikoli, vključno s tem, 
da mi ni uspelo najti zanesljivih kotov za doseganje 
golov. Zato sem tvoril akcije, pri čemer mi je dosti po- 
magala solidna umetna pamet soigralcev, ki se dina- 
mično razpostavljajo in ne silijo preveč v ofsajd. 
Taka je slika NHLa v prehodnem letu. Na eni strani 
manko načinov in novosti, na drugi fina, dodelana ho- 
kejska akcija. Zaključek je jasen: igra za ljubitelje 
športa, ki jim je važno zlasti slednje. Kolikor jih je. 

Sneti iz stanleyja zajema čokolino, a 
je sladkoha pomešana z otrobi. 


PS4 / XBO Electronic Arts 


Hvale vredna plat je tudi življenjski, dinamičen komentar. Ovit 
je v televizijsko predstavitev na podlagi naveze z mrežo NBC. 

Poplav letos nismo deležni le v naravi, saj televizijskim zaslonom grozi 
naval svežih serij. Na površini se skušajo obdržati Ouattro, Sneti in ostali. 


Hvala Bogu, da se jim ni treba držati televizijskega sporeda! 


je MTV pred skoraj tridesetimi leti pričel z 
oddajanjem, so kot premierni videospot iz- 
brali pesem Video Killed the Radio Star. Z 
vzponom vsake nove tehnologije zloslutneži 
di napovedujejo skorajšnjo smrt uveljavlje- 
nega medija. Internetna doba, sploh v zadnjem času, 
ko servisi z videom na zahtevo vznikajo kot gobe po 
dežju, ni nič drugačna. Znani kolumnisti, tudi taki, ki 
pišejo za prestižna Forbes in Fortune, so televiziji na- 
povedali skorajšnjo smrt. Vendar se je stara dama, 
kot že njen prednik radio, izkazala za trdoživo. Ni pad- 
la v jok in stok ter vsesplošne sodne pregone grdih pi- 
ratov, temveč je odgovorila na najboljši možen način. 
Namesto da bi se borila proti novemu supermediju, ga 
je preprosto sprejela, malodane posvojila. In si še ok- 
repila prisotnost z vse bolj kvalitetnim programom. 
TV-mreže so storile skoraj vse, kar je v njihovi moči, 
da bi nas pritegnile in obdržale. 
Seveda so tu v edinstvenem položaju. Televizija ni ni- 
kdar padla na nivo ozadnega šuma kot radio, marveč 
od gledalca terja pozornost. Za razliko od kina pride k 
tebi na dom. Digitalna doba ji je omogočila prevrtava- 
nje sporeda, tako da pred njo ni treba sedeti ob točno 
določeni uri. In za nameček lahko ponudi zgodbo, ki ni 
omejena na trajanje ene predstave, marveč se logično 
in dramaturško nadaljuje, dan za dnevom ali teden za 
tednom. Zato je zmožna pripovedovati stvari, ki preno- 
sa v gibljive podobe ne bi preživele. Si predstavljate Igro 
prestolov kot film? Čeprav bi najeli Petra Jacksona, ki 
bi posnel pet nekajurnih filmov, reč nikoli ne bi mogla 
doseči globine in kompleksnosti, ki jo je ponudil HBO. 


TV-produkcija se tega zaveda. Kljub omejenemu 
proračunu ji prostor pod soncem zagotavlja ravno 
kontinuiteta, ki je zadnje čase pri gledalcih dosti pri- 
dobila. Zato ni čudno, da se v svet domačih ekranov 
podajajo vse bolj znana imena iz najvišje holivudske 
lige, tudi taka, ki so na tovrstno početje še pred ne- 
kaj leti gledala zviška. Najbolj izpostavljeni so igral- 
ci: Clive Owen, Sean Bean, Steve Buscemi, Matthew 
McConaughey, Claire Danes ... Kevin Spacey je po 
nastopu v Hiši iz kart izjavil, da ga igranje v filmih 
sploh ne zanima več. Prav tako kapljajo režiserji in 
producenti. Od Abramsa, ki je itak primarno televi- 
zijec, prek Spielberga do Camerona, Soderbergha, 
Nolana, celo velikega Martina Scorseseja, ki se uk- 
varja z Imperijem pregrehe (Boardwalk Empire). 

Za letošnjo jesen in zgodnjo pomlad je zgolj za ame- 
riški trg napovedanih več kot šestdeset visokopro- 
računskih nizik. Nekatere se bodo obdržale, druge 
ne. Veliek firme, kot sta Netflix in Amazon, bitko do- 
datno zaostrujejo. Vendar to ni boj med televizijo in 
videom na zahtevo, ki se počasi prebuja tudi pri nas 
v podobi Pickboxa, Voya ter kabelskih videotek. 
Slednje kvečjemu omogočajo, da si jih ogledamo še 
več. Bitka zato poteka med vsebinami samimi. Teh 
je toliko, da bomo morali predstavitev raztegniti kar 
na dva Jokerja. V tej pretežno obdelujemo bolj sp- 
lošnonamenske serije, v naslednji pa specializirano 
fantazijske, znanstvenofantastične, stripovske in 
podobne z 'našega' področja. A navsezadnje je prav, 
da je glavno orožje spopada kakovost, ne ceneni tri- 
ki in škandali za višanje gledanosti. 

Netflix, veseloigra s solzami; 2 sezoni 

Da je v vsaki drugi TV-seriji, če ne že več, vsaj en 
istospolno usmerjen lik, smo se navadili. Zato je bil 
malokdo presenečen, ko je Netflix prišel na dan z ni- 
ziko o ženskem zaporu, kjer najdemo začetnice, pov- 
zpetnice, veliko zabadanja v hrbet (včasih tudi fi- 
zičnega), joške pod tuši in lezbični seks v dosti varian- 
tah, med drugim v kapeli. Z mešanico fotogeničnih in 
realističnih nastopajočih, komedije in žalostinke, re- 
sne drame ter limonade so po gledanosti sodeč zade- 
li v polno. 

V špici pozornosti je razvajena svetlolaska Piper, ki je 
v študentskih letih med raziskovanjem biseksualnosti 


oktober 2014 


cepnila v posteljo korpulentne, skrivnostne Alex Vau- 
se (ja, še ime je bondovsko). Alex je raznašalka ma- 
mil in Piper ji je pomagala, nakar sta se razšli. Toda 
čez dosti let Alex ujamejo in izda nekdanjo kompa- 
njonko. Namesto pred oltar Piper roma v babjo ječo, 
kjer po neugodnem privajanju naleti na Vausovo. 
Itak. Prva sezona se osredotoča zlasti na njuno hlad- 
nost in toplo(vodovodarsko)st ter na krizo, ki jo ima 
Piper z zaročencem Larryjem. Druga se bolj ukvarja z 
rivalstvom med skupinami znotraj zapora, med kate- 
rimi je najmočnejša črnska, oblikovana okrog moža- 
časte manipulatorke Vee. 

Prepoznavna lastnost serije je, da se veliko ubada z 
odnosi med protagonistkami, ki so ravno toliko klišej- 
ske, da so takoj prepoznavne. Naj gre za rahlo spre- 
vrženo odvisnico od drog, nežno lezbijko, ki je zaljub- 
ljena v nelezbično prijateljico, ali mastno hispanko, ki 
jo oplodi ta simpatični stražar, nakar to naprtita ta ne- 
simpatičnemu. Včasih koga zmlatijo, zaštihajo ali 
pošljejo v samico, ni pa množice umorov ali pobegov, 
saj se napetosti odvijajo na 'babji' način - z dosti po- 
govora, smeha, joka in manipuliranja. Vse to zabelijo 
bizarni zaporniški nadzornik, ki si po netu kupi ukra- 
jinsko ženo, poddirektorica, ki krade javna sredstva in 
fafa, da to ne bi prišlo na dan, ter občaren ples in pe- 
tje. Vsega po malem, a spet ne toliko komedije, da bi 
bila kandidatura za ameriške TV-nagrade v tej kate- 
goriji upravičena. 


Nemalokrat točno vidiš, katere gumbe hoče nadalje- 
vanka pritiskati, in po šestindvajsetih skoraj enournih 
delih se vprašaš, česa si bil pravzaprav deležen. Hja, 
kratkočasno preživetih večerov. Zadostuje? (sn) 


LEGENDS 


TNT (Fox), zarotniška vohunščina; 1 sezona 

Kanal TNT je pri nas znan predvsem po reklami 'Pri- 
tisni gumb za dramo' ki je pred letom ali dvema kon- 
stantno krožila po Facebooku. Vendar se vse bolj 
uveljavljajo kot mreža s solidnim naborom nizik, reci- 
mo že pred časom opisana Perception in Falling 
Skies. Legends je na dobri poti, da postane še ena od 
uspešnic. Kako tudi ne, ko pa so v glavno vlogo po- 
stavili najbolj znanega kinematografskega pokojnika 
Seana Beana in oglasno kampanjo zasnovali na tvite- 
raškem geslu fdontkillseanbean :). 

Serija nastaja po istoimenski knjižni predlogi pisatelja 
vohunskih romanov Roberta Litella. Boromir/Eddard 
je tokrat v vlogi agenta FBI Martina Oduma, speciali- 
sta za operacije pod krinko. V ta namen ima izdelanih 
kup person, ki jim v žargonu pravijo legende. Za razli- 
ko od običajnih agentov se Martin v svoj lik vživi do te 
mere, da povsem zamenja osebnost. Zato ima pona- 
vadi ob koncu svojih operacij psihične težave, ko se 
mora znova privaditi na svoj pravi jaz. Ob eni takih 
nalog ga prične zasledovati sumljiv klošar. Ko ga 
Odum pritisne ob zid, mu naplete neverjetno zgodbo: 
celo njegova služba pri FBI je le legenda! A preden 

lahko trditev podkrepi z dokazom, ga umorijo. Agent 
postane sumničav, ko nesrečna smrt doleti še analiti- 
ka, kateremu je naročil, naj preveri klošarjeve trditve. 
Nekdo si ne želi, da bi resnica prišla na dan, toda 
kdo? In komu v svoji ekipi lahko še zaupa? Sta tudi 
odtujena žena in sin le ponaredka? 

Legends ne varčuje z akcijo, ki postaja iz dela v del 
bolj intenzivna. Tedenski primeri, zanimivi že sami po 
sebi, hitro odstopijo prostor zaroti, katere del je neve- 
de Martin, ta pa v iskanju resnice in ob svojem delu 
menja persone kot srajce. Prav to razjasni, čemu je 
glavna vloga zaupana Seanu; med njimi prehaja tako 
fluidno, da ne gredo dlake pokonci samo njegovim 
sodelavcem, marveč tudi gledalcu. Ob tem je pod- 
porna ekipa daleč od slabe; izstopata predvsem Eli 
Larter (morda se je spomnite iz Heroes) kot Martino- 
va koordinatorka ter računalničarka Maggie (Tina 
Majorino, ki je lani umrla v Grey's Anatomy). (gt) 


ATOUCHCFAOIH 


Sky 1 (Cinemax), parodična detektivščina; 3 sezone 
Charlie Brooker je tretji del prigod detektiva Cunjaka 
(John Hannah iz Spartaka: Bogovi arene) zastavil 
kanček bolj umirjeno kot prva dva izhoda. Če je bil v 
prvi inkarnaciji brzostrelka parodičnih gagov in v dru- 
gi, kjer je stas razkazovala Katarina Čas, študija sek- 
sualnih šal, tokrat najmočneje do zdaj sloni na zgodbi. 
Ta preigrava klišeje policijskih serialk, četudi ji v dru- 
gi polovici mestoma zmanjka sape. No, parodičnih 
trenutkov podiranja četrte stene je še vedno obilo, od 
napisa 'Cesta zaprta za potrebe uvodnega prizora' do 
plakatov na policijski postaji. Prav tako ne ubežimo 
besednim igram z imeni glavnih junakov, ki se jim 
pridruži rdečelasa Kerry Newblood z obličjem dok- 
torwhojevske Karen Gillan. 


Mlada policistka se na postaji znajde ravno na dan, ko 
v gozdu najdejo truplo Clothovega brata. Sorojenca 
sta se oddaljila po klasičnem incidentu vrste moja- 
punca-je-v-komi-in-sem-seksal-s-tvojo-punco-ki-mi- 
je-nudila-čustveno-berglo-ti-pa-si-naju-zalotil. A ko 
skrivnostni motorist enega za drugim fentava Clothu 
ljube osebe in se vplete še zdravilišče za telo in duha, 

kjer potekajo žrtvovalni rituali ob spremljavi koralne 
glasbe, se gledalec lahko le še drži za trebuh, da mu 
ne poči kot fižolčku iz pravljice. 

Pozna se, da so dvodelno tretjo sezono posneli skupaj 
z drugo že pred dvema letoma, zato v njej ni najno- 
vejših kulturnih referenc. Se pa odkupijo z nazorno 
nagravžnim prizorom iz mrtvašnice, ob katerem bodo 
prešerno vzklikali vsi ljubitelji zgodnjih del Petra 
Jacksona. (sb) 


COUTLANDER 


Starz, romantična drama; 1 sezona 

Na podlagi serije osmih ljubičev Diane Gabaldon, iz- 
med katerih imamo v slovenščini prvenec pod nazi- 
vom Tujka, je udejanjena tale težka romantika, ki pa 
kljub osladnostim privlači. Med drugim zato, ker lju- 
bezni primeša konkretno dozo zgodovinskosti z 
upoštevanjem političnega in družbenega dogajanja, 
junaške pustolovščine in celo fantazije. 

Za slednjo poskrbi zaplet, v katerem angleško medi- 
cinsko sestro Claire po drugi svetovni vojni čudežni 
kamni prežarčijo dvesto let nazaj. Tako se dekla znaj- 
de na Škotskem kmalu po priključitvi Združenemu 
kraljestvu, ko so odnosi med ponosnimi klani in lon- 
donskimi rdečimi plašči dodobra razgreti. Claire pri- 
stane med srboritimi, bradatimi Škoti, kjer spozna po- 
stavnega mladeniča, s katerim začne takoj flirtati. A 
poštenost ji ne da potipati, kaj ima pod tartanom, saj 
je v svojem času še vedno poročena z dobrodušnim 
Frankom. Tistim, čigar prednik z enakim obrazom je 
v 18. stoletju znan kot Black Jack in na veliko terori- 
zira highlanderje. Seveda se s Claire srečata, pri 
čemer je njun odnos vse prej kot topel. Tudi situacija 
s škotskim mladincem je zapletena, saj so v ozadju 
večji interesi od njiju. 


Kar se sprva zdi butasta romanca s krneki zapletom in 
klišejsko manekenskima protagonistoma (kot po na- 
ključju baba naleti na edinega prijaznega in nezako- 
smatenega tipa v vsej Škotski :)), se razvije v zanimiv 
golaž, ki se ne boji pokazati tedanjega trdega življenja. 
Privlačnih likov je cela rajda, na čelu s samo Claire, ki 
je daleč od enoplastne, trpeče dečv. Nasprotno, je ta- 
ko nežna in ljubeča kot zoprna, tečna ter gajstna. Irska 
igralka / model Caitriona Balfe jo upodobi izvrstno in ji 
ni odveč pokazati strateških mest svojega prelestne- 
ga, dasi suhljatega telesca. Kljub temu nagota in seks 
nista cenena, marveč sta dobro postavljena v kontekst 
tako tistega kot nam bližnjega časa. 

No, največja odlika nizike je to, da si zna vzeti čas za 
detajle, naj gre za razvijajoči odnos med Claire in 
mladincem, ljubosumje, ki se razrašča v stricu, ali go- 
vorjenje v galščini brez podnapisov. Cukr in pelin, pa- 
tina in svetel meč, to je Outlander, katerega prvi let- 
nik še vedno teče. Nestrpno čakamo, če bodo potrdi- 
li naslednjega, saj se Claire v knjigah odpravi tudi v 
druge dobe. (sn) 


PENNY DREADFUL 


Showtime, srhljiva drama; 1 sezona 

"Vsi smo pošasti," pravi ustvarjalec te nizike John Lo- 
gan, ki je dogajanje oprl na srhljive zgodbe iz viktori- 
janske Anglije. Na to cika že z imenom, saj 'penny 
dreadful' pomeni cenen zvežčič, ki je pred stoletji de- 
lavcem pripovedoval vznemirljive štorijice, strašeč 
bralce z volkodlaki, mumijami in gotskimi spaki. Po 
drugi strani pa so v nadaljevanko zapečena veličast- 
nejša dela branže, od Drakule do Doriana Greya. Re- 
zultat je serija, ki se giblje po meji med tem, da jo 
jemlješ resno, in tem, da je sploh ne moreš. 


Pod drobnogledom je več likov, katerih usode se pre- 
pletejo. Premožni raziskovalec Afrike Malcolm Murray 
išče izginulo hčer, pri čemer mu pomaga tajinstvena 
Vanessa z zmožnostjo pogovora z onkrajem. Pridruži 
se jima ameriški pistolero Ethan, ki zna s petdesetih 
metrov zadeti kozarec viskija. Vsebino nato obvezno 
posreba s tal. Vsi so povezani z večno mladim in živ- 
ljenja naveličanim Dorianom Greyem ter znanstveni- 
kom Victorjem Frankesteinom, ki si trudi oživiti mrtve. 
Skozi osem enournih epizod smo mestoma priče prist- 
no srhljivemu in pretresljivemu. K temu prispeva zlasti 
Vanessa Ives, ki jo z mrtvimi očmi in razrahljano spod- 
njo čeljustjo odlično upodobi Eva Green. Punca ima 
neprijetno preteklost, debatira s hudičem, izganja du- 
hove in je na piki vodje vampirskega klana. Krono od- 
neseta zdaj že kultna Evina delirija, ko jo obsedajo pe- 
klenščki. A ni edina, tudi Franček je deležen nekaj 
mesnatih kosov. Takisto privlačita solidna izvedba in 
močna igra znamenitejših nastopajočih, med katerimi 
izstopata Timothy Dalton in Josh Hartnett. 

Vendarle Penny Dreadful nima dovolj želje, da bi nad- 
gradila tisto, po čemer se zgleduje. Zadovoljna je, da 
preigrava znane teme in da ostane lahkotna. Osebne 
drame so bolj nakazane kot raziskane in zaradi fanta- 
zijsko magičnih ter klišejskih elementov se je drži pri- 
dih šundaste neresnosti. Navsezadnje je odbita že ide- 
ja zmiksati Frankensteina, krvosese, volkodlake, egip- 
čanska prekletstva in Hudiča. Gledljivo, posebej zara- 
di gospe Greenove, toda stežka kaj več kot to. (sn) 


FARGO 


FX, kriminalka / komedija; 1 sezona 

Vse več največjih imen Hollywooda se loteva nizik. S 
Fargom, ki se naslanja na istoimenski film, ni nič dru- 
gače. Najbrž se spominjaš mojstrovine spod prstov 
bratov Coen, ki je leta 1996 ujagala za košaro oskar- 
jev. Če si nanjo pozabil, naj te spomnim, da je šlo za 
hudo zabaven krimi-triler, poln temačnega humorja, 
izjemnih performansov in snega. Ter vzdušja, ki je 
znalo zmraziti kosti še bolj kot bela odeja Minnesote, 
kjer vsi nosijo volnene jopice in hecno govorijo. 
Ogled filma sicer ni obvezen, boš pa brez poznavanja 
le-tega prikrajšan za marsikatero luštno povezavo. 
Serija uspe ohraniti naštete prvine, čeprav je spletena 
okoli novih likov. Za to se ima deloma zahvaliti Coe- 
noma, ki sta tokrat sodelovala kot producenta. Še bolj 
pa izvrstni igralski zasedbi z Billyjem Bobom Thornto- 
nom in hobitom Martinom Freemanom na čelu. Prvi je 
diabolični skrivnostnež, ki po karambolu s karibujem 
v bolnišnici naleti na zavarovalniškega agenta, ki je 
kasiral na gobec od lokalnega primitivca. Iz neznane- 
ga razloga revčku tujec ponudi maščevanje. Sledi so- 
sledje totalno odbitih dogodkov, ob katerih se mi- 
ličniki zabačenega kraja praskajo po glavah, glavna 
osebka pa redno skrbita za všečen kontrast slaborit- 
nosti in spužvaste nesposobnosti. Kri zna konkretno 
zašpricati, nohte si boš grizel vse do konca in - kar je 
najpomembneje - užival boš v vsaki minuti. Deset de- 
lov mine prehitro, zato se že veselimo druge sezone, s 
katero prihodnje leto pride frišna zgodba. (kb) 


FX, politična drama; 1 sezona 

Gideon Raff je očitno ugotovil, da je Izrael zanj pre- 
majhen, in se preselil na drugo stran Atlantika, kjer 
mu zaenkrat gre kot po maslu. Zaslovel je s priredbo 
lastne serije Hatufim (Vojni jetniki), ki je v matični 
deželi pobrala kopico nagrad in jo ostali svet pozna 
kot Homeland. Za njegovo novo, izvirno serijo so se 
potegovale največje tri plačljive televizije, pri čemer 
sta HBO in Showtime potegnila kratko. Največ denar- 
cev je odštel FX. 

Tiran se dogaja v izmišljeni bližnjevzhodni državi Abu- 
din, ki - morda celo malce namerno - spominja na Si- 
rijo. Tam vlada skorumpirana družina Al Fajidov, ki ji 
načeluje patriarh Khaled. Ne zaman, kajti možakar je 
uspel pokoriti si med seboj neprestano vojskujoča se 
plemena in vzpostaviti strahovlado. Ta je v deželo pri- 
nesla relativen mir. Predsednik ima dva sinova: Jama- 
la, ki ga je od malega vzgajal za svojega naslednika, in 
Bassama, ki se je očetu uprl ter se s študija v ZDA ni- 
koli ni vrnil. Po dvajsetih letih slednji, zdaj ugleden pe- 
diater, obotavljivo sprejme povabilo na poroko Jama- 
lovega sina in se z družino vrne v Abudin. Med slovest- 
nostjo očeta izda srce. Barry, ki se je zavoljo očetovih 
zločinov odpovedal celo lastnemu imenu, se tako 
znajde v vrtincu političnih spletk, ki jim njegov ne naj- 

bolj brihtni brat ni kos. Tako se znajde na razpotju. Pri- 
siljen je pomagati vzpostaviti mir v svoji domovini, a 
vse bolj razmišlja o tem, da je pravzaprav on tisti, ki bi 
moral voditi državo. To seveda povzroči trenja, tako v 
njegovi abudinski kot ameriški družini. 

Nadaljevanka že od začetka buri duhove, ker je na 
trenutke srhljivo podobna slikam, ki jih vidimo na te- 
levizijskih kanalih. Pa tudi, ker Barry, ki ga igra Ang- 
lež Adam Rayner, ne skriva podobnosti z aktualnim 
sirskim predsednikom Al-Assadom, po izobrazbi of- 
tamologom. Vseeno zna vplesti dovolj pristne drame, 
da je privlačna za gledanje. Tu prednjači odnos med 
Jamalom in Bassamom, ob katerem ostala družinska 
drama, tudi ameriška žena in otroka, izpade dokaj 
bledo. Prva sezona se konča s pričakovanim viscem, 
vendar je druga že potrjena. (gt) 


LEFTOVERS 


HBO, travmatska drama; 1 sezona 

V 'nenadnem odhodu', kakor se je prijelo ime dogod- 
ka, ki je pretresel svet do temeljev, izgineta dva od- 
stotka svetovnega prebivalstva. Nihče ne ve, zakaj, 
kako ali kam. Skrivnost ostaja nerazjasnjena ne zgolj 
ljudem fiktivnega univerzuma, osnovanega na romanu 
Toma Perotte, marveč tudi gledalcem. HBOjeva polet- 
na paradnica se namreč ne poglablja v ustroj miste- 
rioznega izginotja, ampak podrobno secira življenje 
manjše, skoraj hermetične skupnosti newyorškega 
predmestja tri leta po nenadnem odhodu. 


Goriščna točka serije je disfunkcionalna družina poli- 
cijskega poveljnika Kevina (Justin Theroux), ki osta- 
ja sam s srednješolsko hčerko. Žena Laurie (Amy 
Brenneman) pa je aktivna članica skrivnostnega kul- 
ta Ostalih grešnikov, ki se oblačijo v belo, molčijo, 
kadijo filter 57 in z bolščanjem spravljajo v nelagodje 
ostale prebivalce. Edini bežni vpogled v zunanji svet 
nam ponuja Lauriejin sin Tommy, ki se udinja guruju 
Waynu, človeku, ki naj bi odpravljal boleče spomine. 
Ostali sledijo znanemu Linedlofovemu počasnemu, 
skorajda melanholičnemu podajanju zgodbe. Nadna- 
ravnih elementov ni, le travme, nerazčiščeni računi in 
neizživeti strahovi, ki ženejo ljudi iz dneva v dan. 

Serija zahteva, da se skušaš poistovetiti z zlomljenimi 
liki, in če te liki ne prepričajo, se navezanost z zgodbo 
ne stke. Nekemu prijatelju recimo Ostali dogajajo bolj 
kot karkoli posnetega v zadnjih letih, jaz pa sem ob 
njih ostal mlačen. Še najbolj me je prepričal Christop- 
her Eccleston v vlogi pridigarja, ki skuša ljudi pre- 
pričati, da izginuli niso bili nedolžne božje ovčice, tem- 
več grešniki. Tretji del serije, spleten okrog njegove 
borbe za ohranitev cerkve, je grška tragedija v malem. 
V prvi TV-vlogi velja omeniti tudi vilinsko Liv Tyler. 
Leftovers hodijo na tanki meji med stopnjevanjem na- 
petosti in razkrivanjem preteklih dejanj, ki še vedno 
preganjajo like, ter mankom akcije in pretiranim sim- 
bolizmom, ki se občasno postavi pod neonski napis 
"POGLEJTE GA! TO JE SIMBOLIZEM!" Vzemite si 
čas za ugriz in sami presodite, ali si boste privoščili 
celoten obed. Druga sezona je že potrjena. (sb) 


HANN BAL 


NBC, psihološki triler s kulinaričnimi nasveti; 2 sezoni 
Naslov ne gre na rovaš antičnega junaka, marveč pri- 
pada doktorju Hannibalu Lecterju, znamenitemu psi- 
hatru, sadističnemu morilcu in človeku z izjemnim 
okusom za pripravo človeških jetrc s chiantijem. Naj- 
bolj je zaslovel z Molkom jagenjčkov, a tale nanizanka 
se dogaja pred njimi, namreč okrog romana Red Dra- 
gon, ko je doktor prijateljeval z FBl-agentom Willom 
Grahamom. Okoli tega uspe naplesti dva paketka s 
po trinajstimi deli in v produkciji je že tretji. 


Hannibal iz knjig Thomasa Harrisa pobere osebe, pri 
detajlih in dogodkih pa si pusti svobodo, ki utegne 
ljubitelje literarne predloge motiti. Grahamov lik, ki 
ga igra manj znani Britanec Hugh Dancy, je tu deni- 
mo nevrotičen in asocialen agent, kot da obravnava- 
nje psihopatov terja, da si premaknjen. Šefe Jack 
Crafword (Lawrence Fishburne) mu dodeli terapevta, 
ki ni nihče drug kot stric Lecter, priznani psihotera- 
pevt. Efbiajeva ekipa, ki jo sestavlja še nekaj forenzi- 
kov, se nato v klasični detektivski zasnovi vsako epi- 
zodo sreča z novim samosvoje zblojenim zločincem. 
A snovalci so se zavedali, da bi zreduciranje Hanniba- 
la na whodunit nanizanko žalilo Harrisovo predlogo. 
Zato vzporedno s policijskimi primeri spremljamo vse 
tesnejši odnos Grahama in Lecterja, ki ima z detekti- 
vom zlovešče načrte. S tem skušajo zadovoljiti tako ti- 
ste gledalce z mankom pozornosti, ki v TV buljijo zara- 
di utrganih zločinov, kot one, ki jim je bliže postopno 
grajenje napetosti. Prvi bodo prišli na svoj račun ob 
galeriji stripovsko ubrisanih psihopatov in nagravžno 
krvavih scenah. Druge pa bodo navdušili stilsko do- 
vršeni dialogi z odlično igro Madsa Mikkelsena kot 
večplastnega antijunaka z apetitom po človeškem 
mesu. Ne glede na to, da smo v tej vlogi vajeni Antho- 
nyja Hopkinsa, si Danec brez težav nadene njegov 
predpasnik. Ko se pražnje oblečen z vilicami usede za 
mizo, si skoraj želiš biti na njegovem krožniku. Oku- 
sen izdelek, če si za take reči. (ag) 

THESIRAN 


FX, srhljiva drama; 1 sezona 

Guillermo del Toro je režiser, producent, scenarist in 
pisatelj z raznolikim portfeljem, v katerem so tako ak- 
cijade, kakršen je Pacific Rim, kot grozljivke, med nji- 
mi Pan's Labyrinth in Mama. Srh mu je nasploh pri 
srcu in prav sem sodi The Strain, nizika, ki jo je del 
Toro v vlogi izvršnega producenta udejanjil na podla- 
gi svojega prvega romana. 


Ubada se z dnevi, v katerih se New Yorku slabo piše. 
V njem izbruhne epidemija nenavadne bolezni, za ka- 
tero zdravniški uradniki najprej menijo, da je virusna, 
nakar sprevidijo, da gre za spreminjanje ljudi v vam- 
pirje. Ti so po eni strani klasični, se pravi, da se bojijo 
sonca in srebra, po drugi pa se vedejo zombijaško in 
imajo namesto tipskih sekalcev dolge jezike, s kateri- 
mi pijejo kri in prenašajo okužbo naprej. Parazitska 
metamorfoza izvira pri starodavnem Gospodarju, 
nosferatujevskem pošastku z nadnaravnimi močmi, 
ki si ničesar ne želi bolj kot izpiti slehernega človeka 
in ustvarjati trpljenje. 

V prvi sezoni gledamo predvsem boj proti njemu in 
gnusobam, ki jih je vse več. Loti se jih pisana drušči- 
na, v kateri so judovski dohtar-uradnik, hladnokrvni 
deratizator in ostareli lovec na vampirje iz Armenije. 
Na krvosesni strani pa spoznavamo Gospodarjevega 
osrednjega slugo, nekdaj nacističnega oficirja, v kate- 
rem je še nekaj koscev človeka in je intimno povezan 
s starim lovcem. 


Preveč od Straina ne pričakuj, saj kljub del Torovemu 
imenu ne gre za neko kakovost. Namenoma ali ne, se- 
rija obilno niha med amatersko igro nastopajočih, po- 
siljenostjo in nelogičnostjo, česar je toliko, da reč 
spomni na B-produkcijo - ter dobrodošlo pozornostjo, 
ki jo namenja bolezni in človeškim usodam. Najboljša 
je, ko se ubada s slednjimi, torej na začetku in (odre- 
zanem) koncu, ter tedaj, ko namiguje na širšo sliko. 
To razkrijeta drugi in tretji roman v seriji in bo sledila v 
naslednji sezoni leta 2015, ki je že potrjena. Vmes pa 
je toliko pogrošnosti, klišejev (privlačna blond heker- 
ka-lezba?!) in dolgovezenja, da si enajst delov zlahka 
predstavljaš kot film. Sploh ko vidiš, kako v Strainu s 
stroboskopskimi granatami in cvetličnimi usteci od- 
meva Blade 2, ki ga je režiral prav Guillermo. (sn) 


di 


POL NPEHARSTANC 


Smiselno je, da opozorimo tudi na serije, ki jih od- 
kupijo domače televizije, saj obstajajo območja, kjer 
je nabor kanalov omejen, internet pa počasen. Na- 
cionalka, Pop in Planet torej niso za v smeti; navse- 
zadnje opravijo levji delež lokalizacije in so z vsakim 
letom bolj ažurni pri predvajanju novitet. Svet se re- 
snično manjša. Nabor zaključujemo s starimi favo- 
riti, ki uspešno kljubujejo zobu časa, četudi bi za 
prenekaterega mogli reči, a se je že davno izpel. 

TV Slovenija vztraja pri butični, zvečine britanski 
ponudbi. Ravnokar se je odvrtela zadnja sezona 
Sherlocka in prišel je inšpektor George Gently. Sle- 
dil mu bo še en britanski policist, Inšpektor Banks, 
nakar bo čas za Gillian Anderson v res intrigantnem 
The Fall. Prav tako upamo na ponovitev štiridelne 
miniserije o skupini INXS. Pop je premierno štartal 
z gasilsko serijo Chicago Fire, dočim na Kanal A pri- 
haja letos ukinjeni Revolution. Najboljšo reč, drugo 
sezono The Blacklista, ki je štartala pred slabim me- 
secem, so rezervirali za Voyo. Planet premierno vrti 
ameriško različico britanske serije Mistresses, na- 
menjene zlasti gospodinjam. V to kategorijo spada 
še turški fenomen Sulejman Veličastni, medtem ko 
od zahodne produkcije ponujajo drugi sezoni Under 
the Dome in Perception. Slednja je na TNT ravnokar 
sklenila tretjo sezono z zelo grdim viscem. 

Če nizike raje poiščete neposredno po predvajanju v 
domači deželi, vedite, da je 16. septembra štartala 
tretja sezona sadističnega Brickleberryja, ki je že z 
uvodnima epizodma presegel samega sebe. Takisto 
so se pretekli mesec pričeil novi letniki družbeno 
angažiranega South Parka, Simpsonovih in Family 
Guy. Slednji se je otvoril s posebno enourno epizo- 
do, kjer obiščejo Homerjevo familijo v Springfieldu. 
Archer, ki smo ga nekoč konkretno hvalili, pa je z 
letošnjo pomladansko sezono zagnojil. Upamo na 
izboljšanje. Toliko o risankah. 

Čez poletje se je končno iztekla vampirska nizika 
True Blood. Zadnja sezona je poden in če ste jo sp- 
regledali, ne zamujate ničesar. Po drugi strani ab- 
surdno dogajanje v amiškem Bansheeju gledanost 
zgolj povečuje, skladno s količino fuka, jošk, krvi in 
incesta. Podobno dobro jo ubira Ray Donovan, ki si 
je nabral dovolj zvestih gledalcev. Novembra se na 
HBO vrne The Newsroom z zadnjo sezono, ki pa bo 
krajša kot predhodnice. Ob tem smo končno izve- 
deli, da bosta v novi sezoni True Detective igrala 
Colin Farrell in Vince Vaughn. Showtime je v drugi 
sezoni Masters of Sex, ki se je ravnokar iztekla (in 
čakamo, da pride na Pickbox) malo zmanjšal števi- 
lo grudi in povečal dramo. S četrto sezono Home- 
landa pa upamo, da kanijo popraviti malo slabši 
okus pri tretji. 

Velika četverica — ABC, NBC, CBS in Fox - je v spo- 
redu napravila obilno čistko. Tudi to je en od razlo- 
gov, da je letos toliko novitet. Posloviti so se morali 
Revolution, Almost Human, X Factor, Intelligence ... 
Ni pa jih malo, ki so pogrom preživele, zlasti tiste 
najbolj trdožive. Ena redkih novink med njimi je 
Brooklyn 99, kjer Peralta v drugi sezoni ne bo pod 
krinko. Preživel je tudi Sleepy Hollow, katerega dru- 
gi paket se je pričel 26. septembra z Ichabodom v 
preranem grobu. Person of Interest takisto nadalju- 
je z gverilsko vojno proti novemu, militantnemu 
umetnemu umu. Nova sezona Grey's Anatomy pa 
bo krmarila brez Christine Yang. Le kako bo Mere- 
dith temu kos?! Takenako je neuničljiva Modern Fa- 
mily, ki je letos spet pobirala emmyje. Arrow je po- 
leg nove sezone dobil še odvrtek o Flashu, ki ga bo- 
mo opisali prihodnjič. Da zaključimo bridko: v četr- 
tih povestih Grimma, ki se pričnejo ta mesec, Nick 
ostane brez svojih moči. Še dobro, da ima vajenko :). 


NOS: NEW CRLEANS 


CBS, lahkotna policajščina; 1 sezona 

Pravilo je, da uspešne serije dobijo odvrtke, a v to- 
kratnem primeru gre za odvrtek odvrtka. Izvirni NCIS 
je bil namreč spočet iz tudi pri nas priljubljene serije 
JAG. Skozi dvanajst sezon se mu je uspelo zavihteti 
na prestol najljubših nadaljevank med ameriškimi 
gledalci, ne glede na to, da je v osnovi ideja pobrana 
pri konkurenčnem CSl. Le da so v vlogi preiskovalci 
vojne, bolje rečeno, mornariške policije. Čeprav po 
produkcijskih stroških ne dosega visokih proračunov 
lasvegaških policajev, to nadomesti z malo bolj ne- 
vsakdanjimi, a tolikanj bolj človeškimi liki, ki so daleč 
od sterilnih robotov v Crime Scene Investigation. Že 
pred šestimi leti je NCIS dobil podružnico v Los Ange- 
lesu, letos pa so nam postregli z novinci, postavljeni- 
mi v prestolnico Louisiane, New Orleans. 


Ekipa, ki ji v podobi šefa Dwayna Prida načeluje Scott 
Bakula, od ustaljenega kalupa serije ne odstopa niti 
malo. Tu sta prekaljeni operativec LaSalle in novinka 
v ekipi Brody, ki se privaja na južnjaško gostoljub- 
nost, dočim patologinja dr. Wade v enaki meri vzbuja 
materinske občutke in daje vtis, da se peča z vudu- 
jem. Tisto, kar nekoliko ločuje novinko od starejših 
sestric, je večji občutek domačnosti, nemara celo ti- 
pične ležernosti ameriškega Juga. In, jasno, jazz. Raz- 
pravljanje o umoru, ko ti šef kuha kreolski zajtrk? Ja, 
prosim! 

Podobno kot nekdaj CSI: Miami tudi New Orleans 
kaže, da bo nenehno gradil na predstojnikovi karizmi. 
Bakula je povsem pravšnji mož za tako vlogo, kar je 
dokazal že v Star Trek: Enterprise. Šef studia Donald 
Belisario (ki je po mami Srb, tako mimogrede) mu 
vloge bržda ni zaupal po naključju, saj sta v preteklos- 
ti že sodelovala pri kultni ZF-seriji Guantum Leap, s 
katero je Scott zaslovel. 

Skratka, gre za simpatičen policajski procedural, ki 
vsaj zaenkrat ne koplje po temačnih rovih človeške 
hudobije, marveč stavi na lahkotno pripovednost. Kot 
vse Belisariove produkcije, pravzaprav. (gt) 


SILICONVALEY 


HBO (HBO Adria), IT-poslovna satira; 1 sezona 

Mike Judge si je slavo v prvi vrsti pridobil z utrgance- 
ma Beavisom in Buttheadom in jo še utrdil s pomne- 
ljivim filmom Idiocracy, ki ga vsakovrstni aktivisti ze- 
lo radi zlorabljajo za svoje namene. Vendarle ima do- 
tični gospod za sabo raznoliko kariero, v kateri je med 
drugim delal v zagonskem podjetju v Silicijevi dolini. 
Tam je sicer zdržal vsega tri mesece, a v tem kratkem 
času pridobil zajeten kup izkušenj in anekdot, ki jih je 
lahko vložil v svojo najnovejšo humoresko. 

Silicijeva dolina je za informatiko to, kar je za filme 
Hollywood. Talilnica idej, posejana z najbolj čudnimi 
osebki, kar jih je svet mogel spraviti skupaj. Eden ta- 


kih je Richard Hendricks, ki trohni kot nižji programer 
v izmišljeni multinacionali Hooli, za katero ni težko 
najti vzporednice v resničnem svetu. Poba razvije pro- 
gramček, ki preverja po spletu, ali je skladba plagiat, 
ob čemer slučajno napravi revolucionaren algoritem 
za stiskanje datotek. Ko mu direktor ponudi znaten 
znesek za njegovo iznajdbo, mu angelski investitor 
predlaga alternativo: pojdi na svoje! Richard v projekt 
potegne cimre in se pogumno poda na pot, o kateri 
nima pojma. 


Nizika spravi na kup peterico še bolj odbitih likov, kot 
je ekipa Big Bang Theory, in se obilno napaja iz ste- 
reotipov, ki jih imamo o računalniških frikih. Kljub te- 
mu kaže prepreke, ki pestijo mlado podjetje, medtem 
ko je v prikazu računalničarjev dokaj obzirna. Dodaten 
pečat avtentičnosti ji dajejo resnična podjetja, ki so 
Miku posodila podobo. Priporočam. (gt) 


BC ACK HORSEVAN 


Netflix, konjskokomična risana drama; 1 sezona 
Ogromna vila pod hulivudskim napisom, nobenih ob- 
veznosti, veliko denarja in vsakodnevno popivanje ter 
porivanje. Bab. V mehke dele telesa. Od koder se ce- 
di. Tako življenje živi igralec BoJack, TV-zvezda iz 
starih dni, a sreče ne najde. Nekaj imajo posredi teč- 
na ljubica, brezdomec v dnevni sobi in založnik, ki 
terja avtobiografijo. Vendar je BoJack v resnici depre- 
sivna duša, ki se že petnajst let, odkar so mu ukinili 
šov, smili sam sebi. Mizernost, osamljenost in otroške 
travme je skril za masko nadutega kretena oziroma 
popolne ritne luknje, zavoljo česar nima nobenega 
prijatelja. (Da je BoJack konj, nima nobene veze, kaj- 
ti v njegovem svetu je polovica prebivalcev antropo- 
morfična. Njegov kolega je zlati prinašalec, agentka 
perzijska muca in TV-voditelj sinji kit.) 

Serija se otvori kot niz straniščnih in drugih nekorekt- 
nih štosov, pri čemer je eksplicitnost bolj verbalna kot 
vizualna. Živalskost je seveda izkoriščena v komične 
namene, saj ima pes denimo težave s poštarji, pri- 
padnik enot S.E.A.L. pa je tjulenj. Vendar s temi heci 
niso pretiravali in že po nekaj epizodah dobi predsta- 
va več značaja. Štorija je namreč nadaljevalna in ko 
BoJack zaposli psevdopisateljico ter se ji izpove, se 
pričneta njegova nesramnost in sebičnost mehčati. 


Serija se s tem nepričakovano prelevi v osebno dra- 
mo. Tako, v kateri se razvratu, drogam, bestialnosti, 
kozlanju in pederizmom pridruži globja plast odnosov 
med liki. Frekvenca smeha se sicer zniža, a nenava- 
den scenarij odlično funkcionira. Iščočemu nepoveza- 
ne prigrizke skrajnih for na prvo žogo v slogu Brickle- 
berryja nemara serija ne bo sedla. Toda komur je mar 
za razvoj zgodbe in sodelujočih ter obenem čisla sk- 

rajni humor, naj si to posrečenost le ogleda! Izraz 
"Konju jedan!" dobi čisto nov pomen. (lf) 


SCORPICN 


CBS, akcijska drama o genialcih; 1 sezona 

Da je uprizoritev napravljena po resničnih dogodkih, 
je v enaki meri magnet za gledalca kot opozorilo. 
Včasih življenje piše bolj neverjetne zgodbe od tistih, 
ki se porodijo v glavah scenaristov. Scorpion je de- 
jansko | ANE življenje in delo Wal terja o' Briena, 


aaa kvocientom na svetu - 197. Frajer je pri tri- 
najstih zares vdrl v Nasin strežnik, kar je sprožilo heli- 
koptersko invazijo na domačo kmetijo, kot lahko vidi- 
mo v uvodu. Tudi to drži, da ima danes podjetje Scor- 
pion, ki se ukvarja z računalniško varnostjo. Preosta- 
nek pa ... 


lahko mu verjamete ali ne. 


Podjetje Scorpion v niziki sestavljajo štirje osebki, vsi 
geniji. Poleg O'Briena so tu strojnica Happy Ouinn, 
psiholog Toby ter matematik Dodd. Kljub velikan- 
skim možganskim kapacitetam pa niso sposobni niti 
plačati računa za elektriko. Situacija se zasuka, ko jih 
najde zvezni agent Gallo in jih najame za nemogočo, 
časovno omejeno nalogo. Jasno, veleumi bodo našli 
rešitev, pa če je še tako absurdna. To za sabo poteg- 
ne navidez nesmislene dialoge z obilo tehnočveka in 
obvezen kanec adrenalinske spektakularnosti. Kot 
vez z normalnim svetom jim rabi natakarica Paige, ki 
ima tudi sama genialnega otročiča, zato jo Walter vidi 
kot unikatno usposobljeno za njihove potrebe. 
Čeravno dogajanje dostikrat prestopi mejo verjetnega, 
gre niziki v prid šteti precej realen prikaz delovanja in- 
formacijske tehnologije, česar na zaslonih ne pogosto. 
Očitno smo prišli do točke, ko lahko prikažemo reali- 
stično hekanje, ki bo gledalcu še vedno zanimivo. Že s 
tega stališča je Škorpijon vreden ogleda. Če bodo no- 
vi primeri enako možganski, toliko bolje. (gt) 

THEKNCK 


Cinemax, medicinsko zgodovinska drama; 1 sezona 
Cinemaxova nova serija izpod prstov Stevena Soder- 
bergha prikazuje delo uslužbencev newyorške bolniš- 
nice Knickerbocker na začetku 20. stoletja, ko se je 
kirurgija počasi selila iz brivnic v resne bolnišnice. 
Glavni junak, bleščeči kirurg John Thackery (Clive 
Owen), po samomoru svojega mentorja prevzame 
mesto predstojnika kirurgije, vodstvo bolnišnice pa 
mu za namestnika vsili črnca Algernona Edwardsa. V 
pravem duhu časa zamorcu kljub renomeju, ki si ga 
je prislužil v Evropi, ne privoščijo prave ordinacije. 
Zato se odloči na črno (heh, heh) operirati ljudi iz 
nižjih slojev kar v kleti za premog. 

Nadaljevanka prikazuje vse plati družbe na Manhatta- 
nu, od bogatih dobrotnikov prek huliganskih kočija- 
žev, ki se na ulicah mlatijo za paciente za prevoz v 
bolnišnice, do nun, ki skrbijo za sirote in za stranski 
zaslužek opravljajo splave. Razredni boj najbolje po- 
nazarja mestni higienik, ki avtoriteto rad zlorablja za 
buzeriranje bogatunov. 


Owenov lik v veliki meri sloni na življenju in delu dr. 
Williama Halsteda, začetnika onkološke kirurgije, ki 
je svoje frustracije tako kot Thackery preganjal s ko- 
kainom, morfijem in vlačugami. Klub vsem razvadam 
pa kirurgi v Knicku nenehno razvijajo nove postopke 
ter v delo vključujejo inovacije velikih umov tistega 
časa, kot sta Edisonov izboljšani rentgenski aparat ter 
električni sesalnik. Zanimiv ogled tako za ljudi iz foha 
kot laike, ki bodo strmeli v operiranje z golimi rokami, 
razkuževanje kirurgove brade z namakanjem v kar- 
bolno kislino in ročno odčrpavanje tekočine iz opera- 
tivnega polja. Bi pa znal koga motiti počasen tempo 
serije ter precej intermecov kurbarije, golih jošk in 
pretepanja, ki so očitno modus operandi televizijske 
mreže Cinemax. Vendarle so v zgodbo vpleteni precej 
bolje kot pri recimo Bansheeju, zato ni presenetljivo, 
da je druga sezona že potrjena. (fx) 


RUSH 


USA, dramedija o letečem dohtarju; 1 sezona 

Res je fino živeti na zahodni ameriški obali. Če te 
vržejo iz bolnice, ker si bil na mamilah, lahko tam 
greš med privatnike. Ne take, ki odprejo lastno ordi- 
nacijo, sprejemajo paciente in računajo vrtoglave 
zneske, marveč take, ki jih pokličeš, ko iz takega ali 
drugačnega razloga raje ne bi šel na urgenco. Prideš, 
diskretno opraviš in računaš trikrat več - v gotovini, 
prosim! Nakar denarčke poženeš za svoj peklensko 
privlačni videz in vse drogice, kar ti jih srce poželi. 
Dama in gospodje, doktor Rush! 

Poredneži imajo očitno posebna mesta v ženskih 
srcih. Še posebej, če so čedni in briljantnega uma. 
Rush je vse, za čemer medlijo gospodinje, navkljub 
temu, da bi jim odneslo pokrovko, če bi ga hčerka 
pripeljala na večerjo. Kljub njegovi jebivetrskosti pa 
premore kanec človeške spodobnosti in sposobnost, 
da loči dobro od hudega. Kar v njegovem svetu, ko 


DOPOLNILNO 
ZDRAVSTVENO 
ZAVAROVANJE 

hišni obisk vključuje v enaki meri denarne mogotce 
kot gangsterje, ki mu med operacijo tiščijo pištolo na 
glavo, ni vedno enostavno. Zato je tak tudi sam. Mor- 
da v nekem trenutku povsem brez sramu potisne naj- 
boljšega prijatelja v veliko godljo, nakar ga nekaj dni 
zatem potegne iz še večje, ki so jo je zakuhal sam. 
Brez vprašanj. 


Rush je sicer lahkotna nizika, ki večino časa izvablja 
na ustnice nasmešek. A v nobenem trenutku ne poza- 
bi poudarjati, da imamo vsi demone, s katerimi se 
vsakodnevno spopadamo. Naj bo to ljubosumni bivši 
tip, ki zalezuje Rushevo tajnico, žena njegovega naj- 
boljšega prijatelja, ki meni, da je Rush slaba družba za 
možička, ali njegov fotr, ki je direktor bolnišnice in ti- 
sti, ki ga je vrgel na cesto. Pocestni dohtar kmalu 
ugotovi, da razuzdano življenje ne vodi nikamor in ga 
skuša obrniti v bolj pozitivno smer - a vedno znova 
ugotavlja, da ni narejen za take reči. Četudi so zgodbe 
v pravkar izpeti prvi sezoni dokaj generične, so liki 
zanimivo večplastni in upam, da bodo dobili zeleno 
luč za naprej. (gt) 


V ALAN 
FORD 


TAJNI AGENTI NA MINIMALCU 


lji ina] 


lia NI 


Skočimo 45 let v preteklost, ko se je na stripovskih straneh malega formata 
prvič zbrala razcapana skupinica hecnih možakov. Takole na prvi pogled vsi 
skupaj niso vredni počenega groša: ostarel paralitik, srborit pritlikavec z ve- 
likim nosom, pilot iz prve svetovne vojne, propadel dolgoprst angleški ple- 
mič in podobni jebivetri. Pravijo si Grupa TNT in imajo se za tajne agente. 

se vtihotapi v njihovo oporišče, slabo založeno newyorško cvet- 
ličarno, in se z antijunaki iz svoje mladosti poda v boj proti zločinu. 


80 oktober 2014 

NIJE VAŽNO 


Šuperstrip 
alantrd 


1 vsot), A 
Nejie 


IZAM 
EV 


Takšne Alane Forde z belim napisom na rdeči podlagi smo v trafikah kupovali pred dolgimi desetletji še v ne- 
ki drugi državi, zlasti v osemdesetih. Nekatere cifre teh nostalgičnih izdaj so zdaj seveda redke in na spletu 
živi kar aktivna zbirateljska skupnost. Za čisto prve izdaje Forda prodajalci zahtevajo tudi po stotaka za kos. 


dini dokaj normalen osebek v skupinici 
je čedni plavolasi naivnež Alan Ford, 
po katerem je italijanska stripovska 
serija dobila ime. Ko je leta 1972 za- 
grebški Vjesnik začel izdajati hrvaško 
različico 'fordača', je omladina od Var- 
dara pa do Triglava drla v kioske po no- 
ve odmerke bizarnih peripetij Grupe TNT. A uspeh je 
strip doživel le v nekdanjih republikah SFRJ in v rod- 
nem laškem škornju. Črnohumorni Fordov svet je 
zagrizel globoko v jugoslovansko popkulturo in sta- 
rejše generacije se še vedno po deško hehljajo ob le- 
gendarnih forah ter enovrstičnicah, kot je "Bolje živ- 
Jeti sto godina kao milijunaš nego sedam dana u bi- 
Jedi." A zakaj je ob Fordu cepala prav in samo Juga, 
vprašate? Zberite se okoli stola, deca, za vas imam 
zgodbo. Spominjam se ... 


NASPROTJE JAMESA 
BONDA 


... časov dolgo, dolgo tega, ko še ni imel vsak doma 
računalnika, kaj šele interneta. Mularija je prosti čas 
zabijala z drugimi stvarmi, tudi z branjem stripov. Po- 
leg klasik, kot sta Zvitorepec in Asterix, se je bralo 
Zagorja in Velikog Bleka. Mnogi pa so najraje posegli 
po Alanu Fordu, izdelku Magnusa in Maxa Bunkerja. 
Pod vzdevkoma sta se skrivala ilustrator Roberto Ra- 
viola in zgodbar Luciano Seccehi, ki sta svojo TriNi- 
Trotoluensko ekipo junakov-bedakov postavila v 
ZDA za časa hladne vojne. 


Magnus in Bunker sta začela sodelovati leta 1964. 
Sprva sta kot predstavnika 'črnega stripa' (fumetto 
nero) zaslovela z nazorno erotiko ter nasilnimi pri- 
zori v stripovskih serijah Kriminal in Satanik. 

V prvi cifri spoznamo naslovnega junaka, ki svojo na- 
pol ilegalno oglaševalsko agencijo v New Yorku vodi 
iz golobnjaka na vrhu nebotičnika. Tam životari med 
ptičjimi drekci in perjem. Splet okoliščin ga pripelje v 
razpadajočo prodajalno cvetja na Peti aveniji, ki pa je 
samo kulisa za delovanje najemniške skupine vohu- 
nov. Ti ga rekrutirajo in bolj zaradi sreče kot pameti 
že prvo nalogo opravi nadvse uspešno. 


Če se vam zdi fris Alana Forda nekoliko znan, to ni 
naključje. Magnus je njegovo podobo zasnoval po 
postavnem irskem igralcu Petru O'Toolu. 


Debeli Šefe, vodja cvetiličarne, ga nato pohvali, ker ni 
izstrelil niti enega naboja. Alan je začuden nad pacifiz- 
mom, a ga Šefe takoj postavi na realna tla: "Ne gre za 
miroljubnost! Vsaka krogla stane 16 centov, zato je 
treba čimmanj streljati, da je naša blagajna bolj polna. 
Zapomni si: ubijati je treba z golimi rokami!" Tako se 
mladi Ford znajde v svetu nizkocenovnega vohunstva. 
Avtorja sta povedala, da sta hotela ustvariti nasprotje 
spretnega, elegantnega in dobro opremljenega špijona 
Jamesa Bonda. Ubogi Alan je vedno prepuščen vrtin- 
cem usode, v katerih se znajde po najboljših močeh. 


". aRuRa TNT - ZBOR ! 


hHaa ag 2/4 m — 


Skrito orožje Broja 1 je črna knjižica, v kateri ima 
zapisane najbolj sramotne grehe in napake vseh 
ljudi, na katere naleti. Te podatke vodja grupe TNT 
s pridom izkorišča za izsiljevanje uslug in denarja. 

UČELTVOVATI, 
VAŽNO TE 
POBIJEDITI." 


PIJANSKI REŠITELJ 


Pozneje se izkaže, da je veliki možgan, ki iz skriva- 
lišča na podzemni železnici vodi Grupo TNT, prefriga- 
ni bradati starček na vozičku. Kličejo ga Broj 1 oziro- 
ma v slovenskem prevodu Številka 1. Tudi on je velik 
zagovornik varčevalnih ukrepov in uvede geslo 'eden 
za vse, vse za enega'. To v praksi pomeni, da so 
agenti po uspešnih akcijah nagrajeni vsak z enim do- 
larjem. Ostanek, ki običajno sega v stotisoče, pa po- 
bere Broj 1. Kapitalizem v najčistejši obliki. 

Magnus in Bunker sta se s karikaturami koruptivnih 
politikov, mestnih veljakov s svinjskimi frisi, prena- 
žrtih bogatašev in stradajočih revežev posmehovala 
zlasti zahodnjaškemu izkoriščevalskemu sistemu. 
Vendar nista varčevala s strelicami na rovaš ostalih 
nepravičnosti v svetu. No, do tega, da se je strip zares 
prijel, jima je poleg dobrega koncepta in zabavnih 
osrednjih likov manjkal še en faktor - vrhunski negati- 
vec. V 26. cifri sta vpeljala obupanega pijančka, ki po 
besni pivski ekspediciji odkrije svojo 'nadnaravno' 
moč: smrdljiv zadah, ki onemogoči vsakogar, ki mu 
stopi na pot. Odloči se, da bo postal Superhik (v itali- 
janščini Superciuk), antirobinhoodovski zlikovec. Nje- 
gov moto je 'kradem revnim, da dam bogatim '. 


Čeprav je Superhik pos 

Alanu Fordu, njegov lik ni enoplasten. Življenjska 
zgodba smrdljivega smetarja, ki ga vsi ponižujejo, je 
grenka. Ko mu prekipi, se poda na kriminalna pota. 


Naklada in prodaja Alana Forda sta s tem eksplodira- 
li. Bunkerjeva ideja o sodobni stripovski različici itali- 
janske renesančne commedie dell'arte pa je končno 
postala dobičkonosna. 


PAZI, BUMERANG BOMBA! 


Pričelo se je nekajletno zlato obdobje serije, ko so 
množice trumoma dodobra spoznavale junake in njih 
nore dogodivščine. Tipična štorija se začne tako, da 
Broju 1 nekdo za obilno plačilo naloži takšno ali dru- 
gačno nevarno nalogo. Starec v akcijo pošlje svoje 
najboljše agente, to sta običajno Alan in njegov prija- 
telj ter sodelavec Bob Rock. Ta slovi po koleričnih iz- 
padih, ki stvari na terenu še bolj zapletejo. Bobova 
majhna postava in velikanski nos sta, mimogrede, 
Magnusov avtoportret. 


"BOLJE NEŠTO 
OD NEČEGA 
NEGO NIŠTA 
OD NIČEGA." 


sestavlja čudaške aparate ter vozila, ki običajno 
razpadejo ali eksplodirajo ob prvi uporabi. Občudo- 
vanja vredni pa sta njegovi vztrajnost in predanost. 


Za prevozna sredstva in orožje poskrbi Grunf, izumi- 
telj grupe TNT. Njegovi stroji in naprave so velikokrat 
neuporabni ali celo smrtno nevarni. Bralci se gotovo 
spomnite bumerang bombe. Najbolj lisičji agent je Sir 
Oliver, ki sicer prihaja iz ugledne angleške rodbine, a 
ima nemalo težav z moralo in dolgimi prsti. Praktično 
v vsakem stripu nekaj izmakne in že v naslednjem 
prizoru ga vidimo v telefonski govorilnici, ko kliče ko- 
lega, da bi mu prodal vročo robo. "Halo Bing, kako 
brat? Ukrao auto, a onda mu ga zdipili na prvom par- 
kiralištu? Kakva vremena?" in "Cijena? Prava sit- 
nica!" so se neizbrisno zapisale v spomin cele genera- 
cije. Medtem ko se operativni člani TNTjevcev širom 
sveta borijo s kriminalci, za cvetličarno skrbita lenuha 
Debeli Šefe in vedno bolni ter shirani upokojenec Je- 
remija. Večji del dneva prespita, cvetja željne stranke 
pa so tako ali tako izjema. 

Zadane naloge agenti kljub nesposobnosti nekako 
opravijo, pri čemer se običajno držijo legendarnega 
strahopetnega Grunfovega nasveta iz vojaških časov: 
"Boljši je nečasten beg kot časten poraz." Broj 1 na 
koncu pokasira bogato denarno nagrado in podreje- 
nim razdeli velikodušni dolar po glavi. Bolj drugače 
kot v glamuroznih holivudskih uprizoritvah tajnih 
agentov skoraj ne bi moglo biti. 


N 


podo 
šče 


Magnus in Bunker s prvo številko še nista bila po- 
vsem zadovoljna, zato sta naredila nekaj 'lepotnih' 
popravkov. Bob Rock je namreč v naslednjih cifrah 
dobil veliko surlo in izgubil še nekaj centimetrov. 


VOJSKA ILUSTRATORJEV 


Serija o Alanu Fordu je nanizanka, torej je vsak zvež- 
čič zaključena epizoda. Le izjemoma se zgodbovni lok 
raztegne na več stripov. "Nimam ene najljubše epizo- 
de. Pri teh stripih je zanimivo to, da jih nisi prebral sa- 
mo enkrat ali dvakrat, temveč neštetokrat. Idejno in 
scenaristično se mi zdijo mogoče najbolj dodelani de- 
li, v katerih se pojavi Superhik, a v vsakem posamez- 
nem stripu je cel kup skečev in smešnih pripetljajev. 
Seveda se vse to nanaša zgolj na tiste, ki sta jih do 
75), številke skupaj ustvarjala Magnus in Bunker," je v 
nekem intervjuju povedal Lazar Džamič, poznavalec 
in avtor knjige o fenomenu Alana Forda v Jugoslaviji. 


V več kot štiridesetih letih zgodovine je Alan Ford 
doživel mnogo ponovnih izdaj v različnih oblikah. V 
Italiji še vedno izhajajo novi stripi, a so tako vizual- 
no kot vsebinsko že precej odmaknjeni od prvotnih. 


Teh prvih petinsedemdeset cifer med ljubitelji velja za 
vrhunec serije. Nato je ilustratorja Magnusa zamenjal 
Paolo Piffarerio, prvi od mnogih naslednikov. Risanja 
in pisanja Alana in njegovih prijateljev se je skozi de- 
setletja do danes lotevalo več kot dvajset različnih av- 
torjev. Serija je s tem žal izgubila konsistentnost. 
Včasih so bili junaki iz izdaje v izdajo malo drugačne- 
ga videza, ker novi ilustrator še ni uspel naštudirati 
pravih potez. Izginjali so tudi stranski liki, ki so dajali 
značilni črni podton. Recimo nesrečni samomorilec, ki 
se skuša na vsak način fentati, a je tako nesposoben, 
da niti tega ne uspe učinkovito narediti. Še Alanu se 
zasmili, zato mu vedno dobrodušno ponuja nasvete, 
kako naj si že enkrat (do)končno vzame življenje. 
Strip po mojih zadnjih podatkih še vedno mesečno iz- 
haja v Italiji, a je le bleda senca zgodnjega zlatega ob- 
dobja. Magnus je umrl že leta 1996, Max Bunker pa 
se s svojimi štiriinsedemdesetimi leti počasi približuje 
nikoli natančno razkriti starosti Broja 1. 


Debeli Šef, ki mu je ime Gervasius Twinklminkel- 
son, se večinoma ukvarja s svojim hrčkom Skviki- 
jem. Pravo Grunfovo ime pa je Otto von Grunt in je 
zaradi odštekanosti najbolj priljubljen stranski lik. 

TNIČ IN ZAVETNI 
PR nej 


oktober 2014 


PREVOD, KOT SE ŠIKA 


Alana Forda so prevajali tudi v druge jezike, a se ni 
prijel. Čudno, saj njegov humor ni tako drugačen od 
štosov Letečega cirkusa Montyja Pythona, ki je bil 
priljubljen skoraj po vseh državah sveta. Strip je v 
Franciji zdržal dvanajst cifer, na Danskem je škripnil 
po šestih, v Braziliji so ga ukinili zgolj po treh. Na po- 
dročju nekdanje Jugoslavije pa izhaja še zdaj in tudi 
pri nas ga dobite v vsaki večji trafiki. 

Ena od razlik med ostalimi državami in bivšo SFRJ je 
bila magična jezikovna spretnost pisatelja in prevajal- 
ca Nenada Brixyja, ki je Alana Forda iz izvirnika prire- 
dil v hrvaščino. Medtem ko sta Magnus 6 Bunker za 
govorno slikovitost uporabljala milanski dialekt, je 
Brixy uporabil samosvojo, bogato in visokoletečo hr- 
vaščino. Neprevedljivim besednim igram je vdahnil 
čisto novo vsebino, ki se je po humornosti z lahkoto 
kosala z originali. 


Nenadkriljivi hrvaški prevajalec Alanov Fordov Ne- 
nad Brixy je bil novinar, urednik in pisatelj. Njegov 
najuspešnejši roman Mrličem vstop prepovedan je 
leta 1984 izšel v slovenskem prevodu. 


Z njegovo prevajalsko dediščino se je soočil naš For- 
dov prevajalec Branko Gradišnik. Za osnovo je upo- 
rabil hrvaško različico, ne italijanskih stripov. "Po pri- 
merjavi izvirnika z Brixyjem je bilo tako uredniku Va- 
sji Kraševcu iz založbe CoLibri kot meni jasno, da bi 
me Brixyjevci ubili, če bi se oddaljil od njihovega ido- 
la. Bilo bi hujše kot s Tolkienom, ker Brixy si je veliko 
izmišljeval, in to odlično, medtem ko prvi prevajalci 
Tolkiena pač niso bili kos izvirniku. Velika razlika. Za- 
to sem prevajal po hrvaškem izvirniku, vendar seveda 
ne tako, da bi postal Brixyjeva papiga. Njegove štose 
sem nadomeščal s svojimi, kjer mi jim ni bilo treba 
slediti zaradi zahtev dramaturgije, linije zgodbe. Samo 
zato je moj prevod lahko obveljal kot 'še kar enako- 
vreden'," je za Joker povedal Gradišnik. Branko Bri- 
xyju pripisuje velik del zasluge za to, da je Alan Ford 
postal jugohit. A to ni bil edini razlog. 


Eden najbolj kultnih ponovitvenih prizorov iz Alana 
Forda. Tatinski Sir Oliver kliče preprodajalca Binga, 
vljudnostno povpraša po njegovem bratu in mu za 
"ugodno ceno' ponudi ukradeno robo. 


maronek 2014 


STRIPOVSKO ŽIVLJENJE 


Našim stripovskim junakom je pod kožo zlezel Dža- 
mič v knjigi Cvječarnica u kuči cveča. V njej išče po- 
vezave in podobnosti med karikiranim svetom Alana 
Forda in vsakdanjo realnostjo nekdanje Jugoslavije. 
V Grupi TNT je prepoznal tipično balkansko familijo. 
Na vrhu je oče družine oziroma Broj 1, ki poskrbi 
predvsem zase, medtem ko pravico drugim deli s pa- 
lico. Okoli njega se drenjajo ostali stereotipni družin- 
ski člani: vedno bolehni in jadikujoči dedek Jeremija, 
čudaški striček Grunf, tečni in glasni mali bratec Bob 
Rock ter bratranec Sir Oliver, za katerega vsi vedo, da 
se ukvarja s sumljivimi posli. Bralec se seveda poisto- 
veti s poštenim in prijetnim Alanom, ki ga vsi izko- 
riščajo. 


- 7 ME AP t a — 
Leta 1988 so Alana Forda zapakirali v brezzvezno 
polurno risanko z naslovom 'Alan Ford e il Gruppo 
TNT contro SuperCiuk', ki si jo lahko ogledate na 
YouTubu. Zgolj kot zanimivost in opozorilo, kako 
se včasih sfižijo stripovske predelave v animacijo. 


V stripovskem New Yorku si pokvarjeni politiki in gra- 
bežljivi bogataši privoščijo vse, obenem pa se posme- 
hujejo siromakom. Avtorji denimo sploh niso skrivali, 
da so si kot vzor za zlikovca Anten-mana izposodili 
podobo medijskega mogotca in poznejšega premiera 
Italije Berlusconija. Politične afere in nedotakljive ko- 
ruptivne elite so bile tako v Jugi pod Titom kot po 
razpadu na posamezne države stalnica. Razlika je bila 
zgolj v tem, da so bile v Alanu Fordu take farse iz- 
mišljotina, v nekdanji skupni državi pa način življenja. 
Jugoslavija ni delovala normalno, šefi in politiki so bi- 
li velikokrat nesposobni, raja se je morala znajti po 
svoje. Tako kot Alan, Bob, Sir Oliver, Jeremija in 
ostala druščina iz cvetličarne. Če nekako uspe preži- 
veti njim, bo tudi nam. "Bolje ispasti budala nego iz 
vlaka," bi dodal Grunf. 


Nekateri pripadniki malo starejših generacij še ved- 
no sem ter tja nabavimo aktualno re-izdajo Alanov 
Fordov. Priročni format je primeren za plažo, pa tu- 
di za kak daljši straniščni postanek. 

"AKO KANIŠ 

POBITEDITI, 

NE £MITEŠ 
IZGUBITI." 


PAKLE, KRIS.. HM, KRISTOFOR 


KOLUMBO JE RODEN 1440. 
[SODNE U GENOV. TO JE PODATAK ZA ŠTREBERE. 
(DAKLE, VAMA SUPER JA SAM 


KRISE, ČIN MI SE DA 
ISPUŠTAŠ DUŠU. KAKAV Si TI 
VRAŽJI POMORAC? 


Zgoraj je klasična stran Alana Forda — dve črno-be- 
li sličici na stran, sproščeno komična risba in dov- 
tipi v samogovorih ter pogovorih likov. Spodnja 
barvna različica je posebnost, ki so si jo izdajatelji 
privoščili ob posebnih izdajah stripa. 


NADAM SE DA NITKO 
NEMA NIŠTA PROTI 
MOJE SITNE OPERA- 
JE, KOJA JE, 
WJEREN SAM, U 
SKLADU 5 GENJA 

AA im ZAMISLIMA 
BROJA JEDAN. 


Ma 


NISAM KRIV JA, VEČ TI! DA Sl KLASIČNO GRADEN 
POPUT MENE, BIO 8l U CIJELOSTI POKRWEN, 
DUGAJUJA POPUT TEBE MORA OSTANI GOL! 


"HALO, BING, 
KAKO BRAT? 
KAMION PRVO- 
KLASNE ROBE 
IZ DRUGE 
ROKE? CENA? 
SITNICA!" 


CENZURA JE, GENZURE NI 


Jugoslovanska cenzura ni zaobšla Alana Forda. Naj- 
večkrat se je zataknilo pri prikazovanju nacističnih 
znakov, ki sta jih Magnus 6 Bunker uporabljala za 
smešenje norih nacivoditeljev in njihovih sledilcev. 
Kljukaste križe in roke, dvignjene v hitlerijanski po- 
zdrav, so cenzorji izbrisali ali zamenjali s čim manj 
spornim. V celoti pa so ustavili izid nekaj številk, ki so 
kritično in ostro prikazovale blokovsko razdelitev sve- 
ta na komunistični vzhod ter kapitalistični zahod. 


DA JE RAT ZAVRŠIO KAKO JE TREBAO SADA Bi VAN ,— 
6OGH BIO SLIKAR ČETVRTOG REICHA. s 
h VA IDA, IMALI BI ČETVRTI 
AR Bi, DALJE 


v, 
A 


Eden od prizorov iz Alana Forda, ki v Jugoslaviji ni 
doživel objave. Čeprav so se iz nacističnih in komu- 
nističnih voditeljev norčevale le zmerno, so bile ta- 
krat tovrstne politične karikature nezaželene. 


k 


V Italiji avtorji Alana Forda niso začutili zatiralske ro- 
ke cenzorja. Pred desetletjem je Max Bunker v interv- 
juju razlagal takole: "Sliši se kot nakladanje, a pri nas 
cenzure res ni. Ljudje so mi govorili, da so se znani 
politiki, kot je Berlusconi, prepoznali v stripovskih li- 
kih, vendar name ni nihče nikoli pritiskal. Enako je 
pomembno, da sam sebe nisem nikdar cenzuriral. 
Vse, kar sem si zamislil, sem tudi napisal. Ne obstaja 
niti en lik ali zgodba, ki bi ju opustil." 


OD KJE JE PRIŠLA PAPIGA 


Alan Ford je zaradi jezika v Brixyjevem prevodu naj- 
bolj zaznamoval Hrvaško, Srbijo ter Bosno in Herce- 
govino. Tam so nekatere izjave stripovskih likov po- 
narodele in jih uporabljajo skoraj kot pregovore v 
vsakdanjem jeziku. Očitno so jih radi brali glasbeniki, 
saj imata najmanj dva rock benda imeni naravnost od 
'fordačev'. Makedonski Superhiks so si sposodili vz- 
devek vedno nažganega kriminalca, še bolj znana hr- 
vaška skupina Prljavo kazalište pa je za svoje ime iz- 
brala naziv gledališča, ki se pojavi v epizodi Broad- 
way. Fore iz Alana Forda so nadalje velikokrat uporab- 
ljali v zagrebški mladinski TV-seriji Smogovci. 


Smogovci so bili hrvaška TV-serija po knjižni pred- 
logi pisatelja Hrvoja Hitreca. Seveda nadaljevanka o 
zagrebški mladini v osemdesetih preprosto ni mo- 
gla mimo stripovskega fenomena Alana Forda. 


Grupa TNT je po zaslugi hrvaškega razvijalca Cro- 
team pokukala tudi v svet iger. Enega od orožij v špi- 
lu Serious Sam II so poimenovali Clawdovic. Gre za 
popačenko imena Klodovik, predrzne govoreče papi- 
ge, ki živi z Brojem 1 in je primorana neprestano po- 
slušati njegove zgodovinske zgodbe. V njih se vedno 
druži z velikimi osebnostmi iz preteklosti, od Cezarja 
do Napoleona. Ne glede na to, o katerem obdobju 
Številka 1 govori, je vedno prikazan enak kot v seda- 
njosti - paraliziran starček na razmajanem invalid- 
skem vozičku. Nekoč pove celo zgodbo o druženju z 
biblijskim Metuzalemom. Med pogovorom mu parali- 
tik potoži: "Dragi Metuzalem, ti si še mlad in močan, 


jaz pa sem star in šibak." Med člani Grupe TNT se 


večkrat odvijajo debate o tem, ali so njegove zgodbe 
resnične ali Broja 1 preprosto daje senilnost. 


S 

Priljubljene nakladaške zgodbe o srečanjih z zgo- 


dovinskimi osebnostmi, ki jih Številka 1 vedno rad 
razlaga skrajno nezainteresranim članom grupe 

ZLIKOVCI 


Margot je seksi špijonka, ki s 
svojimi ženskimi atributi že od 
prvih številk Alana Forda meša 
glave članov Grupe TNT. Navdih 
zanjo je bila britanska stripovska 
junakinja Modesty Blaise. 


Gumiflex je zloglasen in učinko- 
vit kriminalec, ki lahko svoj gu- 
mijast obraz spremeni v podobo 
kateregakoli človeka — ali živali. 


Prvič se pojavi v cifri 110 v po- 
dobi Napoleona. 


Tromb je debeli bogataški psi- 

hopat, ki si želi cel planet uničiti 

z jedrskim orožjem. Očitna pris- 

podoba hladne vojne, celo videti 

je kot mešanica velikih voditeljev 
Či — Nixona in Hruščova. 


Arsen Lupiga je karikatura ugla- 
jenega francoskega lopova Arsč- 
na Lupina. Pod geslom 'manj 
gentlemen, bolj lopov' zastruplja 
in krade nakit bogatašinjam. 


NIKOLI KONČANA 
BALKANSKA ZGODBA? 


Čisto prve generacije, ki so začetkom sedemdesetih 
prebirale zgodnje Alane Forde, se že približujejo pen- 
ziji. Morda se zdaj celo bolj poistovetijo s starim ja- 
mračem Jeremijo kot Alanom. Strip njihove mladosti 
je zdaj postal snov socioloških in drugih družboslov- 
nih raziskav. To niti ni čudno, če pretehtamo Džami- 
čevo misel o vplivu Grupe TNT v Jugoslaviji. "Alan 
Ford je v svojem bistvu ena zelo balkanska zgodba o 
tem, kako se ljudje znajdejo, ter o malih zadovoljstvih 
in zmagah, ki tistim na dnu družbene lestvice poma- 
gajo pri preživetju. Morda tega nismo vedeli, a smo 
zagotovo nekje čutili, da je Alan Ford naša terapija, 
saj je Grupa TNT predstavljala nas. Mi smo bili oni. 
Bolj kot Titovi." 


Forde v hrvaški različici lahko še vedno tudi v Slo- 
veniji kupite v večjih trafikah. Za obilnejši izbor bo 
treba stopiti v striparnico, kot je ljubljanski Buch. 


Za še več pa pobrskati po spletu ali antikvariatih. 


Tita že zdavnaj ni več, nove generacije pa še zmerom 
posegajo po starih številkah. Čemu? Politični sistemi 
so se resda spremenili, velike razlike med elitami na 
vrhu in reveži na dnu družbene prehranjevalne lestvi- 
ce pa ostajajo. Prav zato Alan Ford, ki s trpkim črnim 
humorjem velikokrat opozarja prav na tovrstno ne- 
pravičnost, ostaja aktualen. 


oktober 2014 


Trgovina, ki prodaja vse 


Tak je izviren naslov knjige Amazon, ki bralcu razkrije, kako je Jeff Bezos ude- 
janjil konglomerat, ki že dolgo ni več samo knjigarna. Ouattro je zlepa ne odloži. 


zgodnjih dneh spleta se pojavila neug- 

ledna pagina, na kateri si lahko naročil 

knjige. Nihče izmed zgodnjih uporabni- 

kov si ni predstavljal, da bo nekoč pos- 

tala ta bukvarna članica elitne peterice - 
kjer so še Facebook, Google, Yahoo in Microsoft, ki 
danes pogoltnejo večino spletnega prometa. Ko en- 
krat zajezdiš val, ki te nese na vrh, moraš nadnara- 
vno čutiti, kaj se bo zgodilo naslednji trenutek, in se 
bliskovito prilagajati, sicer zgrmiš v globino. Nihče ne 
ve tega bolje kot Jeff Bezos, karizmatični, jeznoriti 
ustanovitelj in izvršni direktor Amazona. Za bodoče 
poslovneže navdih, za konkurente spoštovanja vre- 
den nasprotnik, za zaposlene bič božji. 


Razgledani mulc 


Že v predgovoru izvemo, da je bil Jeff ukaželjan fante, 
vključen v program za nadarjeno mladino v Teksasu. 
Kot tak je postal (anonimni) protagonist knjige, ki je 
opisovala delo s posebej inteligentnimi otroki. Prava 
štorija se prične, ko malo večji Jeff nastopi prvo služ- 
bo v podjetju za upravljanje skladov na Wall Streetu, 
kjer jame takoj razmišljati, kako in s čim bi šel na 
svoje. Priložnost je zavohal v porajajočem se svetov- 
nem spletu, vendar na zanj tipičen način. Ugotovil je, 
da trgovina, ki nima fizičnega naslova, ni zavezana k 
plačilu davka. To je pomenilo, da lahko svoje izdelke 
ponuja ceneje. 

Idealen artikel za preizkušnjo zamisli so se mu zazde- 
le knjige, ki jih je oboževal od malega. Do zagonske- 
ga kapitala je prišel malo pri znancih in malo pri biv- 
ših sodelavcih ter leta 1994 registriral podjetje Cada- 
bra. Z imenom ni bil zadovoljen, ker je preveč spomi- 
njalo na kadaver, zato ga je kmalu preimenoval v 
Amazon. Razlog: prične se s črko A, kar pomeni, da 
bo pri vrhu vsakega abecednega seznama. 


Welcome to Amazon.com 
Books! 


One milje nirtes, 
Lemsinevily low prices. 


(IE you ezplore zast one trg, make £ our personal potšicanca serace. We tunk K: very cos) 

Podoba Amazona leta 1995 je bila špartanska in lo- 


go nezapomljiv. Puščica v današnjem ni le nasmeh, 
marveč namiguje, da se pri njih dobi vse od A do Z. 


Čeprav so pri njem sprva kupovali samo računalniški 
friki, je stran že dva meseca po ustanovitvi prinašala 
petdeset tisoč dolarjev dohodka tedensko. Jeff je v 
lovu za dobičkom koval vedno nove taktike, kako 
okoli prinašati rigidna pravila dobaviteljev. Eden od 
njih je recimo zahteval, da naročajo minimalno po de- 
set izdelkov skupaj. V katalogih je poiskal naslov, ki 
ga ni bilo več na zalogi, ga naročil devet izvodov in 
nato še eno knjigo, ki jo je želel v resnici. Slednjo je 
nato dobil, skupaj z opravičilom, ker ostalih devet ni 
dobavljivih. Kasneje jo je še huje zakuhal verigi Toys 
'R 'Us, ko je pokupil vso njihovo 
božično zalogo igrač, ker so ponujali 
zastonjsko dostavo - in jih naprej 
prodal kupcem na Amazonu. Sledila 
je denarna kazen. Vendar ne Bezosu, 
kot bi si kdo mislil, marveč igračars- 

ki verigi, ker je bojda oglaševala, 

česar ni mogla izpolniti. Ja, take 

sorte tič je diretore Amazona. 


udi. zla 


tE,-' pet 


Jeff je danes dosti bolj plešast in kanček bolj cinično nasmejan. Podoba je še iz časov, ko je hotel v enem sali 
skladišč ustvariti zbirko, v kateri bi bile vse knjige na svetu. Megalomansko? Nemogoče? Teh besed ne pozna. 


maronek 2014 

Podjetje, to sem jaz 

Biograf Brad Stone ne skriva, da moža občuduje. Na- 
vsezadnje prostodušno izjavi, da je knjigo pričel pri- 
pravljati že pred dvajsetimi leti, sluteč, da se bo iz vse- 
ga skupaj izcimilo nekaj veličastnega. Odtod povsem 
nekritična primerjava Bezosa s Stevom Jobsom. Ko je 
le-ta pred leti umrl, je je mnogo piscev nekrologov 
spraševalo, ali bomo še kdaj uzrli tako izjemnega člo- 
veka. Stone je že takrat imel odgovor: saj ga imamo, 
Jefi je enak. Ne le, da sta bila oba izredna tržnika, ki 
sta znala ideje pretvoriti v suho zlato, primerljiva sta si 
po značaju. Oba vzkipljiva, vzvišena do podrejenih, ki 
nikoli ne dosegajo njunega intelekta, a hkrati karizma- 
tična, da iztisneta iz delavca tisto najboljše. Kdaj z 
navdihom, še večkrat z nesramno besedo. 

Knjiga je polna tovrstnih anekdot. V njej najdemo ce- 
lo del seznama najostrejših Jeffovih izjav, s katerimi 
je znal ponižati zaposlene, in drobce, kako skokovito 
se je podjetje razvijalo, da ga je bilo komaj mogoče 
dohajati. Do podrobnosti so popisane optimizacije, s 
katerimi so komajda uspeli pokrivati naraščajoče 
povpraševanje, robotski delovniki, ki so jim bili pod- 
vrženi delavci, in velikanski nadzorni sistem, ki je 
vedno mlel, odkod poslati naročen izdelek, da bo naj- 
hitreje prišel do kupca. Se pa knjiga nekoliko prema- 
lo ustavi pri nečloveških razmerah, ki so vladale v dis- 
tribucijskih centrih, z izjemo jedke omembe, da je šef 
raje naročil pred hale rešilce za izčrpa- 
ne delavce, kot da bi montiral nove kli- 
matske naprave. 


Tek na dolge proge 


Vse te, tudi neetične taktike, ki jih bio- 
grafija temeljito popisuje, so nekako ob- 
držale Amazon na površini skozi viharje. 
Povest se zlasti posveti temu, da je Be- 
zos igral dolgoročno, za tržni delež. Kako 
mu je promet strmo naraščal in kljub te- 
mu, da blaznih dobičkov ni žel, uspešno 
prevzel primat najprej na knjigotrškem, 
zdaj pa še splošno trgovskem področju. 
To mu je prineslo kopico tožb, začenši z 
najbolj znano ameriško knjigarno Barnes 
6 Noble in po spisku tja do Walmarta. Po prebranem 
človek razume, zakaj so se vse končale s poravnavo. 
Knjiga se zaključi s prihodom Amazona med ponud- 
nike vsebin, od kindla do oblačnih storitev, tako pre- 
točnih kot poslovnih. Slednje obstajajo, ker je Jeff 
spet iznašel način, kako tržiti znanje, ki so ga pridobi- 
li, ko so reševali lastne logistične probleme. 
Amazon je odlično berilo za nadebudne poslovneže, 
sploh take, ki jih zanimajo sivine poslovnih taktik. Je 
v enaki meri portret osebe in podjetja - oziroma med 
njima ne dela razločka. Laičnemu bralcu nudi nekoli- 
ko suhoparen pogled, sploh v primerjavi z Isaacsono- 
vo biografijo o Jobsu. A korporativna vsebina je kljub 
temu redno posuta s čisto človeškimi iskricami, ki 
razkrijejo Jeffa Bezosa kot velikega moža, čeprav ne 
nujno dobrega človeka. Ki se mu kdaj tudi zalomi, kot 
recimo zdaj z ognjenim telefonom. 


DRAGULA UNTOLD 


rav neverjetno je, da so o krvosesnem grofu 
je posneli že več kot dvesto filmov. Prekaša ga sa- 

mo Sherock Holmes! A niti eden od njih se 
vlaškega vojvode Vlada Ill Drakule Besaraba ni potru- 
dil osvetliti z zgodovinske plati. Vsega je kriv Bram 
Stoker. So se avtorji Skrivne zgodbe odločili to krivico 
popraviti - ali dostaviti omledno pravljico o izvoru 
najslavnejšega vampirja? 
Sprva meniš, da bo obveljalo prvo. Znajdemo se na 
romunskih planjavah sredi 15. stoletja, ko Vlad trdno 
sedi na prestolu in vzdržuje krhko premirje s Turki. 
Desetletje turškega ujetništva, kamor je šel kot otrok, 
mu je pustilo brazgotine, a hkrati stkalo vezi, zaradi 
katerih je Balkan dokaj varen. Toda novi sultan Meh- 
med II. ima drugačne načrte in davek, ki ga plačuje 
zmajski knez, ne zadošča več. Treba bo novih ja- 
ničarjev, teh pa Vlad ni več pripravljen dati. 


Luke Evans ni le pravomoška različica Orlanda Bloo- 
ma, marveč premore dovolj karizme, da lik Dracule 
izpade ustrezno slaboritno. Kljub hecnemu scenariju. 


Do sem je vse prepisano iz zgodovinske knjige. Nakar 
film zavije v fantazijske vode. Srboriti princ se namreč 
v pomanjkanju vojske obrne na nadnaravne sile in 
prejme moč, da premaga turškega vraga. Z njo pa 
prekletstvo, torej neusahljivo žejo po krvi. Da se res- 
ničnost umakne spektakularnosti, ni nič novega, na- 
vsezadnje na enako noto igrata oba filma 300, ki so ju 
prav tako posneli v studiu Legendary Pictures. Vendar 
skušata grški junaščini kljub fantastičnim vložkom 
ohraniti zgodovinska dejstva. Pravzaprav je ten- 
kočutno mešanje resnice in fikcije eden od ključev do 
njunega uspeha. Dracula Untold pa ne le, da se za za- 
četna dejstva po uvodu ne zmeni več, marveč jih na- 
domesti s švohotnim klišejem osebnega maščevanja, 
ki je zgolj izgovor za prikaz vampirskih moči. Slednje 
so primerno spektakularne, vendar ne odtehtajo shi- 
zofrenosti scenarija, ki se ne more odločiti, ali bi bil hi- 
storičen ali histeričen. In na koncu ni nič od tega. 


Mehmed Il. je nad Drakulo res poslal sto tisoč mož. 
Vendar se je to zgodilo tri leta po tistem, ko je Vlad 
nakoličil prvo odpravo. In v drugo je Turek zmagal. 


Pohvaliti velja Luka Evansa, da je iz slabega scenarija 
uspel ustvariti karizmatičen lik Drakule, ki film nosi 
praktično sam. Ostala zasedba je hitro pozabljiva, izje- 
ma je Charles Dance kot skušnjavec. Tywin Lannister 
ni edini iz zasedbe Igre prestolov, družbo mu kot Vla- 
dov sin dela Art Parkinson (Rickon). Universal dru- 
gače namerava s svojimi filmskimi pošastmi ustvariti 
skupno vesolje, nekako tako, kot to počne Marvel, in 
jih vse pripeljati v moderno dobo. Izključno po Drakuli 
sodeč, nisem prepričan, ali si želim videti še Franken- 
steina, Mumijo in Pošast iz črne lagune. Guattro 

Če si želite izvedeti Skrivno zgodbo, jo še vedno naj- 
dete v kinu. 


SIN CITY: 
A DAME TO KILL FOR 


o je pred devetimi leti uletel prvi Sin City, je but- 
K: kot pnevmatično kladivo. Ali, bolje rečeno, 

kot pest tihega, močnega privatnega detektiva. 
Kultni stripar Frank Miller (300, Batman: The Dark 
Knight Returns), sirasti režiser Robert Rodriguez in 
odbiti Guentin Tarantino so tedaj udejanjili stilistično 
mogočno epizodnico, ki je kult postala. V Mestu gre- 
ha, kjer so vsa življenja poceni in vse grudi kipijo iz 
modrca, so z roko v roki tekle štiri zgodbe, naphane z 
liki, večjimi od življenja (Rourke! Willis! Alba!), in ne- 
brzdanim nasiljem. Takim, ki je moralo biti posneto v 
črnobeli tehniki, da cenzorji niso popenili. Če je kdaj 
kak stripalbum uspešno prestal selitev na veliko plat- 
no, je to Sin City. Morda zato, ker je bil film napaber- 
kovan iz več Millerjevih grafičnih romanov, čeprav je 
nepoučenemu deloval kot zaključena celota. 


Fatalna ženska je stalnica filmov noir, ki jih oba Sin 
Cityja na veliko kanalizirata. Na zunaj je uboga in po- 
trebna pomoči, od znotraj pa vse kaj drugega. 


Dvojka, ki smo jo čakali nesramno dolgo, je nekoliko 
ožja, saj zvečine temelji na drugem stripalbumu v se- 
riji (ta šteje sedem zvezkov). Ravno tako se odvija v 
mestu Basin City, mešanici Las Vegasa, Los Angele- 
sa, Babilona in Gomore. Tu so nočne ulice polne 
zgub, ki zvračajo glaže in buljijo v striptizete, kockanja 
pa je manj edinole od kurbarije. Nadaljevanje je taki- 
sto zastavljeno epizodno, s štirimi zgodbami, ki se do- 
tikajo med sabo in se hkrati navezujejo na izvirnik. 
Osrednja se tiče prsate črnolaske (Eva Green), ki 
maščevalno manipulira z moškimi in za sabo pušča 
sled testosteronsko blaznih trdonj, med katere se 
umešča njen on-and-off ljubimec Dwight (Josh Brolin 
namesto Cliva Owena). Okrog nje se suče troje manj- 
ših štorijic - o mladem pokerašu s srečno roko, ki iz- 
zove vplivnega kockarja (Powers Boothe); o slači- 
punci Nancy (Jessica Alba), ki se slednjemu maščuje 

() 
Skopo uporabljene barve tolčejo iz črnobelosti, tako 


kot mešanje lepote in grdote. Tu lepotica Eva Green 
in velmoževska zver, ki ima sicer majhno vlogo. 


za smrt Johna Hartigana (Bruce Willis); in o grdoSINji 
Marvu (Mickey Rourke), ki se spopade s prepotentno 
študentarijo, drugače pa sodeluje v vseh fabulah. 

Dame to Kill For je inferiorno nadaljevanje. Dve od šti- 
rih zgodb, Nancyjina in Marvova, sta neimpresivni in 
pozabljenja vredni. Kockarjeva ni slaba zaradi hu- 
dičevskega senatorja, ni pa tudi blazno dobra. Ostane 
temeljna, ki je privlačna zlasti zaradi izvrstne Greeno- 
ve, izvežbane v utelešanju manipulativnih prasic s 
svetniškim sijem. Ko je Eva prisotna, v filmu sveti luč, 
in ko je ni, ta luč ugasne. Slogovna odličnost, ki se z 
nekoliko naprednejšimi učinki močno naslanja na stil 
prvenca, ne pomaga. Naj stilizirano bela kri še tako 
šprica in naj bo montaža še tako hiperkinetična, poz- 
na se odsotnost Tarantina, čigar resnost dostikrat 
uravnoteži Rodriguezovo pritegnjenost. Tu ima Robert 
proste roke, kar botruje dosti večjemu občutku B-fil- 
ma, profanosti in zajebancije. Lep primer je nindža sa- 
murajka, ki smo jo v enici jemali nekoliko resno, tu pa 
je kot iz Machete 2. Ementaler, mocarela in gauda, ki 
jih Robert v slednji mojstrsko kopiči, v Sin Cityju eno- 
stavno ne najdejo ustreznega mesta za smrdenje. 


Bruce Willis se občasno pokaže kot duh in ga lahko 
jemljemo tudi kot odmev prvega Mesta greha. Jessica 
Alba je vroča kot zmeraj, ni pa ravno izvrstna igralka. 


Vseeno mi ogleda ni bilo žal. Čeprav so film predolgo 
žgali v razvojnem peklu in je prispel v drugačno oko- 
lje, kot je bilo leta 2005 (tudi temu gre pripisati flop 
pri blagajni), mi je bilo všeč klišejsko, toda močno 
sporočilo. Skozi vse štiri zgodbe sem vlekel vzpored- 
nice med našim svetom in Mestom greha, njegovo 
prispodobo. Nismo sicer še tam, kjer so vse ženske 
koristoljubne prasice ali lajdre, vsi moški zapiti krete- 
ni ali malomarni očetje, edini govor pokanje pištol in 
edini povod za življenje maščevanje. Znamo pa biti 
kmalu, kakor Dame to Kill For pove s transformacijo 
srečnega konca, ki nam ga v filmih stalno in pričako- 
vano servirajo. Tu happy endov ni, življenje se za- 
ključi v solzah in krvi. Kot v resnici? Sneti 

Povratek v Mesto greha se je v kinih že odvrtel, a 
našel ga boš drugod. 


oktober 2014 


DVD-komponeta Yamakawa! 


se spomi lepih časov druženja z bralci v pivnici Krakra in 
Nintendovih oglasov. Obojetroje je šlo in se ne bo več vrnilo. 


1olran 


Prvoosebne taktične igre, v katerih smo nekdaj 
usmerjali več vodov komandosov, so danes prak- 
tično odmrle. Zato se je tolikanj lepše spomniti na 
tole klasiko — Clancyjev Rogue Spear, ki je nadalje- 
val Rainbow Six in dobil 90. Avtorji so z njim popra- 
vili večino napak prvenca, naj je šlo za zunanjost, 
pamet nasprotnikov (tista kolegov je še zmerom 
šepala) ali večigralstvo. Na Gog.com je žal le enica. 


DO:1 77 


Petnajst let nazaj svobodne pocestnice še niso bile 
razširjene. Pravzaprav je bil Driver (78) prva zare- 
sna, torej taka z lepim, odprtim mestom, pešci, 
štorijo in postranskim početjem, kajti Midtown 
Madness je bil zgolj dirkalnica. Kot policaj pod krin- 
ko smo še ušunjali v mafijo, najprej storili vozniški 
preizkus v garaži, nakar zvijali pločevino v več pre- 
poznavnih ameriških mestih. Preganjanje je bilo 
uživaško, velika zamera pa je bila linearnost. 


Takrat tega nismo vedeli, a Soul Reaver (90) je spr- 
va bil mišljen kot igra brez povezave z Legacy of 
Kain. Ekipa na čelu z Amy Hennig jo je dobesedno 
na silo preselila v Nosgoth — in z njo zakoličila kult- 
no franšizo. Gonili sta bili odlišna štorija in pogled 
od zadaj, ki ga je takrat uveljavil Tomb Raider. Po- 
sebna finta je bila prehajanje med fizičnim in du- 
hovnim svetom, smo pa igralci malo negodovali ob 
številnih ugankah s porivanjem kamnitih blokov. 


maronek 1999 


nad razločljivostjo 480i, toda leta 1999 je bil 

DVD s tako sliko nekaj najbolj žlahtnega. Tan- 
kih HD-displejev itak nismo imeli in filme sem buljil 
bodisi na 17-palčnem monitorju, bodisi na katod- 
nem televizorju, kakovost pa je bila nadmočna vi- 
deokasetam. V obeh primerih je ploščo vrtel raču- 
nalniški pogon in video posredoval program Power- 
DVD. Na to temo smo v prejšnjem tisočletju napisali 
mnogo člankov. Kupovanje samostojne komponente 
se nam je zdelo nekaj skrajno idiotskega, tudi zato, 
ker so bile vse regijsko zaščitene, medtem je bilo na 
PCju to laže zaobiti. 
Nakar je uletel Kos Computers s tajvansko škatlo ya- 
makawa, ki je na Slovenskem s pomočjo Jokerja na- 
redila revolucijo. Reč je koštala pol manj od sonyjev 
in philipsov, ponujala pa dvakrat toliko. DVDje je 
obračala neproblematično in bila je že 'tovarniško' re- 
gijsko odklenjena. Božje darilo za vse, ki smo naročali 
filme direktno iz Hollywooda. Nadalje si lahko v kišto 
vtaknil napečen medij z MP3ji. To je bila velika reč, 


S: v dobi visoke jasnine 1080p, vihamo nos 

Srsrem Suocx 2, Tigentan Swu, D 


saj digitalne, piratske muzike ni sviral noben hardver. 
In nenazadnje, vgrajen je bil vanjo famozni odkodirnik 
AC3 oziroma dolby digital. Prostorski zvok čez vse! 
Kdo je imel le stereo ali celo slušalice, je bil res be- 
den. Takrat smo namreč za klavrn učinek vlekli kable 
po sobi in razpostavljali naokoli tiste male Creativove 
piskajoče kockice. Kdo se spomni teh vremen? 


Ime Panzer General je bilo v devetdesetih sinonim 
za vojaške strategije. SSI je uspel iz dolgočasnih 
šestkotnikov narediti vsakomur prijazno vojevanje, 
katerega vrh je bil tretji del 3D Assault (84). Teren, 
ki je bil kao fotorealistična zaplata, je bilo moč su- 
kati in približevati, kar se nam je blazno dopadlo. 
Tankirali smo po zahodni Evropi in severni Afriki, 
tudi z Rommelom. Felix, navdušenec nad dopisnim 
šahom, pa je očital odsotnost igranja po e-pošti. 


Galactica je zaradi novodobne TV-serije spet in, a v 
tistem Jokerju je bila le iz osemdesetih oddaljen 
spomin. Rezurektal jo je Homeworld (83), danes 
kultna in kmalu vnovič izdana vesoljska strategija, 
katere glavna odlika je bilo premikanje kamere ter 
enot v povsem trirazsežnem prostoru. Kljub linear- 
nosti, zmedi v boju in slabi pameti je igra navdušila 
z orjaškimi medzvezdnimi bitkami, v katerih so so- 
delovali roji enot, uživancijo in izvirnostjo. 

V starih časih, ko je bilo simulacijsko drvenje rela- 
tivno bolj priljubljeno, je blestela Sierrina serija 
NASCAR Racing. Kljub temu, da je šlo za ameriški 
šport, se je po ovalih drvelo tudi na evropskih ra- 
čunalnikih. In eden največjih starocelinskih mojst- 
rov tega e-športa je bil prav Slovenec, Jokerjev so- 
delavec Jure 'Nitro' Zagoričnik. On je takrat opisal 
trojko (83), ki ji je zameril premalo novosti proti 
predhodniku, tudi v porajajočem se večigralstvu. 


Legenda starih dni, Princ od Perzije, je v tretje pos- 
tal 3D (79). Za razliko od mnogih serij, ki jih je glo- 
binskost pokvarila, je bil kraljevič v novi preobliki 
zadovoljiv. Špilu se je videlo, da so razvijalci (med 
katerimi ni bilo izvirnega avtorja Jordana Mechner- 
ja) hiteli. A reševanje princeske je vseeno nudilo 
dobro zmes skakanja in sabljanja, lepo sestavljene 
stopnje ter mnogo brutalnih smrti. No, umiranja je 
bilo vseeno preveč, tudi vsled nerodne kamere. 


NOVI ME- 
NIČ.UPNIK, 
INDOSATAR 
(KRAJŠE) 


GESLO 
IZHAJA 
IZ SLIKE 
KDOR IN- 
TERPELIRA 
(V PARLA- 
MENTU) 


NASPROTJE 
SLOGE 


ZUPAN |PEVKARICA 


ROMULOV 
BRAT V 
RIM. MI- 
TOLOGIJI 


PESEM 
HVALNICA 
VERSKE 
VSEBINE 


NAŠA PO- 


NARODO- 


GRŠKEGA 
ALFABETA 


GORA V 
JULIJSKIH 
ALPAH NA 


RIMSKA 
BOGINJA 


MEJI ziT. | JEZE 


ŠTEVILKA 
NIČ 


KOTLINO 


REKA MED 
BIHIN 
HRVAŠKO 


STEFFI 
GRAF 


VPREŽNO 

GOVEDO 

LOKALNA 
PROGA 


ŽENA PO 
MOŽEVI 
SMRTI 


ŠARA, 
ROPOTIJA 


HITER 
UMIK, 
BEŽANJE 


SLOVEC 


BRUNO 
TRAVEN 
LASTNOST 
TEMNEGA 


NELO- 
JALNOST, 
NASPROTJE 
ZVESTOBE 


DRŽAVNI 
SVET 


HRV. OTOK 
(BILO, 
brano 
nazaj) 


GL. MESTO 

JORDANIJE 
MIT, PRVI 
LETALEC 


PLENITEV 
DIVJADI, 
LOVLJENJE 


PREBIVAL- 
KA IRSKE 


REŽISER 
TAUFER 


ST. DOLŽIN 
MERA 
STAGNA- 
CIJA 


SPODNJA 
PLOSKEV 
PROSTORA, 
POD 


ZALEŽENA 
JAJČECA 
ZADNJE 


JEDAČA 
(ZASTAR.) 


KRAJ PRI 
SARAJEVU 
(konec vasi 
VISOKO) 


PRIPRAVA 


Ž. OSEBA 


PREISKO- 
VANJE 
UŠES Z 

OTOSKOP. 


DRŽAVNA 
BLAGAJNA 


SKANDI- 
NAVSKI 
DROBIŽ 


VELIKA 
ŽELJA 
PO ČEM, 
POŽELENJE 


PRILJUB- 
LJENA IGRA; 
S KARTAMI 


POJEDINA 


TRENJE 


Geselj, ki izhaja iz kražkine slike, napiši v glasov- 
nico, ki jo poišči na rumeni stranki Joker.si, do 7. 
novembra inkluzivno. Nagrade obstajajo. 


Izžrebanci kražke: Miha Kralj iz Maribora, Rok Le- 
narčič iz Ljubljane in Tanja Dordevič iz Postojne. 
Rešitev je bila: SMRT DEVISTVU. 


Usodo človeštva bodo spreminjali: Jaka Požlep iz 
Kranja, Janja Bohinc iz Ljubljane in Mirsad Mešič iz 
Ljubljane. Rešitev: USODNO. 


KVIZNIK, KI FIFA 


FIFA ni najbolj vzorna organi- 
zacija in EA ne najbolj vzorno 
podjetje. Vendarle pa pod nju- 
nim okriljem že enaindvajset 
let igramo fuzbal na domačih 
računalnikih in konzolah. 
Predvsem slednjih, kajti nad 
različicami za PC smo bili do- 
stikrat manj navdušeni, saj ni- 
so bile v tehnološki špici. Le- 
tos je računalniška inačica ta- 
ka kot na PS4 in xboxu one, 
podeljujemo pa slednji, plus 
izvoda za PS3 in xbox 360. 
Seveda le tistim, ki bodo pra- 
vilno odgovorili na zastavljena 
vprašanja. Črke pravilnih od- 
govorov sestavijo končno re- 
šitev, ki jo je treba do 7. no- 
vembra vpisati v glasovnico 
na spletni strani Joker.si. Prvo 
vprašanje je za ogrevanje. 

1. Brez razmišljanja! Kdo je 
v tem trenutku ta najboljši 
fuzbaler? 

0) CR7! 

o) Ibra! 

Messi! 

tamau Zaho! 


0) 
k) 


2. Wayne Rooney je na sve- 
tovnem prvenstvu bolj kot z 

igro zbujal pozornost s ... 

f) čupo namesto pleše 

r) razuzdanim popivanjem 

d) aktivizmom za ohranjanje 

pragozda 

a) razkritjem, da je gej 


3: Hrvati so Vatreni, Italijani 
so Azzuri, Španci imajo Furio 
in Rusi Zbornajo. Kako pa se 
ljubkovalno kliče nemška re- 
prezentanca? 


a) Eisenhhosen 

n) Blitzkrieg 

f) Ef 

r) FuBballweltmeisterschaft- 
mensch 


4. Čemu bi glavni sodnik 
imel pri sebi pločevinko 
pene? 

i) če se mora na hitro obriti 
s) da označi položaj živega zi- 
du pri prostem strelu 

1) ni pena, marveč solzivec za 
obrambo 

0) da lahko hitro očisti žogo 


5. Kako se imenuje taktika 
hitrega podajanja kratkih 
žog, ki sta jo popularizirali 
Barcelona in španska repre- 
zentanca? 

1) pepček 


i) tika taka 
h) pinball 
o) bora bora (boring boring) 


6. Poleg nogometašev 
Domžal v divje rožnatih dre- 
sih nastopa še en malo bolj 
znan evropski klub. Kateri? 
0) Lyon 

d) Palermo 

m) Valencia 

a) Stuttgart 


x 


7. Od kod pravzaprav izvira 
angleški izraz football in za- 

kaj vključuje ragbi ter ame- 

riški nogomet? 

t) ker žogo brcamo z nogami 

€) ker se ga igra peš 

('on foot"), ne na konju 

r) ker je bil premer prve žoge < 
točno en čevelj , 
n) ker je prva pravila 

napisal baron Foot 

[IPLOMIRANJE MLADEGA NEKROMANTA | 


ko na turoben zadnji večer v oktobru stojim na poko- 

pališču. Ne takem, po katerem bi mrgolelo ljudi, ki 
mrzlično čistijo grobove, polagajo ikebane in prižigajo 
sveče. Tisto so mainstream britofi. Ne, naročeno mi je 
bilo priti nekam v rovte, kjer ob opuščeni cerkvi z napol 
podrtim zvonikom komajda zapaziš neugledne kamnite 
križe. Take, ki jih je že davno preraslo zelenje. 
Prav tako mi niti malo zaupanja ne vlivajo tri mrke pos- 
tave, odete v črna ceremonialna ogrinjala in zakrinkane 
s kapucami. Vtis nekoliko kvari moderna tablica v rokah 
osrednjega, ki nekako ne sodi v celokupno atmosfero. 
Ali pač, kajti njena hladna svetloba lastnikovemu frisu 
daje mrtvaški pridih. Pravzaprav njegovega obraza ne bi 
smel videti, kajti vse skupaj bi moralo biti anonimno. In 
da ne pozabim - v podobni opravi sem tudi sam. 
Možak dvigne pogled izza svojega elektronskega po- 
močnika. 
"Ko boste pripravljeni, kandidat." 
To je znak, da lahko pričnem. Odprem torbo in pričnem 
polagati runske kamne okrog groba, ki mi je bil dode- 
ljen. Delam napol samodejno, z gibi, ki so mi jih priučili 
skozi leta študija v neštetih ponovitvah. Grajenje ma- 
gičnega kroga, so nam v glavo vbijali predavatelji, je 
kritični temelj. Če je postavljen nepravilno, gre vse k hu- 
diču. Dobesedno. Zato smo osnovne postavitve trenirali 
vsak dan, po desetkrat, dvajsetkrat. Huje kot vojaški re- 
kruti sestavljanje in razstavljanje puške. 
Če vam doslej še ni potegnilo, sem nekromant. Bolje re- 
čeno, BOM nekromant. Opraviti moram še zaključne iz- 
pite. Tu pa se zadeva malček zaplete. Dokler te Svet ne 
potrdi, je tvoja moč hudo omejena. Nekateri pravijo, da 
Gospodar podzemlja svojih sposobnosti ne podeli vsa- 
kemu, marveč le tistim, ki opravijo končni izpit. Ko 
opraviš tretjo nalogo in trije mrki gumpci tam zadaj pri- 
kimajo, je baje tako, kot bi te udarila strela. Vsaj tako se 
govori po akademiji. Do takrat lahko nadebudni študen- 
ti svoje pridobljeno znanje izkazujemo le enkrat na leto - 
v noči pred dnevom mrtvih, ko se mehurja sveta živih in 
pokojnih za kratek čas poljubita. Kar pomeni, da končni 
izpit opravljaš tri leta! Kajti en sam priklic ti pobere prav 
vso energijo, ki si jo nabiral 365 dni, trudoma, po kaplji- 
cah. Toliko, da veste, kako omejeni smo v resnici. 
Iz toka vzamem bodalo in zarežem v zgornji del nadlak- 
ti. Ta del je vedno najbolj neprijeten. Prvič, zaradi ome- 
njenega študentskega statusa moram uporabljati cere- 
monialno bodalo, ne le preprosto iztočiti tistih par ku- 
bičnih centimetrov iz kanile, ki si jo kojci vstavi vsak di- 
plomiran nekromant. Mislite, da uživamo v rezanju? Niti 
najmanj, prav tako me boli kot običajnega človeka, ki 
med sekljanjem čebule ali korenčka načne še malo svo- 
jega prsta. Spravim bodalo in prst pomočim v rano. Ko 
potegnem po kamnu, rune medlo zažarijo. 
Trojica me neprizadeto opazuje. Vem, da se dolgoča- 
sijo, a ne morejo skriti presenečenja, ko iz torbe poteg- 
nem obliž in prekrijem vreznino. Krasno, moja komisija 
je starošolska in zdaj mislijo, da sem jokica. Kar naj, ra- 
je tvegam njihovo neodobravanje, kot da kaka kaplja 
pristane na nepravem mestu. Šef komisije potegne iz 
tablice pero in si naredi zaznamek. Pizdun stari. 
Na hitro se ozrem po svojem delu. Videti je brezhibno, 
akoprav vem, da bodo našli sto in eno napako. Vključno 
s tem, da nosim pohodne čevlje namesto ceremonialnih 
škornjev. Toda mrtvim je totalno vseeno. Pričnem z in- 
vokacijo in rune za odtenek bolj zažarijo. Prehiter sem. 
Upočasnim izgovorjavo in si v mislih godem Another 
One Bites the Dust. Ne smejte se, komad ima pravilen 
takt za urok, ki ga izrekam. Komajda se zadržim, da ne 
pričnem tapkati z nogo. Takoj bi dobil minus točke. 


|: bi, če bi rekel, da nisem živčen. Kako bi ne bil, 

Prvi del izpita je najlažji. Priklicati moram odmev. 
Odmev ni duh, vsaj ne tak, kot si ga predstavlja 
laik. Duhovi so človekovo bistvo, tisto, kar animira 
telo in ga ob smrti zapusti. Le malo jih je na svetu, 
pač tisti redki, ki se iz tega ali onega razloga nočejo 
ali ne morejo posloviti. Odmev je čisto druga reč - 
nekromant lahko iz ostankov telesa, katerihkoli 
ostankov, prikliče nekakšno kopijo osebe, ko je ta 
še živela. Težko razložim. V resnici gre za kon- 
strukt. V mrtvih kosteh je še vedno vtisnjen načrt 
človeka. Podobno kot DNK, le na duhovni ravni. V 
naši literaturi se je kar uveljavil izraz DDNK oziro- 
ma GDNA v tuji, čeprav je princip drugačen. Hej, 
nekromanti smo samo ljudje in radi uporabljamo 
približke iz običajne znanosti. 

Hotel sem reči, da odmev ni ne bitje, ne prikazen. 
Posnetek. Evo. To je še najboljši opis. Vendar tak 
posnetek, ki ga lahko vprašaš skorajda karkoli. Če 
je živa oseba to vedela, bo vedel posnetek. V rabi 
so zelo pogosto, posebej v forenzični nekromanciji. 
Tudi policaji nas uporabljajo, kadar se jim zatakne; 
vsaj tisti, ki vedo za to možnost. Zelo pomaga, če ti 
odmev točno pove, kaj se je zgodilo, nakar poli- 
cajčki vedo, kakšne dokaze morajo najti. Ker pa 
pričanja odmeva pač ne moreš dati na sodišče - za 
vraga, večina pravosodnega sistema se sploh ne 
zaveda, da je to mogoče -, jim posvetovanje z njim 
koristi le posredno. 

Nad grobom se počasi oblikuje meglica. Zdi se mi 
nekoliko redka, zato še malo prilagodim ritem. 
Aha, že ločim prve obrise. Kradoma se ozrem proti 
komisiji in, jasno, en gleda točno vame. Nov mi- 
nus, tokrat za izgubljanje pozornosti. Podvojim 
koncentracijo in odmev končno stoji sredi kroga. 
Dvignem roke in zlijem vanj skoraj vso energijo, ki 
sem jo nabiral celo leto. To! Uspelo mi ga je fiksira- 
ti. Za približno pol ure. Droben delec je moram pri- 
hraniti, da ga po koncu pogovora razpršim. Slišal 
sem že zgodbe, da so nekateri kandidati zblefirali 
odpoklic tako, da so zavlačevali pogovor (se da, 
narediš se, da te skrajno zanima, kaj ti ima poveda- 
ti), dokler ni odmev pričel bledeti, nakar so samo 
svečano mahali z rokami. Vendar ni v meni niti naj- 
manjšega dvoma, da bi tale komisija takoj prestre- 
gla takšno ukano. 

Šele zdaj imam čas, da si natančno ogledam, kaj 
sem pravzaprav priklical. Pred mano stoji mlada, 
čedna ženska, oblečena v revno obleko, a s samo- 
zavestnim izrazom na obrazu. Če ne bi bila še ved- 
no prosojna in medlih barv, kot da prihaja s stare 
fotografije, bi jo skorajda lahko zamenjal za resnič- 
no osebo. Hah, koga hecam. Nisem tako dober. 
Ampak v dani situaciji in s tistim drobižem, s kate- 
rim je treba delati, sem s svojim delom resnično za- 
dovoljen. Prikazen nagovorim s svečanim glasom: 
"Pozdravljena Spet Med Nami..." 

... potem pa je šlo vse narobe. 

"Prosim, nehaj. Prvih nekajkrat je bilo smešno, 
zdaj ste pa že tečni." 

Kaj za vraga? Odmev je posnetek! Odmev ne bi 
smel imeti spominov na pretekle priklice. Kaj pri 
hudiču sem storil??? Ne, ne glej k profesorjem, reši 
situacijo! Morda je to del izpita. Naj nadaljujem po 
obrazcu? Če ni odmev, ne bo koristilo nič. Odločim 
se za kompromis. 

"Ali veš, kdo si?" 

"Poslušaj, mali, bolj me zanima, kdo vam daje pra- 
vico, da čisto vsako prekleto leto sem prisveti čet- 
verica idiotov v temnih kutah in kali naš mir! Zad- 

njič ste težili Trobnovi Malčki! Kaj vam je uboga para 
naredila, celo življenje jo je dedec tepel, na koncu jo 
je pomendrala krava in potem ji še po smrti ne date 
miru! Leto pred tem je bil Tona Majolika, ki mu je 
šmarnica povsem pobrala pamet, da je lahko le še 
bebavo žužnjal. No, tisto je bilo vsaj zabavno, ker je 
oni smrkavec mislil, da je nekaj šlo po zlu. Torej, še 
enkrat. Kaj vam je treba riniti sem?!" 

Zdaj sem brez sramu pogledal proti komisiji in videl, 
da so prav tako zbegani, kot sem sam. Več kot očitno 
je bilo, da nisem priklical odmeva, da je v krogu nekaj 
povsem drugega. Eden od članov komisije je stopil 
proti meni. 

"Odstopite, kandidat, prevzemam." 

Osramočeno sem stopil vstran, vendar se prikazen ni 
zmenila za profesorja, ki me je ukoril. Še vedno je 
imela oči samo zame. 

"Ti je muca pojedla jezik? Snemi kapuco, da te lahko 
vidim." 

Še sam ne vem, zakaj sem jo ubogal. Naenkrat je švig- 
nila iz kroga - ne, ni švignila, TELEPORTIRALA SE 
JE! In začutil sem njeno roko na svojih kuštravih la- 
seh. Bolje rečeno, začutil sem nekaj. Ni bil človeški 
dotik, vendar ne grozljivi srh, pred katerim so nas sva- 
rili profesorji in je ponavadi pomenil, da ti bije zadnja 
ura. Zdaj sta proti meni ihtavo poskočila še ostala čla- 
na komisije. 

"Pa saj si še mulc. Koliko si sploh star?" 

Izpit je šel dokončno rakom žvižgat. Skozi njo sem vi- 
del, kako komisija mrzlično maha z rokami in jo 
skuša odgnati, a zaman. Zanimivo, strahu nisem čutil 
več. Kar se bo zgodilo, se bo pač zgodilo. Lahko sem 
vsaj vljuden in nadaljujem pogovor. 

"Am ... dvaindvajset. Izpit delam. Zato hodimo sem." 
"Kakšen izpit?" 

"Za nekromanta," sem odvrnil. Ko me je vprašujoče 
pogledala, sem hitro nadaljeval: "Učimo se pogovar- 
jati z mrtvimi. Včasih vedo stvari, ki pomagajo živim." 
Nezaupljivo me je gledala. "Samo to?" 

"Am, no, malo več, a ne kaj dosti. Baje so nekoč ob- 
stajali taki, ki so mrtve podjarmljali in si ustvarjali ce- 
le vojske, vendar sodobne raziskave kažejo, da je šlo 
za napihnjene legende. Ljudje nikoli niso bili dovolj 
močni, da bi lahko komunicirali z več kot ducatom, 
kaj šele, da bi vsilili svojo voljo celi armadi. Tako da 
ja, v bistvu se v glavnem samo pogovarjamo." 

Zdaj se je prikazen obrnila proti komisiji. 

"Takšno revščino jih učite? Dragi gospodje, tale osta- 
ne pri meni. Pričakujem, da se ob letu osorej spet 
srečamo. Bolje za vas, da ste tukaj. ln če ste slučajno 
dvomili, vaš 'izpit' je napravil z odliko." 

S temi besedami me je stisnila k sebi in na pokopa- 
lišču so ostale le tri, do kraja zmedene kapuce. 


(se nadaljuje) 
OGuattro 

NAOPREV JE BIL NIČ, KI 
JE POTEM SPONTANO 

KER VEM, KAKO SE JE VSE 
SKOPA ZAČELO |N KER SEM 
RACI ONALEN, VEM, OZIROMA, 
SEM V PRIN<ciP0 ZMOŽEN 

VEDETI TVDI PoPOLNOMA 


POSLOŠA) ME ToREJ, Bobi 
OBOGLJV, ZVEST |N MI 
VDANO SIžI, SA) TAKO 
MENI Do KoNcA DNI NE 
Bo TREBA NITI S PRSTOM 
MIGNITI, KAR JE SEVEDA 
ZELO DOBRO, TIfA Boš 
V ZAMENO DELEŽEN 
SADOV MoDROSTI |N LUČI 

TAKO. NA 6lAVo SI BoM 
ZDAŠ PovezniL ToLE 
ZLATo foKRIVALO, KI NAV 
TE VEDNO |N Povsov 
ža SPoMINJA NA 
zA EY Vse, KARSEM 
TI foVeDAL. 


SODELAVEC TUKAVLE, KI JE 

POSTAVEN, OBOROŽEN |N 
LoMI KSLENA, ALI 

IMAŠ KAKŠNA PRŠNI 

ELLLLEU 
MEHLE 


NBOBA ZA 
ZBRANE KOSU 


Revija Zdravje je prva in najbolj brana slovenska družinska revija za zdravo življenje. Ze 34 


let vsak mesec prihaja med svoje bralce, Prispevki, ki nastajajo v sodelovanju s strokovnjaki 
in na osnovi preverjenih podatkov in raziskav, so napisani poljudno in razumljivo. Z njihovo 
pomočjo lahko izveste: | kako skrbeti za dobro počutje | kako preprečevati in zdraviti 
različne bolezni | o zdravi prehrani, gibanju in negi | in še vse ostalo o skrbi za zdravje. 


ni vam kličite | ob delavnikih od 8. do 15. ure 


dari A ali www.zdravje.si/narocnine 
e-pošto na: narocninealpress.si 
ali pošljite svoje podatke v zaprti kuverti na naslov: 
Revija Zdravje, Dunajska 5, 1000 Ljubljana 4, 
MAPRESS doo. 


Telekom 


2 MOBILNI ŠTEVILKI, 
1 NAROČNINA 


Izberite neomejeno komunikacijo za 
dva s paketom Mobitel Neomejeni C v 
najhitrejšem mobilnem omrežju LTE 46. 


Z eno naročnino dva uporabnika 
v slovenskem omrežju dobita: 

» neomejene klice 

»« neomejena sporočila 

» 3 GB prenosa podatkov 


Več o ponudbi na www.telekom.si. 


oše ne prenašajo v rasiedne obr ačun 


aroča lai 


da narečnkova uporaba stontva škoduje Telekomu Slovenje, si pridcbjo pravico naročnika oa 
Paga ap en Pu joj 
Pozeeienob I b si 


